
Išvežiotojas priklauso elitiniam ordinui, pašvęstųjų kastai. 
Energijos jis turi su kaupu. Šią naktį jo laukia jau trečia iš eilės 
misija. Juoda kaip aktyvuota anglis uniforma tarsi išsiurbia iš oro 
šviesą. Kulka atšoktų nuo šarvų arachnoskaidulų nelyginant 
žvirblis, įsirėžęs į verandos duris, tačiau atatrankos garai ūžtelėtų 
it viesulas per mišką, ką tik užlietą napalmu. Visus sąnarius ir 
kaulus dengia sintetinė neperšaunama želatininė masė: iš pažiū- 
ros panaši į grūdėtus drebučius, bet apsaugo kaip šūsnis telefo- 
nų knygų. | 

Priimtas į darbą, jis gavo ir ginklą. Išvežiotojas niekada ne- 
siterlioja su grynaisiais pinigais, tačiau kartais pasitaiko žmogė- 
nų, kurie panūsta prigriebti jo mašiną arba krovinį. Ginklas visai 
mažutis, aptakių kontūrų, lengvas - tokį mielai nešiotų madų di- 
zaineris. Šaudo miniatiūrinėmis strėlytėmis, skriejančiomis pen- 
kis kartus greičiau nei žvalgybinis SR-71 lėktuvas. Nustojus 
pliekti, reikia įkišti ginklą į automobilio Žiebtuvėlį ir pakrauti ener- 
getinį jo elementą. 

Išvežiotojas nė karto neišsitraukė ginklo supykęs arba išsi- 
gandęs. Tik sykį teko pasinaudoti savo pliauškyne Gilos Aukštu- 
mose. Pusgalviai iš šito provinklavo užsimanė prekės, tačiau nė 
kiek netroško už ją susimokėti. Manė įbauginti išvežiotoją beis- 
bolo lazda. Išvežiotojas čiupo ginklą, lazerinį taikiklį nukreipė į 
Luisvilio atraušėją ir paleido šūvį. Kūną nukratė milžiniška ata- 
tranka - pistoletas tarytum sprogo rankoje. Vidurinis beisbolo 
lazdos trečdalis virto stulpu degančių pjuvenų, kurios plūstelėjo 
į skirtingas puses lyg supernovos 'spinduliuojamas švytėjimas. 
Nevykėlio plėšiko delne beliko lazdos rankena, garuojanti balz- 
ganais dūmais. Fizionomijoje sustingo idiotiška išraiška. Be pa- 
pildomų problemų, iš išvežiotojo jis daugiau nieko nepešė. 

Nuo to laiko išvežiotojas laiko pistoletą mašinos dėklėje ir 
labiau pasikliauna pora samurajiškų kardų, kuriems, beje, visuo- 
met teikė pirmenybę. “Žąsinai" iš Gilos Aukštumų nebijojo šau- 
namojo ginklo, todėl išvežiotojas buvo priverstas šiuo pasinaudo- 
ti. Tuo tarpu kardams pagarbą jaučia visi. 


Jo automobilio akumuliatoriuose pakaktų energijos netgi 
tam, kad svaras bekonienos būtų išsviestas į asteroidų žiedą. 
Skirtingai nuo šeimyninių “kibirų"" arba prašmatnių sedanų, išve- 
žiotojo mašina atsikrato išmetamosiomis dujomis pro žvilgan- 
čius, poliruotus sfinkterius. Kai jis nuspaudžia akseleratoriaus 
pedalą iki galo, aplinkui suraibuliuoja pasaulis. Paklausite, o kaip- 
gi sukibimas su asfaltu? Jūsų automobilio padangos turi menku- 
čius spyglius, kurie liečiasi prie tvirto pagrindo keturiose vietose, 
savo apimtimis teprilygstančiose jūsų liežuviui. Ant išvežiotojo 
mašinos padangų - ne spygliai, o lipnios juostos, dydžio sulig rie- 
bios moteriškės šlaunimis. Kad ir kokiu greičiu lėktų, spūstelėjęs 
stabdį jis sustos kaip įkaltas. 

Kodėl išvežiotojas taip apsiginklavęs? Todėl, kad žmonės juo 
pasitiki. Jis - sektinas pavyzdys. Juk čia Amerika. Kiekvienas 
daro tai, ką, po velnių, užsimano. Jums dėl to kyla problemų? 
Žmonės turi tokią teisę... ir ginklus, prieš kuriuos nepašokinėsi. 
Dėl šios priežasties šalies ekonominė padėtis - pati klaikiausia 
visame pasaulyje. Jeigu jau apie tai prabilome, kai tik mes per- 
kraustėme savo gamyklas į kitas valstybes, kai tik aprimo šur- 
mulys, kai pradėjome gaminti automobilius Bolivijoje, o mikro- 
bangų krosneles - Tadžikijoje ir visa tai pardavinėti čia, kai mūsų 
dominavimą gamtinių išteklių rinkoje sužlugdė gigantiški Hon- 
kongo laivai ir dirižabliai, galintys gabenti krovinius iš Šiaurės 
Dakotos į Naująją Zelandiją už penkis centus, kai tik Dievo ran- 
ka, surinkusi visas istorines neteisybes, išterliojo pasaulį storu 
sluoksniu to, ką pakistanietis marihuanos fasuotojas mano esant 
gerove... žinote, ką pasakysiu? Mums liko vos keturios sritys, 
kuriose pranokstame kitus: 


muzika 

filmai 

mikrokodas (programinė įranga) 
greitasis picos pristatymas 


Kitados išvežiotojas kurdavo programas. Ir dabar kartais tuo 


užsiima. Bet jei gyvenimas būtų pradinė mokykla, valdoma gera- 
noriškų filosofijos mokslų daktarų, asmeninėje išvežiotojo bylo- 

je puikuotųsi tokia charakteristika: “Hairas nepaprastai sumanus 
ir kūrybingas, tačiau nepritampa prie kolektyvo“. 

Taigi dabar jis susirado kitą darbą, kuriam nereikia nei proto, 
nei kūrybingumo. Bendradarbiauti su kolektyvu taip pat nereika- 
laujama. Galioja vienintelis principas: jei išvežiotojas nepristatys 
jums picos per trisdešimt minučių, gausite ją nemokamai, galėsi- 
te nušauti vairuotoją, pasisavinti jo mašiną, paduoti kolektyvinį 
ieškinį. Išvežiotojas pluša jau šešis mėnesius, ganėtinai ilgai jo 
masteliais, ir dar nė sykio nėra pristatęs picos šią užsakiusiam 
asmeniui vėliau kaip po dvidešimt vienos minutės. 

Žinoma, anksčiau dėl laiko užvirdavo įnirtingi ginčai, pražudę 
tiek daug korporacijos vairuotojų/metų. Paraudę, išprakaitavę 
nuo savo pačių melo, dvokiantys “Old Spice" odekolonu ir su 
darbu susijusiu stresu, Namų Savininkai stypsodavo šviesa užlie- 
tuose tarpduriuose, mojuodavo “Seiko" ir baksnodavo pirštu į 
sieninį virš virtuvės kriauklės kabantį laikrodį: ei, vyručiai, kodėl 
vėluojate? 

Dabar reikalai tvarkomi paprasčiau. Picos pristatymas į na- 
mus tapo svarbia pramonės šaka, kurią prižiūri vadybininkai, ke- 
tverius metus krimtę mokslus “Kozanostros picos" universitete. 
Čia suvažiuoja mokytis studentai iš Abchazijos, Ruandos, Gua- 
nachuato, Pietų Džersio, nepajėgūs angliškai parašyti sakinio. 
Po diplomo gynimo jie žino apie picą daugiau, negu beduinas - 
apie smėlį. Protingos universiteto galvos nagrinėjo laiko proble- 
mą iš visų pusių. Sudarė grafikus, kuriuose užfiksavo “kivirčų 
ant slenksčio" dažnius. Aprūpino tuometinius išvežiotojus dikto- 
fonais, kad galėtų išanalizuoti įrašytų diskusijų taktiką, tūžmingų 
balsų moduliaciją, tam tikras gramatines sakinių struktūras, var- 
tojamas “A" klasės provinklave gyvenančių baltųjų, viduriniojo 
sluoksnio atstovų, kurie, atmesdami bet kokią logiką, staiga nu- 
spręsdavo duoti atkirtį visoms bjaurastims, plėkstančioms bei 
merdėjančioms jų gyvenimuose: nė nemirktelėję jie būdavo pa- 
sirengę meluoti, prieš kiek laiko pakėlė telefono ragelį, idant ne- 
mokamai gautų picą; ne, jie nusipelnė nemokamos picos kartu 
su teise laisvai gyventi ir veikti, ką tik širdis geidžia. Taip turi bū- 
ti, ir baigta. Universiteto galvos pas tokius žmones siųsdavo psi- 
chologus, dovanodavo televizorius, kad klientai sutiktų anonimiš- 

kai duoti interviu, prijungdavo tuos tipus prie melo detektorių, tir- 
davo smegenų bangas, rodydami pornofilmus ir siužetus apie 
naktimis vykstančias autokatastrofas, o Semis Deivis jaunesny- 
sis kviesdavo juos į savo maloniai kvepiančius apartamentus su 
rausvai violetinėmis sienomis, kur pateikdavo klausimus apie eti- 
ką, tokius trikdančius, jog net jėzuitas neįstengtų į šiuos atsakyti 
mažumėlę nenusidėdamas. 

Analitikai iš “Kozanostros picos" universiteto padarė išvadą, 
jog viskuo kalta žmogiškoji prigimtis, kurios nepakeisi, ir pasiūlė 
paprastą, pigų technologinį sprendimą: “protingas dėžutes“. Da- 
bar picų dėžės aprūpintos lustais, jos gaminamos iš gofruoto plas- 
tiko, jų šone įmontuotas mažutis ekranas su švytinčiais skaičiais, 
kurie rodo, kiek minučių praėjo nuo lemtingojo telefono skambu- 
čio. Picų krūvelės riogso tam tikrose ertmėse, už išnešiotojo gal- 
vos. Kiekviena pica smunka į atskirus lizdus, nelyginant mikro- 
schemos - į kompiuterį, spragtelėjusios įslysta į savo vietą, tuo 
metu “protingosios dėžutės" procesorius prisijungia prie išvežio- 
tojo mašinos kompiuterio. Skambinusiojo adresas jau rastas pa- 
gal telefono numerį ir įrašytas į laikinąją dėžės atmintį. Šioji su- 
teikia informaciją automobilio kompiuteriui, kuris apskaičiuoja 
optimaliausią maršrutą: įvairiaspalvis žemėlapis nušvinta tiesiog 
ant priekinio stiklo, todėl išvežiotojui nereikia linkčioti galva. 

Jei išsenka pusės valandos terminas, naujienos apie nelaimę 
žaibo greitumu persiunčiamos į “Kozanostros picos“ štabą, iš ten 
perduodamos pačiam dėdei Enzui - sicilietiškam pulkininkui Sen- 
dersui, Endžiui Grifitui iš Bensonhersto, skustuvo ašmenims iš 
išvežiotojo košmarų, capo bei vieninteliam “Kozanostros picos“ 
korporacijos vadovui, kuris, nepraėjus nė penkioms minutėms, 
skambins klientui ir prašys jo atleidimo. Kitą dieną dėdė Enzas 
atskris reaktyviniu sraigtasparniu į kliento kiemą, dar sykį atsi- 
prašys ir pasiūlys nemokamą kelionę į Italiją - nepatenkintam pi- 
cos užsakovui teliks pasirašyti atitinkamus dokumentus, kurie su- 
teiks galimybę atstovauti “Kozanostrai" ir, tiesą sakant, sužlug- 
dys ankstesnį asmeninį gyvenimą. Galų gale, užsibaigus nelemtai 
istorijai, jis dar jausis skolingas Mafijai. 

Išvežiotojas tiksliai nežino, koks likimas tokiais atvejais 
grėsdavo vairuotojui, tačiau jam teko girdėti gandus. Dauguma 

picų būdavo užsakomos vėlyvais vakarais, kai dėdė Enzas ilsė- 
davosi. Įdomu, kaip jūs pasijustumėte, jei reikėtų nutraukti vaka- 
rienę šeimos apsuptyje, paskambinti triukšmingam šmikiui iš pro- 
vinklavo ir melsti atleidimo dėl sumautos, per vėlai pristatytos pi- 
cos? Dėdulė Enzas ne tam paaukojo penkiasdešimt metų savo 
šeimai bei šaliai, kad, sulaukęs tokio amžiaus, kai dera žaisti gol- 
fą arba linksminti anūkes, šoktų šlapias iš dušo ir pultų ant kelių 
prieš kokį nors šešiolikmetį snarglių, gavusį savo “peperonę" po 
trisdešimt vienos minutės nuo užsakymo pradžios. O Dieve! 
Vien nuo tokios minties išvežiotojui atima žadą. 

Tačiau jis nė už ką nesutiktų dirbti “Kozanostros picoje“, jei 
viskas būtų kitaip. Žinote kodėl? Todėl, kad rizikuoti gyvybe sa- 
votiškai įdomu. Tarsi būtum pilotas-kamikadzė. Tavo sąmonė 
švarut švarutėlė. Kiti žmonės: sandėliuose triūsiantys raštinin- 
kai, mėsainių kepėjai, programuotojai - visas žodynas beprasmiš- 
kų profesijų, iš kurių sudarytas Gyvenimas Amerikoje... jie pa- 
sikliauja senamadiška konkurencija. Vartyk krosnyje mėsos pa- 
plotėlius, naikink programų defektus geriau nei tavo bendra- 
mokslis, gyvenantis kitoje gatvės pusėje: juk tu su jais konkuruoji, 
ir klientams tai nepraslysta pro akis. 

Kokios sušiktos žiurkių lenktynės. Analogiška konkurencija 
“Kozanostros picoje" neegzistuoja, nes konkurencija prieštarau- 
ja Mafijos etikai. Tu dirbi stropiau ne todėl, kad varžaisi su ta 
pačia veikla užsiimančia kaimynine kompanija. Ne, tu dirbi stro- 
piau, nes ant kortos pastatytas tavo vardas, garbė, šeima, gyvy- 
bė. Mėsainių kepėjai, žinoma, gyvena ilgiau, bet, dėl Dievo mei- 
lės, koks tai gyvenimas? Štai kodėl niekas, netgi japonai, nesuge- 
ba pristatyti picų greičiau nei “Kozanostra". Išvežiotojas didžiuo- 
jasi savo uniforma, didžiuojasi mašina, didžiuojasi tuo, kad gali 
lankytis nesuskaičiuojamoje gausybėje provinklavų namų - nuož- 
mus riteris, juodas nindzė, ant peties nešantis picos dėžę, kurios 
ekranėlyje iššaukiančiai spingsi raudoni skaičiai: 12:32, 15:15 ar- 
ba retsykiais 20:43. 

Išvežiotojas darbuojasi “Kozanostros picoje" Nr. 3569, įsikū- 
rusioje Slėnyje. Pietų Kalifornija niekaip neapsisprendžia - padi- 
dinti transporto spartą ar uždusti kamščiuose. Mašinų gausai pa- 
prasčiausiai neužtenka kelių. “Švarių trasų" korporacija nuolat 

kloja naujus, prieš tai išgriovusios šimtus gyvenamųjų pastatų. 
Kita vertus, aštuntame ar devintame dešimtmetyje išdygusius 
kvartalus vis vien reikėtų sulyginti su žeme, tiesa? Juose nėra ša- 
ligatvių, mokyklų... nieko. Nei policijos, nei imigracijos tarnybos 
- nepageidaujami elementai gali įsmukti ten nebūgštaudami, kad 
bus iškratyti ar bent apklausti. Padorūs žmonės gyvena provin- 
klavuose. Miestuose-valstybėse, turinčiose savas konstitucijas, 
sienas, įstatymus, policiją - žodžiu, viską. 

Kitados išvežiotojas tarnavo kapralu Meriveilio Fermų sau- 
gumo departamente. Prarado darbą, nes pagrūmojo kardu pavo- 
jingam nusikaltėliui. Perpjovė žmogėno marškinius, brūkštelėjo 
ašmenų plokštuma per kaklą, prilipdė jį prie gruoblėto vinilinio 
pastato, į kurį nusikaltėlis bandė įsibrauti, apkalo. Jis manė atli- 
kęs savo pareigą, bet vis vien buvo išvarytas iš darbo, kadangi 
nelemtas vagišius pasirodė besantis Meriveilio Fermų vicekanc- 
lerio sūnus. Be abejo, tie gudročiai nesunkiai rado tinkamą 
dingstį pareiškę, neva trisdešimt šešių colių ilgio samurajaus kar- 
das nėra įtrauktas į jų ginklų registrą. Be to, jis pažeidė ĮSK, 
“Įtariamojo sulaikymo kodeksą", o vargšas nusikaltėlis patyrė 
psichologinę traumą: dabar jis bijo paprastų peiliukų, todėl uogie- 
nę ant duonos riekės turi teptis arbatiniu šaukšteliu. Už tai Me- 
riveilio Fermoms netgi grėsė tėisinė atsakomybė. 

Išvežiotojas įklimpo į skolas, kad atsiskaitytų su tariama au- 
ka. Pinigus paėmė iš Mafijos. Nūnai jo akių tinklainės, DNR, 
balsogramos, pirštų atspaudai, pėdų atspaudai, delnų atspaudai, 
riešų atspaudai, bemaž visų kūno dalių, turinčių raukšleles, at- 
spaudai užfiksuoti tų šunsnukių duomenų bazėje. Jį praktiškai iš- 
voliojo rašalo baloje ir skaitmeniniu pavidalu įrašė kompiuteryje. 
Nieko keista: Mafija nemėgsta veltui švaistyti savo pinigų. Pasi- 
siūlius dirbti išvežiotoju, jį, kaip gerą pažįstamą, priėmė su 
džiaugsmu. Prašant paskolos, teko bendrauti su pačiu Slėnio vi- 
ce-capo pagalbininku, kuris vėliau už jį laidavo ir suteikė progą 
prisijungti prie šeimos. Gąsdinančios, išsigimusios, žiaurios šei- 
mos. | 

“Kozanostros pica“ Nr. 3569 įsikūrusi Vistos gatvėje, iš 
karto už “Kings park": prekybos centro. Anksčiau Vistos gatvė 
priklausė Kalifornijos valstijai, dabar kelias vadinasi “Švarios tra- 

sos kel. CSV-5*". Kažkada jis konkuravo su federaliniu plentu, 
nūnai pavadintu “Kruizų kel. Kal-12“. Slėnio gilumoje šiuodu 
greitkeliai susikerta. Kitados dėl sankryžos kunkuliavo audringi 
ginčai, kartkartėmis per ją prašvilpdavo snaiperių šūviai. Galų 
gale sankryžą nupirko stambi statybinė kompanija ir pavertė ją 
dengtu prekybos hipercentru. Dabar keliai įsilieja į parkavimosi 
sistemą - ne stovėjimo aikštelę, ne daugiaaukštį garažą, o siste- 
mą, - kur praranda savo individualumą. Norint kirsti sankryžą, 
reikia įveikti labirintą gatvių, išsišakojusių įvairiomis kryptimis 
nelyginant Ho Ši Mino takas. CSV-5 garsėja savo pralaidumu, 
užtat Kal-12 pasižymi geresniu asfaltu. Nieko nuostabaus: “Šva- 
rių trasų" keliais naudojasi A tipo vairuotojai, pageidaujantys kuo 
greičiau pasiekti kelionės tikslą. “Kruizai"" visada pabrėžia paties 
važiavimo malonumą, todėl šios korporacijos gatvės skirtos B ti- 
po vairuotojams. 

Išvežiotojas priklauso pasiučiausiam, A, tipui. Jis keliauja ba- 
zėn, į “Kozanostros picą" Nr. 3569, lėkdamas kairiąja CSV-5 
juosta šimto dvidešimties kilometrų per valandą greičiu. Jo ma- 
šina panaši į beveik nematomą juodą rombą, kuriame atsispindi 
franšizių tunelio logotipai - kitaip tariant, loglas. Po kapotu - jei 
automobilis būtų vėdinamas oru, toje vietoje šieptųsi grotelės - 
raibuliuoja eilė oranžinių žibintų. Švytėjimas primena ryškias de- 
gančio benzino liepsnas. Šios smelkiasi pro užpakalinius kitų ma- 
šinų stiklus, žvilga galinio vaizdo veidrodėliuose, paversdamos 
vairuotojų akis ugninėmis kaukėmis, braunasi į žmonių pasąmo- 
nę, žadina košmarus: baimę gyvam įstrigti tarp sprogstančių de- 
galų cisternų. Tokiu būdu išvežiotojas, riedantis juodu kovos ve- 
žimu, kuris šaudo “peperonės" liepsnomis, valo sau kelią. 

Viršuje žibantį loglą, nusidriekusį palei CSV-5 dviejomis ta- 
pačiomis juostomis, sudaro galybė neoninių skydų. Kiekvieną iš 
jų sukūrė dizaineriai iš Manheteno, susišluojantys daugiau pinigė- 
lių už vieną vienintelį logotipą nei išvežiotojas uždirba per visą 
savo gyvenimą. Nepaisant pastangų išsiskirti, ženklai susilieja į 
dėmę, ypač kai mašina spaudžia šimto dvidešimties kilometrų 
per valandą greičiu. Visgi “Kozanostros picą" Nr. 3569 įžiūrė- 
ti nesunku, kadangi reklaminis skydas - milžiniškas net pagal nū- 
dienos gigantomanijos standartus. Tiesą sakant, prie žemės 

prigludusi franšizė teprimena cokolį, ant kurio stūkso galingos, iš 
aukštai temperatūrai atsparių plaušų suręstos kolonos, iškėlusios 
reklaminį skydą į kompanijų logotipais nuklotą dangaus skliautą. 
Prekybos ženklas, mažule, nieko nepadarysi. 

Klasikinis skydas, tradiciškai apšviestas bei monumentalus, 
neturi nieko bendra su vienadieniu reklaminiu burbulu. Jis pa- 
prastas ir orus. Logotipe puikuojasi dėdė Enzas, vilkintis elegan- 
tišką itališką kostiumą. Plonos audinio juostelės žiba ir tamposi it 
sausgyslės. Kvadratinė kišenė ryškiai tviska. Šukuosena neprie- 
kaištinga, plaukai sulaižyti atgal ir ištepti itin gerai standinančio- 
mis putomis, kiekvieną sruogelę lygiai pakirpo dėdės Enzo pus- 
brolis, Artas Kirpėjas, valdantis antrą pagal dydį pasaulyje grožio 
salonų tinklą. Dėdulė šypsosi ne lūpomis, o akimis; jis nepozuoja 
it modelis, tiesiog stovi taip, lyg būtų tikras jūsų dėdė, ir sako: 


Mafija 
Jūs turite draugą Šeimoje! 
Apmokėta “Mūsų reikalo“ fondo 


Skydas atstoja išvežiotojui kelrodę žvaigždę. Kai apatinį jo 
kraštą užstos pseudogotikinių vietinės franšizės Švento Tėvo 
Veino Perlų Vartų arkų vitražai, teks persibazuoti į dešiniąją 
CSV-5 juostą, kur savo geldomis ir “kibirais" burzgia mulkiai, 
nenuspėjami, neryžtingi, pristabdantys prie kiekvieno franšizės 
tako, tarsi mėgindami suprasti, kas jiems ten žadama: malonumai 
ar pavojai. 

Jis žaibiškai aplenkia vieną “kibirą" - šeimyninį mini furgoną, 
- prašvilpia pro kaimyninį “Pirk ir skrisk“, įčiuožia į “Kozanost- 
ros picą“ Nr. 3569. Padangos gailiai sucypia, bet neslysta paten- 
tuotu, geru sukibimu pasižyminčių “Švarių trasų" grindiniu. Tu- 
nelyje kitų išvežiotojų nematyti. Ir gerai. Tai reiškia, kad nerei- 
kės ilgai lūkuriuoti prekių. Netrukus bus galima vėl leistis į kelią. 
Girgždėdamas automobilis sustoja, šone atsiveria elektromecha- 
ninis liukas, kurio angoje žioji tušti picai skirti lizdai. Spragtelėju- 
sios durelės susilenkia nelyginant vabalo sparnas. Lizdai laukia 
karštos picos. 

Laukia ir laukia. Išvežiotojas paspaudžia signalą. Padėtis ne- 
įprasta. 

Atsidaro langas. Taip neturėtų įvykti. Dirstelėkite į trižiedį 
aplanką iš “Kozanostros picos" universiteto ir pagal žodžius 
“langas"', “tunelis" bei “dispečeris" susiieškojęs nuorodas galė- 
site perskaityti, kaip funkcionuoja šitas langas - jis niekada ne- 
gali būti pravertas. Nebent atsitiko nelaimė. 

Pro atvirą ertmę - jūs sėdite? - virsta dūmai. Išvežiotojas 
girdi ausį rėžiantį kaukimą, kuris prasismelkia pro metalinį gar- 
sinės jo automobilio sistemos žvangesį, ir suvokia, jog žviegia 
priešgaisrinis signalas, sklindantis iš franšizės. 

Tenka bakstelėti pirštu į mygtuką, atjungiantį stereosistemą. 
Įsivyrauja slegianti tyla. Išvežiotojo ausų būgneliams akimirksniu 
palengvėja. Pro langą staugia signalizacija. Variklis urzgia, pica- 
mobilis lūkuriuoja. Liukas per ilgai atidarytas, atmosferiniai ter- 
šalai nusės ant elektroninių lizdų kontaktų. Reikės juos valyti 
anksčiau, nei pridera. Tokia padėtis prieštarauja picos visatos 
postulatams, surašytiems trižiedžiame aplanke. 

Franšizės pastate zuja futbolininko sudėjimo abchazas, glė- 
byje laikantis atskleistą trižiedį aplanką, atsargine prikyšte pri- 
spaudęs puslapius, kad šie neužsiverstų. Jis laksto kaip žmogus, 
šaukštu nešantis kiaušinį. Kažką klykauja savo kalba. Šioje Slė- 
nio dalyje “Kozanostros picos" franšizes valdo vien tik imigrantai 
iš Abchazijos. 

Neatrodo, jog viduje būtų įsismarkavusios liepsnos. Kartą iš- 
vežiotojas matė tikrą gaisrą, kilusį Meriveilio Fermose. Tiksliau, 
regėjo iš niekur plūstančius dūmus, kuriuos protarpiais pradrėks- 
davo oranžiniai blyksniai tarytum žaibas debesų tumuluose. Tuo 
tarpu čia ugnies - nė ženklo. Kad įsijungtų priešgaisrinė signali- 
zacija, užtenka kelių dūmelių sruogų. Dėl tokių šūdniekių jis tie- 
siog gaišta laiką. 

Išvežiotojas vėl mygia mašinos signalą. Abchazų kilmės va- 
dybininkas iškiša galvą pro langą, nors turėtų pasinaudoti inter- 
komu, per kurį ištarti žodžiai pasigirstų kolonėlėse, sumontuotose 
vairuotojo mašinoje. Bet ne, jam kažkodėl maga paplepėti akis į 
akį, tarsi išvežiotojas dardėtų suknistame jaučių traukiamame 

vežime. Vadybininko veidas įraudęs, prakaituotas, jis varto akis 
mėgindamas prisiminti angliškas frazes. 

- Gaisras, - suburba, - nedidelis. 

Išvežiotojas tyli. Nes žino, jog viskas įrašoma į vaizdo juos- 
tą. Vėliau, nusiųsti į “Kozanostros picos" universitetą, duome- 
nys bus analizuojami mokslinėje picerijos vadybos laboratorijoje, 
demonstruojami studentams, gal net tiems, kurie pakeis šitą tipą, 
kai jį atleis iš darbo - štai jums vadovėlinis pavyzdys, kaip su- 
mauti savo gyvenimą. 

- Naujas darbuotojas... įdėti pietūs į mikrobangę... su folija... 
ba-bach, - marma vadybininkas. 

Iš Abchazijos, kuri priklausė sušiktai Sovietų Sąjungai, atvy- 
kę imigrantai, bandantys šildyti maistą mikrobangų krosnelėje, 
nedaug kuo skirtųsi nuo giluminių vandenų zondo, atliekančio 
smegenų operaciją. Ir iš kur tokie liurbiai atsiranda? Nejau su- 
kruštos picos negalėtų iškepti amerikietis? 

- Duok man dėžę, - sako išvežiotojas. 

Reikalavimas sugrąžina abchazą į dabartinį šimtmetį. Jis 
suima save į nagą, užtrenkia langą, nuslopindamas skvarbų 
priešgaisrinės signalizacijos staugimą. 

Išnirusi japoniško roboto galūnė įbruka plastiko dėžutę į vir- 
šutinį lizdą. Liukas užsidaro, idant apsaugotų picą nuo užteršto 
oro. 

Išvežiotojas braukia tuneliu vis didėjančiu greičiu. Pažiūrėjus 
į adresą, užsižiebusį ant priekinio stiklo, nusprendus, kur sukti - 
į kairę ar į dešinę, staiga, paklusdamas mašinos kompiuteriui, vėl 
įsijungia garsas. Kabina nušvinta raudonai. Raudonai! Užkau- 
kia sirena. Ant priekinio stiklo tvyksteli skaičiai, persiųsti iš ek- 
ranėlio, įmontuoto į picos dėžę: 20:00. 

Išvežiotojui ką tik įteikė picą, iškeptą prieš dvidešimt minu- 
čių. Jis vėl patikrina adresą. Kelionės tikslas - už dvylikos my- 
lių. 

Iš įniršio nejučia užriaumojęs, išvežiotojas spaudžia akselera- 
toriaus pedalą iki dugno. Sveiką protą aptemdęs pyktis liepia 

grįžti atgal ir užmušti prakeiktą vadybininką. Išsitraukti iš baga- 
žinės kardus, nerti pro langelį tarsi nindzė, susekti nelemtą tipą 
mikrobangų krosnelių chaose, supažindinti jį su storapade apoka- 
lipse. Tokios pačios mintys sūkuriuoja galvoje ir tuomet, kai 
greitkelyje koks nors akiplėša užlenda į priekį prieš pat mašinos 
pirmgalį, tačiau jis nė karto nebuvo įgyvendinęs savo užmačių. 

Nieko baisaus. Užduotis įvykdoma. Oranžiniai automobilio 
žibintai plieskia visu pajėgumu, švyturėliai mirga automatiškai. 
Jis užčiaupia bloga lemiančią sireną, stereosistemoje įjungia tak- 
siskeną, visais dažniais ieškantį užuominų apie trasoje įvykusias 
avarijas. Nė velnio nesupranta. Jei nori gauti taksisto darbą, pri- 
valai nusipirkti kasetes ir už vairo kalti taksižargoną. Sakoma, 
esą jo pagrindą sudaro anglų kalba, tačiau besiklausydamas keis- 
to leksikono, vargu ar atpažintum bent vieną žodį iš šimto. Visgi 
prasmę suvokti galima. Jei kelyje pasitaikys kliūčių, taksistai pra- 
dės apie jas burbuliuoti savo tarme. Perspėtas jis pasirinks kitą 
maršrutą, kad... 

jis tvirčiau sugniaužia vairą 

neužstrigtų kamštyje 

akys suapvalėja, spaudimas 

kone įtrėškia jas 

į kaukolę 

arba už namo ant ratų 

šlapimo pūslė tokia pilna, jog tuojau sprogs 

ir nepavėluotų 

o Dieve, o Dieve 

pristatyti picos 

Ant stiklo žiba skaičiai: 22:06; jis nieko nemato, apie nieką 
negalvoja, išskyrus 30:01. 

Taksistai kažką tratena tarpusavyje. Taksižargonas skamba 
maloniai, tik melodingą žodžių tėkmę kartkartėmis nutraukia at- 
grasūs svetimos kilmės garsai it stiklo šukės, pabarstytos ant 
sviesto. Išvežiotojas nuolat girdi žodį “keleivis"'. Jie amžinai plepa 
apie savo sušiktus keleivius. Būta čia ko. Kas atsitiks, jei 

pasivėlinsi 

pristatyti keleivį į vietą? Negausi arbatpinigių? Tik pagalvo- 
kite! 

Kaip visada CSV-5 ir Oaho kelio sankryžoje eismas slenka 
vėžlio žingsniu. Vienintelis būdas išvengti kamščio - tai nukirsti 
kampą per Vindzoro Aukštumas. Visos VA įrengtos pagal tą 
patį planą. Kurdama naują provinklavą, statybinė korporacija su- 
lygina kalnynus, pakeičia galingų upių kryptis, idant vandens 
srautai netrukdytų kloti ergonomiškai suprojektuotų, saugių gat- 
vių. Išvežiotojas gali riedėti bet kuriose Vindzoro Aukštumose, 
nuo Ferbenkso bei Jaroslavlio iki ypatingosios ekonominės Šen- 
dzenio zonos, ir niekur nepasiklysti. 

Pakanka po kelis kartus pristatyti picas į kiekvieną VA na- 
mą, ir jūs išsiaiškinsite visas vietines paslaptis. Išvežiotojas turi 
patirties su kaupu, todėl jis žino, jog standartinėse Vindzoro 
Aukštumose tėra vienas kiemas, kuris trukdo įveikti provinklavą 
kiaurai. Jeigu jums sąžinė neleidžia mašinos ratais išguldyti žo- 
lės, kratysitės V A mažiausiai dešimt minučių. Bet jei turėsite įžū- 
lumo palikti pėdsakus to vienintelio kiemo vejoje, galėsite pra- 
lėkti tiesiai pro centrą. 

Išvežiotojas žino kiemo koordinates. Ne sykį gabeno ten pi- 
cas. Įdėmiai jį iššniukštinėjo, įsiminė, kur stovi pašiūrė bei pikni- 
ko staliukas, sugebėtų šiuos atrasti net tamsoje. Pakliuvęs į pa- 
sibjaurėtiną padėtį - pavyzdžiui, kai į glėbį nusviedžiama prieš 
dvidešimt tris minutes iškepta pica, o CSV-5 ir Oaho gatvių san- 
kryžoje eismą suparalyžiuoja kamštis, - jis gali įdundėti į Vindzo- 
ro Aukštumas (užfiksavę pasiuntinio vizą, vartai automatiškai 
pakils aukštyn), cypiant padangoms prašvilpti pro Paveldo bul- 
varą, aštriu kampu pasukti į Šiaudų tilto skersgatvį (nepaisyda- 
mas AKLIGATVIO, greičio apribojimo ir VAIKŲ ŽAIDIMO 
AIKŠTELĖS ženklų, gausiai iškabinėtų visuose VA kvartaluo- 
se), galingomis radialinėmis padangomis suknežinti “gulinčius po- 
licininkus“, pralėkti Šiaudų aikštėje stovinčio namo, pažymėto 
penkioliktuoju numeriu, taku, staigiai pasukti į kairę, aplenkti pa- 
šiūrę, mašinai pasvirus ant šono, įsiveržti į vidinį aštuoniasdešimt 
ketvirtuoju numeriu pažymėto namo kiemą, išvengti susidūrimo 
su pikniko stalu (sudėtinga užduotis), išlėkti į Podofilo gatvę, ve- 
dančią į Belvudo slėnio prospektą, kuris driekiasi iki pat išvažia- 
vimo iš provinklavo. Visai įmanoma, jog ten tykos VA apsaugos 
policininkai, tačiau, jų spygliuotos jųostos nepgf€gs sulaikyti 

mašinos Vindzoro Aukštumose. Dygliai pakreipti taip, kad ne- 
įleistų automobilių vidun. 

Picamobilis velniškai greitas. Jei, išvežiotojui pasiekus Pa- 
veldo bulvarą, faras krimstelėtų spurgą, kąsnis nespėtų nuslys- 
ti į gerklę, o “Kozanostros" pasiuntinys jau skrietų Oaho gatve. 

Dunkst. Priekinis stiklas vėl nušvinta raudonai: “pažeistas 
apsauginis transporto priemonės perimetras“. 

Ne! Tai neįmanoma! 

Kažkas prie jo prisiklijavo. Prie pat kairiojo sparno. Įkandin 
seka prielipa ant riedlentės. O jis kaip tik stengėsi apskaičiuoti 
įvažiavimo į Paveldo bulvarą vektorių. 

Sutelkęs dėmesį į kelią išvežiotojas leidosi sužvejojamas. Į 
picamobilį pokštelėjo didžiulis apvalus elektromagnetas, pakibęs 
ant tampraus, iš arachnoskaidulų suvyto kabelio galo. Atsilikda- 
mas per dešimt pėdų nuo mašinos, ant riedlentės čiuožia pra- 
keikto instrumento savininkas it koks vandens slidininkas, skro- 
džiantis bangas pavymui katerio. 

Veidrodėlyje blyksi oranžinės ir žydros dėmės. Parazitas - 
ne šiaip besilinksminantis “žąsinas". Tai verslininkas, kuris sten- 
giasi uždirbti pinigus. Oranžine ir mėlyna spalvomis nudažytą 
šarvuotą kombinezoną dėvi kurjeriai iš “RadiKS", “Radikalių 
kurjerių sistemų". Jie tarsi dviračiais riedantys pasiuntiniai, tik 
šimtą kartų įkyresni, nes, užuot patys mynę pedalus, prikimba 
prie automobilių ir šiuos pristabdo. 

Nėra ko stebėtis. Išvežiotojas signalizavo šviesomis, ku- 
rioms antrino mirgantys švyturėliai, cypdė padangas, kitaip ta- 
riant, vertė kitas mašinas trauktis iš kelio. Natūralu, jog būtent jį 
kurjeris pasirinko savo auka. 

Neverta niršti. Laiko užteks, jei, žinoma, pavyks kirsti Vin- 
dzoro Aukštumas trumpiausiu keliu. Jis aplenkia viduriniąja juos- 
ta barškančią geldą, ūmai praneria pro jos pirmgalį, vos nekliu- 
dydamas kapoto. Kurjeriui reikės atklijuoti magnetą, antraip jis 
įsirėš į lėtesnės mašinos sparną. 

Už dešimties pėdų riedlentininko jau-nėra. Jis spokso tiesiai 
pro galinį stiklą. Numatęs picamobilio vairuotojo manevrą, kur- 
jeris įjungė automatine rite, susuko kabelį, ir dabar priekiniai jo 
lentos ratukhi'kone:pasislėpėipo užnakadiųjų a16amobilio buferiu. 

Ištiesta pirštinėta ranka tėkšteli permatomą plastiko lakštą 
ant vairuotojo lango. Lipdukas yra bemaž pėdos ilgio. Ant jo pui- 
kuojasi oranžinės didžiosios raidės, aiškiai rašytos priešais veid- 
rodį, kad išvežiotojas galėtų perskaityti jas iš kabinos. 


BANALUS TRIUKAS 


Jis vos nepražiopso posūkio į Vindzoro Aukštumas. Kirtęs 
per stabdžius išnyra iš mašinų srauto, persirita per skiriamosios 
juostos šaligatvį ir šauna į provinklavą. Pasienio postas gerai ap- 
šviestas, muitininkai pasirengę apieškoti visus atvykėlius - netgi 
patikrinti išeinamąsias jų angas, jei svečių išvaizda kelia įtarimą, 
- tačiau vartai šasteli aukštyn lyg pamojus stebuklinga lazdele, 
nes apsaugos sistema užfiksavo “Kozanostros picos" mašiną 
(privalau atlikti savo pareigą, sere, ir pristatyti užsakymą). 
Kai išvežiotojas prašvilpia pro vartus, kurjeris - toji erkė, įsisiur- 
busi į jo pasturgalį - pamojuoja rankele pasienio policijai. Na, ir 
šmikis! Gal jis lankosi čia kasdieną? Greičiausiai. Atveža super- 
svarbius dokumentus supersvarbiems VA gyvenantiems tipams, 
gabena įvairiausius paketus į kitas FPOKV, Franšizių pagrindu 
organizuotas kvazitautines valstybes, be jokių trukdžių prasmun- 
ka pro muitines. Štai kuo užsiima kurjeriai. Iki šiol. 

Jis rieda per lėtai. Jau prarado pagreitį. Laiko atsargos ne- 
numaldomai senka. Kur tas kurjeris? Išvyniojo dalį troso, vėl se- 
ka iš paskos truputį atsilikdamas. Na, palauk, prielipa, tavęs lau- 
kia didelis netikėtumas. Įdomu, ar išsilaikysi ant savo suknistos 
niedlentės, jei šimto kilometrų per valandą greičiu būsi pervilktas 
per sutraiškyto vaikiško triratuko liekanas? Tuojau pažiūrėsime. 

Nepajėgdamas atsispirti pagundai dirsčioti į galinio vaizdo 
veidrodėlį, išvežiotojas mato, kaip kurjeris atsilošia lyg tikras van- 
dens slidininkas, mindžikuoja ant savo lentos, staigiai įtraukia į ri- 
tę trosą ir čiuoždamas Paveldo bulvaru greta picamobilio užkli- 
juoja - pliaukšt! - dar vieną lipduką. Šįsyk ant priekinio stiklo! 


ŠAUNUS MANEVRAS, GUDROČIAU 


Išvežiotojas pakankamai prisiklausęs pasakojimų apie šiuos 

lipdukus. Norint juos nugramdyti, reikės sugaišti ne vieną valan- 
dą. Teks nuvairuoti mašiną į autoremonto dirbtuvę, sumokėti tri- 
lijonus dolerių. Dabar išvežiotojas privalo atlikti dvi užduotis: nu- 
sikratyti gatvių pašlemėku ir pristatyti užsakovui suknistą picą 
nevėliau 


24:23 


kaip po penkių minučių trisdešimt septynių sekundžių. 

Šalutinė gatvė vos neprasprūsta pro akis. Vertėtų atidžiau 
stebėti kelią. Jis nelauktai pasuka vairą slapta vildamasis, jog 
kurjeris tvosis į rodyklę, iškilusią ant kampo. Planas neišdegė. 
Apsukruolis stebeilijasi į priekinius mašinos ratus, todėl iš karto 
mato, kur šie krypsta, ir akimoju sureaguoja. Štai ir Šiaudų tilto 
skersgatvis! Koks jis ilgas! Gerokai ilgesnis, nei dingojosi anks- 
čiau - skubant visada taip atrodo. Tolumoje išvežiotojas regi ma- 
Šinų, turbūt sustatytų ratu, atspindžius. Pagaliau pastebi reikalin- 
gą namą, trijų aukštų, su melsvomis vinilo sienomis ir garažu, 
primūrytu prie šono. Takelis, vedantis link pastato, tampa išve- 
žiotojo visatos centru, jis atsikrato minčių apie kurjerį, stengiasi 
negalvoti apie dėdę Enzą, ką dabar tas veikia - guli vonioje, 
kiurkso ant klozeto, mylisi su kokia nors jauna aktoriuke arba 
moko sicilietiškos dainelės vieną iš savo dvidešimt šešių anūkių. 

Takas kyla į stačią įkalnę, todėl priešakinė picamobilio pa- 
kaba bemaž sulenda į variklį, tačiau tam pakabos ir egzistuoja. 
Jis aplenkia mašiną, paliktą prie šaligatvio - matyt, šį vakarą čia 
suso", - išverčia gyvatvorę ir pakliuvęs į šoninį kiemą akimis 
1eško stoginės, į kurią jokių būdu nevalia įsirėžti, 

pašiūrės nėra, ji nugriauta 

paskui reikės susidoroti su kita problema - pikniko stalu, kėp- 
sančiu vidiniame kieme 

atsargiai, tvora, kada jie spėjo suręsti tvorą? 

Nėra laiko užgulti stabdžių. Teks įsibėgėti ir išversti prakeik- 
tą kliūtį, nepraradus greičio. Juk tai paprasčiausia medinė ketu- 
rių pėdų aukščio užtvara. 

Ji nuvirsta labai lengvai, picamobilis netenka tik dešimties 

procentų savo greičio. Keista, bet tvora, regis, sena. Ko gero, ne 
ten pasukau, šmėsteli mintis išvežiotojo galvoje, kai mašina, tarsi 
iššauta iš katapultos, skrieja į tuščią baseiną. 


Jei betoninėje duobėje būtų tyvuliavęs vanduo, picamobilį 
tikriausiai būtų pavykę išgelbėti, ir jo skola “Kozanostros picari" 
nebūtų išaugusi. Bet ne, išvežiotojas taranuoja tolimąją baseino 
sieną - griausmas labiau panėšėja į sprogimą nei į susidūrusių 
mašinų skardų traškesį. Oro pagalvė išsipučia ir po sekundės su- 
bliūkšta bei nusileidžia tarsi atitraukta uždanga, už kurios slypi 
nauja išvežiotojo gyvenimo scena: jis įstrigęs sudaužytame auto- 
mobilyje, tuščiame baseine, Vindzoro Aukštumose, vis garsiau 
kaukia artėjančios provinklavo apsaugos policijos sirenos, už pa- 
kaušio it giljotinos ašmenys pakibusi picos dėžė, o ekranėlyje 
spindi: 25:17. 

 - Koks adresas? - pasigirsta balsas. Moteriškas. 

Jis pakelia akis ir pro iškrypusį, sutrūkinėjusį priekinį stiklą 
pamato kurjerį. Tiksliau, kurjerę, jauną merginą. Sumautą pa- 
auglę. Sveiką ir gyvą, nė trupučio nesusižeidusią. Ji nudardėjo į 
baseino dugną, nūnai rieda nuo vieno šono iki kito. Pakyla be- 
veik iki betoninės lomos pakraščio, apsisuka, nusileidžia žemyn, 
pakartoja procedūrą priešingoje pusėje. Savo harpūną laiko de- 
šinėje rankoje. Trosas suvyniotas į ritę, tad elektromagnetas 
mažne prilipęs prie rankenos, o pats įnagis primena keistą tarp- 
galaktinį spindulinį ginklą. Jos krūtinė žiba nuo juostelių, kaip 
kokio generolo, bet stačiakampiai dryžiai neturi nieko bendra su 
ordinais. Tai brūkšniniai kodai su identifikaciniais numeriais, ku- 
rie leidžia merginai patekti į skirtingas franšizes, FPOKV arba 
greitkelius. 

 - Ei! - šūkteli kurjerė. - Kokiu adresu turėjai pristatyti picą? 

Jis tuoj pakratys kojas, o ji šaiposi. 

- Baltosios Kolonos, Ogeltorpo žiedas, Nr. 5, - atsiliepia 
išvežiotojas. 

- Aš tau padėsiu. Atidaryk liuką. 

Adrenalino pliūpsnis praplečia išvežiotojo širdies skilvelius. 
Iš akių trykšta ašaros. Visai įmanoma, kad jis liks gyvas. Spūs- 
telėjęs mygtuką, praveria liuką. 

Eilinį kartą pralėkdama baseino dugnu, kurjerė ištraukia picą 

iš lizdo. Išvežiotojas krūpteli mintyse regėdamas, kaip sūrio pa- 
viršius su česnakais prisiploja prie galinės dėžutės sienos. Pas- 
kui mergina pasikiša dėžę po pažastimi. Ne, toks vaizdas ne jo 
akims. 

Tačiau kurjerė nugabens užsakymą į vietą. Dėdei Enzui ne- 
reikia melsti atleidimo dėl aplūžusių ir šaltų picų, tik dėl per vėlai 
pristatytų. 

- Ei, - rikteli jis. - Paimk. 

Pro sutrupėjusį langą išnyra juoda šarvuota išvežiotojo ran- 
ka. Vidinio kiemo prieblandoje sužvilga baltas stačiakampis: vi- 
zitinė kortelė. Maudama pro šalį mergina sučiumpa ją ir per- 
skaito: 


HAIRAS PROTAGONISTAS 
"Daskutinis iš laisvai samdomų Aakerių 
Ceriausias kovotojas kardais visame pasaulyje 


Centrinės Rvalgybos Korporacijos steingesis 
DOnkormacijos, susijusios sm programinė įranga, 
specialistas 
(muzika, filmai Ir mikrokodas) 


Kitoje pusėje - eilutės skaičių, nurodančių, kaip su juo susi- 
siekti. Telefono numeris. Universalus balsinio telefoninio lokato- 
riaus kodas. Pašto dėžutė. Adresai pustuzinyje elektroninių ry- 
šių tinklų. Ir adresas Metavisatoje. 

- Idiotiškas vardas, - sako kurjerė paslėpdama kortelę vie- 
noje iš šimto kombinezono kišenėlių. 

- Bet tu niekada jo neužmirši, - pastebi Hairas. 

- Jei esi hakeris... 

- Kodėl išvežioju picas? 

- Būtent. 

- Nes aš esu /aisvai samdomas hakeris. Klausyk, nežinau, 
kuo tu vardu, bet lieku tau skolingas. 

- Vadink mane N.J., - šūkteli ji porą sykių atsispirdama koja 
nuo betoninio pagrindo, padidindama greitį. Iššovusi iš baseino 
mergina pradingsta. Galybė stipinų iš jos riedlentės “protingų ra- 
tukų" išsitempia arba susitraukia prisiderindami prie žemės pa- 

viršiaus, ir kurjerė čiuožia per veją nelyginant sviesto luistelis, 
slystantis per įkaitusį keptuvės tefloną. 

Hairas, prieš trisdešimt sekundžių nustojęs būti išvežiotoju, 
rabždinasi iš picamobilio, sužvejoja bagažinėje kardus, diržais pri- 
sitvirtina juos prie šonų, ruošiasi kvapą gniaužiančiam pabėgimui 
iš Vindzoro Aukštumų teritorijos. Iki pasienio, besiribojančio su 
Ąžuolyno Valdomis, vos pora minučių kelio. Vietinį planą jis lyg 
ir įsiminęs, be to, žino, kaip elgiasi provinklavų farai, nes pats 
tarnavo policijoje. Hairas supranta turįs neblogą galimybę pa- 
sprukti. Rodos, nuobodu nebus. 

Antrajame namo, šalia kurio įrengtas baseinas, aukšte užsi- 
dega šviesos, pro miegamojo langus į jį žiūri vaikai, šiltučiai ir ap- 
snūdę, vilkintys pižamas su “Mažųjų luošiukų" bei “Plausto nin- 
dzių“ atvaizdais, atsparias liepsnoms arba nekancerogenines. 
Atsidaro kiemo durys, ir laukan žengia tėtis, užsimetęs ant pečių 
striukę. Tai miela, simpatiška šeima, gyvenanti jaukiame, puikiai 
apšviestame name. Visai kaip toji šeima, kuriai jis priklausė prieš 
trisdešimt sekundžių. 

Hairas Protagonistas ir Vitalijus Černobilis dykinėja savo na- 
muose, erdviame šešių šimtų kvadratinių pėdų “Megasandėlio" 
gyvenamajame bloke, Ingelvude, Kalifornijos valstijoje. “Kam- 
bario" grindis atstoja betoninė plokštė, gofruoto plieno sienos at- 
skiria patalpą nuo kaimyninių blokų, o pakeliamos plieninės du- 
rys - individualumo ir prabangos ženklas, - atsiveria į šiaurės va- 
karus. Tokiais momentais, kai virš tarptautinio Los Andželo oro 
uosto, sutrumpintai TLAO, leidžiasi saulė, pro tarpdurį įsismel- 
kia keli raudoni spinduliai. Kartkartėmis saulėlydį užstoja 777- 
-asis arba viršgarsinis Suchoi/Kavasaki transporteris, kurių reak- 
tyvinės turbinų čiurkšlės iškraipo raudonį, lygiagrečius spindulius 
paversdamos sieną išmarginusių dėmelių raštu. 

Ši gyvenamoji vieta dar ne pati blogiausia. “Megasandėlyje" 
netrūksta bjauresnių užkaborių. Durys įrengtos tik tokiuose di- 
džiuliuose blokuose. Į daugumą galima patekti pro bendrą doką, 
vedantį į plačių plieninių koridorių bei krovininių liftų labirintą. 

Penkiasdešimties ar šimto kvadratinių pėdų lindynėse apsistoję 
janoamos genties indėnai verda pupas ir šutina kokos lapus ant 
lauželių, kurstomų loterijos bilietais. 

Anot gandų, senais laikais, kai “Megasandėlis" buvo naudo- 
jamas pagal tikrąją savo paskirtį (kaip pigi saugykla, į kurią pa- 
siturintys Kalifornijos gyventojai suversdavo materialinės gero- 
vės perteklių), apsukrūs vertelgos, suklastoję dokumentus, išsi- 
nuomodavo šimto kvadratinių pėdų patalpas, užgrūsdavo jas ge- 
ležinėmis statinėmis, pilnomis nuodingų cheminių atliekų, ir išga- 
ruodavo kaip dūmas, priversdami “Megasandėlio"' korporaciją 
spręsti problemą savo nuožiūra. Žmonės šnabždėjosi, neva kom- 
panija paprasčiausiai užrakino tuos blokus ir juos nurašė. Dabar, 
kaip tvirtina imigrantai, kai kuriose uždarose patalpose priviso 
cheminių šmėklų. Vaikai gąsdinami baisiomis istorijomis, idant 
nedrįstų brautis pro duris, ant kurių kabo spynos. 

Niekas nebandė laužtis į Hairo ir Vitalijaus bloką, nes kam- 
baryje paprasčiausiai nėra ką vogti. Šiuo gyvenimo etapu nė vie- 
nas iš jųdviejų negali pasigirti esantys tokie svarbūs asmenys, 
kad atkreiptų į save galimų žudikų, pagrobėjų arba tardytojų dė- 
mesį. Hairas turi porą žavingų japoniškų kardų ir visuomet juos 
nešiojasi. Nors šiaip jau pastangos nugvelbti fantastiškai pavojin- 
gus ginklus siejasi su rimta grėsme: jei bandysite išplėšti kardą iš 
kito žmogaus, neką tepešite, nes dvikovą paprastai laimi gniau- 
žiantis rankeną. Hairui priklauso ir puikus kompiuteris, kurį jis 
pasiima išeidamas iš namų. Vitalijus tegali pasidžiaugti puse pa- 
kelio cigarečių, elektrine gitara ir pagiriomis. 

Dabar Vitalijus Černobilis drybso išsitiesęs ant vatinio čiuži- 
nio, o Hairas Protagonistas sėdi sukryžiavęs kojas prie žemo ja- 
poniško stiliaus staliuko - krovinių paletės, uždėtos ant kelių 
šlakbetonio blokelių. 

Vakarėjant saulėlydžio raudonį pamažu išstumia neoninė lo- 
gotipų šviesa, sklindanti iš franšizių geto, natūralios čionykščio 
“Megasandėlio" aplinkos. Tas švytėjimas, vadinamas loglu, nu- 
dažo šešėliuose skendinčius bloko kampus gašliomis, perdėm so- 
driomis spalvomis. 

Hairo oda ruda tarsi kapučino kava, ant galvos styro dygūs, 
trumpučiai “dredai". Ševeliūra truputį retesnė nei prieš porą me- 

tų, bet jis dar jaunas ir nė nepradėjęs plikti. Nuo kaktos mažumą 
atsitraukusi plaukų linija tik pabrėžia išsišovusius jo skruostikau- 
lius. Nosis pabalnota chromuotais, viršutinę veido dalį dengian- 
čiais akiniais, kurie savotiškai primena šalmą. Kojelėse sumon- 
tuotos miniatiūrinės ausinės nūnai stirkso Hairo ausyse ir blokuo- 
ja triukšmą. Ši funkcija optimaliausiai reaguoja į nuolatinį gaude- 
sį. Kai netoliese prieš pakilimą įsibėgėja reaktyviniai lėktuvai, 
blokatorius nuslopina garsą iki tykaus ūžesio. Tačiau Vitalijui 
Černobiliui virkdant gitarą eksperimentinėmis soluotėmis, Hairo 
ausys vis vien skausmingai tvinkčioja. 

Akiniai nutvieskia jo veidą padūmavusia migla ir atspindi 1š- 
kreiptą vaizdą nuostabiai apšviesto bulvaro, nusidriekusio į bega- 
linę tamsą. Tikrovėje bulvaras neegzistuoja. Tai kompiuterio ge- 
neruota, įsivaizduojama vieta. 

Nepaisant miražo, įkypas Hairo akis galima įžiūrėti gan 
lengvai. Paveldėjo jas iš motinos, korėjietės iš Japonijos. Visais 
kitais atžvilgiais jis labiau panašus į tėvą, afroamerikietį iš Tek- 
saso, kariškį iš pašaukimo, tarnavusį armijoje tais laikais, kai ka- 
rinės struktūros dar nebuvo subyrėjusios į konkuruojančias orga- 
nizacijas, tokias, kaip “Gynybinės generolo Džimo sistemos" ar- 
ba “Pasaulinė admirolo Bobo apsauga". 

Ant stalo padėti keturi daiktai: Hairo kišenei per brangaus 
alaus butelis iš Pugetsaundo regiono, 1lgas kardas, žinomas ka- 
tanos vardu, trumpas kardas, vadinamas vakizašiu - Hairo tė- 
vas parvežė juos iš Japonijos anksčiau, nei Antrasis Pasaulinis 
karas tapo atominiu, - ir kompiuteris. Savo išvaizda pastarasis 
primena juodą pleištą su nupjautu smailiu galu. Jis neturi elektros 
laido, tačiau iš angos, Žiojinčios kompiuterio nugaroje, kyšo per- 
matomas plastiko vamzdelis, spirale vingiuojantis per paletę bei 
grindis ir pranykstantis lizde, paskubomis instaliuotame sienoje, 
virš miegančio Vitalijaus Černobilio galvos. Vamzdelio viduje 
slypi plonas it plaukas optinis kabelis, kuriuo iš Hairo kompiute- 
rio į išorinį pasaulį ir atgal plaukia milžiniškų apimčių informacija. 
Norint perkelti šių duomenų kiekius ant popieriaus, reikėtų, kad 
į jų bloką kas dvi minutes nuolat nardytų 747-asis krovininis lai- 
vas, užgrūstas telefonų knygomis bei enciklopedijomis. 

Tiesą sakant, Hairo kišenė neleidžia nusipirkti ir kompiute- 

rio, tačiau be jo gyventi taip pat neįmanoma. Tai darbo įnagis. 
Pasaulinėje hakerių bendruomenėje Hairas - talentingas valka- 
ta. Vos prieš penkerius metus toks gyvenimo stilius jam atrodė 
romantiškas. Tačiau suaugęs (tokia būsena dvidešimtmečiui pri- 
mena sekmadienio rytą po smagaus šeštadienio vakarėlio) nusi- 
meti rožinius akinius ir pažvelgi į pasaulį kitomis akimis. Išvados 
neguodžiančios: jis sėdi be pinigų ir be darbo. Prieš porą savai- 
čių teko nutraukti picos išvežiotojo karjerą, atsisveikinti su vienin- 
teliu beprasmiškuų, buku darbu, teikusiu malonumą. Nuo tada jis 
sutelkė dėmesį į atsarginį variantą: vėl tapo stringeriu, plušančių 
CŽK, Centrinei Žvalgybos Korporacijai, iš Lenglio, Virdžinijos 
valstijos. 

Ši verslo rūšis ganėtinai elementari. Hairas medžioja infor- 
maciją: gandus, vaizdajuostes, garsajuostes, kietų diskų nuotru- 
pas, dokumentų kopijas, netgi anekdotus, susijusius su pastaro- 
siomis skandalingomis katastrofomis. Persiunčia ją į CŽK duo- 
menų bazę, į Biblioteką, praeityje buvusią Kongreso biblioteka. 
Dabar niekas taip jos nevadina. Paprasti žmonės beveik užmir- 
šo, ką reiškia “kongresas". Netgi žodžio “biblioteka" prasmė 
skamba miglotai. Kitados šioje vietoje buvo saugojamos knygos, 
daugiausiai senos. Vėliau tarp jų įsimaišė vaizdajuostės, įvairūs 
dokumentai, žurnalai. Galų gale visa tai įrašė į kompiuterius nu- 
liukų bei vienetukų pavidalu. Didėjant naujausios informacijos 
kiekiui, duomenų paieškos tapo tokios sudėtingos, kad veikiai iš- 
nyko bet kokie esminiai skirtumai tarp Kongreso bibliotekos ir 
Centrinės Žvalgybos Valdybos. Laimei, procesas vyko tada, kai 
galutinai subyrėjo vyriausybė. Taigi abi institucijos susiliejo į ga- 
lingą korporaciją su solidžiu akcijų paketu. 

Milijonai kitų CŽK stringerių vienu metu siunčia milijonus ki- 
tų fragmentų. Centrinės žvalgybos klientai, kurių didžiąją dalį su- 
daro stambios korporacijos ir nepriklausomos valstybės, naršo 
Biblioteką ieškodami vertingos informacijos ir jei nutaria pasi- 
naudoti tuo, ką persiuntė Hairas, šiam sumokamas piniginis atly- 
gis. 

Prieš metus jis įkėlė į Bibliotekos duomenų bazę pirminį fil- 
mo scenarijaus variantą, nušvilptą Berbenke iš rašytojų agento 
šiukšlių dėžės. Peržiūrėti juodraštį pageidavo pustuzinis kino 

studijų. Už gautus pinigus Hairas galėjo leisti sau veltėdžiauti še- 
šis mėnesius. 

Nuo to laiko sėkmė nusigręžė. Jis savo kailiu patyrė, jog de- 
vyniasdešimt devyni procentai Bibliotekos informacijos niekam 
nereikalingi. 

Pavyzdžiui: po to, kai kurjerė pakišo koją ir, vaizdžiai kal- 
bant, pasmerkė “Vitalijaus Černobilio" rūšies egzistencijai, Hai- 
ras porą savaičių intensyviai tyrinėjo naują muzikinį fenomeną - 
Los Andžele populiarėjantį atominį ukrainiečių faz-grandžą. Kar- 
tu su vaizdo bei garso juostomis į Biblioteką nusiuntė išsamią 
ataskaitą, tačiau šioji nesudomino jokios įrašų kompanijos, nė 
vieno roko grupių agento arba kritiko. 

Lygiame Hairo kompiuterio paviršiuje pūpso “žuvies akis“, 
stiklinis išgaubtas objektyvas su purpurinio atspalvio optiniu 
sluoksniu. Įjungus agregatą, lęšis pakyla aukštyn, užsifiksuoja sa- 
vo vietoje, jo pagrindas susilieja su kompiuterio danga. Nuo stik- 
linio pusrutulio atsispindi iškreiptas aplinkinio loglo švytėjimas. 

Hairui tai atrodo erotiška. Iš dalies todėl, kad jis nesimylėjo 
su moterimi jau kelias savaites. Bet ne tik dėl šios priežasties. 
Jo tėvas, daug metų tarnavęs Japonijoje dislokuotame dalinyje, 
dievino fotoaparatus. Nuolat atsiveždavo juos iš komandiruočių 
Tolimuosiuose Rytuose ir demonstruodavo savo sūnui. Stebint, 
kaip nuo blizgančių objektyvų krenta juodos odos, nailono, už- 
trauktukų, dirželių sluoksniai, susidarydavo įspūdis, jog matai ra- 
finuotą striptizą. Kai pagaliau pasirodydavo šie tobulos geomet- 
rijos įsikūnijimai, tokie galingi ir tuo pačiu trapūs, Hairo vaizduotė 
piešdavo pakylančią suknelę, nusmunkančias apatines kelnaites, 
prasiskiriančias išorines bei vidines lūpas... Tokiais momentais 
jis jausdavosi nuogas, silpnas ir narsus. 

Regėdama tą pusę visatos, kuri yra virš kompiuterio, įskai- 
tant ir didžiąją dalį paties Hairo, “žuvies akis" seka jo judesius, 
stebi, kur link krypsta jo.žvilgsnis. 

Kompiuterio gelmėse slypi trys lazeriniai spinduliai - raudo- 
nas, žalias ir mėlynas. Skaistūs, bet nepakankamai galingi, kad 
pajėgtų išdeginti akių obuolius, pačirškinti smegenis, žodžiu, at- 
likti lazerinę lobotomiją. Kaip mokoma pradinėje mokykloje, de- 

rinant šias tris įvairaus ryškumo spalvas, įmanoma išgauti visus 

Tokiu būdu siauras spindulys gali šauti pro pusapvalį objek- 
tyvą bet kuria linkme. Atsispindėdamas nuo kompiuterio viduje 
sumontuotų veidrodėlių, jis slysta Hairo akinių lęšiais panašiai 
kaip elektronų spindulys televizoriaus kineskope. Nušvitęs vaiz- 
delis pakimba priešais Hairo akis ir užstoja Realybę. 

Į kiekvieną akį generuodamas šiek tiek skirtingus paveikslus, 
kompiuteris išgauna trimatį vaizdą. Keisdamas jį septyniasdešimt 
du kartus per sekundę, priverčia judėti rodomus objektus, kurių 
tobulą ryškumą nulemia 2K pikselių į colį rezoliucija. Negana to, 
trimačiai judantys objektai aprūpinti tikroviškais skaitmeniniais 
stereogarsais, siunčiamais per miniatiūrinės ausines. 

Gyvenamasis blokas išnykęs iš akiračio. Dabar Hairas tūno 
kompiuterio generuotame pasaulyje, pramintame Metavisata. Jis 
daug laiko praleidžia šioje vietoje. “Megasandėlis" nė iš tolo ne- 
gali su ja lygintis. 


Hairas artėja prie Gatvės - Metavisatos Brodvėjaus arba 
Eliziejaus Laukų. Veidrodiniai miniatiūriniai nuostabiai apšviesto 
bulvaro atspindžiai projektuojami jo akinių lęšiuose. Tikrovėje 
Gatvė neegzistuoja, bet šiuo momentu ja klaidžioja milijonai žmo- 
nių. 

Bulvaro parametrai griežtai fiksuoti. Juos nustatė kompiute- 
rinės grafikos nindzės-siuzerenai iš Pasaulinės multimedijos pro- 
tokolo asociacijos. Gatvė primena žiedą, per pusiaują įkalinusį 
savyje juodą, daugiau nei dešimties tūkstančių kilometrų sker- 
smens sferą, todėl nieko keista, kad jos ilgis lygus 65 536 kilo- 
metrams, o tai gerokai pranoksta atstumą, kurį reikia įveikti ke- 
liaujant aplink Žemės rutulį palei ekvatorių. 

Skaičius 65 536 ganėtinai nepatogus visiems, išskyrus hakerį, 
kuriam jis artimesnis nei motinos gimimo data. Taip jau atsitiko, 
kad viskuo kaltas dvejetas, tiksliau - 2, pakeltas 16-uoju laipsniu. 
Netgi rodiklis 16 tėra 2, pakeltas 4-uoju laipsniu, o 4 lygus 2?. 
Kartu su 256, 32 768, 2 147 483 648, skaičius 65 536 įkūnija ker- 
tinį akmenį hakerio visatoje, kurioje pagrindinį vaidmenį atlieka 
dvejetas, nes būtent tiek skaitmenų geba atpažinti kompiuteris. 

Vienas iš jų - O, kitas - 1. Hakeris akimirksniu atskirs skaičius, 
gautus dauginant dvejetus be galo be krašto, retsykiais atimant 
išjų 1. 

Kaip ir bet kuri vieta Realybėje, laisvi Gatvės plotai apstato- 
mi. Rangovams leidžiama kloti savo keliukus, atsišakojančius nuo 
pagrindinio bulvaro, suręsti pastatus, sodinti parkus, kabinti žen- 
klus su nuorodomis ir netgi kurti tai, kas neegzistuoja Realybė- 
je, pavyzdžiui, šviesų spektaklius dangaus skliaute, išskirtinius 
kvartalus, kur negalioja trimačio erdvėlaikio taisyklės, arba kau- 
tynių zonas, suteikiančias jų lankytojams galimybę medžioti ir 
žudyti vieniems kitus. 

Viskas kaip Realybėje, tačiau derėtų prisiminti, kad Gatvė iš 
tikrųjų neegzistuoja. Tai paprasčiausias kompiuterinės grafikos 
protokolas, užrašytas kažkur ant popieriaus. Objektai nėra ma- 
terialūs. Jie - programos, pasiekiamos visuomenei per pasaulinį 
optinio pluošto tinklą. Kai Hairas, patekęs į Metavisatos Gatvę, 
mato dangoraižius bei neonines iškabas, nutolstančias į tamsą ir 
pranykstančias už horizonto, jis tiesiog žiūri į gausybės įvairiau- 
sių programų, sukurtų stambių korporacijų, grafinius atvaizdus - 
vartotojo sąsajas. Norint įkurdinti savo nuosavybę Gatvėje, rei- 
kia gauti palaiminimą iš Pasaulinės multimedijos protokolo aso- 
ciacijos, išpešti leidimus sklypo įsigijimui, papirkti inspektorius ir 
taip toliau, ir panašiai. Pinigai, korporacijų sumokėti už galimybę 
suręsti Gatvėje savo pastatus, keliauja į fondą, valdomą PMPA, 
kuri naudojasi šiomis lėšomis tobulindama Metavisatą generuo- 
jančius kompiuterius. 

Hairui priklausantis namas stovi viename iš seniausių kvar- 
talų, netoli judriausios Gatvės dalies. Maždaug prieš dešimt me- 
tų, vos pasirodžius protokolui, jis su savo bičiuliais sukrapštė pas- 
kutinius pinigus ir įsigijęs vieną pirmųjų rangovo licenzijų sukūrė 
nediduką hakerių kvartalą. Anais laikais šis tepriminė šviesos lo- 
pinėlį, spingsintį beribėje tamsoje. Tuo metu pati Gatvė panėšėjo 
į ploną žibintų grandinėlę, tuštumoje apsivijusią juodą rutulį. 

Nuo tada hakerių rajonas nedaug kuo pasikeitė, skirtingai 
nuo Gatvės. Į pastarąją investavę savo finansus, Hairo draugai 
tapo naujo verslo pradininkais. Kai kurie netgi praturtėjo. 

Štai kodėl Metavisatoje Hairui priklauso puikus namas, tuo 

tarpu Realybėje jis priverstas dalintis gyvenamąjį bloką su kam- 
barioku. Jei pasižymi uosle nekilnojamajam turtui vienoje visato- 
je, tai dar nereiškia, jog galėsi mėgautis prabanga kitoje. 

Čionykštis dangus ir žemė - juodi kaip išjungtas kompiuterio 
ekranas. Metavisatoje nuolat viešpatauja naktis, o Gatvė visuo- 
met tviska akinančiomis šviesomis tarytum Las Vegas, išsivada- 
vęs iš fizikos bei finansų suvaržymų. Hairo rajone įsikūrę puikūs 
programuotojai, todėl šis kvartalas įrengtas skoningai. Namai at- 
rodo kaip tikri. Tarp jų įsimaišiusios kelios Frenko Loido Raito 
šedevrų kopijos ir prašmatnūs pastatai iš Viktorijos epochos. 

Atsidūręs Gatvėje, neišvengiamai patiriate sukrėtimą: vieti- 
niai dangoraižiai, regis, ištįsę į aukštį per mylią. Tankiausiai ap- 
statytas sektorius vadinasi Centru. Keliaujant porą šimtų kilo- 
metrų priešingomis kryptimis, statinių gretos retėja, kol bemaž iš- 
nyksta, ir belieka virtinė žibintų, nuo kurių ant juodos pseudože- 
mės krenta baltos šviesos ratilai. Tačiau Centras prilygsta tuzi- 
nui Manhetenų, suverstų vienas ant kito, išgražintų neonu. 

Tikrame pasaulyje - Žemės planetoje, Realybėje, - gyvena 
nuo šešių iki dešimties milijardų žmonių. Bet kuriuo momentu 
dauguma dega krosnyse plytas arba kovinėmis sąlygomis valo 
savo “AK-47" automatus. Milijardas iš jų turi užtektinai pinigų - 
daugiau nei likusieji bendrai paėmus, - kad sugebėtų nusipirkti 
kompiuterį. Iš milijardo pasiturinčiųjų kompiuterius įsigyja tik. 
ketvirtis, iš kurių vos dvidešimt penkiems procentams priklauso 
galingi, Gatvės protokolo reikalavimus atitinkantys, agregatai. 
Vadinasi, Metavisatoje vienu metu gali braidžioti šešiasdešimt 
milijonų žmonių. Pridėkite dar maždaug šešias dešimtis milijonų 
tų, kurie, nepaisant kišenėse švilpaujančio vėjo, naudojasi viešai- 
siais terminalais, savo mokyklų arba darbdavių kompiuteriais. 
Paprasčiau kalbant, mėgėjų pasišlaistyti po Gatvę būtų dvigubai 
daugiau nei Niujorko gyventojų. 

Štai kodėl šioji vieta atrodo perkrauta. Pastatykite Gatvėje 
namą ar bent pakabinkite reklaminį skydą, ir jūsų kūrinį iki savo 
gyvenimo pabaigos matys šimtinė milijonų turtingiausių, laimin- 
giausių, įtakingiausių žmonių visame pasaulyje. 

Gatvės plotis siekia šimtą metrų. Jos viduriu slysta vienabė- 
gis - nemokama plačiajam visuomenės ratui skirta programa, kuri 

leidžia vartotojams greitai ir lengvai pakeisti savo koordinates 
Metavisatoje. Nemažai žioplių tiesiog važinėjasi į priekį ir atgal 
grožėdamiesi vaizdais. Kai prieš dešimt metų Hairas pirmą sy- 
kį pamatė Gatvę, vienabėgis dar nebuvo sukurtas, todėl jam su 
savo bičiuliais teko parašyti mašinos bei motociklo programas. 
Jie įkeldavo simuliacijas į Metavisatą ir lenktyniaudavo juodoje 
elektroninės nakties dykumoje. 

N.J. ne kartą stebėjo, kaip jauni Klintai, surizikavę pažaisti 
naktines gaudynes su policija, neria stačia galva į tuščią provin- 
klavo baseiną. Tiesa, į betono sienas tėkšdavosi riedlentininkai, 
o ne picamobilių vairuotojai. Naktiniame mieste apstu stebuklų; 
tereikia plačiai pramerkti akis, jei nori juos išvysti. 

Ir vėl į kelią. Ji rieda per kiemą ant “RadiKS Mark IV pro- 
tingų ratukų". Savo lentą atnaujino stebuklingais krumpliaračiais 
po to, kai “Ekstremalų" žurnale pasirodė tokia reklama: 


KOŠELIENĄ, 

štai, ką pamatysite veidrodyje, jei važinėsitės ant 
tarškančios lentos su idiotiškais fiksuotais ratukais ir 
susidursite su duslintuvu, atsargine padanga, fekali- 
jomis, partrenktais gyviais, Žuoliais arba be sąmo- 
nės gulinčiu pėsčiuoju. 

Jei manote, jog tai mažai tikėtina, vadinasi, jūs 
per daug laiko praleidote važinėdamas apleistuose 
prekybos centruose. Visos šios ir kitos kliūtys buvo 
pastebėtos Niu Džersio magistralėje vienos mylios 
atkarpoje. Bet kuris riedlentininkas, urzgiantis, jog 
“protingi ratukai" tėra pasityčiojimas iš bazinio mode- 
lio, seniai iščiaudėjo savo smegenis. 

Neklausykite tariamų puristų, teigiančių, neva 
kliūtis galima peršokti. Profesionalūs kurjeriai Žino: 
jei susižvejojote greitaeigę transporto priemonę dėl 
verslo ar malonumo, laikas, per kurį privalote sure- 

aguoti, trumpėja iki kelių dešimtųjų sekundės arba 
net vienos, jei išvyniojate trosą iki galo. 

“RadiKS Mark IV protingi ratukai" kainuoja gero- 
kai pigiau negu plastinė veido operacija ir suteiks 
jums neužmirštamų smagių akimirkų. “Protingi ratu- 
kai" naudojasi sonarais, lazeriniu ieškikliu ir mili- 
metrinių bangų radaru, kad aptiktų duslintuvus bei ki- 
tokias šiukšles anksčiau, negu jas pastebėsite. 

Netaupykite savo sveikatos sąskaita - pasitobu- 
linkite riedlentę nedelsdami! 


Išmintingi žodžiai. N.J. nusipirko ratukus. Kiekvieną jų suda- 
ro stebulė su gausybe patvarių stipinų. Visi stipinai susideda iš 
penkių dalių. Jų galuose pritvirtintos šešiakampės plokštelės su 
guminiu pagrindu. Kai ratas sukasi, plokštelės limpa prie žemės 
viena po kitos, bemaž susiliedamos į vieną padangą. Jei kelyje 
pasitaiko kupstas, stipinai susitraukia leisdami lentai prašokti ne- 
lygumą. Jei tenka šauti virš duobelės, spygliai automatiškai 
plombuoja įdubusią asfalto vietą. Abiem atvejais smūgiai amor- 
tizuojami, ir lentos arba sportbačių, kurie ją slegia, nekrato jokia 
vibracija. Reklama nemelavo: be “protingų ratukų“ profesionaliu 
riedlentininku netapsi. 

Skubiai pristatyti picą - niekų darbas. Be didelių pastangų 
nučiuožusi nuo rasotos vejos ant asfaltuoto takelio ji įsibėgėja ir 
išlekia į Houmdeilo gatvę. Sėdmenų kryptelėjimu pasuka lentą 
reikiama linkme, akimis ieško aukos. Priešingon pusėn prašvilpia 
juoda mašina su švyturėliais, medžiojanti nelemtą Hairą Prota- 
gonistą. “Naktiniai veizolai"', specialūs naktinio matymo akiniai, 
tamsėja, apsaugodami išplėstus vyzdžius nuo ryškios prožekto- 
rių šviesos, todėl N.J. toliau zonduoja kelią, idant užfiksuotų men- 
kiausius judesius. Namas, kurio kieme įrengtas baseinas, stovi 
aukščiausioje provinklavo vietoje, tad gatvės driekiasi nuokalnėn. 
Deja, nepakankamai stačiu kampu. 

Už pusės kvartalo iš skersgatvio išnyra “kibiras", mini fur- 
gonas su keturiais apgailėtinais cilindrais, burzgiantis įstrižai ried- 
lentės judėjimo krypties. Trumpam blyksteli baltos galinės švie- 
sos, vairuotojui įjungus atbulinę pavarą. N.J. nusitaiko į šaligatvį, 

užšoka ant jo nė nepristabdydama: “protingi ratukai" sureaguoja 
į kliūtį, o stipinai susitraukia, todėl ji persikrausto nuo asfalto ant 
vejos be jokių staigių trūkčiojimų. Ratukų plokštelės palieka ant 
žolės šešiakampius pėdsakus. Šuns išmatos, dėl nesuvirškintos 
žalios mėsos įgavusios raudoną atspalvį, pasipuošia reljefiniu 
“RadiKS" logotipu, kurio veidrodinis atspindys žvilga ant kiekvie- 
nos stipino plokštelės. 

Kitoje gatvės pusėje “kibiras" atšlyja nuo šaligatvio. Į šio 
kraštą cypdami trinasi mašinos sparnai. Juk čia provinklavas, 
kur dienų dienas tenka brūžuoti savo padangas į šaligatvius, ant- 
raip, pastatęs automobilį pora colių toliau (nieko baisaus, ma- 
myte, iki šalikelės ne taip jau toli) - ajajai, mašina viduryje 
gatvės, ji trukdo eismui, kelia mirtiną grėsmę nepatyrusiems jau- 
niems dviratininkams, - rizikuoji sulaukti visuomenės paniekos ar 
net masinės isterijos protrūkių. N.J. spusteli automatinio harpūno 
mygtuką leisdama trosui išsivynioti per vieną metrą. Pradeda 
sukti jį virš galvos it australišką bolą. Ruošiasi sušokti lambadą 
su tuo sumautu “kibiru"'. Harpūno magnetas, dydžio sulig saloti- 
ne, švilpčioja ore. Mostaguoti juo nebūtina, tačiau jo skleidžiamo 
garso klausytis malonu. 

Norint sužvejoti “kibirą"", reikia turėti daugiau įgūdžių, negu 
gali įsivaizduoti pėstysis. Nei plieno, nei geležies gausa automo- 
bilis nepasižymi. “Magnapūnui" tiesiog nėra kur prisiklijuoti. Da- 
bar gaminami superlaidūs harpūnai, kurie limpa prie aliuminio 
paviršiaus indukuodami sūkurines elektros sroves į mašinos kar- 
kasą ir prieš vairuotojo norą paversdami jį elektromagnetu. Ta- 
čiau N.J negali girtis esanti tokio žvejybinio įrankio savininkė. 
Tai išskirtinis ženklas užkietėjusių provinklavų riedlentininkų, ku- 
rių gretoms, nepaisant šio vakaro nuotykio, mergina nepriklauso. 
Jos harpūnas kimba tik prie plieno, geležies ir šiek tiek prie ni- 
kelio. Tuo tarpu šio modelio mini furgonas plieno teturi gal tik 
savo važiuoklėje. 

N.J. artėja prie automobilio pritūpusi. Orbitinė sukamo troso 
plokštuma, pakreipta kone vertikaliai, savo pakraščiu bemaž lie- 
čia tviskantį provinklavo asfaltą. Kai mergina paspaudžia myg- 
tuką, troso galas lekia skersai gatvę vos per centimetrą nuo že- 
mės, pamažu kildamas aukštyn, ir pokšteli į “kibiro" dugną. Pri- 
limpa pakankamai tvirtai, jei apskritai įmanoma tvirtai prisiklijuoti 


32 


prie oro, apmušalų, dažų bei rinkodaros ūko, vadinamo šeimyni- 
niu mini furgonu. 

Vairuotojas sureaguoja žaibiškai ir ganėtinai išradingai pagal 
provinklavų standartus. Jis trokšta atsikratyti prielipa. Furgonas 
strykteli iš vietos tarsi hormonų pripumpuotas bulius, pikadorui 
įĮbedus špagą šiam į pasturgalį. Už vairo sėdi ne mama, o jaunas 
Eržiliukas, kuris, kaip ir kiekvienas šio provinklavo paauglys, nuo 
keturiolikos metų kasdieną, per pietų pertrauką, mokyklos rūbi- 
nėje švirkščiasi arkliškas testosterono dozes. Dabar jis virtęs 
raumeningu, visiškai nuspėjamu kvaiša. 

Vairuoti vyriokas nemoka: matyt, nepajėgia suvaldyti dirbti- 
nai išpūstų raumenų. Šabloniškas kaštonų atspalvio vairas su 
odiniu apvadu dvelkia mamytės kvepalais, ir tai siutina Eržiliuką. 
“Kibiras" vis šokčioja į priekį ir stabčioja, kadangi vaikis minko 
akseleratorių nelyginant siurblio rankeną: paprasčiausiai nuspau- 
dus pedalą iki dugno, nieko gero nepeši. Kaip būtų gerai, jei mini 
furgonas panėšėtų į jo raumenis, sprogstančius nuo energijos 
pertekliaus. Tačiau “kibiras"" neturi nieko bendra su lenktyni- 
niais bolidais. Pasirinkęs kompromisinę išeitį jis tvoja kumščiu 
per mygtuką su užrašų GALINGIAUSIAS REŽIMAS. Aki- 
mirksniu užgesta EKONOMINIO REŽIMO indikatorius primin- 
damas Eržiliukui, jog šios dvi sąvokos nesuderinamos. Automa- 
tiškai įsijungia pavarų žeminimo funkcija, ir menkutis mini furgo- 
no variklis užkriokia garsiau. Eržiliukas mygia akseleratorių ir 
Kotedžų Aukštumų gatvėje įsibėgėja iki šimto kilometrų per va- 
landą. 

Gatvės gale, stačiu kampu įsiremiančiame į Belvudo slėnio 
prospektą, jis pastebi vandens kolonėlę. Vindzoro Aukštumose 
apstu hidrantų (saugumo sumetimais), paties įstabiausio dizaino, 
turinčio padidinti aplinkinių sklypų vertę - tai ne šiaip geležiniai, 
pigiais municipaliniais dažais šimtus kartų teplioti blokeliai, ku- 
riuose puikuojasi kokios nors laiko dulkėmis apsinešusios liejyk- 
los iš Industrinės revoliucijos periodo atspaudas. Čionykščiai hid- 
rantai žvilga variu, robotai poliruoja juos kiekvieno ketvirtadienio 
rytą. Vamzdžiai didingai kyla iš tobulos, chemiškai apdorotos 
provinklavo dirvos, potencialiems ugniagesiams siūlydami trijų 
rūšių movas, prie kurių jungiamos vandens žarnos. Kompiuterio 

ekrane kolonėles suprojektavo estetai, kūrę Viktorijos epochos 
namus, skoningas pašto dėžutes, gatvių pavadinimais padabintus 
milžiniškus marmurinius stulpus, kėpsančius visose sankryžose 
lyg antkapiai. Suprojektavo kompiuterio ekrane, tačiau su seno- 
vinės elegancijos potėpiu. Rafinuoto skonio žmonės dievina nuo- 
stabių formų hidrantus, dunksančius jų vejose, žavinčius netgi 
nekilnojamojo turto agentus, kurie jokių būdu nesutiktų jų ištrinti 
iš savo katalogų nuotraukų. 

Sušiktas kurjeris veikiai padvės įsirėžęs į hidrantą. Testoste- 
roninis Eržiliukas tuo pasirūpins. Tokį manevrą jis matė per te- 
levizorių - Žydrasis ekranas niekada nemeluoja, - ir atliko šį triu- 
ką mintyse tūkstančius kartų. Visu greičiu lėkdamas Kotedžų 
Aukštumų gatve, vienu metu patrauks į viršų rankinį stabdį ir su- 
suks vairą. Mini furgono galas persikreips į šoną. Supertamprus 
trosas pliaukštelės per orą tarytum botagas nutempdamas įkyrų 
parazitą tiesiai į vandens kolonėlę. Pergalingai triumfuodamas 
Eržiliukas nuriedės Belvudo slėniu į šaunų suaugusiųjų, važinė- 
jančių prašmatniomis mašinomis, pasaulį, ir jam niekas nesutrik- 
dys grąžinti “Nindzes-Plausto karius IV: Paskutinį mūšį" į vaiz- 
dajuosčių nuomos punktą. 

N.J. nežino tiksliai, ką jis mąsto, tik spėja. Tam tikra prasme 
rekonstruoja psichologinę aplinką “kibiro" viduje. Ji mato per 
mylią nutolusį hidrantą, pastebi, kaip Eržiliuko ranka nusileidžia 
ant rankinio stabdžio. Viskas taip akivaizdu. N.J. netgi užjaučia 
testosteroninį vaikį ir jo tipo žmones. Ji išvynioja trosą, leidžia 
šiam suglebti. Vyriokas pasuka vairą, trūkteli rankinį. Mini fur- 
gono galą užneša į kairę, bet kurjerė nelekia ten, kur pageidautų 
vairuotojas. Ji priversta suteikti pagalbą. Kol “kibiro" pasturgalis 
krypsta į šoną, N.J. žaibiškai įtraukia į harpūno rankeną trosą ir 
pasinaudojusi inercija prašauna pro automobilį vienos mylios per 
minutę greičiu. Ji lekia į marmurinį “antkapį? su užrašu BEL- 
VUDO SLĖNIO PROSPEKTAS, atšokusi nuo stulpo įvažiuo- 
ja į tokį aštrų posūkį (ratukų stipinai atsistumia nuo marmuro ir 
prilimpa prie reikiamos gatvės pagrindo), kad ranka beveik liečia 
asfaltą. Tuo pačiu atjungia elektromagnetą nuo “kibiro" dugno. 
Harpūno trosas velkasi gatve įkandin riedlentės, automatiškai 

vyniojamas aplink rankenos ritę. Kurjerė fantastiškai sparčiai 
švilpia link išvažiavimo iš provinklavo. 

Už nugaros nugriaudėja triukšmas, nuo kurio suvibruoja krū- 
tinėje - slystantis asfaltu mini furgonas šonu tvojasi į "antkapį". 

Tūptelėjusi N.J. prasmunka pro apsaugos vartus ir neria į 
mašinų srautą. Pračiuožia tarp dviejų signalais pypsinčių 
“BMW". Šių vairuotojai tučtuojau ją aplenkia, mėgdžiodami 
“BMW"' vairuotojus iš reklamų - štai taip jie įtikina save sudarę 
sėkmingą sandėrį. Kurjerė susiriečia it embrionas, mauna po 
puspriekabe ir nusitaiko į betoninę skiriamosios juostos pertvarą 
tarytum ketindama nusižudyti. Betono blokai “protingiems ratu- 
kams" - ne kliūtis. Palei pertvaros pagrindą driekiasi nedidelis 
atsikišimas, lyg specialiai sukurtas riedlentininkams. Įsibėgėjusi 
ji lengvai užšoka ant bloko, pakreipia lentą reikalingu kampu ir 
nusileidžia ant asfalto kitoje pusėje. Štai ir mašina, taip arti, kad 
jai nė nereikia pasinaudoti harpūno trosu. Paprasčiausiai ištiesia 
ranką ir priklijuoja elektromagnetą prie bagažinės dangčio. 

Vairuotojas susitaikęs su likimu, nebando atsikratyti prielipa. 
Nutempia ją iki pat įvažiavimo į Baltųjų Kolonų provinklavą, iš- 
laikiusį senovinių pietų stilių, propaguojantį aparteidines tradici- 
jas. Virš pagrindinių vartų žvilga didžiulis ornamentais papuoštas 
ženklas: ĮĖJIMAS TIK BALTIESIEMS. KITŲ RASIŲ AT- 
STOVAI TURI BŪTI APDOROTI. 

Baltųjų Kolonų vizą N.J. turi, kaip ir vizas į kitus provinkla- 
vus. Ji pritvirtinta prie krūtinės brūkšninio kodo pavidalu. Lazeris 
nuskenuoja kortelę, ant šono pasvirusiai kurjerei lekiant link 
imigracijos punkto, ir geležinės įmantrių formų grotos prasiveria. 
Amžinai skubantys Baltųjų Kolonų gyventojai neturi tiek laiko, 
kad kiurksotų priešais įvažiavimą į provinklavą sudėję rankas ir 
stebėtų didingai lėtai atsidarančius vartus, todėl šie sumontuoti 
ant elektromagnetinio bėgio. 

Kurjerė nučiuožia Baltųjų Kolonų keliu, įrėmintu aukštų me- 
džių eilėmis - viena mikroplantacija keičia kitą, - išnaudodama li- 
kučius kinetinės energijos, kuri užgimė Eržiliuko “kibirui" pri- 
klausančiame degalų bake. 

Arklio galių pasaulyje nestinga. Nusigriebęs bent dalelę jų, 
gali įveikti milžiniškus atstumus. 

Picos dėžės ekranėlyje švyti 29:32, o užsakovas, ponas Lili- 
putas, mindžikuoja ant savo mikro plantacijos vejos kaimynų - 
Rausvaširdžių bei Riebiašiknių šeimų - apsuptyje ir pirma laiko 
mėgaujasi pergale. Atrodo, tarsi būtų ką tik nusipirkęs laimingą 
loterijos bilietą. Nuo paradinių namo durų atsiveria puikus vaiz- 
das į Oaho kelią, ir jie mato, jog ten nėra nieko, kas bent iš tolo 
primintų “Kozanostros" picamobilį. O, tiesa, akiratyje pasirodo 
niekingas kurjeris, po pažastimi pasikišęs kažką baltą: tikriausiai 
gabena aplanką naujo reklamų maketo, skirto kokiam nors iški- 
liosios baltųjų rasės rinkodarininkui, kuris gyvena kaimyninėje 
plantacijoje... | 

Liliputai, Rausvaširdžiai, Riebiašikniai spokso į N.J. nukorę 
žandikaulius. Įsibėgėjusi ji įvažiuoja į kiemą ir iš inercijos užrieda 
nuožulniu takeliu iki paradinių durų. Sustojusi tarp pono Liliputo 
“Akuros" bei ponios Liliputės “kibiro", nušoka nuo lentos. Tai 
užfiksavę ratukų stipinai išsilygina, įsiremia į asfaltą, kad ried- 
lentė nenudardėtų žemyn. 

Iš dangaus mikroplantaciją užlieja akinanti šviesa. Jos “nak- 
tiniai veizolai“ iš karto užtamsėja, o klientai sulenkia kelius, įtrau- 
kia galvas į pečius, tarytum švytėjimas būtų šiuos prislėgęs. Vy- 
rai prisidengia kaktas plaukuotomis plaštakomis, sukinėjasi įvai- 
riomis kryptimis lyg mankštindami savo riebius, vamzdžio pavi- 
dalo kūnus, pašnibždomis apsikeičia komentarais, kuria teorijas 
apie keisto žvilgesio šaltinį, žodžiu, vaizduoja visiškai kontroliuo- 
jantys nesuvokiamą fenomeną. Moterys susijaudinusios aikčioja. 
Dėka magiško “naktinių veizolų" poveikio, N.J. aiškiai mato pi- 
cos dėžės ekranėlį: 29:54. Būtent tokie skaičiai blizga, kai ji nu- 
sviedžia picą į pono Liliputo glėbį. 

Paslaptingoji šviesa užgęsta. 


Vietiniai tebestypso apspangę, skirtingai nuo N.J., kurios 
“naktiniai veizolai" funkcionuoja infraraudonųjų spindulių režimu. 
Ji pakelia akis į naktinį dangų ir mato švytėjimo šaltinį - malūns- 
parnį su dviašmeniu sraigtu, bė garso kybantį trisdešimties pėdų 
aukštyje, virš kaimyninio namo. Elegantiškai juodą, be jokių ne- 
skoningų blizgučių, nė kiek neprimenantį ryškiais logotipais tvyk- 
sinčio, senamadiškai garsiai parpiančio naujienų tarnybos sraig- 
tasparnio, kuris taip pat atklydo į Baltųjų Kolonų oro erdvę, už- 

tvindydamas plantacijas savo prožektorių spinduliais. Juo skren- 
dantiems žurnalistams maga pirmiems paskelbti sensaciją: šį va- 
karą išvežiotojas pavėlavo pristatyti picą; siužetą parodysime 
vienuoliktos valandos žiniose, vėliau mūsų asmeninis korespon- 
dentas mėgins spėti, kur apsistos dėdė Enzas, kuris bus privers- 
tas atvykti į mūsų Standartinį Statistinį Metropoliteno Regioną. 
Tuo tarpu juodasis malūnsparnis susilieja su tamsa ir tampa be- 
veik nematomas. N.J. teįžiūri infraraudonas čiurkšles, trykštan- 
čias iš reaktyvinių jo turbinų. 

Tai Mafijos malūnsparnis, pasiųstas čia tam, kad užfiksuotų 
įvykį vaizdo juostoje ir atimtų iš pono Liliputo pagrindą bylinėtis, 
jei tas nuspręstų paduoti ieškinį į Teisėjo Bobo rūmus, užsimanęs 
nemokamos picos. 

Dar viena smūlkmena. Šį vakarą ore sūkuriuoja daug mėšlo: 
vėjas atnešė iš Fresno nemažiau kaip kelias megatonas dulkių, 
todėl nušvitęs lazerinis spindulys matyti stebėtinai aiškiai. Nuo 
Mafijos malūnsparnio iki kurjerės nutįsta geometriškai lygi lini- 
ja - milijonai raudonų kruopelių, suvertų ant optinio pluošto gijos. 
Spindulio galas išsiplečia į smailiakampį trikampį, kurio pagrindas 
įsiremia į N.J. krūtinę. 

Procedūra trunka pusę sekundės. Jie skenuoja brūkšninius 
kurjerės kodus. Aiškinasi, kas ji tokia. Dabar Mafija žinos apie 
N.J. viską - kur šioji gyvena, ką veikia, kokia jos akių spalva, 
gaus informaciją apie banko sąskaitą, genealoginį medį, kraujo 
grupę. 

Baigęs zonduoti malūnsparnis apsisuka ir pranyksta naktyje, 
it ledo ritulys rašalo baloje. Ponas Liliputas mesteli kažkokią re- 
pliką, turbūt porina, kiek nedaug trūko, kad pica būtų per vėlai 
pristatyta, kiti per prievartą juokiasi, tačiau N.J. jų negirdi, nes 
balsus užgožia Žurnalistų sraigtasparnio griausmas. Pasaulis 
ūmai sustingsta kaip nuotraukoje ir kristalizuojasi, nes kiemą nu- 
tvieskia baltos prožektorių šviesos. Naktiniame ore knibžda mu- 
selės bei kitokie vabzdžiai, kurių spiečiai sūkuriuoja verpetais pa- 
siruošę užgriūti žmones ir plaukti vėjo šuoruose. Ant N.J. riešo 
nutūpia uodas, bet mergina jo nepriploja. 

Prožektoriai spiginasi į kiemą maždaug minutę. Kvadratinė 
dėžė su “Kozanostros" logotipu nebyliai paliudija, jog pica pri- 

statyta laiku. Žurnalistai dar kurį laiką filmuoja. Šiaip, dėl visa 
pikta. 

Kurjerei nuobodu. Ji šoka ant lentos. Ratukai išsipučia ir su- 
apvalėja. Prasmukusi tarp stovinčių mašinų N.J. nusileidžia į 
gatvę. Prožektoriai seka ją vieną kitą sekundę. Vaizdo juosta pi- 
gi. Niekada nežinai, kas gali praversti, todėl verta filmuoti viską, 
ką matai. 

"Žmonės iš to minta. Tie žmonės, kurie susiję su informaci- 
jos verslu. Kaip Hairas Protagonistas. Jie daug ką žino arba tie- 
siog slampinėja, kur nori, ir filmuoja, kas pasimaišo po ranka. 
Vėliau surinktą medžiagą persiunčia į Biblioteką. Smalsuoliai, 
kuriuos sudomina jų žinomi dalykai ar vaizdajuostės, moka pini- 
gus už galimybę peržiūrėti informaciją Bibliotekoje arba tiesiog 
tą informaciją nusiperka. Avantiūra ganėtinai keista, tačiau vilio- 
janti. Paprastai Centrinės Žvalgybos Korporacija nekreipia jokio 
dėmesio į kurjerius. Bet Hairas, regis, neblogai sutaria su CŽK. 
Galbūt jai pavyktų sudaryti sandėrį su Hairu. Juk N.J. žino daug 
įdomių smulkmenų. 

Pavyzdžiui, tai, kad Mafija jai skolinga. 

Žengęs link Gatvės Hairas pamato, kaip iš nulinio porto, vie- 
tinių vartų ir vienabėgio stotelės, išnyra dvi poros jaunuolių, tik- 
riausiai pasinaudojusių savo tėvų kompiuteriais, kad Metavisatoje 
surengtų dvigubą pasimatymą. | 

Aišku, priešais jį ne tikri žmonės. Tai viso labo dalis animuo- 
to interaktyvaus paveikslo, kurį jo kompiuteris nupiešė pagal 
specifikacijas, įkeltas per optinio pluošto kabelį. Kitaip tariant, 
programos, vadinamos avatarais - audiovizualiniai kūnai, reika- 
lingi tam, kad Metavisatoje žmonės galėtų tarpusavyje bendrauti. 
Hairo avataras irgi žingsniuoja Gatve. Iš vienabėgio stotelės pa- 
sirodžiusios porelės galėtų nesunkiai jį pamatyti, lygiai taip pat, 
kaip ir jis - ketveriukę. Negana to, jie galėtų užmegzti pokalbį: 
Hairas iš Los Andželo “Megasandėlio" bei keturi paaugliai, tik- 
riausiai iš Čikagos priemiesčių, įsitaisę savo namuose su nešio- 
jamais kompiuteriais ant kelių. Bet vargu ar tai įvyks: jie neturi 

apie ką šnekėti vieni su kitais, kaip ir Realybėje. Juolab kad tie 
šaunūs vaikiai iš padorių šeimų nepanorės bendrauti su vienišu 
mišrūnu, kurio akį traukiantis avataras nešiojasi kardus. 

Avataro išvaizdą nulemia jūsų norai ir naudojamo kompiute- 
rio galingumas. Jei esate bjaurus, turite progą susikurti gražų au- 
diovizualinį kūną. Jei ką tik išsirangėte iš lovos, jūsų avataras vis 
vien vilkės nuostabius darbužius ir bus profesionaliai pagrimuo- 
tas. Metavisatoje jūs galite įgauti gorilos, drakono arba gigantiš- 
ko kalbančio penio išorę. Visa tai išvysite, penkias minutes pa- 
sivaikščiojęs Gatve. 

Hairo avataras atrodo kaip pats Hairas, išskyrus vieną smul- 
kmeną: kad ir ką dėvėtų Realybėje, Metavisatoje jis visuomet 
puikuojasi juodu odiniu kimono. Dauguma hakerių baidosi iššau- 
kiančių spalvų, nes žino, jog perteikti tikrovišką žmogaus veidą 
gerokai sunkiau nei sukurti šnekantį penį. Kaip tariamai ne- 
reikšmingas aprangos detales atpažįstantys žmonės, kurie moka 
atskirti pigų pilką vilnos kostiumą nuo brangaus, rankų darbo iš 
tos pačios medžiagos pasiūto pilko kostiumo. 

Metavisatoje nevalia materializuotis, kur užsimanai, spindu- 
lių atšvilpus iš padangių nelyginant kapitonas Kerkas iš “Žvaigž- 
džių kelio". Tai sutrikdytų ir įsiutintų aplinkinius. Pakenktų me- 
taforai. Pagal nerašytą taisyklę materializuotis iš niekur (arba iš- 
keliauti atgal į Realybę) reikia nuošalioje vietoje, pavyzdžiui, sa- 
vo name. Šiais laikais avatarai dažniausiai kuriami su visomis 
anatominėmis smulkmenomis ir nuogi tarsi ką tik gimę kūdikiai, 
todėl prieš pasirodant Gatvėje iš pradžių būtina apsirengti. Ne- 
bent propaguojate ekshibicionizmą arba maištaujate prieš visuo- 
menę. 

Jei esate skurdžius, neturintis nuosavo namo, ir naudojatės 
viešuoju terminalu, tuomet jūs išdygsite porte. Gatvėje egzistuoja 
256 portai-ekspresai, išdėstyti jos periferijoje kas 256 kilometrus. 
Kiekvienas intervalas padalintas 256 kartus į vietinius portus, ku- 
riuos vieną nuo kito skiria kilometras (įžvalgūs hakerių semioti- 
kos tyrinėtojai pastebės įkyriai pasikartojantį skaičių 256, kuris 
yra dvejetas, pakeltas aštuntuoju laipsniu - netgi 8 atrodo ganė- 
tinai pikantiškai, nes tai - 2 pakeltas antruoju laipsniu ir padaugin- 
tas iš dviejų). Savo funkcijomis portai analogiški oro uostams: iš 

kitų vietų per juos papuolate į Metavisatą. Išniręs iš porto, galite 
slampinėti Gatve, šokti į vienabėgio vagoną ar užsiimti kitokiais 
reikalais. 

Porelėms, išlipusioms iš vienabėgio, kišenė neišneša įsigyti 
pagal užsakymus gamintų avatarų. Patys rašyti tokių programų 
jie nemoka, todėl priversti pirktis šabloniškas. Viena mergina pa- 
kankamai simpatiška. Konstruktorių vartotojų bendruomenėje ji 
turbūt išsiskirtų savo stiliumi. Tikriausiai mergaičiukė nusipirko 
“Avataro konstruktorių" ir iš įvairių blokų susikurpė gan skonin- 
gą modelį, gal net panašų į savininkę. Jos vaikino išvaizda irgi 
nebloga. 

Kita mergina yra “Brendė". Jai į parankę įsikibęs “Klintas". 
Brendė ir Klintas - populiarūs šabloniški modeliai. Besiruošda- 
mos pasimatymui Metavisatoje, baltaodės mergaitės ir skurdžių 
šeimų bėga į “Vol-Marto" prekybos centro filialą, užsuka į kom- 
piuterinių žaidimų skyrių, kur susiranda Brendės kopiją. Varto- 
tojas gali pasirinkti tris biusto apimtis - neįtikėtinas, neįmanomas 
arba absurdiškas. Brendės veido išraiškos ribotos: miela ir pa- 
tempusi lūpą, miela ir temperamentinga, miela ir užsisvajojusi, 
linksma ir susidomėjusi, besišypsanti ir jautri. Programa tokia pi- 
gi, kad jos blakstienos - nors pusės colio ilgio - vienalytės kaip 
juodmedžio skiedrelės. Kai Brendė mirksi, nuo blakstienų, regis, 
padvelkia vėjo gūsis. | 

Klintas tėra vyriškasis Brendės variantas. Pečiuitas gražuo- 
lis su dar labiau ribotomis fizionomijos išraiškomis. 

Hairas nejučia pradeda spėlioti, kaip šios dvi poros atrado 
bendrą kalbą. Jos akivaizdžiai iš skirtingų socialinių sluoksnių. Po 
akimirkos ketveriukė nusileidžia eskalatoriumi į Gatvę, įsimaišo 
į minią, kurioje yra tiek klintų ir brendžių, kad šie be vargo suda- 
rytų naują etninę grupę. 


Gatvėje kunkuliuoja gyvenimas. Dauguma žmonių - ameri- 
kiečiai ir azijiečiai, nes Europoje dar ankstus rytas. Dėl ameri- 
kiečių dominavimo praeivių apranga rėžia akį ryškiomis, mažu- 
mą siurrealistinėmis spalvomis. Azijoje pats vidurdienis, todėl at- 
klydėliai iš rytų dėvi tamsiai mėlynus darbinius kostiumus. Ame- 
rikoje - metas vakarėliams, ir šių mėgėjai nesibodi demonstruoti 

pačius įstabiausius avatarus, kokius tik geba sukurti jų kompiu- 
teriai. | 

Tą pačią sekundę, kai Hairas peržengia liniją, skiriančią jo 
kvartalą nuo Gatvės, iš įvairių pusių atlekia įvairiaspalviai pavi- 
dalai tarsi musės, atzvimbiančios prie suvažinėto gyvio. Animuo- 
tos reklamos uždraustos Hairo kvartale, tačiau Gatvėje leidžiama 
bemaž viskas. 

Pro šalį skriejantis naikintuvas užsiliepsnoja ir krenta iš 
aukštybių dvigubai greičiau už garsą. Lėktuvas įsirėžia į Gatvę 
už penkiasdešimties pėdų nuo Hairo, subyra į atskiras dalis ir 
sprogsta, virsdamas artyn vilnijančiu nuolaužų bei dūmų tumulų. 
Netrukus Hairas nugrimzta į tobulą sūkuriuojančios ugnies simu- 
liaciją. | 

Vaizdas sustingsta, ir priešais materializuojasi vyriškis. Su ti- 
piška hakerio barzdele, išblyškęs, liesas, mėginantis apsimesti 
stambesniu, todėl vilkintis apsiaustą, ant kurio žvilga vieno iš di- 
džiausių Metavisatos atrakcionų parkų logotipas. Hairas pažįs- 
ta. vyruką; jiedu kartais matydavosi hakerių konventuose. Jau 
kelis mėnesius šis tipas bando jį nusamdyti. 

- Hairai, niekaip nesuprantu, kodėl tu spyriojies. Mes uždir- 
bame didelius pinigus - kongdolerius ir jenas. Mūsų atlyginimų 
sistema gana lanksti, amfetamino irgi nestokojome. Dabar ku- 
riame “kardų ir magijos" stiliaus žaidimą, tad hakeris su tavo 
įgūdžiais mums labai praverstų. Atvažiuok pas mane, aptarsime 
reikalus, gerai? 

Hairas žengia kiaurai simuliaciją, ir toji išgaruoja. Metavisa- 
tos atrakcionų parkai tiesiog fantastiški. Jie siūlo platų spektrą 
interaktyvių trimačių filmų, kurie, tiesą sakant, tėra paprasčiausi 
kompiuteriniai žaidimai. Hairas dar ne tiek nusirito, kad rašytų 
žaidimų programas šiai kompanijai. Ji priklauso japonams, kas 
nėra tragiška. Tačiau kompanijai vadovauja japonas, o tai reiš- 
kia, kad visi programuotojai privalo dėvėti baltus marškinius, pa- 
sirodyti darbe aštuntą ryto, kiurksoti savo gardeliuose ir dalyvauti 
posėdžiuose. 

Prieš penkiolika metų, kai Hairas mokėsi rašyti mikrokodą, 
hakeris savo jėgomis galėdavo sukurti visą programą nuo pra- 
džios iki galo. Nūnai tokia padėtis neįmanoma. Programinė įran- 

ga gaminama fabrikuose, o hakeriai tam tikra prasme triūsia prie 
konvejerių. Arba dar blogiau: jie tampa vadybininkais, kurie pa- 
tys nebeužsiima mikrokodu. 

Perspektyva tapti darbininku, plušančiu prie konvejerio, pa- 
kursto Hairo norą šį vakarą surasti išties geros informacijos. Jis 
stengiasi suimti save į nagą, išsivaduoti iš ilgalaikio letarginio dy- 
kinėjimo. Informacijos verslas gali būti pelningas, jei turi pažin- 
čių, ko jam niekada nestigo. Tereikia surimtėti. Surimtėk. Su- 
rimtėk. Aha, lengva pasakyti. 

Jis skolingas Mafijai naują mašiną. Tai pakankamai svari 
priežastis, kad surimtėtum. 

Hairas kerta Gatvę skersai, tiesiai po vienabėgio linija, pa- 
traukia link masyvaus, kone prie žemės prisiplojusio juodo pa- 
stato. Visiškai neišraiškingo, palyginti su kitais statiniais, tary- 
tum sklypas, kuriame jis dunkso, būtų prasprūdęs pro rangovų 
akis. Namas panašus į piramidę su nupjauta smaile ir teturi vie- 
nerias duris - kadangi Metavisatoje Realybės dėsniai negalioja, 
taisyklės, nurodančios būtiną atsarginių išėjimų skaičių, taip pat 
neegzistuoja. Prie durų nėra jokių sargybinių ar ženklų, nieko to- 
kio, kas užstotų kelią. Vis dėlto šalia pastato mindžikuoja tūks- 
tančiai avatarų, besiviliančių įžvelgti ką nors pro tarpdurį. Jie 
negali įeiti vidun nepakviesti. 

Virš durų, sienoje, puikuojasi juodas metro skersmens pusru- 
tulis, vienintelis ornamentas. Po juo, tiesiog fasado medžiagoje, 
išraižytas užrašas: JUODOJI SAULĖ. 

Na, ir kas, jog tai ne architektūros šedevras. Kurdami “Juo- 
dąją saulę", DaSdas, Hairas ir kiti hakeriai neturėjo tiek pinigų, 
kad galėtų samdyti architektus arba dizainerius, todėl jie rėmė- 
si elementariomis geometrinėmis formomis. Už durų susispietę 
avatarai vis vien nekreipia į tai nė menkiausio dėmesio. 

Jei šie avatarai būtų tikri žmonės, susigrūdę tikroje gatvėje, 
Hairas nė už ką nesugebėtų prasiveržti pro jų spūstį. Tačiau 
kompiuterinė sistema, prižiūrinti Gatvę, turi svarbesnių reikalų 
nei stebėti kiekvieną individą iš milijonų, apsilankančių Metavi- 
satoje, idant neleistų jiems susidurti. Kompiuteris net nesivargina 
spręsti tokios neįtikėtinai sudėtingos užduoties, todėl avatarai tie- 
siog gali pereiti vienas pro kitą kiaurai. 

Taigi žingsniuodamas link durų Hairas braunasi pro minią, 
bet nejaučia jokio pasipriešinimo. Užfiksavęs avatarų kamštį, 
kompiuteris paverčia juos permatomais, tad jūs lengvai regite 
savo kelionės tikslą. Pats sau Hairas atrodo materialus, tuo tar- 
pu kiti primena vaiduoklius. Jis skverbiasi pro minią lyg paniręs 
į rūką, tačiau be vargo įžiūri “Juodąją saulę". 

Hairas įveikia liniją, žyminčią sklypo ribą, ir stabteli tarpdu- 
ryje. Tą pačią akimirką apibrėžtus kontūrus įgavusį jo pavidalą 
išvysta kiti avatarai. Visi kaip vienas prapliumpa šaukti. Niekas 
nenutuokia, kad jis tėra badaujantis CŽK stringeris, kuris gyvena 
“Megasandėlyje", netoli oro uosto. Šiame pasaulyje vos keli 
tūkstančiai žmonių gali be leidimo įžengti į “Juodąją saulę". 

Apsisukęs jis žvelgia į dešimt tūkstančių spygaujančių nevy- 
kėlių. Dabar, atsidūręs tarpduryje, neskęsdamas minios verpete, 
Hairas aiškiai mato žmones, stypsančius pirmojoje eilėje, susikū- 
rusius pačių keisčiausių bei įmantriausių kontūrų avatarus su vil- 
timi, jog DaSdas, “Juodosios saulės“ savininkas ir hakerių vadas, 
pakvies juos vidun. Tie tipai raibuliuoja, susilieja į vientisą isteri- 
jos sieną. Pribloškiančiai gražios moterys, kurių kiekvieną iš sep- 
tyniasdešimt dviejų kadrų per sekundę kruopščiai paretušavo 
kompiuteris. Jos tarsi trimačiai modeliai iš “Playboy" plakatų - 
tai aktorės, besitikinčios kam nors kristi į akį. Beprotiškos abst- 
rakcijos, ugniniai viesulai - hakeriai, svajojantys, jog DaSdas pa- 
stebės jų talentą, pakvies į “Juodąją saulę", duos darbo. Gausy- 
bė mirgančių, juodai baltų individų, kurie pakliuvo į Metavisatą 
pro pigius viešuosius terminalus, todėl ir įgavo grūdėtus, nespal- 
votus pavidalus. Nemažą jų dalį sudaro psichopatiški garsenybių 
gerbėjai, apsėsti minties mirtinai užbadyti kokią kino žvaigždę. 
Negalėdami priartėti prie išrinktosios Realybėje, jie keliauja į 
Metavisatą, kur viliasi susekti savo auką. Minioje knibžda nenu- 
sisekėliai roko muzikantai, spinduliuojantys lazerinį švytėjimą, ta- 
rytum po koncerto būtų ką tik nulipę nuo scenos, bei kostiumuoti 
japonų verslininkų avatarai, kurie atrodo velniškai nuobodžiai, ne- 
paisant to, jog sudėtinga kompiuterinė įranga padėjo mažne tobu- 
lai perteikti jų atvaizdą. 

Vienas juodai baltas tipas išsiskiria iš aplinkinių šavo ūgiu. 
Pagal! Gatvės protokolo reikalavimus avataras negali būti aukš- 

tesnis už šeimininką, antraip gigantomanai neabejotinai užsima- 
nytų susikurti dangoraižio dydžio kūnus. Be to, jeigu vyrukas 
naudojasi viešuoju terminalu - sprendžiant iš vaizdo kokybės, 
taip ir yra, - jis neturi jokios galimybės ištempti savo avataro. 
Todėl šis beveik identiškai panašus į šeimininką. Bendraujant su 
juodai baltu, slampinėjančiu Gatve, susidaro įspūdis, jog kreipiesi 
į žmogų, kuris prieš atsakydamas prisiploja veidu prie kopijavimo 
aparato, o jums tenka žiūrėti į lapus su atspausdinta jo fizionomija. 

Vyriškio plaukai ilgi, perskirti per vidurį taip, kad ant kaktos 
matyti tatuiruotė. Dėl sumauto ryškumo neįmanoma jos norma- 
liai įžiūrėti, tačiau Hairui dingojasi, jog virš antakių išbadyti kaž- 
kokie žodžiai. Juodai balto panosėje kybo pailgas šluoteles pri- 
menantys ūsai. 

Hairas ūmai suvokia, jog šis tipas matuoja jį žvilgsniu nuo 
galvos iki kojų, ypatingą dėmesį atkreipdamas į kardus. 

Nespalvotojo veide nušvinta šypsena. Taip viepiasi pažįsta- 
mą susitikęs žmogus. Akivaizdus pasitenkinimas byloja, jog il- 
gaplaukis žino tai, apie ką Hairas nė nenumano. Jis stovi sunė- 
ręs ant krūtinės rankas, tarytum nuobodžiautų... tarytum kažko 
lūkuriuotų. Dabar juodai balto rankos nusvyra žemyn, jis atsipa- 
laiduoja nelyginant atletas prieš būsimą rungtį. Vyriškis priartėja 
prie nematomos užtvaros, skiriančios minią nuo “Juodosios sau- 
lės", pasvyra į priekį; avataras toks aukštas, kad už jo nugaros 
įmanoma įžvelgti tik juodą dangų, draskomą spindinčių garų bei 
animuotų reklamų. | 

- Labas, Hairai, - prabyla nespalvotasis. - Gal nori išbandyti 
Laviną? 


Žmonės, susibūrę priešais “Juodąją saulę", neretai vapalioja 
kvailystes. Paprastai jų nepaisoma. Bet juodai baltas sugebėjo 
prikaustyti Hairo dėmesį. 

Pirmas keistumas: vyriškis Žino jo vardą. Kita vertus, tokią 
informaciją moka susižvejoti daug kas. Tai tikriausiai nieko ne- 
reiškia. 

Antras keistumas: ištarta frazė perdėm panaši į narkotikų 
prekeivio pasiūlymą. Būdamas Realybėje Hairas per daug ne- 

nustebtų. Bet Metavisata ir kvaišalai - tai du nesuderinami daly- 
kai. Vargu ar galima apspangti į kažką žiūrint. 

Trečias keistumas: narkotiko pavadinimas. Hairas niekada 
anksčiau apie jį negirdėjo. Nieko keista: kasmet sukuriami tūks- 
tančiai naujų narkotikų rūšių, juolab kad kiekviena jų gauna pus- 
tuzinį vardų. 

Tačiau žodis “lavina" susijęs su kompiuteriniu žargonu ir 
reiškia visišką sistemos paralyžių. Paprasčiau kalbant, virusą, 
galintį pažeisti tą kompiuterio dalį, kuri kontroliuoja į monitorių 
plūstantį elektronų srautą, priversti šį blaškytis ekrane taip, kad 
tobula pikselių matrica virstų statinių trikdžių verpetu. Hairas 
matė viruso poveikį milijonus kartų. Vis dėlto taip praminti nar- 
kotiką nėra įprasta. 

Didžiausią įspūdį Hairui padaro juodai balto pasitikėjimas sa- 
vimi. Jis lyg ramybės sala isterijos jūroje. Šaltas it asteroidas. Ir 
tai būtų neblogai, jei, žinoma, jo žodžiai turėtų prasmę. Hairas 
stebeilijasi į vyriškio veidą, bando įžvelgti kokias nors užuomi- 
nas. Bet kuo įdėmiau žiūri, tuo labiau suknistas juodai baltas ava- 
taras išskysta į trūkčiojančius pikselius. Kažką panašaus regėtu- 
mėte prispaudę nosį prie sugedusio televizoriaus ekrano. Net 
dantis paskausta. 

- Atsiprašau, - prabyla Hairas, - ką jūs sakėte? 

+ Ar nori išbandyti Laviną? 

Vyriškis kalba ryškia svetimšalio tartimi, bet Hairas neįsten- 
gia suvokti, iš kur jis kilęs. Garso takelis neką geresnis už vaizdą. 
Iš tolumos atsklinda pravažiuojančių mašinų keliamas triukšmas. 
Matyt, žmogėnas užsuko į viešąjį terminalą, įrengtą šalia greit- 
kelio. 

- Nesuprantu, - burbteli Hairas. - Kas yra Lavina? 

- Narkotikas, idiote, - atšauna juodai baltas. - O ką tu pagal- 
vojai? 

- Minutėlę. Aš'tokio narkotiko nežinau. Nejau manote, jog 
čia.duosiu jums pinigus? Ką paskui turėčiau veikti? Laukti, ko! 
atsiųsite užsakymą paštu? 

- Aš sakiau - pabandyti, o ne nusipirkti. Tau nereikės mokė- 
ti. Pirmąją dozę gausi nemokamai. Paštu taip pat nieko nesiųsiu. 
Galėsi išmėginti tiesiog čia. 

Jis įgrūda ranką į kišenę ir ištraukia hiperkortelę. Tam tikros 

avataro rūšies pavyzdį, savo forma panašų į vizitinę kortelę. Me- 
tavisatoje ji naudojama, norint perduoti duomenis - tekstą, garsą, 
vaizdą, bet kokią kitokią informaciją, koduojamą skaitmeniniu 
būdu. 

Įsivaizduokite beisbolo kortelę, kurioje atspausdinta sporti- 
ninko nuotrauka, kelios biografijos eilutės ir šiek tiek statistinių 
rodiklių. Beisbolo Aiperkortelėje tilptų poros trejų rungtynių 
vaizdo įrašai, rodomi plokščiame kristalų ekrane, nuodugni biog- 
rafija, perskaityta paties sportininko (šio balsas skambėtų skait- 
meninių stereogarsu), bei visi statistiniai duomenys kartų su pro- 
grama, kuri padėtų jums susiieškoti pageidaujamus skaičius. 

Hiperkortelėje gali tilpti sunkiai suvokiamas informacijos kie- 
kis. Pavyzdžiui, visos Kongreso bibliotekos knygos arba kiekvie- 
na dešimtmečius besitęsiančios muilo operos serija, arba Džimio 
Hendrikso įrašai, ar net 1950-ųjų planetos gyventojų surašymas. 

Arba, kas labiausiai tikėtina, įvairių bjaurių kompiuterinių vi- 
rusų kolekcija. Ištiesus ranką ir čiupus hiperkortelę, šios duome- 
nys bus perkelti iš nespalvotajam priklausančios sistemos į Hairo 
kompiuterį. Be abejo, Hairas nieku gyvu jos nelies. Koks sveiko 
proto Žmogus išdrįstų Taimso aikštėje iš nepažįstamo asmens 
paimti švirkštą ir įsibesti adatą į kaklą? 

Kas išvis sutiktų svarstyti tokį pasiūlymą? 

- Tai hiperkortelė, - pastebi galutinai iš vėžių išmuštas Hai- 
ras. - Rodos, sakėte, jog Lavina yra narkotikas. 

- Teisingai, - patvirtina ilgaplaukis. - Išbandyk. 

- Jis praplaus mano smegenis? - klausia Hairas. - Ar kom- 
piuterį? 

- Ir tą, ir kitą. Nei vieną, nei kitą. Koks skirtumas? 

Hairas galų gale susigaudo tuščiai išeikvojęs šešiasdešimt 
savo gyvenimo sekundžių beprasmiam pokalbiui su paranojišku 
šizofrenikų. Jis nusigręžia ir įeina į “Juodąją saulę". 


6 
Prie išvažiavimo iš Baltųjų Kolonų lyg pantera tūno juoda 


mašina, nuo poliruoto plieno atsispindi Oaho kelio loglas. Tai 
“Metafarų" kompanijos patrulinis visureigis. Ant durelių tviska 

chromuotas policininko ženklas, dydžio sulig lėkšte, ant kurio už- 
rašytas pavadinimas, priklausantis šitai privačiai teisėtvarkinin- 
kų organizacijai, ir iškalti žodžiai: 


SURINKITE NUMERĮ: 1-800-FARAI 
PRIIMAMOS VISOS KREDITINĖS 
STAMBIAUSIŲ KOMPANIJŲ KORTELĖS 


“Metafarai" oficialiai nusamdyti palaikyti tvarką ne tik Bal- 
tosiose Kolonose, bet ir Lokio Tako Aukštumose, Cinamono Gi- 
raitėje bei Dobilų Fermose. Maža to, jie prižiūri eismą “Švarių 
trasų" korporacijos nutiestuose greitkeliuose ir plentuose. Jų pa- 
slaugomis naudojasi ir kelios FPOKV: pavyzdžiui, Kaimanai- 
-Plius ar Alpės. Visgi franšizinės valstybės teikia pirmenybę 
nuosavoms saugumo pajėgoms. Ar bereikia minėti, jog Metaza- 
nija bei Naujoji PAR pačios palaiko ramybę savo kiemuose. 
Žmonės tampa jų piliečiais vien todėl, kad nori užsiverbuoti į te- 
nykštes policines struktūras. Žinoma, Naujoji Sicilija irgi turi sa- 

vo tvarkos sergėtojus. Pastarųjų nereikia Narkolumbijai. Išsi- 
gandę vairuotojai pralekia pro šią franšizę nemažesniu kaip šim- 
to mylių per valandą greičiu (tuose rajonuose, kur mirga marga 
Narkolumbijos konsulatų, N.J. nesunkiai sužvejoja mašiną, skrie- 
jančią lyg iš patrankos). O Didysis Pono Li Honkongas, visų 
FPOKV protėvis, sprendžia problemą sau įprastu būdu - jo ap- 
sauga rūpinasi robotai. | 

Pagrindiniai “Metafarų" konkurentai, “Pasaulinė teisėsau- 
ga", rūpinasi “Kruizų" kompanijai priklausančiais keliais ir visais 
Diksio Tradicionalistų, Piketo Plantacijų, Vaivorykštės Aukštu- 
mų (pirmuosiuose dviejuose gyvena apartheido gerbėjai, trečia- 
sis skirtas tik juodaodžiams), Pievų Slėnių prie [upės pavadinimą 
įstatykite savo nuožiūra] bei Plytinės Stočių provinklavais. “Pa- 
saulinė teisėsauga" mažesnė už “Metafarus", bet pasirašiusi eli- 
tinius, ilgalaikius kontraktus, išvysčiusi žvalgybos tinklą - aišku, 
jei žmonėms reikia slaptos informacijos, jie paprastai kreipiasi į 
CŽK. 

O kur dar “Tvarkdariai" - tiesa, jie reikalauja didesnių at- 

lyginimų ir negali pakęsti nuolatinės darbdavių priežiūros. Sklan- 
do gandai, kad po savo uniformomis jie nešioja berankovius 
marškinėlius su neoficialiu organizacijos herbu: kumščiu, su- 
gniaužusiu “bananą", ant kurio išgraviruoti žodžiai: IŠKELK 
MAN BYLĄ. 

N.J. nurieda nuokalne link sunkių, geležinių Baltųjų Kolonų 
vartų, laukia, ko! šie prasivers... laukia ir laukia, tačiau vartai ne- 
atsidaro. Iš sargybos posto nešauna joks lazerio spindulys, turin- 
tis išsiaiškinti, kas atvažiavo. Sistema užblokuota. Jei N.J. būtų 
prietranka pėsčioji, ji prieitų prie metafaro ir paklaustų, kas atsi- 
tiko. Metafaras atrėžtų: “Miesto-valstybės apsauga", ir nieko 
daugiau. Ach jau tie miestai-valstybės. Tokie mažyčiai, tokie 
baugštūs, kad kiekviena smulkmena, tarkim, nenupjauta jūsų veja 
arba per garsiai grojantis muzikos centras, tampa nacionalinio 
saugumo klausimu. 

Su riedlente per tvorą neperšoksi. Baltąsias Kolonas supa 
aštuonių pėdų aukščio plieninė siena. Mergina sugriebia grotas, 
bet šios pernelyg tvirtos ir sunkios, kad leistųsi purtomos. 

Metafarams nevalia remtis į savo patrulinį visureigį, idant jie 
neatrodytų tingūs ir silpni. Galima beveik atsišlieti, apsimesti, jog 
šliejies, bet iš tiesų to daryti neturi teisės. Juo labiau kad didingai 
žvilgantys Asmeniniai Nešiojami Įrankiai, kybantys ant Asmeni- 
nio Modulinio Diržo, subraižytų mašinos skardas. 

- Atidaryk vartus, bičiuli, manęs laukia darbas, - šūkteli N.J. 
metafarui. Iš patrulinio visureigio galo atsklinda čeptelėjimas, ne- 
pakankamai garsus, kad asocijuotųsi su šūviu. Taip pokši nu- 
trūkstanti pro vamzdeliu susuktą liežuvį tempiama guma. Taip 
rūgčioja kūdikis. N.J. ranką, tebegniaužiančią grotas, nudiegia 
dūris, paskui ją vienu metu persmelkia šaltis ir karštis. Kurjerė 
vos bepajėgia pajudinti galūnę. Jos šnerves pakutena vinilo tvai- 
kas. 

Iš visureigio išlenda metafaro partneris. Galinių durelių lan- 
gas nuleistas, tačiau tai įžiūrėti sutrukdė juodas, blizgantis maši- 
nos interjeras, susiliejantis su išore. Abu farai užsimaukšlinę žvil- 
gančius juodus šalmus, nosis pasibalnoję naktinio matymo aki- 
niais, plačiai išsišiepę. Tas, kuris išniro iš automobilio, laiko ran- 
kose Cheminių Pančių Projektorių, kitaip tariant, gleiviašaudį. Jų 
planas išdegė. N.J. nė nedingtelėjo į galvą nukreipti savo “nak- 

tinius veizolus* į galinę sėdynę, kad patikrintų, ar ten netūno 
snaiperis. | 

Cheminės gleivės išsiplėtė ore įgaudamos futbolo kamuolio. 
apimtis. Keliolika mylių plonų, bet neįtikėtinai tvirtų skaidulų, su- 
siraizgiusių nelyginant spagečiai. Šiems makaronams padažą at- 
stoja lipni, skysta masė, kuri iššauta beveik akimirksniu sukietė- 
ja. 

Metafarai priversti naudotis tokiais ginklais - franšizės per- 
nelyg mažos, kad jose galėtų vykti gaudynės. Prasižengėlį, daž- 
niausiai kokį nors nekaltą ekstremalą, nuo kaimyninio miesto- 
-valstybės prieglobsčio skiria vos trys sekundės kelio riedlente. 
Maža to, Asmeninis Modulinis Diržas, tikras įrankių sietynas, taip 
pristabdo metafarus, kad mėgindami bėgti jie tik sukelia žmo- 
nėms juoką. Užuot numetę porą svarų, uniformuotieji prisisega 
prie diržo naujus žaisliukus, tokius, kaip gleiviašaudis. 

Kokti pluoštinė masė apsivijo merginos rankas kone iki alkū- 
nių ir priklijavo prie vartų; glitėsių lašai, nutekėję nuo grotų, virto 
gumos gumulėliais. Pora spagečių užtiško ant jos pečių, krūtinės 
bei smakro. N.J. atšoka nuo vartų, ir lipnioji medžiaga atsiskiria 
nuo skaidulų, ištįsdama į ilgas gijas, primenančias karštą moza- 
relos sūrį. Tie siūlai iš karto sukietėja ir lūžta, spiralėmis krisda- 
mi ant žemės. Merginai nupurčius nuo veido nelemtus snarglius, 
šleikštulys.atslūgsta, tačiau rankos pakrutinti ji vis tiek negali. 

- Šiuo esame įpareigoti perspėti, kad bet koks jūsų gestas, 
atliktas be verbalinio mūsų leidimo, kels tiesioginį pavojų jūsų 
sveikatai. Nukentės ne tik fizinė, bet ir psichologinė, bei, priklau- 
somai nuo religinių įsitikinimų, dvasinė būklė, kurią įtakos jūsų 
reakcija į anksčiau minėtą grėsmę jūsų sveikatai. Bet kuriuo sa- 
vo judesiu jūs besąlygiškai pripažinsite suvokianti, kuo rizikuoja- 
te, - pareiškia pirmasis metafaras. Prie jo diržo prisegtas nedidu- 
kas. garsiakalbis, iš kurio sklinda sinchroninis vertimas į ispanų ir 
japonų kalbą. 

- Anksčiau sakydavome, - įsiterpia antras metafaras, - ran- 
kas aukštyn, mulke! 

Neišverčiamas žodis aidi miniatiūriniame garsiakalbyje, ta- 
riamas kaip “el-mulka" ir “mulikaki". 

- Mes atstovaujame “Metafarų" kompanijai. Pagal Baltųjų 

Kolonų kodekso 24.5.2 punktą šioje teritorijoje esame įgalioti at- 
likti policijos funkcijas. 

- Ir kabinėtis prie niekuo dėtų ekstremalų, - suurzgia N.J. 

Metafaras išjungia automatinį vertėją. 

- Prabilusi angliškai jūs besąlygiškai sutinkate, kad mes ben- 
drautume anglų kalba. 

- Ne jums suprasti, ką sako N.J., - atšauna mergina. 

- Jūs ieškoma dėl Registruoto Nusikaltimo, tariamai įvykusio 
Vindzoro Aukštumose. 

- Tai kita šalis, žmogau. Juk čia Baltosios Kolonos. 

- Pagal Vindzoro Aukštumų kodeksą mes įpareigoti rūpintis 
teisėtvarka, nacionalinio saugumo klausimais bei visuomenės 
harmonija paminėtoje teritorijoje. Susitarimas tarp Vindzoro 
Aukštumų ir Baltųjų Kolonų įgalioja mus sulaikyti jūs, kol išaiš- 
kės, ar prisidėjote prie įvykdyto nusikaltimo. 

- Mes primygome tavo pasturgalį, - antrina kitas metafaras. 

- Kadangi jūs elgiatės neagresyviai ir neturite jokių akivaiz- 
džių ginklų, mums draudžiama imtis didvyriškų priemonių, idant 
paskatintume jus bendradarbiauti. 

- Nespurdėk, ir mes būsime geručiai, - išverčia antrasis me- 
tafaras. 

- Visgi mes aprūpinti ginklais, įskaitant ir šaunamuosius, ku- 
rie, jei bus panaudoti, gali kelti rimtą grėsmę jūsų sveikatai ir ge- 
rovei. 

- Jei mėginsi sprukti, ištaškysime tavo smegenis, - paaiškina 
kitas metafaras. 

- Verčiau atklijuokite mano sušiktą ranką, - drebia N.J. To- 
kius pačius paistalus jai teko girdėti milijonus kartų. 


Baltosiose Kolonose, kaip ir daugumoje provinklavų, nėra nei 
kalėjimo, nei policijos nuovados. Juk šios įstaigos tokios nemalo- 
nios akiai, taip nuvertina sklypų kainą. Tik pagalvokite, kokią įsi- 
pareigojimų naštą reikėtų užsiversti ant pečių. Metafarams šta- 
bą atstoja viena kaimyninė franšizė. Tuo tarpu belangę - atgrasų 
pastatą, į kurį grūdami iš tiesos kelio išklydę suimtieji - galima 
rasti pustuzinyje padorumu negarsėjančių franšizių. 

Jie rieda patruliniu visureigiu. N.J. rankos supančiotos ant- 
rankiais, laimei, iš priekio. Vieną dilbį tebedengia guminė masė, 

taip dvokianti vinilu, kad abu metafarai nuleido langus. Šešios 
pėdos palaidų skaidulų driekiasi mašinos dugnu ir išnirusios pro 
dureles velkasi per asfaltą. Metafarai niekur neskuba. Jie va- 
žiuoja viduriniąja juosta, nesibodėdami šen bei ten nuplėšti baudą 
už greičio viršijimą. Patruliams pasirodžius akiratyje vairuotojai 
klausosi sveiko proto balso ir pristabdo savo mašinas, purtomi 
siaubo vien nuo minties, kad reikėtų sustoti ir pusvalandį klausy- 
tis perspėjimų, reklaminių skelbimų, painių biurokratinių išvedžio- 
jimų. Kairiąja juosta retsykiais prašvilpia “Kozanostros" picamo- 
bilis, žybčiojantis oranžiniais švyturėliais, bet farai apsimeta jo 
nepastebintys. 

- Kur keliausime? Į “Šaltąją"" ar “Cypę"? - teiraujasi pirma- 
sis metafaras. Sprendžiant iš balso, jis kreipiasi į porininką. 

- Prašyčiau į “Šaltąją?", - sumurma N.J. 

- Į “Cypę"! - antrasis metafaras apsisuka ir viepiasi pro ne- 
peršaunamą stiklą mėgaudamasis savo valdžia. 

Važiuojant pro “Pirk ir skrisk", nušvinta visas visureigio sa- 
lonas. Paslampinėjęs vietinėje mašinų stovėjimo aikštelėje, įdeg- 
site neprasčiau negu drybsodamas paplūdimyje ir būsite suimtas 
“Pasaulinės teisėsaugos" pareigūnų. Nuo ryškios šviesos, ža- 
dančios saugumo jausmą, ant priekinio patrulinio visureigio stiklo 
trumpam nutviska “Visa" bei “MasterCard" lipdukai. 

- N.J. turi kortelę, - prataria mergina. - Kiek kainuotų leidi- 
mas pasišalinti? | 

- Kodėl vadinti savo Enjote? - klausia antrasis metafaras. 
Kaip ir dauguma uniformuotų kvaišų, jis blogai nugirdo kurjerės 
vardą. 

- Ne Enjotė, o N.J. - pataiso pirmasis faras. 

- Toks mano vardas, - priduria mergina. 

- Aš ir sakau - Enjotė, - atkerta antrasis patrulis. 

- N.J. - Pirmasis nukirto galūnę ir taip pabrėžė “t" raidę, jog 
net apspjovė stiklą. - Tuojau atspėsiu... Nora Jeits? 

- Ne. 

- Nelė Jilbrait? 

- Ne. 

- Ką gi reiškia toji santrumpa? 

- Nieko. 

Tiesą sakant, tai frazės “nuoširdžiai jūsų" sutrumpinimas, 
bet jeigu jie nepajėgia susigaudyti, tegu! apsitriedžia. 

- Tavo kišenė neišneš, - sako pirmasis metafaras. - Juk tu 
laužei Vindzoro Aukštumų taisykles. 

- Man nebūtina oficialiai nusiplauti. Galėčiau tiesiog pa- 
sprukti, 

- Tai aukščiausios klasės patrulinis visureigis. Pabėgimams 
mes nepritariame. 

- Klausyk, - įsiterpia antrasis metafaras. - Sumokėk trilijoną 
“žalių"", ir mudu nugabensime tave į “Šaltąją"*. Galėsi susitarti su 


“ww * 


- Septyni šimtai penkiasdešimt milijardų, ir tai paskutinis pa- 
siūlymas. Po velnių, juk tu surakinta antrankiais. Baik derėtis. 

Atsisegusi užtrauktuką N.J. įkiša švarią ranką į kombinezo- 
no kelnių kišenę, iškrapšto kortelę, brūkšteli ja per plyšį, žiojintį 
priekinės sėdynės atkaltėje, ir vėl slepia ją ten, iš kur ištraukė. 


Iš išorės “Šaltosios" pastatas atrodo ganėtinai naujas. Per 
savo gyvenimą N.J. regėjo viešbučių kambarius, kurie bjauresni 
už vietines kameras. Logotipas - juoda kaubojiška skrybėlė, 
kreivai pamauta arit saguaro kaktuso - švarut švarutėlis ir bliz- 
gantis. | 


ŠALTOJI 
Teikiame pirmarūšes įkalinimo paslaugas 
Priimame kad ir autobusais atvežamus suimtuosius 


Mašinų stovėjimo aikštėje kėpso keli “Metafarų" visureigiai 
ir didžiulis “Tvarkdarių" autobusas, užimantis tiek pat vietos, 
kiek dešimt šonais vienas prie kito prigludusių automobilių. Jis 
patraukia abiejų patrulių dėmesį. Nes metafarai skiriasi nuo 
:tvarkdarių lygiai taip pat, kaip “Taikos korpusas" - nuo elitinių 
desantininkų pajėgų. 

- Reikia užregistruoti vieną suimtąją, - ištaria antrasis faras, 
kai jų trijulė nusigauna į priimamąjį. Sienos nuklijuotos plakatais, 
kuriuose pavaizduoti Laukinių Vakarų nutrūktgalviai. Iš savo 
portreto į N.J. beprasmišku žvilgsniu spokso Enė Oukli, matyt, 

turinti įkūnyti sektiną pavyzdį. Už kaimiško stiliaus registracinio 
stalo susibūrę tarnautojai nešioja kaubojiškas skrybėles ir pen- 
kiakampes žvaigždes, ant kurių švyti išgraviruotos jų pavardės. 
Galinėje sienoje matyti durys su senamadiškomis geležinėmis 
grotomis. Jos veda patalpon, kuri panaši į operacinę. Šioji pada- 
linta į mažytes baltas kameras, primenančias surenkamas dušų 
kabinas. Beje, vienutės atlieka ir dušinių funkciją. Išsimaudyti 
galima kambario viduryje. Skaisčios šviesos automatiškai išsijun- 
gia vienuoliktą valandą vakaro. Įkalintajam suteikiama proga pa- 
žiūrėti televizorių - tereikia įmesti smulkių monetų į atitinkamą 
plyšį - ir bendrauti su išoriniu pasauliu per asmeninę telefono li- 
niją. N.J. nekantraudama laukia, kada pateks į savo aparta- 
mentus. 

Kaubojus už stalo nuskenuoja brūkšninius N.J. kodus. Į 
kompiuterį įkeliami šimtai puslapių informacijos apie jos gyveni- 
mą. 

- Hmm... - nutęsia kaubojus. - Moteris. 

Patruliai apsimaino daugiareikšmiais žvilgsniais. Irgi mat, 
genijus - toks tipas niekada netaptų metafaru. 

- Atleiskite vyručiai, bet pas mus vietų nėra. Bent jau mote- 
rims. 

- Ką tai galėtų reikšti?.. 

- Ar pastebėjote kieme autobusą? “Pasnausk ir keliauk" 
franšizėje kilo sumaištis. Kai kurie narkolumbiečiai pardavė 
prastą Galvos Svaigulio partiją. Ten visiems pasimaišė protas. 
Tvarkdariai pasiuntė pustuzinį brigadų. Čia atvežė nemažiau kaip 
trisdešimt žmonių. Kaip sakiau, pas mus nėra vietos. Kreipkitės 
t “Cypę". 

Pasiūlymas nė kiek nepradžiugina N.J. 

Metafarai vėl įgrūda merginą į visureigį, galinėje mašinos da- 
lyje įjungia triukšmo slopintuvą, todėl ji tegirdi savo pilvo urzgimą 
ir šleikščius traškesius, kuriuos išgauna pakeldama sustingusio- 
mis gleivėmis aplipusią ranką. O jai taip knietėjo paragauti “Šal- 
tosios“ maisto - “stovyklautojų" čili arba “banditų" mėsainių. 

Įsitaisę ant priekinių sėdynių, metafarai kažką tarpusavyje 
dudena. Veikiai visureigis įsilieja į eismo srautą. Priešakyje žiba 
kvadratinis gigantiškas nespalvotas “Universalaus produkto ko- 

do" logotipas. Žemiau jo blyksi PIRK IR SKRISK ženklas. 

Ant to paties stulpo, po “Pirk ir skrisk"" skydu, matyti smul- 
kesnės raidės, užrašytos nepatentuotu šriftu: CYPĖ. 

Ją veža į “Cypę". Šunsnukiai. N.J. tvatina surakintomis 
rankomis per stiklą, palikdama ant jo lipnius atspaudus. Lai tie 
išgamos pabando nuplauti savo gleives. Patruliai apsisuka ir dėb- 
so kiaurai merginą. Žino, jog elgiasi nesąžiningai, todėl apsimeta, 
neva kažką išgirdo, tik nenutuokia, ką būtent. 

Visureigis įrieda į apsauginę radioaktyvia melsva šviesa 
tviskančią “Pirk ir skrisk“ zoną. Antrasis metafaras išlipa iš ma- 
šinos ir užkalbina vyriškį, stovintį už prekystalio. Riebus baltao- 
dis berniūkštis, užsimaukšlinęs Naujosios PAR beisbolo kepurai- 
tę su Konfederatų vėliava, perka žurnalą apie sunkvežimius- 
-monstrus. Jis nugirsta pašnekesį ir įsispigina pro langą vildama- 
sis pamatyti tikrą nusikaltėlį. Iš kito kambario pasirodo dar vie- 
nas vyras, priklausantis tai pačiai etninei grupei, kaip ir žmogus, 
rymantis už prekystalio - tamsaus gymio, veriančiomis akimis, lie- 
sakaklis. Jis laiko rankose trižiedį aplanką su “Pirk ir skrisk" lo- 
gotipu. Norint surasti franšizės vadybininką, nebūtina įtempti 
akių, kad perskaitytumėte, kas užrašyta ant jo ženkliuko. Terei- 
kia ieškoti tipo, nepaleidžiančio iš savo gniaužtų aplanko. 

Vadybininkas apsikeičia pora žodžių su metafaru, linkteli, iš 
stalčiaus ištraukia raktų grandinėlę. 

Patrulis išeina laukan, nušleivoja prie mašinos ir žaibiškai at- 
lapoja galines duris. 

- Užsičiaupk, - paliepia jis, - antraip suleisiu gleives į tavo ko- 
serę. 

- Kaip gerai, jog tau patinka “Cypė", - atkerta N.J. - Rytoj 
vakare jau sėdėsi čia, gleiviašmiki. 

- Nejaugi? 

- Aha. Už sukčiavimą kreditinėmis kortelėmis. 

- Aš esu faras, o tu - sumauta ekstremalė. Įdomu, kuo pati- 
kės Teisėjo Bobo rūmuose? 

- Aš dirbu “RadiKS" kompanijoje. Mes giname saviškius. 

- Tik ne šį kartą. Tu išvežei picą iš nelaimingo įvykio vietos. 
Neteisėtai pasišalinai. “RadiKS" įsakė tau pristatyti picą užsako- 
vui? 

N.J. prikanda liežuvį. Metafaras teisus. Tokio nurodymo iš 
“RadiKS"' ji nesulaukė. Tiesiog įgyvendino savo užgaidą. 

- “RadiKS" tau nepadės. Todėl patylėk. 

Patrulis traukia merginą už rankos ir nutempia ją sau iš pas- 
kos. Vadybininkas abejingai dirsteli į N.J. tarsi norėdamas įsiti- 
kinti, jog prieš save mato gyvą asmenį, o ne miltų maišą, variklį 
arba kelmą. Paskui veda trijulę dvokiančiais “Pirk ir skrisk" ko- 
ridoriais, per tamsią garuojančių šiukšlių konteinerių karalystę. 
Galų gale atrakina plienines duris, kurios kraštai taip nubraižyti, 
tarytum juos būtų apdraskęs žvėris su geležiniais nagais. 

Paraginta N.J. nusileidžia laiptais į rūsį. Pirmasis metafaras, 
žengiantis pavymui, nerūpestingai daužo jos lentą į pakeliui pasi- 
taikančias duris ir dėmėtas dėžes su mineralinio vandens bute- 
liais. 

- Verčiau nuvilkite jos uniformą... čia tiek daug įrankių, - 
gašliai tarsteli antrasis faras. 

Vadybininkas žiūri į N.J. tramdydamas norą nuodėmingu 
žvilgsniu nudelbti merginos kūną nuo galvos iki kojų. Tūkstančius 
metų jo gentainiai išgyveno tik dėka budrumo: jie lūkuriuodavo, 
kol ties horizonto linija pasirodys ant žirgų šuoliuojantys mongolai, 
laukdavo, kol iš kalėjimo paleisti plėšikai atstatys virš prekystalių 
nupjautavamzdžius. Šiuo metu vyriškio dvasinės kančios mažne 
fiziškai apčiuopiamos. Jis lyg indas, kupinas įkaitusio nitroglice- 
rino. Papildoma užuomina į seksualines priekabes tik pablogina 
padėtį. Vadybininkui ne juokai galvoje. 

N.J. patraukia pečiais, mėgindama sugalvoti kokią nors kan- 
džią, ekscentrišką repliką. Dabar jai derėtų gūžtis, raitytis ant 
grindų, cypti ir bliaunant melsti pasigailėjimo. Jie grasina atimti 
drabužius. Koks siaubas. Mergina nesutrinka, kadangi Žino, ko 
tie tipai tikisi. 

Kurjeris privalo išsivalyti sau kelią. Nuspėjama, prie galiojan- 
čių įstatymų prisitaikanti elgsena užliūliuoja vairuotojus, kurie 
mano, kad jūs prisiklijuosite prie lėčiausio “kibiro" ir niekur nuo 
jo nesitrauksite, idant nepaskęstumėte eismo tėkmėje. 

N.J. nekėnčia “kibirų"'. Ji valo sau kelią didingais zigzagais 
čiuoždama iš vienos juostos į kitą, kurstydama gąsdinančio cha- 
oso atmosferą. Priverčia vairuotojus įsitempti, reaguoti į jos ma- 

nevrus, o ne atvirkščiai. Dabar šie vyrai bando įstumti ją į kam- 
pą, siūlo žaisti pagal jų taisykles. 

Mergina atsisega kombinezono užtrauktuką iki pat bambos. 
Po medžiaga žvilga blyški nuogo kūno oda. 

Metafarų antakiai šokteli aukštyn. 

"Vadybininkas atšlyja, pakelia abi rankas tarsi gindamasis 

nuo nepadoraus vaizdo. 

--Ne, ne, ne! - šaukia jis. 

N.J. vėl patraukia pečiais ir užsisega užtrauktuką. Ji nebijo, 
nes turi dentatą. 
“ Trižiedžio aplanko savininkas prirakina ją prie šalto vandens 
vamzdžio. Antrasis metafaras nuima savo naujesnius kiberneti- 
nius antrankius ir prisikabina juos prie diržo. Pirmasis patrulis at- 
remia riedlentę į sieną ten, kur mergina negali jos pasiekti. Va- 
dybininkas paspiria surūdijusią kavos skardinę. Šioji pataiko į 
N.J. koją. Gal panelė pageidaus nusilengvinti? 

- Iš kur tu kilęs? - teiraujasi kurjerė. 

- Iš Tadžikijos, - atsako jis. 

Džikas. Derėjo pačiai atspėti. 

- Spėju, kad šūdspardis - populiariausias tavo tautos sportas. 

Patyčių vadybininkas nesupranta. Metafarai automatiškai 
sukrizena. 

"Pasirašomi. dokumentai, ir visi nešdinasi iš rūsio. Eidamas 
pro duris vadybininkas išjungia šviesą. Tadžikijoje įprasta taupyti 
elektrą. 

N.J. kiurkso “Cypėje". 

Savo dydžiu “Juodoji saulė" prilygsta dviem futbolo stadio- 
nams. Interjero apstatymas minimalus: juodi stalviršiai (kokia 
prasmė piešti jiems kojas?), pakibę ore lygiomis atkarpomis vie- 
nas nuo kito, išsidėstę į tinklelį. Kaip pikseliai. Vienintelę išimtį 
sudaro salės vidurys, kur susijungia keturi užeigos kvadrantai 
(4=22). Šioje vietoje stūkso apvalus šešiolikos metrų skersmens 
baras. Aplinkui dominuoja matinė juoda spalva, virš kurios kom- 
piuterinė sistema nesunkiai nupiešia įvairius objektus, tad visiš- 

kai nereikia jaudintis, kuo užpildyti sudėtingą foną, ir galima su- 
telkti visą dėmesį į avatarus. Būtent to žmonės ir nori. 

Kam įdomu puikuotis stilingu avataru Gatvėje, kur plaukia 
susiliejantis audiovizualinių kūnų srautas? “Juodoji saulė" - tai 
elitinės klasės programa. Čia avatarams neleidžiama susidurti:ir 
eiti vienas per kitą kiaurai, todėl lankytojų skaičių tenka riboti. 
Kiekvienas čionykštis objektas yra nepermatomas ir atrodo ma- 
terialus bei tikroviškas. Klientai taip pat nepripažįsta vulgarumo. 
Kalbančių penių neišvysite. Avatarai niekuo nesiskiria nuo savo 
šeimininkų. Kaip ir dauguma demonų. 

“Demonas" tėra senas, žargoniškas UNIX operacinės siste- 
mos terminas, reiškiantis žemo lygio paslaugų programą, kertinį 
sistemos pamatą. “Juodojoje saulėje" demonas būtų panašus į 
avatarą, jei ne viena smulkmena - tai ne žmogaus atvaizdas, o 
robotas, gyvenantis Metavisatoje, savotiška mašinoje apsistojusi 
dvasia, paprastai atliekanti tam tikrą funkciją. “Juodojoje saulė- 
je" darbuojasi gausybė demonų, kurie sumaišo ir patiekia lanky- 
tojams įsivaizduojamus gėrimus, vykdo pavedimus. 

Nepageidaujamais tipais atsikrato demonai-apsauginiai. Šie 
griebia avatarus ir išmeta pro duris, pasitelkdami į pagalbą tam 
tikrus fizikinius Metavisatos principus. “Juodojoje saulėje" 
Da5das suteikė fizikos dėsniams animacinio filmuko savybes, 
todėl, prieš išskrendant laukan, ypač.atgrasiems žmogėnams už- 
vožiama gigantišku kūju per galvą arba ant jų užkrenta švininiai 
seifai. Tokio likimo sulaukia tie, kurie drumsčia ramybę, filmuoja 
garsenybes arba pasirodo besantys užkrečiami. Tai yra jeigu jū- 
sų kompiuteris bando per “Juodąją saulę" persiųsti virusus į kitas 
sistemas, jums patartina neatitraukti akių nuo lubų. 

Hairas sumurma žodžius: “Didžioji Plokštė". Taip vadinasi 
viena jo parašyta programa, galinga pagalbinė priemonė CŽK 
stringeriui. Ji kapstosi operacinėje “Juodosios saulės“ sistemo- 
je, galų gale materializuoja prieš akis plokščią kvadratinį ekraną, 
kuriame pažymėta, kas šiuo momentu čia lankosi ir su kuo tie 
asmenys bendrauja. Duomenys, -be abejo, neteisėti, tačiau Hai- 
ras ne šiaip koks aktoriūkštis, trokštantis prisišlieti prie kino 
žvaigždžių. Jis - hakeris. Prisireikus informacijos, Hairas vagia 

ją iš sistemos gelmių. Galima sakyti, klausosi “mašinos paska- 
lų". 

Anot Didžiosios Plokštės, DaSdas jaukiai įsitaisęs įprastoje 
vietoje, hakerių kvadrante, netoli baro. Kino žvaigždžių kvadran- 
te kaip visada apstu garsių filmų industrijos atstovų ir tų, kurie 
trokšta aktoriaus karjeros. Roko kvadrantas ūžia kaip avilys: šį 
vakarą čia lankosi japonų repo žvaigždė Sušis Ka. Galybė tipelių 
iš šou verslo sukinėjasi japonų kvadrante, kuris niekuo nesiskirtų 
nuo kitų, jei ne tylesnė atmosfera, arčiau grindų kybantys stalvir- 
šiai ir besilankstančios, ant pirštų galiukų tipenančios geišos-de- 
monai. Didžiuma dalis tų žmonių priklauso Sušio Ka vadybinin- 
kų, spaudos atstovų, teisininkų svitai. 

Kirtęs hakerių kvadrantą, Hairas traukia link Da5do stalo. 
Jis pažįsta labai daug klientų ir kaip visada stebisi, nes aplinkui 
šmėžuoja dar daugiau nematytų veidų - talentingų, sumanių dvi- 
dešimtmečių veidų. Programinės įrangos tobulinimo srityje, kaip 
ir profesionaliame sporte, trisdešimtmečiai priversti jaustis su- 
kriošusiais seniais. 

DaSdas kalbasi su juodai baltu asmeniu. Nepaisant spalvų 
stygiaus bei sumauto ryškumo, Hairas nesunkiai susigaudo, su 
kuo bendrauja hakerių vadas. Atpažįsta moterį iš to, kaip ji su- 
kryžiuoja ant krūtinės rankas, kaip kresteli plaukų sruogas. Hai- 
ro avataras sustoja lyg įkaltas ir vėpso į ją nutaisęs tokią pačią 
išraišką, kuri atsispindėdavo fizionomijoje, jam spoksant į moterį 
prieš daugelį metų. Realybėje jis ištiesia vieną ranką, pakelia 
alaus butelį ir gurkštelėjęs leidžia skysčiui užlieti liežuvį - ankš- 
toje ertmėje nuvilnija putos. 


Tai Chuanita Markes. Hairas susipažino su ja pirmame Ber- 
klio universiteto kurse. Vienu metu jie net mokėsi toje pačioje fi- 
zikos laboratorinių darbų grupėje. Pirmą kartą pastebėjęs Chu- 
anitą, jis susidarė nuomonę, kuri, bėgant metams, nepasikeitė: 
griežta, uždari moksliukė, besirengianti taip, tarytum ruoštųsi po- 
kalbiui dėl buhalterio darbo laidotuvių biure. Ji turėjo ne tik niau- 
rią išvaizdą, bet ir aštrų lyg durklas liežuvį, kuriuo badydavo žmo- 
nes keisčiausiais momentais, paprastai keršydama už kokią ne- 

reikšmingą, kitų pirmakursių ignoruotą arba nė nepastebėtą eti- 
keto smulkmeną. 

Hairas pamatė kitą jos pusę gerokai vėliau, kai juodu pradėjo 
dirbti “Juodosios saulės sistemų" korporacijoje. Tuo metu jie 
abu kūrė avatarus. Jis - kūnus, ji - veidus. Tiksliau, savo užduotį 
Chuanita vykdė vienui viena, nes veidai niekam daugiau nerūpė- 
jo: juk tai paprasčiausi šviesos biustai, prislėgę avatarų pečius. Ji 
iš visų jėgų stengėsi įrodyti, jog aplinkiniai klysta. Tačiau toje 
korporacijos egzistavimo stadijoje vyriškoji bendruomenė tech- 
nokratų, vadovavusių “Juodosios saulės sistemoms", tvirtino, jog 
veidų problema yra triviali ir paviršutinė. Tai buvo elementarus 
seksizmas, beje, ypač tulžingo pobūdžio, nes juo užsikrėtę bita- 
galviai nuoširdžiai tikėjo esantys per daug protingi, kad būtų sek- 
sistai. 

„Kompiuterininkai regėjo Chuanitą tokią, kokią ją pirmą kartą 
išvydo septyniolikmetis Hairas, jau tris savaites gyvenęs sava- 
rankiškai, instinktyviai sureagavęs paauglys iš karinės bazės. 
Smegenų vingių vaikinui netrūko, tačiau visame pasaulyje jį te- 
domino du dalykai - filmai apie samurajus ir “Makintošas". Chu- 
anitai tiesiog nebuvo vietos tokioje pasaulėžiūroje. 

Egzistuoja tam tikra rūšis mažų miestelių, išsivysčiusių iš ka- 
rinių bazių tarsi furunkulas ant sėdimosios. Hairo Protagonisto 
vaikystė pralėkė tokiose vietose lyg pagreitintai rodomas filmas. 
Jis augo kaip šiltnamio orchidėja mutantė, besimėgaujanti švytė- 
jimu, kuris sklinda nuo tūkstančių “Pirk ir skrisk" apsaugos pro- 
žektorių. Hairo tėvas užsiverbavo į armiją sulaukęs šešiolikos, 
1944-aisiais, metus praleido Ramiajame vandenyne, didžiąją laiko 
dalį pratūnojo karo belaisvių stovykloje. Hairui gimus, tėvas jau 
buvo beįkopiąs į penktą dešimtį. Seniai išėjęs į atsargą, jis neži- 
nojo, ką veikti už bazės ribų, todėl šlaistėsi po karinį miestelį, kol 
ji išspyrė devinto dešimtmečio pabaigoje. Prieš pasprukdamas į 
Berklį, Hairas spėjo pagyventi Raitstaune, Niu Džersio valstijo- 
je, Takomoje, Vašingtono valstijoje, Fejetevilyje, Šiaurės Karo- 
linos valstijoje, Hinsvilyje, Džordžijos valstijoje, Kilyne, Teksaso 
valstijoje, Grafenvere, Vokietijoje, Seule, Korėjoje, Ogdene, Kan- 
zaso valstijoje ir Votertaune, Niujorko valstijoje. Tiesą sakant, 
visos armijos gyvenvietės panašios viena į kitą kaip vandens la- 

šai: tie patys franšizių getai, striptizo barai, Žmonės... jis nuolat 
susidurdavo su mokyklos laikų bičiuliais, kitais iš vienos bazės į 
kitą kilnojamų karininkų vaikais, su kuriais kažkada kartu mokėsi. 

Skirtinga odos spalva nesutrukdė jiems priklausyti savotiškai 
etninei grupei: armijai. Juodi vaikai nekalbėjo kaip juodukai. Azi- 
jiečiai nesiplėšė, kad pranoktų kitus moksluose. Baltaodžiai be 
jokių problemų sutardavo su juodaisiais ar iš Azijos kilusiais sa- 
vo bendraamžiais. O mergaitės žinojo savo vietą. Visi turėjo vie- 
nodas mamas su vienodais plačiais pasturgaliais, ilgomis laisvo- 
mis kelnėmis, išbalintomis, garbiniuotomis šukuosenomis. Mielas, 
bet kuriuo momentu galinčias padrąsinti arba paguosti, slepian- 
čias savo aštrų protą, jei tik šiuo pasižymėdavo. 

Hairui pirmą kartą sutikus tokio tipo merginą, kaip Chuanita, 
jo supratimui apie silpnąją lytį buvo suduotas skaudus smūgis. 
Savo ilgų, blizgančių juodų plaukų ji nė karto nebandė apdoroti 
chemikalais, neskaitant, žinoma, šampūno. Akių vokų neryškino 
melsvais šešėliais. Rengėsi tamsiais, griežto stiliaus, pagal užsa- 
kymą siūtais rūbais. Mokėjo atsikirsti visiems, netgi profeso- 
riams. Žodžiu, atrodė agresyvi ir vaidinga. 

Kai Hairas pamatė ją kitą kartą, po kelerių metų, daugumą 
kurių teko praleisti Japonijoje, dirbant tarp tikrų suaugusiųjų iš 
aukštesnio socialinio sluoksnio, vilkinčių akį traukiančiais drabu- 
žiais, užsiimančių įdomiais darbais, jis apstulbo suvokęs, jog Chu- 
anita tapo elegantiška, stilinga gražuole. Iš pradžių pagalvojo, jog 
nuo universiteto laikų ji radikaliai pasikeitė. 

Netrukus jis išvyko į vieną iš armijos miestelių aplankyti tėvo 
ir susitiko vidurinės mokyklos bendraklasę, buvusią išleistuvių 
vakaro karalienę. Ji velniškai sparčiai apaugo riebalais, virto nu- 
tukusia dama su rėksminga šukuosena bei rėksminga apranga, 
nuolat žiaumojančia gumą, besistengiančia kuo greičiau per- 
žvelgti bulvarinius laikraščius kol stovi eilėje prie intendantūros 
kasos, kad nereikėtų jų pirkti ir tuštinti varganas pinigų atsargas. 
Buvusioji bendramokslė pagimdė du vaikus, kurių auklėjimui nei 
norėjo, nei galėjo skirti energijos. 

Pastebėjus šią moterį intendantūroje, Hairą galų gale aplan- 
kė pavėluota apvaizda. Ne, ne ryškios, blykstelėjusios iš dausų 
šviesos pavidalu. Veikiau panaši į balzganą, rusvą kopėčių vir- 

šuje pritvirtinto žibintuvėlio spindulį. Chuanita nedaug kuo skiria- 
si nuo tos Berklio universiteto pirmakursės, ji tiesiog užaugo ir 
tapo savimi. Pasikeitė jis. Drastiškai. 

Kartą Hairas užsuko į jos kabinetą aptarti darbo reikalų. Iki 
tol juodu dažnai matydavosi biuro koridoriuose, bet apsimesda- 
vo nepažįstantys vienas kito. Tą dieną Chuanita paprašė užda- 
ryti iš vidaus duris, išjungė savo kompiuterio ekraną, pradėjo. 
tarp pirštų sukioti pieštuką taip spoksodama į Hairą, tarytum šis 
panėšėtų į pasenusios žalios žuvies patiekalą. Ant sienos, už jos 
nugaros, kabėjo mėgėjiškai nutapytas portretas: antikvariniuose 
rėmeliuose šypsojosi senos moters veidas. Vienintelis Chuanitos 
kabineto papuošalas. Kiti hakeriai išklijuodavo savo buveines 
kylančių raketų arba žvaigždėlaivio “Enterprais" plakatais. 

- Tai mano amžinatilsį senelė, telaimina Viešpats jos sielą, - 
tarė Chuanita pastebėjusi, kur link nukrypo jo akys. - Pavyzdys, 
kuriuo turėčiau visada sekti. 

- Kodėl? Ar ji buvo programuotoja? 

Nepaleisdama iš rankų pieštuko moteris nudelbė jį įdėmiu 
žvilgsniu tarytum norėdama paklausti: kaip lėtapėdžiams žinduo- 
liams išsivysto kvėpavimo sistema? Užuot prapliupusi švaistytis 
sarkastiškomis replikomis, ji paprasčiausiai atsakė: 

- Ne. 

Po pauzės pateikė išsamesnį paaiškinimą: 

- » Sykį, kai buvau penkiolikos, man vėlavo mėnesinės. Mylė- 
damasi su savo vaikinų naudojausi diafragma, bet žinojau, kad ši 
nepatikima. Visuomet gerai išmaniau matematiką, galimų nesėk- 
mių procentas tiesiog įsirėžė į mano pasąmonę. O gal sąmonę. 
Aš nuolat painioju šias dvi sąvokas. Kad ir kaip ten būtų, tuo 
metu persigandau. Mūsų šuo pradėjo kitaip į mane reaguoti. Sa- 
koma, neva jie geba užuosti nėščią moterį. Tiksliau, nėščią kalę. 

Besiklausančio Hairo veide sustingo budri, nuostabą spindu- 
liuojanti išraiška, kurią Chuanita vėliau panaudojo savo darbe. 
Nes šnekėdama moteris stebėjo jo mimiką, analizavo kiekvieną 
kaktos raumenukų krūptelėjimą, priverčiantį antakius pakilti 
aukštyn ir nežymiai pakeisti akių kontūrus. 

- Motina nieko neįtarė. Vaikinas - juo labiau. Atvirai kalbant, 
nedelsdama su juo išsiskyriau, kadangi suvokiau, jog mudviejų 

niekas nesieja. Jis pasirodė man svetimas, kaip ir dauguma iš jū- 
sų giminės. - Chuanita, žinoma, turėjo omenyje vyrus. 

- Veikiai mus aplankė senelė, - tęsė ji žvilgtelėjusi per petį į 
portretą. - Vengiau jos iki pat pietų. O tada senelei užteko de- 
šimties minučių, kad atspėtų, kas vyksta. Paprasčiausiai stebint 
mano veidą. Aš neištariau nė dešimties žodžių. Tik retsykiais pa- 
prašydavau perduoti tortilas ar kitas smulkmenas. Nė neįsivaiz- 
duoju, kaip mano veidas perdavė informaciją, kokia neuroninių 
ryšių sistema, glūdinti jos galvoje, padėjo įvykdyti šią neįtikėtinai 
sunkią užduotį. Kondensuoti faktą iš užuominų garų. 

Kondensuoti faktą iš užuominų garų. Hairas niekada ne- 
užmirš tų žodžių skambesio ir jausmo, kuris užvaldė, pirmą sykį 
suvokus, kokia Chuanita protinga. 

Ji pratęsė: 

- Visa tai įvertinau tik po dešimties metų, kai paskutiniame 
kurse stengiaus sukurti vartotojo sąsają, galinčią sparčiai perduo- 
ti milžiniškus duomenų kiekius. Tuo metu buvau gavusi kūdikių 
žudikų stipendiją. - Šiuo terminu Chuanita apibūdindavo kiekvie- 
ną kompaniją, užmezgusią ryšius su Gynybos departamentu. - 
Mąsčiau apie įvairiausius rafinuotus technologinius sprendimus, 
svarsčiau, ar nereikėtų implantuoti elektrodų tiesiai į smegenis. 
Staiga prisiminiau senelę ir pagalvojau: - o Dieve, juk žmogaus 
sąmonė pajėgia sugerti neįtikėtiną gausą informacijos, jeigu ši 
bus pateikta tinkamu formatu. Jeigu jai parūpinsime tinkamą są- 
sają. Kitaip kalbant, tinkamą veidą. Norėsi kavos? 

Hairą nelauktai aplankė gąsdinanti mintis: koks jis buvo uni- 
versitete? Ar didelis šmikis? Ar labai prastą įspūdį tuomet pada- 
rė Chuanitai? 

Bet kuris kitas jaunuolis kankintųsi tylėdamas. Tačiau Hairo 
niekada nevaržė būtinybė graužti save sudėtingais apmąsty- 
mais, todėl jis pakvietė Chuanitą papietauti ir išgėręs kelias kok- 
teilių taures (ji gurkšnojo mineralinį vandenį) tiesiai šviesiai pa- 
klausė: tavo nuomone, aš esu šmikis? 

Ji prajuko. Jis nusišypsojo įsitikinęs, jog tai gera, daug žadan- 
ti flirto pradžia. 

Tik po kelerių metų Hairas suvokė, kad šis klausimas įkūnijo 
kertinį jųdviejų santykių akmenį. Ar, Chuanitos manymu, Hairas 

elgiasi kaip kvaiša? Kažkodėl jis niekada neabejodavo, jog atsa- 
kymas turėtų būti teigiamas, tačiau devynis kartus iš dešimties ji 
tvirtindavo priešingai. Dėl to įsiliepsnodavo karšti ginčai, palydi- 
mi dar karštesnių meilės scenų, jie dramatiškai išsiskirdavo ir 
aistringai taikydavosi. Galų gale audringi jausmai išsekino - kartu 
su darbo pertekliumi, - ir jiedu atšalo vienas nuo kito. Hairas 
emociškai pavargo spėlioti, ką iš tiesų Chuanita apie jį galvoja. 
Nerimą kėlė ir tas faktas, kad jam taip svarbu žinoti jos nuomo- 
nę. Visai įmanoma, kad ir Chuanitą pagaliau įtikino nepalaužia- 
mas Hairo nusistatymas, esą jis nėra jos vertas. 

Hairas būtų nusprendęs, jog viskuo kalti socialinio sluoksnio 
skirtumai. Tačiau jos gimdytojai gyveno Meksikalyje, tokiame 
name, kurio grindis atstojo asla. Tuo tarpu jo tėvas uždirbdavo 
daugiau nei didžiuma dalis koledžo profesorių. Visgi mintis dėl 
klasinių skirtumų niekaip nenorėjo išdulkėti iš galvos. Juk socia- 
linė padėtis ar bent galimybė suvokti savo vietą visuomenėje 
reiškia ši tą daugiau nei pajamos. Chuanitos šeima tvirtai žinojo, 
kokiam socialiniam sluoksniui ji priklauso. Bet ne Hairas. Kari- 
nėse struktūrose jo tėvas užkopė karjeros laipteliais iki seržan- 
to majoro laipsnio. Motina - korėjietė, kurios giminaičiai verga- 
vo Japonijos šachtose. Hairas pats nenutuokė, juodaodis jis ar 
azijietis, ar tiesiog armijos vaikas. Turtingas ar vargšas, apsišvie- 
tęs ar neišmanėlis, talentingas ar laimės kūdikis. Jis net nežinojo, 
kurią šalies dalį drįstų pavadinti savo namais, kol nepersikraustė 
į Kaliforniją. Tiesa, lygiai taip pat sėkmingai galima sakyti, kad 
esi įsikūręs šiauriniame pusrutulyje. Jųdviejų santykius, ko gero, 
- galutinai sužlugdė jo gyvenimiškų orientyrų stoka. 

Po išsiskyrimo Hairas ilgą laiką bendravo su tuščiagalvėmis 
mergužėlėmis, besižavinčiomis (skirtingai nuo Chuanitos) tuo, 
kad jų partneris darbuojasi Silicio slėnyje, kompiuterinių techno- 
logijų srityje. Pastaruoju metu jam teko ieškotis moterų, kurioms 
dar lengviau susukti galvą. | 

Chuanita kurį laiką propagavo celibatą, paskui pradėjo susi- 
tikinėti su DaSdu, ir galų gale juodu susituokė. Da5das tiksliai ži- 
nojo savo vietą pasaulyje. Jo tėvai buvo rusų žydai iš Bruklino. 
Po to, kai atvyko iš Latvijos kaimo, kur protėviai apsistojo prieš 
penkis šimtus metų, Bruklino daugiabutyje išgyveno septyniasde- 

šimt metų. Pasidėjęs Torą ant kelių, jis galėtų sudaryti savo ge- 
nealogijos medį, šaknimis siekiantį Adomo ir Ievos laikus. Vie- 
nintelis vaikas šeimoje, savo bendramokslius pranokdavo visose 
srityse, Stenforde gavo magistro diplomą ir įkūrė nuosavą kom- 
paniją taip kasdieniškai kaip kad Hairo tėvas, prieš eilinį persi- 
kraustymą besinuomojantis naują pašto dėžutę. Vėliau jis pra- 
turtėjo, o dabar valdo “Juodąją saulę". Da5do niekada negrau- 
žė dvejonės. 

Netgi tuomet, kai jis akivaizdžiai klysdavo. Būtent todėl Hai- 
ras nusispjovė į darbą “Juodosios saulės sistemose“, nepaisyda- 
mas žadamos materialinės gerovės. Ir būtent todėl Chuanita iš- 
siskyrė su Da5du po dvejų metų santuokinio gyvenimo. 

Hairas nedalyvavo jųdviejų vestuvėse, nes tūnojo kalėjime, į 
kurį pakliuvo, praėjus kelioms valandoms nuo ceremonijos repe- 
ticijų. Policija suėmė jį Auksinių Vartų parke, iškankintą meilės, 
be drabužių, tik su strėnjuoste, vis patraukiantį gurkšnį iš didžiu- 
lio “Courvoisier" konjako butelio, kartojantį kendo antpuolius su 
tikrais samurajiškais kardais, kone sklendžiantį žolėje ant savo 
raumeningų kojų, kapojantį kitų poilsiautojų beisbolo kamuoliukus 
"bei skraidančias lėkštes. Perpjauti iš toli sviestą kamuoliuką per 
pusę nelyginant greipfrutą - gana sudėtinga užduotis. Bjauriausia 
tai, jog sudarkytų daiktų savininkai gali klaidingai interpretuoti jū- 
sų ketinimus ir iškviesti policiją. 

Iš šaltosios ištrūko sumokėjęs už visus beisbolo kamuolius ir 
skraidančias lėkštes, bet nuo to incidento nė karto neklausė 
Chuanitos, ar, jos manymu, jis yra šmikis. Hairas pats žinojo at- 
sakymą. 

Nuo tada juodu žengė skirtingais keliais. Pirmaisiais “Juodo- 
sios saulės" projekto metais hakeriai tegalėdavo mokėti sau at- 
lyginimus akcijomis. Hairas pardavė savąsias, vos tik jas gavęs. 
Chuanita elgėsi kitaip. Dabar ji turtinga, o jo kišenės kiauros. 
Lengviausia būtų pasakyti, jog Hairas nemokėjo investuoti, ta- 
Čiau tai šiek tiek prasilenkia su tiesa. Kaupdama “Juodosios sau- 
lės" akcijas Chuanita gerokai rizikavo. Ji pasakiškai praturtėjo, 
nors galėjo ir subankrutuoti. Hairas, tiesą sakant, neturėjo iš ko 
rinktis. Kai tėvas pasiligojo, didesnę dalį gydymo išlaidų padengė 
:armija ir veteranų sąjunga, tačiau apmokėti sąskaitas teko ir šei- 

mai. Vos beprakalbanti angliškai motina nebuvo pajėgi užsidirbti 
pinigų. Tėvui mirus, Hairas išgrynino “Juodosios saulės“ akcijas, 
kad likusi Korėjoje mama galėtų apsistoti malonioje bendruome- 
nėje. Jai patinka ten gyventi. Kiekvieną dieną žaidžia golfą. Po 
metų, hakerių programai pasirodžius rinkoje, Hairas būtų pralo- 
bęs dešimčia milijonų dolerių, bet visą tą laiką gimdytojai būtų 
reikėję šlaistytis gatvėmis. Dabar, kai motina aplanko jį Metavi- 
satoje, įdegusi ir patenkinta, Hairas supranta sėkmingai investa- 
vęs pinigus. Nieko baisaus, kad jais neįmanoma užsimokėti už 
nuomą - kiurksodamas šiknaskylėje visada turi galimybę nuke- 
liauti į Metavisatą. O Metavisatoje Hairas Protagonistas tampa 
princu karžygiu. 


* 


Dilgčioja liežuvį. Jis suvokia Realybėje nenurijęs alaus. 

Kaip ironiška, jog Chuanita pasirodė hakerių užeigoje primi- 
tyvaus nespalvoto avataro pavidalu. Toji, kuri sumąstė būdą, 
kaip priversti avatarus demonstruoti kažką panašaus į tikras 
emocijas. Šito fakto Hairas niekada nepamirš, nes daugumą 
darbų ji užbaigė tuomet, kai jiedu dar galėjo pasigirti gerais tar- 
pusavio santykiais. Kiekvieną kartą išvydęs nustebusį, supyku- 
sį ar apimtą aistros audiovizualinį kūną, jis regi savo arba Chu- 
anitos - Metavisatos Adomo ir Ievos - aidą. 

Netrukus po to, kai Chuanitos ir DaSdo vedybos iširo, “Juo- 
doji saulė" kaip reikiant išgarsėjo. Baigę skaičiuoti pajamas, re- 
organizuoti korporacinę struktūrą, mėgaudamiesi hakerių ben- 
druomenės pagarba, jie staiga suprato, kad ši vieta išpopuliarėjo 
ne dėl algoritmų, kurie leidžia išvengti susidūrimų, ne dėl demo- 
nų-apsauginių ar kitokių smulkmenų. Sėkmę garantavo Chuani- 
tos veidai. 

Paklauskite bet kurio verslininko iš japonų kvadranto. Jie lan- 
kosi čia norėdami dalykiškai pabendrauti su savo partneriais ir 
mano, jog tokie aptarimai niekuo nenusileidžia pokalbiams akis į 
akį. Žodžiai paprastai praslysta pro ausis - juk vertimai ne visa- 
da būna tikslūs. Jie kreipia dėmesį į pašnekovų veidų išraiškas 

bei gestus ir taip susigaudo, kokios mintys sukasi kito asmens 
galvoje. Kondensuoja faktą iš užuominų garų. 

Chuanita atsisakė analizuoti fenomeną teigdama, esą tai 
kažkas tokio, ko neįmanoma paaiškinti žodžiais. Antgamtinio po- 
būdžio reiškiniai neglumino radikalios, rožančiumi apsiginklavu- 
sios katalikės. Tačiau jos nuomonė nepatiko bitagalviams, tvirti- 
nusiems, neva nuo jų kolegės trenkia neracionaliu misticizmu. 
Štai kodėl ji pasitraukė iš “Juodosios saulės sistemų" ir įsidarbino 
japonų kompanijoje. Japonai mielai susitaiko su neracionaliu 
misticizmu, jei tik šis pasirodo besantis pelningas. 

“Juodojoje saulėje" Chuanita daugiau nesilanko. Iš dalies to- 
dėl, kad siunta ant Da5do ir kitų hakerių, niekada nevertinusių jos 
triūso. Be to, manė, jog Metavisata tėra tikrovės klastotė, iškrei- 
pianti žmonių bendravimą, ir nė kiek netroško tokių iškreiptų san- 
tykių. 

Da5das pastebi Hairą, akies mirktelėjimu parodo, jog dabar 
ne pats tinkamiausiais metas pasilabinti. Dažniausiai subtilūs 
gestai pasiklysta statiniuose sistemos trikdžiuose. Tačiau 
Da5das turi labai gerą kompiuterį, jo avatarą padėjo sukurti 
Chuanita, todėl užuomina pasiekia tikslą tarsi šūvis, paleistas į lu- 
bas. 

Hairas nusigręžia, lėtai suka ratą aplink apvalų barą. Užim- 
tos beveik visos šešiasdešimt keturios baro kėdės. Ant jų įsitaisė 
tipai iš pramogų verslo, kurie, susibūrę į poras ar trijules, darė 
tai, ką išmanė geriausiai: liežuvavo ir rezgė intrigas. 

- „tada nuvažiavau pas režisierių, kad aptarčiau reikalus. Jo 
namas stovi paplūdimyje... 

- Tikrai? 

- Nenervink manęs. 

- Girdėjau, Debė dalyvavo vakarėlyje, kuris vyko tame na- 
me, kai šis dar priklausė Frenkui ir Mitsei. 

- Tiek to. Pačioje filmo pradžioje yra viena scena. Pagrindi- 
nis veikėjas pabunda šiukšlyne. Reikia, kad žiūrovai suprastų, 
kokia beviltiška jo padėtis... 

- Psichopatiška energetika... 

- Būtent. 

- Nuostabu. 

- Man irgi tai patinka. O režisierius nori scenos, kurioje vai- 
kinas bastytųsi dykumoje su bazuka ir apleistuose sąvartynuose 
sprogdintų senas mašinas. 

- Juokauji? 

- Nė kiek. Įsivaizduok, mes sėdime sumautame kiemelyje, 
prie paplūdimio, o jis griaudėja - babach, babach - mėgdžioda- 
mas prakeiktą bazuką. Ši mintis jį apsėdo. Tik pagalvok, tas vy- 
rukas siekia įpaišyti į filmą bazuką. Sunkiai suvokiama. Man re- 
gis, sugebėjau jį atkalbėti. 

- Nebloga scena, bet tu teisus. Bazuka ne tokia įtaigi kaip 
šiukšlių konteineriai. 

Hairas mindžikuoja prie dviejų vyriškių klausydamasis jų po- 
kalbio, po minutės kitos pajuda iš vietos. “Didžioji Plokštė“, - 
murma po nosimi. Iškviestame stebuklingame žemėlapyje nusta- 
to savo koordinates ir perskaito šalia sėdėjusio scenaristo pa- 
vardę. Paskui peržiūrės straipsnius, susijusius su pramogų ver- 
slu, išsiaiškins, ką tas vyrukas rašo, sužinos, kuo vardu bazukas 
dievinantis režisierius. Kadangi pašnekesys pasiekė jo ausis per 
kompiuterį, Hairui tereikėjo visa tai įrašyti. Vėliau neatpažįsta- 
mai pakeis balsus, įkels pokalbį į Biblioteką su nuoroda į režisie- 
riaus pavardę. Šimtai konkuruojančių rašytojų panorės atsisiųsti 
įrašą, klausysis jo, kol išmoks mintinai, už šią privilegiją mokėda- 
mi Hairui pinigus, o po kelių savaičių režisieriaus kabinetą užplūs 
scenarijai, kuriuose figūruos bazuka. Babach! | 

Roko žvaigždžių kvadrantas perdėm ryškus, todėl, dėbsant į 
jį, apspangsta akys. Muzikantų avatarai demonstruoja tokias šu- 
kuosenas, apie kurias Realybėje jie tegali pasvajoti. Hairas 
žvilgsniu paieško draugų, bet šiandieną čia kiurkso tik parazitai 
arba roko dinozaurai. Tuo tarpu jo pažįstami dar tik rengiasi pa- 
kilti į populiarumo viršūnes. 

Į kino žvaigždžių kvadrantą žiūrėti lengviau. Aktoriai mėgsta 
čia viešėti, nes “Juodojoje saulėje" jie visada atrodo lygiai taip 
pat šauniai kaip filmuose. Skirtingai nuo Realybės baro arba klu- 
bo, į Metavisatą įmanoma keliauti neišvykstant iš savo namo, 
viešbučio kambario, poilsiavietės kalnuose, privačios lėktuvo ka- 
binos ar kitos nuošalios vietos. Jie gali puikuotis savo avatarais, 
susitikti su draugais nesibaimindami pagrobėjų, paparacių, savo 

scenarijus siūlančių rašytojų, žmogžudžių, buvusių antrųjų pusių, 
autografų medžiotojų, gerbėjų, psichopatų, pasiūlymų tuoktis ar- 
ba žurnalistų, iš paskalų kurpiančių straipsnius. 

Jis atsistoja nuo kėdės ir pratęsia neskubrų pasivaikščiojimą 
aplink barą, akimis skenuodamas japonų kvadrantą. Kaip visuo- 
met čia gausu kostiumuotų tipų. Kai kurie kalbasi su jankiais iš 
pramogų verslo, paprastai vadinamo Industrija. Galiniame kam- 
pe didelė kvadranto dalis atskirta nuo salės laikina širma. 

Vėl tenka iškviesti Didžiąją Plokštę. Patikrinęs, kokie stal- 
viršiai slypi už pertvaros, Hairas perskaito pavardes. Atpažįsta 
tik vieną, priklausančią amerikiečiui: L. Bobas Raifas, kabelinės 
televizijos monopolistas. Tikra Industrijos garsenybė, retai kada 
pasirodanti viešumoje. Dabar jis bendrauja su visa govėda japo- 
nų kompanijų bosų. Hairas liepia savo kompiuteriui įsiminti šių 
pavardes, kad vėliau, peržiūrėjus CŽK duomenų bazę, būtų ga- 
lima išsiaiškinti, kas jie tokie. Regis, už širmos aptariami labai 
svarbūs reikalai. 

- Slaptasis agente Hairai! Kas naujesnio? 

Hairas atsisuka. Už nugaros stovi Chuanita, įsikūnijusi į ne- 
spalvotą avatarą, bet vis vien atrodanti šauniai. 

- Kaip laikaisi? - klausia ji. 

- Gerai. O tu? 

- Puikiai. Ar sutiksi paplepėti su avataru, panašiu į faksogra- 
mą? 

- Chuanita, aš mieliau ganyčiau akis į tavo faksogramą nei į 
daugumą materialių moterų. 

- Dėkui už komplimentą, palaižūne. Kaip seniai mudu matė- 
mės, - pastebi ji akivaizdų faktą. 

Čia vyksta kažkas įdomaus. 

- Tikiuosi, tu nekiši nagų prie Lavinos, - tęsia Chuanita. - 
DaSšdas nepanorėjo manęs klausytis. 

- Kas aš toks - santūrumo pavyzdys? Juk būtent man derėtų 
įsivelti į nemalonumus. 

- Aš tave per daug gerai pažįstu. Tu esi impulsyvus, bet la- 
bai protingas. Turi samurajaus refleksus. 

- Kuo čia dėti narkotikai? | 

- Tuo, jog tu sugebi iš anksto pastebėti nemalonumus ir moki 

instinktyviai nuo jų išsisukti. Kai atsigręžei ir išvydai mane, tavo 
veidas tarsi klausė: “Po velnių, kas atsitiko? Ką Chuanita su- 
mąstė?“ 

- Maniau, jog tu nekalbi su žmonėmis Metavisatoje. 

- Kalbu, jei reikia paskubomis su kuo nors susisiekti, - at- 
šauna ji. - Su tavimi visada pasirengusi šnektelėti. 

- Kodėl su manimi? 

- Pats žinai. Dėl mūsų. Gal pamiršai? Dėl mūsų santykių. 
Kai rašiau veidų programą, mudu buvome vieninteliai žmonės, 
kurie galėjo atvirai bendrauti vienas su kitu Metavisatoje. 

- Matau, tu nė trupučio nepasikeitei. Tebesi mistikė ir eks- 
centrikė. - Jis nusišypso, idant teiginys nuskambėtų kaip kompli- 
mentas. | 

- Tu nė neįsivaizduoji, kokia mistiška ir ekscentriška tapau 
dabar. 

- Kokia gi? 

Moteris apdovanoja Hairą atidžiu žvilgsniu, kaip ir prieš dau- 
gelį metų, jam įžengus į Chuanitos kabinetą. 

Įdomu, kodėl Chuanita būna tokia budri jo akivaizdoje? Uni- 
versitete Hairas manydavo, jog bendrakursę gąsdina jo intelek- 
tas. Dabar jau daug metų žino, kad ji nė kiek nesuka dėl to gal- 
vos. Kai abu dirbo “Juodosios saulės sistemose“, jis galvojo, jog 
viskuo kaltas tipiškas moteriškas atsargumas, teigė sau, esą 
Chuanita nenorėjo leistis nutempiama į lovą. Vėlgi, užsimezgę 
artimi santykiai paliudijo, kad jis klydo. 

Šiame savo romanų karjeros etape Hairas įsigudrina sumąs- 
tyti naują teoriją: Chuanita budri, nes tebepuoselėja jam švelnius 
jausmus. Prieš savo valią. Protingai merginai vertėtų vengti tokio 
gundančio, bet visiškai netinkamo romantiško varianto. 

Taip ir yra. Rodos, sendamas išties įgauni daugiau išminties. 

- Norėčiau tave supažindinti su vienu mano kolega, - prata- 
ria ji neatsakiusi į klausimą. - Džentelmenu ir mokslininku, pa- 
varde Lagosas. Nepaprastai įdomus žmogus. 

- Tavo vaikinas? 

Chuanita susimąsto, užuot nuožmiai atrėžusi. 

- Nepaisant mano elgesio “Juodojoje saulėje", aš nesidulkinu 
su bendradarbiais. Net jeigu griūčiau į lovą su visais, kurie pasi- 

taiko po ranka, apie Lagosą negali būti nė kalbos. 

- Ne tavo tipo? 

- Bent jau ne ilgalaikiams santykiams. 

- Beje, koks tavo tipas? 

- Senas, turtingas, vaizduotės gausa nesiskundžiantis blondi- 
nas su nuolatiniu, gerai apmokamu darbu. 

Jis suprato užuominą ne iš karto. 

- Ką gi, plaukus galėčiau nusidažyti. Pasensiu anksčiau ar 
vėliau. 

Keista, tačiau Chuanita sukikena. Jos juokas nuslopina įtam- 
pą. 

- Patikėk, Hairai, dabar aš esu paskutinis asmuo Žemėje, su 
kuriuo tau magėtų susidėti. 

- Dėl tavo susižavėjimo bažnyčia? 

Chuanita panaudojo savo pinigų perteklių tam, kad įkurtų ka- 
talikų bažnyčios atšaką, ir mano esanti misionierė, kuri privalo 
sugrąžinti į tikėjimo kelią visus protingus pasaulio ateistus. 

- Man nereikia tavo atsainumo, - priekaištauja ji. - Su tokiu 
požiūriu ir esu priversta kovoti. Religija skirta ne lepšiams. 

- Atleisk, bet taip nesąžininga: tu gali įskaityti menkiausias 
mano veido išraiškas, o aš žiūriu į tave pro suknistus statinius 
trikdžius. 

- Taip, religija su tuo susijusi, - patvirtina ji. - Viskas labai 
sudėtinga. Tavo žinios šioje srityje tokios menkos, kad aš nenų- 
tuokiu, nuo ko pradėti. 

- Ei, ei, vidurinėje mokykloje kas savaitę lankiausi bažnyčio- 
je ir dainavau chore. 

- Žinau. Štai dėl ko kyla problemos. Devyniasdešimt devyni 
procentai to, kas vyksta krikščionių bažnyčiose, neturi nieko ben- 
dra su tikra religija. Protingi žmonės tai pastebi ir padaro išvadą, 
kad visas šimtas procentų tėra akių dūmimas. Dėl šios priežas- 
ties ateizmas asocijuojasi su racionaliu mąstymu. 

- Vadinasi, mano žinios, gautos bažnyčioje, niekaip nesusiju- 
sios su tavo kalba? 

Chuanita spiginasi į jį mąsliu žvilgsniu. Po akimirkos išsitrau- 
kia iš kišenės hiperkortelę. 

- Imk. 

Hairui pagriebus kortelę, tos išvaizda keičiasi - raibuliuojanti 
dvimatė fikcija virsta tikrovišku, kreminės spalvos, puikios koky- 
bės popieriaus lapeliu, ant kurio juodu rašalu užrašyti du žodžiai: 


BABELIS 
(Infokalipsė) 

Vienai sekundei pasaulis sustingsta ir išblunka. Tobulai ani- 
muota “Juodoji saulė" apsiblausia, vaizdas dalijasi į kapotus kad- 
rus. Jo kompiuteris akivaizdžiai “pakimba", nes visos sistemos 
stengiasi apdoroti milžinišką duomenų kiekį - hiperkortelės turinį 
- ir nepajėgia tuo pačiu perpiešti “Juodosios saulės" aplinkos su 
žadą atimančiu tikslumu. 

- Kad mane kur skradžiai! - išspaudžia jis, kai hakerių bu- 
veinė ir šios lankytojai vėl įgauna apibrėžtus kontūrus. - Kas, vel- 
niai rautų, įrašyta į tą kortelę? Pusė Bibliotekos? 

- Kartu su bibliotekininku, - atsiliepia Chuanita. - Jis padės 
ieškoti informacijos. Didžiuma baitų panaudota vaizdajuostėms, 
kuriose užfiksuotas L. Bobas Raifas. 

- Ką gi, reikės jas peržvelgti, - neryžtingai murma Hairas. 

- Taip ir padaryk. Skirtingai nuo Da5do, tau pakaks proto, 
kad išpeštum iš jų naudos. Beje, laikykis atokiau nuo Varno. Ir 
nuo Lavinos. Gerai? 

- Kas yra Varnas? - klausia jis. Bet Chuanita jau traukia 
link durų. Stilingi avatarai palydi ją akimis. Kino žvaigždės dirs- 
čioja į juodai baltą atvaizdą apstulbusios. O hakeriai, prikandę 1ū- 
pas, nudelbia ją pagarbiais žvilgsniais. 


Sukdamas ratą aplink barą, Hairas sugrįžta į hakerių kvad- 
rantą. Da5das maišo ant stalo hiperkorteles su “Juodosios sau- 
lės" pajamų statistika, filmų nuotrupomis, vaizdo klipais, progra- 
mų paketais, paskubomis pakeverzotais telefonų numeriais. 

- Kiekvieną sykį, kai tu įžengi pro duris, operacinė sistema 
pypteli, - prabyla DaSdas. - Mane visada apima negera nuojauta, 
kad “Juodoji saulė" tuojau subyrės į šipulius. 

- Dėl to, matyt, kalta Didžioji Plokštė, - atsiliepia Hairas. - Ji 
turi paprogramę, atmintinėje trumpam išgliaudančią spąstus. 

- O, aiškų. Būk geras, išmesk savo žaisliuką, - paprašo 
Da5das. 

- Ką, Didžiąją Plokštę? 

- Taip. Kitados tai buvo naujoviška programa. Bet dabar ro- 
dos, jog tu bandai įjungti atominį reaktorių su akmeniniu kirviu. 

- Dėkui. 

- Pateiksiu tau visą reikalingą informaciją, jei norėsi Plokštę 
atnaujinti, - sako DaS5das. - Neketinau sumenkinti tavo gebėjimų, 
bet tau derėtų neatsilikti nuo pažangos. 

- Tai velniškai sunku, - atkerta Hairas. - Laisvai samdomi 
hakeriai daugiau niekam nereikalingi. Darbą siūlo tik stambios 
korporacijos. 

- Aš tave suprantu. Žinau, jog neįsivaizduoji savęs dirbančio 
stambioje korporacijoje. Todėl ir siūlau tau padėti. Nors mūsų 
keliai išsiskyrė, Hairai, tų visuomet priklausysi “Juodajai saulei". 

Tipiška Da5do šnekėjimo maniera. Kalba iš visos širdies ir 
nepaiso, ką sako sveikas protas. Jei DaSdas nebūtų hakeris, 
Hairas negalėtų patikėti, kad šis žmogus sugebėtų ką nors pa- 
siekti savo gyvenime. 

- Pakeiskime temą, - siūlo Hairas. - Ar man vaidenosi, ar jų- 
du su Chuanita vėl susitikinėjate? 

DaSdas atlaidžiai nusišypso. Jis elgėsi labai maloniai po Po- 
kalbio, įvykusio prieš kelerius metus. Viskas prasidėjo nuo drau- 
giško paplepėjimo ragaujant austres, gurkšnojant alų. Tik tuo- 
met, kaip praėjo trys ketvirčiai Pokalbio, Hairas pagaliau susi- 
gaudė, kad jis atleidžiamas iš darbo. Nuo tada Da5das vis pa- 
mėtėdavo naudingos informacijos ar paskalų trupinėlių. 

- Bandai sužinoti ką nors vertinga? - supratingai klausia 
Da5das. Kaip dauguma bitagalvių, jis gan tiesmukas, nors nere- 
tai mano esantis Makiavelio įsikūnijimas. 

- Turiu tau naujienų, seni, - atsako Hairas. - Didesnės dalies 
to, ką man duodi, į Biblioteką nesiunčiu. 

- Kodėl? Po velnių, aš perduodavau tau pikantiškiausias 
smulkmenas. Buvau tikras, jog neblogai iš jų užsidirbsi. 

- Man šlykštu sunkti pinigus iš pašnekesių su draugais. Ko- 
dėl tu įsitikinęs, jog mano kišenės tuščios? 

Visgi kai kas lieka nutylėta: Hairas galvoja, kad jis yra lygus 
Da5dui, ir jam nemalonu maitintis šio trupinėliais tarytum po sta- 
lų tupinčiam šunėkui. 

- Aš labai apsidžiaugiau pamatęs čia Chuanitą. Kad ir juodai 
baltą, - sako Da5das. - Ir kodėl ji nesinaudoja “Juodąja saule"? 
Juk Aleksandras Grehamas Belas neatsisakytų pakelti telefono 
ragelio, ar ne? 

- Ko jai reikėjo? 

- Chuanitai kažkas kelia nerimą. Ji norėjo išsiaiškinti, ar aš 
nemačiau Gatvėje tam tikrų žmonių. 

- Ko konkrečiai? 

- Ją gąsdina vienas aukštas vyrukas su ilgais juodais plau- 
kais, siūlantis prekę, pavadintą - tik įsiklausyk - Lavina. 

- Ar Chuanita ieškojo informacijos Bibliotekoje? 

- Aha. Bent aš taip manau. 

- Ar pats esi matęs tą vyruką? 

- Žinoma. Tokio aukštaūgio sunku nepastebėti. Stovi tiesiai 
už durų. Gavau iš jo. - Apžvelgęs stalą Da5Sdas parodo Hairui 
vieną hiperkortelę. 


LAVINA 
Perplėškite kortelę per pusę, 
jei norite pirmos nemokamos dozės 


- Da5dai, negaliu patikėti, jog tu paėmei hiperkortelę iš ne- 
spalvoto asmens. 

Hakeris juokiasi. 

- Bičiuli, laikai keičiasi. Mano sistemoje prikrauta tiek daug 
antivirusinių vaistų, kad į ją neprasmunka jokia bjaurastis. Kartu 
su hakeriais į “Juodąją saulę" patenka tiek mėšlo, jog kartais jau- 
čiuosi, tarsi darbuočiaus infekcinėje ligoninėje. Nežinau, kas sly- 
pi hiperkortelėje, bet jos turinys manęs nebaugina. 

- Man jau įdomu, - tarsteli Hairas. 

- Man taip pat, - nusijuokia DaSdas. 

- Tikriausiai daug triukšmo dėl nieko. 

- Galbūt kokia antireklama, - sutinka Da5das. - Plėšti korte- 
lę? 

- Aha, pirmyn. Juk ne kiekvieną dieną sulauki progos išban- 
dyti naują narkotiką. 

- Jei labai nori, naujoves gali išmėginti kas dieną, - paprieš- 
tarauja Da5das. - Bet tuomet privalai būti pasiruošęs tam, kad 
atsiras kvaišalų, kurie rimtai pakenks tavo sveikatai. - Jis kilsteli 
hiperkortelę ir perplėšia ją per pusę. Vieną sekundę nieko ne- 
įvyksta. - Aš laukiu, - sako Da5das. 

Priešais, ant stalviršio, išdygsta avataras - vaiduokliškas, 
perregimas pavidalas pamažu tampa materialus ir trimatis, 
Efektas velniškai banalus, todėl Hairas ir Da5das nesusilaikę 
prajunka. | 

Avataras - nuogut nuogutėlė Brendė. Nepanaši netgi į stan- 
dartą. Veikiau primena pigią taivanišką kopiją. Akivaizdu, jog tai 
paprasčiausias demonas. Ji laiko rankose porą vamzdelių, savo 
apimtimis prilygstančių tualetinio popieriaus rulonams. 

Da5das atsilošia kėdėje aiškiai mėgaudamasis neskoningu, 
juoką keliančiu vaizdu. 

Ji pasvyra į priekį ir kviesdama pamoja pirštu. Hakeris 
linksta artyn plačiai išsišiepęs. Ji kone prispaudžia savo purpuri- 
nes lūpas prie jo ausies ir kažką šnabžda. Hairas negirdi žodžių. 

Kai Brendė atšlyja, Da5das atrodo pasikeitęs. Jo fizionomi- 
joje atsispindi nuostaba. Galbūt hakeris suglumęs ir Realybėje. 
O gal Lavina taip sudarkė jo avatarą, kad šis prarado gebėjimą 
fiksuoti tikrąsias, šeimininkui priklausančias, veido išraiškas. Ši- 
aip ar taip, jis spokso nieko nematančiomis akimis. 

Brendė atkiša vamzdelius prie suakmenėjusio “Juodosios 
saulės" savininko veido ir juos praskiria. Paaiškėja, jog tai “per- 
gamento"' ritinys. Išvyniotas jis primena dvimatį ekraną, kurio at- 
spindys užlieja paralyžiuotą Da5do veidą melsvu atspalviu. 

Hairas apeina stalą norėdamas žvilgtelėti, kas parašyta 
“pergamente". Staigiu judesiu Brendė susuka ritinį, tačiau jis 
spėja pastebėti, jog tai elementari šviesos siena, panaši į plokščią 
televizoriaus ekraną. Statiniai trikdžiai. Baltas triukšmas. Snie- 
gelis. 

Demonas išgaruoja be pėdsakų. Iš hakerių kvadranto, nuo 
pavienių staliukų, atsklinda padriki plojimai. 

Da5do būklė vėl normali. Jo lūpose šmėžuoja pašaipi ir tuo 
pačiu sąmyšį išduodanti šypsenėlė. 

- Kas ten buvo? - teiraujasi Hairas. - Aš temačiau sniegelį. 

- Nieko įdomesnio ir nerodė, - atsako Da5das. - Tik fiksuo- 
tą gan aukštos rezoliucijos juodai baltų pikselių raštą. Šimtus 
tūkstančių nuliukų ir vienetukų. 

- Kitaip tariant, į tavo optinius nervus kažkas perkėlė šimtus 
tūkstančių baitų informacijos. 

- Veikiau triukšmo. 

- Na, prieš iššifruojant kodą, informacija visada panaši į 
triukšmą, - paprieštarauja Hairas. 

- Kam prisireikė rodyti man duomenis dvejetainio kodo pavi- 
dalu? Juk aš ne kompiuteris ir nemoku jo skaityti. 

- Raminkis, Da5dai, aš tik erzinuų. 

- Tu žinai, jog hakeriai amžinai bando man parodyti savo 
darbų pavyzdžius? 

- Taip, žinau. 

- Matyt, kažkoks hakeris sumąstė būdą, kaip prakišti man 
savo programą. Viskas vyko sklandžiai, ko! Brendė praskleidė 
ritinį. Jo kodas pasirodė užkrėstas virusais, todėl “lūžo"" pačiu 
neparankiausiu momentu ir vietoj animacijos aš teišvydau snie- 
gelį. 

- Kodėl gi jis pavadino savo žaisliuką Lavina? 

- Pakaruokliškas humoras. Jis turėjo numanyti, jog neatsi- 
kratė visų virusų. 

- Ką Brendė sukuždėjo tau į ausį? 

- Šnekėjo man nepažįstama kalba, - atsako Da5das. - Kaž- 
ką burbuliavo. Bla-bla-bla, ir panašiai. 

Bla-bla-bla. Babelis. 

- Po jos žodžių tu atrodei nustėręs. 

- Visai aš nenustėrau, - pasipučia.DaSdas. - Tik mažumėlę 
nustebau. Nieko daugiau. 

Hairas perveria jį abejojančiu žvilgsniu. Susidūręs su kolegos 
akimis “Juodosios saulės" savininkas pakyla nuo kėdės. 

- Gal nori pamatyti, kuo užsiima tavo konkurentai iš Japoni- 
jos? 

- Kokie dar konkurentai? 

- Tu anksčiau kurdavai avatarus roko žvaigždėms, tiesa? 

- Ir dabar tebekuriu. 

- Šį vakarą pas mūs lankosi Sušis Ka. 

- O taip, tas tipas su stulbinančia šukuosena. 

- Net iš čia galima pastebėti jos spinduliavimą. - DaSdas 
mosteli ranka į kaimyninį kvadrantą. - Bet man knieti pamatyti 
ją visą. 

Žvelgiant iš toliau iš tikrųjų dingojasi, jog roko žvaigždžių 
kvadrante teka saulė. Virš knibždančių avatarų galvų Hairas 
įžiūri oranžinius spindulius, kurie kyla iš minios vidurio. Jie siū- 
buoja, plaikstosi iš vienos pusės į kitą, priversdami drauge spur- 
dėti ir aplinkinį pasaulį. Gatvėje Sušio Ka šukuosenos fejerver- 
kus sugniuždytų aukščio bei pločio apribojimai. Savo užeigoje 
Da5das nevaržo svečių saviraiškos, todėl oranžinės šviesos 
srautai plūsta mažne iki “Juodosios saulės" sienų. 

: Įdomu, ar jam kas nors sakė, kad amerikiečiai nepirks re- 
po iš japono, - murma Hairas, jiems traukiant į roko žvaigždžių 
kvadrantą. | 

- Gal tau derėtų jį apšviesti, - siūlo DaSdas. - Ta pačia pro- 
ga pareikalausi atlyginimo už savo paslaugas. Šiuo metu jis ap- 
sistojęs Los Andžele. 

- Turbūt tūno kokiame nors viešbutyje, kur pilna padlaižių, 
suokiančių, kokia didele žvaigžde Sušis Ka taps. Jam reikėtų at- 
sidurti tikroje biomasėje. 

Abu hakeriai, įsilieję į minią, spraudžiasi pro siauras jos pro- 
peršas. 

- Biomasėje? - pasitikslina DaSdas. 

- Gyvos materijos sankaupoje. Tai ekologinis terminas. Iš- 
sunk iš tropinių miškų akro, kubinės vandenyno mylios arba 
Komptono kvartalo visa, kas gyva, ir gausi biomasę. 

Da5das, užkietėjęs bitagalvis, atsiliepia: 

- Nesuprantu. - Jo balsas skamba keistai. Į garso takelį įsi- 
brauna trikdžiai. 

- Pramogų verslo posakis, - paaiškina Hairas. - Industrija 
maitinasi žmogiškąja Amerikos biomase. Kaip banginis, ryjantis 
planktoną. 

Hairas prasmunka pro porą japonų verslininkų. Vienas jų 

vilki mėlyną kostiumą, o kitas, matyt, neotradicijų gerbėjas, įsisu- 
pęs į tamsų kimono, už juostos užsikišęs du kardus - ilgąjį kata- 
ną ir trumpąjį vakizašį. Jiedu su Hairu paviršutiniškai nužvelgia 
vienas kito ginklus. Hakeris nusigręžia apsimetęs, kad nieko ne- 
pastebėjo, tuo tarpu neotradicionalistas stypso nekrutėdamas ta- 
rytum statula. Tik jo lūpų kampučiai krypsta žemyn. Hairui ne 
sykį teko regėti tokį spektaklį. Jis žino netrukus įsivelsiąs į dvi- 
kovą. 

Žmonės traukiasi iš kelio, svaidomi į šalis kažkokių galingų 
pavidalų. “Juodojoje saulėje" stumdyti avatarus turi teisę tik de- 
monai-apsauginiai. 

Veikiai akiratyje pasirodo visa orda gorilų su smokingais. 
Tikrų gorilų. Ir jos plumpina tiesiai link Hairo. Šis bando trauk- 
tis, tačiau atsitrenkia į kitą avatarą. Regis, dėl nelemtos Didžio- 
sios Plokštės jis pagaliau pakliuvo į bėdą ir gan greitai lėks 
strimgalviais iš baro. 

- DaSdai, seni, varyk juos šalin, - prašo Hairas. - Aš pažadu, 
kad atnaujinsiu savo programą arba nustosiu ja naudotis. 

Arčiausiai stovintys žmonės vėpso jam per petį, avatarų vei- 
dus nutvieskia margaspalvis, raibuliuojantis žvilgesys. 

Hairas atsisuka ir pažvelgia į Da5dą, bet vietoj šio tepamato 
ryškų, akis rėžiantį debesį blogos skaitmeninės karmos. Ji blyk- 
čioja, tampa juodai balta, vėl atgauna spalvas, besiblaškančias 
po spektrą, tarsi jas čaižytų galingi diskotekos prožektoriai. Ava- 
taro kontūrai išskysta. Iš debesies į visas puses šaudo pikselių 
pliūpsniai. Pralėkę per salę jie išnyksta už “Juodosios saulės" 
sienų. Iš apibrėžto audiovizualinio kūno lieka tik centrifuginis de- 
besis linijų bei daugiakampių, kurių centras šrapneliais šaudo 
skaisčias avataro liekanas. Pastarosios mirga, užkliudo kitų 
Žmonių atvaizdus ir išgaruoja. 

Nekreipdamos į tai dėmesio, gorilos kiša savo gauruotus 
pirštus į blėstančių pikselių sūkurį, kažkaip sugeba jį sugriebti ir 
nutempti pro Hairą, link išėjimo. Debesiui plaukiant pro šalį, ja- 
me galima įžiūrėti DaSdo veidą, tiesa, iškreiptą, lyg matomą pro 
sudaužyto stiklo šukes. Po akimirkos avataras dingsta, demonų- 
-apsauginių išspirtas pro duris, ir plačiu lanku skrieja virš Gat- 
vės, horizonto kryptimi. Pakėlęs akis Hairas dirstelį į tuščią 

Daš5do stalą, apsuptą sukrėstų hakerių. Kai kurie iš jų pritrenkti, 
kiti vos tvardo šypsenas. 

Da5das Mejeris, hakerių valdovas, vienas iš Metavisatos 
protokolo kūrėjų, pasaulinio garso “Juodosios saulės" projektuo- 
tojas ir savininkas, ką tik patyrė sistemos paralyžių. Iš nuosavo 
baro jį išmetė savi demonai. 

Išsivaduoti iš antrankių privalo mokėti kiekvienas kurjeris. 
Kad ir ką tvirtintų milijonai “Cypės" franšizių, antrankiai - tai 
trumpalaikė tramdomoji priemonė. Galima sakyti, jog engiamos 
etninės grupės padėtis paskatino riedlentininkus tapti pabėgimų 
ekspertais. 

Visų pirma reikia sutvarkyti neatidėliotinus reikalus. N.J. 
kombinezonas turi nemažiau kaip šimtą kišenių - plačias ir erd- 
vias, skirtas siuntiniams, ilgas bei siauras, į kurias sukišti įvairūs 
įrankiai, slaptas, įsiūtas į rankoves ir kiškas. Pastarosiose slypi 
ypač smulkūs ir lengvi daiktai: šratinukai, markeriai, žibintuvėliai, 
peiliukai, smeigtukai, brūkšninių kodų skeneriai, signalinės rake- 
tos, “skystas kastetas", elektrošokas, švytinčios lazdelės. Deši- 
niosios šlaunies kišenėje glūdi aukštyn kojomis apversta skai- 
čiuoklė, tuo pačiu atstojanti taksometrą bei chronometrą. 

Virš kitos šlaunies pūpso mobilusis. Vadybininkui užtrenkus 
duris, telefonas pradeda pypsėti. N.J. ištraukia jį laisvąja ranka. 
Skambina motina. 

- Labas, mama. Gerai, o tu? Aš pas Treisę. Taip, mes lan- 
kėmės Metavisatoje. Šiaip kvailiojome Gatvėje. Taip, pasilinks- 
minome. Taip, mano avataras buvo simpatiškas. Ne-e, Treisės 
mama sakė, kad vėliau pati parveš mane namo. Nieko tokio, jei 
pakeliui užsuksime į Viktorijos bulvarą ir pažiūrėsime mašinų 
lenktynes? Gerai, saldžių sapnų. Būtinai. Aš irgi tave myliu. Iki 
pasimatymo. | | 

Ji spusteli mygtuką, nutraukia ryšį ir per pusę sekundės su- 
renka kitą numerį. 

- Dvėseliena. 

Riaumojimas. Į milžinišku greičiu lekiančio Dvėselienos 

mobilųjį staugia vėjas, besivaržantis su žviegimu, sklindančiu nuo 
gausybės mašinų padangų, ir kaukšėjimu, kurį išgauna per asfal- 
to įtrūkimus skriejanti riedlentė. Sprendžiant iš garsų, tai Ventu- 
ros prospektas. 

- Sveikut, N.J., - atsiliepia Dvėseliena. - Kas geresnio? 

- Kur tu? 

- Venturoj. O tu? 

- “Cypėje". 

- Eik tu sau! Kas pričiupo? 

- Metafarai. Tykojo manęs prie Baltųjų Kolonų vartų su 
gleiviašaudžiu. 

- Čia tai bent! Kada spruksi? 

- Greitai. Ar galėtum man padėti? 

- Apie ką tu kalbi? 

Ak tie vyrai. 

- Na, žinai - pagelbėti. Argi tu ne mano vaikinas? - ji sten- 
giasi šnekėti paprastai ir aiškiai: - Jei papuolu į bėdą, lyg ir pri- 
valai man padėti. 

Nejau žmonės šito nežino? Nejau tėvai nieko nemoko savo 
vaikų? 

- Hmm... kur tupi? 

- “Pirk 1r skrisk", numeris 501762. 

- Aš vykstu į Bernį. Vežu superultrą. 

Išvertus į normalią kalbą, Dvėseliena turi pristatyti į San 
Bernardiną nepaprastai svarbų siuntinį. Žodžiu, tau nepasisekė, 
mažule. 

- Tiek to, ir už tai - ačiū. 

- Atleisk. 

- Lygaus tau kelio, - baigia pokalbį N.J. tradiciškai sarkastiš- 
ku “sudie" atitikmeniu. 

- O tau - šaltų nervų, - atsako Dvėseliena. Riaumojimas nu- 
trūksta. 

Tai niekšas. Per kitą pasimatymą jam teks melsti atleidimo 
ir šliaužioti ant kelių. O dabar derėtų susisiekti su vienu tipu, ku- 
ris jai skolingas. Problema ta, kad jis gali būti psichas. Vis tiek 
verta pabandyti. 

- Klausau, - atsiliepia jis, sunkiai dvėsuodamas į savo mobi- 
lųjį. Fone girdėti kaukiančios patrulių sirenos. 

- Hairas Protagonistas? 

- Taip, kas čia? 

- N.J. Kur tu? 

- Mašinų aikštelėje, prie “Saugaus kelio". - Akivaizdu, kad 
jis nemeluoja, nes iš telefono sklinda prekybinių vežimėlių, len- 
dančių vienas kitam į pasturgalius, tarškesys. - Aš dabar šiek 
tiek užsiėmęs, Enjote, bet... kuo galėčiau tau padėti? 

- Aš esu N.J., - patikslina ji. - Ir tu galėtum man pagelbėti 
išsivaduoti iš “Cypės". - Mergina supažindina jį su savo nuoty- 
kiais. 

- Seniai tave ten įgrūdo? 

- Prieš dešimt minučių. 

- Tvarka. “Cypių" franšizių taisyklėse parašyta, kad vadybi- 
ninkas turi patikrinti suimtąjį, praėjus pusei valandos nuo įkalini- 
mo pradžios. 

- Iš kur žinai? - priekaištaujančiu balsu klausia mergina. 

- Pati atspėk. Kai vadybininkas išsinešdins, luktelėk penkias 
minutes, tada judėk iš vietos. Pagelbėsiu, kiek galėsiu. 

- Supratau. 


Lygiai po pusvalandžio ji išgirsta rakinamas duris. Užsižiebia 
lempa. N.J. vyzdžius nuo skausmo išgelbėja užtamsėję “nakti- 
niai veizolai". Vadybininkas nudrambloja žemyn per kelis laipte- 
lius, stabteli ir gana ilgai į ją žiopso. Aiškiai grumiasi su pagunda. 
Akimirką stebėtas nuogo kūno vaizdas jau trisdešimt minučių ri- 
košetu blaškosi jo smegeninėje. Tadžiką kankina kosminio masto 
dilema. N.J. viliasi, kad jis neišdrįs paleisti į darbą savo rankų, 
nes dentatos poveikis nenuspėjamas. 

- Apsispręsk, velniai tave griebtų, - prabyla mergina... 

Žodžiai nupurto jį kaip elektros srovė. Naujas kultūrinis šo- 
kas paskatina džiką užmiršti etinį galvosūkį. Jis priekaištingai 
dėbteli į N.J. - juk būtent mergina susuko jam galvą, privertė ly- 
tiškai susijaudinti. Pati kalta, kad pakliuvo farams į rankas. Ne- 
reikėjo nusižengti įstatymams. Vadybininką apima įniršis, tarsi jis 
turėtų teisę pykti. 

Ir tai “stiprioji" lytis, išradusi vakciną nuo poliomielito? 

Džikas apsisuka, užlipa laiptais į viršų, išjungia šviesą ir už- 
trenkia duris. 

N.J. užfiksuoja laiką, nustato žadintuvą taip, kad šis skam- 
bėtų po penkių minučių - vienintelis žmogus visoje Šiaurės Ame- 
rikoje, žinantis, kaip nustatyti žadintuvą skaitmeniniame ranki- 
niame laikrodyje, - iš rankovės kišenėlės iškrapšto visrakčius. 
Be to, susiranda šviesos lazdelę, perlaužia ją, kad galėtų ką nors 
matyti. Pirštais suspaudžia siaurą plieno virbalą su spyruokle, 
susivijusia viename gale, šį įkiša į savo pančių spynelę ir spusteli 
spyruoklės saugiklį. Antrankių žiedas, anksčiau naudotas vien- 
pusiame terkšlės mechanizme, spragteli ir atšoka nuo šalto van- 
dens vamzdžio. 

Mergina nesunkiai nusiimtų ir kitą žiedą, tačiau jai patinka 
savotiška apyrankė. Daug negalvodama ji pasipuošia riešą nuo 
vamzdžio nuimtu antrankiu. Tokius daikčiukus mama nešiodavo 
jaunystėje, kai priklausė pankuojantiems elementams. 

Plieninės durys uždarytos, bet pagal “Pirk ir skrisk" saugos 
taisykles kiekviename rūsyje turi būti atsarginis išėjimas. Čia jį 
atstoja grotuotas langas, virš kurio primontuotas raudonas gaisro 
pavojaus signalas. Žalsvai tviskant šviesos lazdelei, raudonis pa- 
juoduoja. Ant mygtuko matyti įvairiomis kalbomis pakeverzotos 
instrukcijos. N.J. perskaito jas angliškai porą kartų, kad įsimin- 
tų. Tada laukia. Neturėdama ką veikti, spėlioja, kokiomis kitomis 
kalbomis instrukcijos parašytos. Merginos nuomone, visos jos 
panašios į taksistų Žargoną. 

Langas toks purvinas, kad pro jį beveik nieko nematyti, ta- 
čiau N.J. vis dėlto pastebi šešėlį. Hairas. 

Maždaug po dešimties sekundžių suzvimbia žadintuvas. Ji 
tvoja kumščiu per mygtuką, atidarantį atsarginį išėjimą. Nuaidi 
sirena. Grotos tvirtesnės, nei atrodė iš pažiūros - gerai, kad ne- 
kilo tikras gaisras, - bet galų gale pavyksta jas praskirti. Mergi- 
na sviedžia riedlentę laukan ir sprausdamasi pro angą išgirsta 
traškant atrakinamų durų spyną. Tuo metu, kai vadybininkas pa- 
galiau aptinka savo gyvybiškai svarbų šviesos jungiklį, N.J. iššo- 
ka iš už namo kampo į mašinų stovėjimo aikštelę, o ten - džikų 
festivalis! 

Čia greičiausiai susirinko tadžikai iš visos Pietų Kalifornijos, 
vairuojantys savo griozdiškus, apšepusius taksi; draugiją jiems 
palaiko nematyti gyviai, tūnantys ant galinių sėdynių, nuo kurių 
trenkia smilkalais ir pralietu neono atspalvio oro gaivikliu. Ant 
vieno automobilio kapoto riogso gigantiškas aštuonvamzdis kal- 
janas; nūnai jie traukia į plaučius dvokiančius dūmus. 

Ir išsproginę akis spokso į Hairą Protagonistą. Šis savo 
ruožtu nenuleidžia akių nuo taksistų. Visi atrodo priblokšti. 

Hairas, regis, priartėjo prie franšizės iš užnugario, todėl ne- 
žinojo, kad mašinų stovėjimo aikštelėje pilna džikų. Kad ir ką jis 
sumąstė, plano nepavyks įgyvendinti. 

Pro “Pirk ir skrisk" kiemo duris iššauna vadybininkas, rėk- 
damas kraują stingdančiu balsu. Jo šaudyklės vamzdis nukreip- 
tas į N.J. nugarą. 

Prie kaljano susibūrusiems džikams mergina nerūpi. Jie tai- 
kosi į Hairą, prieš tai atsargiai pakabinę puošnius sidabrinius kan- 
diklius ant kabliukų, pritvirtintų prie megahašo aparato kaklelio. 
Pradeda slinkti jo pusėn, kišdami rankas į užančius, naršydami 
vidines savo apsiaustų kišenes. 

N.J. dėmesį patraukia veriantis šnypštimas. Jos akys smin- 
ga į Hairą, kuris iš makštų išsitraukia anksčiau nepastebėtą trijų 
pėdų ilgio lenktą kardą ir šiek tiek pritūpia. Apnuoginti ašmenys 
skausmingai tviska žudikiškoje “Pirk ir skrisk" apsaugos prožek- 
torių šviesoje. 

Kaip didvyriška! 

Tai, kad kaljano gerbėjai išmušti iš vėžių - per švelniai pasa- 
kyta. Tiesa, jie veikiau sutrikę nei išgąsdinti. Dauguma jų, be jo- 
kių abejonių, turi šaunamuosius ginklus. Kokio velnio tas vyrukas 
mostaguoja kardu? 

Ūmai mergina prisimena vizitinę Hairo kortelę, kurioje, be 
visų kitų profesijų, užrašyta: geriausias kovotojas kardais vi- 
same pasaulyje. Negi jis tikrai sugebės pasipriešinti ginkluotų 
džikų klanui? 

Vadybininko pirštai suspaudžia N.J. ranką aukščiau alkūnės, 
tarytum tai galėtų ją sustabdyti. Kyštelėjusi laisvąją ranką į kiše- 
nę, ji ištraukia “skystą kastetą" ir paleidžia čiurkšlę į trižiedžio 
aplanko savininką. Šis dusliai kriokteli, atšlyja ir įnirtingai trinda- 

masis delnais akis svirduliuoja atatupstas, kol įsirėžia į taksi ka- 
potą. 

Sekundėlę. Toje mašinoje nieko nėra, tačiau ji įžiūri dviejų 
pėdų ilgio raktų grandinę, nutįsusią nuo užvedimo spynelės. 

N.J. sviedžia savo lentą pro automobilio langą, pati šoka 
įkandin (ji pakankamai smulki, todėl durų atidarinėti nebūtina), 
persikrausto ant vairuotojo sėdynės, kur nugrimzta medinių ka- 
roliukų bei oro gaiviklių lizde, pasuka raktelį ir įjungia pavarą - 
atbulinės eigos, idant nusigautų į vidinio kiemo aikštelę. Mašina 
stovi pirmagaliu į išvažiavimą, pasirengusi šauti gatvėn. Viskas 
būtų gerai, jei nereikėtų galvoti apie Hairą. Racijos garsiakalbis 
pratrūksta griaudėti taksistų žargonu. N.J. atbulomis apvažiuo- 
ja “Pirk ir skrisk". Vidinis kiemas keistai tylus ir tuščias. 

Perjungusi pavarą ji išlekia į aikštelę. Džikai nė nespėja su- 
reaguoti: jie manė, kad mergina pasirodys iš kitos pusės. Cypiant 
padangoms, taksi pričiuožia prie Hairo, kuriam užteko proto pa- 
slėpti kardą makštyse. Jis neria pro langą, sudrimba ant prieki- 
nės keleivio sėdynės, ir N.J. iš karto nustoja domėtis savo paly- 
dovu. Dabar jos galvoje kirba viena vienintelė mintis - ar pasi- 
seks neįsirėžti į reklaminį skydą, išvažiuojant į trasą? 

Į skydą automobilis neatsitrenkia, nors protestuodamas kau- 
kia. N.J. nušvilpia greitkeliu, o senovinis taksi nesiožiuodamas 
paklūsta naujam vairuotojui. 

Bėda ta, kad į nugarą alsuoja pustuzinis kitų senovinių taksi. 

Kažkas remiasi į kairiąją N.J. šlaunį. Ji nudelbia akis žemyn 
ir pamato neįtikėtinai didelį revolverį, kuris kyšo iš tinklelio, pri- 
segto prie vidinės durų pusės. 

Reikia kuo greičiau surasti kokią užuovėją. Jei tik pakeliui 
pasitaikytų Naujosios Sicilijos franšizė! Mafija jai skolinga. Arba 
Naujoji PAR, kurios ji nevirškina. Visgi tadžikų N.J. nekenčia 
labiau nei afrikiečių. | | 

Pastarasis variantas netinka. Hairas - juodukas ar bent iš 
dalies priklauso negrų rasei. Metazanija irgi netinka, nes N.J. ki- 
lusi iš baltaodžių giminės. 

- Didysis Pono Li Honkongas, - sako Hairas. - Už pusės 
mylios į dešinę. 

- Nebloga mintis. Bet dėl tavo kardų mūsų ten neįleis, ar 
ne? 

- [leis. Aš turiu pilietybę. 

Rodyklė į pono Li miestą-valstybę išsiskiria iš kitų. Tokias 
nedažnai pamatysi. Ant žalsvai mėlyno skydo, mielo ir raminan- 
čio, stūksančio vidury neono išėsto franšizių geto, žvilga užrašas: 


DIDYSIS PONO LI HONKONGAS 


Užnugaryje drioksteli sprogimas. Mergina vos neatsitrenkia 
galva į stiklą. Juos ką tik taranavo prie persekiotojų prisijungęs 
taksi. 

Į pono Li mašinų stovėjimo aikštelę jiedu įčiuožia septynias- 
dešimt penkių mylių per valandą greičiu. Apsaugos sistema ne- 
spėja nuskenuoti jos vizos ir nuleisti “gulinčio policininko" spyg- 
lių, todėl šie vieningai sminga į beveik plikas radialines padangas. 
Iš po visų keturių ratlankių trykštant žiežirboms, N.J. sustabdo 
automobilį ant vejos, kurios velėna ne tik naikina anglies dvide- 
ginį, bet ir atstoja ypač tvirtą mašinų aikštelės pagrindą. 

Drauge su palydovu ji nešdinasi iš taksi. 

Hairas plačiai šiepiasi, kai jį iš visų pusių pradeda skenuoti 
kryžminė tuzino lazerinių spindulių ugnis. Automatizuota Hon- 
kongo apsaugos sistema kruopščiai patikrina vyriškį. Ją taip pat. 
Palenkusi galvą N.J. mato, kaip spinduliai šliaužioja jos krūtine. 

- Sveiki atvykę į Didįjį Pono Li Honkongą, pone Protagonis- 
tai, - per garsiakalbį kreipiasi apsaugos sistema. - Maloniai 
kviečiame pasisvečiuoti ir jūsų viešnią, panelę N.J. 

Persekiotojų taksi išsirikiavo prie šaligatvio. Keliems jų ben- 
dražygiams, pralėkusiems Honkongo franšizę, teko grįžti pora 
kvartalų atgal. Dunksi uždaromos durys. Kai kurie taksistai pa- 
lieka įjungtus variklius ir atlapotas dureles. Trijų džikų grupelė 
stypso ant šaligatvio įsispiginę į padangų liekanas, pakibusias ant 
spyglių: ilgas neopreno juostas, iš kurių kyšo plieninės bei termi- 
nio pluošto gijos, panašios į apipešiotus perukus. Vienas iš tadži- 
kų gniaužia delne revolverį, nukreipęs vamzdį į asfaltą. 

Prie jų pribėga keturi befidrai. Šių rankose N.J. pastebi du 
revolverius ir vieną nupjautavamzdį. Tereikia dar dviejų trijų ti- 
pelių, ir jie galės suformuoti vyriausybę. 

Atsargiai peržengę spyglius, džikai užlipa ant vešlios Hon- 
kongo vejos. Tą pačią sekundę vėl nušvinta lazeriai, ir vienai 
akimirkai persekiotojai tampa raudoni bei grūdėti. 

Tikrinimo procedūra užsibaigia kiek kitaip nei N.J. ir Hairo 
atveju. Užsiplieskia prožektoriai. Apsaugos sistema nori geriau 
apšviesti savo svečius. Honkongo atstovybės garsėja savo vejų 
matricomis - ar kas yra girdėjęs apie pievas, ant kurių būtų ga- 
lima statyti mašiną? - ir antenomis. Dėl pastarųjų franšizės pri- 
mena NASA tyrimų laboratorijas. Tam tikra dalis antenų kryps- 
ta į dangų ir gali užmegzti ryšį su palydovais. O kitos, miniatiū- 
rinės, taikosi į velėną. 

N.J., suprantama, to nežino, tačiau mažosios antenos - tai 
radarai, veikiantys milimetrinių bangų dažniu. Kaip ir kiekvienas 
radaras, jie lengvai užfiksuoja metalinius objektus. Netgi pačius 
smulkiausius, ko neįstengia padaryti prietaisai, prižiūrintys eismą 
keliuose. Sistemos rezoliucija prilygsta jos bangos ilgiui. Kadangi 
pastarasis siekia vos milimetrą, radarai pajėgia “įžūrėti" jūsų 
dantų plombas, metalinius sportbačių žiedelius, “Levi's" džinsų 
kniedes arba apskaičiuoti į jūsų kišenę sumestų smulkių monetų 
vertę. 

Pastebėti ginklus nesudėtinga. Šioji sistema netgi sugeba 
nustatyti, kokios rūšies šaudmenimis užtaisytos tos pliauškynės. 
Tai pagrindinė jos funkcija, nes Didžiajame Pono Li Honkonge 
draudžiama nešiotis šaunamuosius ginklus. 

Stebėti išsproginus akis, kaip “lūžta" DaSdo kompiuteris, pa- 
prasčiausiai nepadoru. Tačiau jaunikliai Ausispjauna į mandagu- 
mą tarsi norėdami parodyti vyresniems hakeriams, kiek daug jie 
išmano. Numojęs ranka Hairas atsisuka į roko žvaigždžių kvad- 
rantą. Jam tebeknieti pamatyti Sušio Ka šukuoseną. 

Kelią užstoja japonas, neotradicionalistas su kardais. Jis sto- 
vi priešais, maždaug už šešių pėdų, ir neketina trauktis. 

Hairas elgiasi mandagiai: nusilenkia kone perpus, vėl išsitie- 
sia. 

Nudelbęs jį vertinančiu žvilgsniu, verslininkas teikiasi pakar- 
toti pagarbų gestą. Tiksliau, vos pastebimai linkteli galva. 

- Šitie... - prabyla japonas, - labai gražūs. 

- Dėkui, sere. Jei norite, mes galime bendrauti japoniškai. 

- Juos turi tik jūsų avataras. Tokių ginklų Realybėje nesine- 
šiojate, - atsako verslininkas. Angliškai. 

- Atleiskite, bet jūs klystate. Aš nešiojuos kardus Realybė- 
je, - paprieštarauja Hairas. 

- Lygiai tokius pačius? 

- Taip. 

- Tai senoviniai ginklai. 

- Aš irgi taip manau. 

- Kaip į jūsų rankas papuolė japonų šeimų vertybės? - klau- 
sia verslininkas. 

Kitais žodžiais tariant: kam tau reikalingi kardai, vaikeli? 
Pjaustai jais arbūzus? 

- Dabar jie priklauso mano šeimai, - paaiškina Hairas. - Gin- 
klus laimėjo mano tėvas. 

- Laimėjo? Kaip? Lošdamas prie kortų stalo? 

- Dvikovoje prieš japonų karininką. Istorija gana paini. 

- Atleiskite, jei neteisingai supratau jūsų žodžius, bet man su- 
sidarė įspūdis, jog jūsų rasės vyrams nebuvo leista dalyvauti 
pastarajame kare. 

- Jūs teisus, - patvirtina Hairas. - Mano tėvas vairavo sunk- 
vežimį. 

- Kaipgi jis susidūrė su japonų karininku? 

- Incidentas įvyko šalia karo belaisvių stovyklos. Mano tė- 
vas su kitu kaliniu bandė pabėgti. Juos persekiojo japonų armijos 
"eiliniai ir karininkas su šiais kardais. 

- Man sunku patikėti tokiu pasakojimu, - atsiliepia verslinin- 
kas. - Net ir įstengęs pasprukti iš karo stovyklos, jis nebūtų likęs 
gyvas, kad perduotų kardus sūnui. Japonijos valstybė įsikūrusi 
salose. Jis neturėjo kur bėgti. 

- Tai atsitiko karo pabaigoje. Belaisvių stovykla buvo įkurta 
netoli Nagasakio. 

Verslininkas dusliai sušvokščia, parausta, vos nepraranda 
savitvardos. Kairiąja ranka siekia makštų. Hairas apsidairo ir 

staiga suvokia atsidūręs erdvaus, dešimties jardų skersmens, 
žmonių rato viduryje. 

- Jūs manote garbingai įsigijęs tuos kardus? - iškošia versli- 
ninkas. 

- Jei manyčiau kitaip, seniai būčiau juos sugrąžinęs senajam 
šeimininkui. 

- Vadinasi, jūs neprieštarausite, jei neteksite jų panašiu būdu? 

- O jūs neatsisakysite prarasti savųjų? - atkerta Hairas. 

Dešiniąja ranka verslininkas sugriebia po diržu, iš kairiojo šo- 
no, kybančios katanos rankeną, ištraukia kardą iš makštų, atsta- 
to jį į Hairą. Kairysis delnas priglunda žemiau dešiniojo. 

Hairas pakartoja japono judesius. 

Jie abu sulenkia kelius kone pritūpdami, tačiau korpusai išlie- 
ka tiesūs it stygos. Atsistoja deramoje padėtyje - lygiagrečios 
viena kitai pėdos nukreiptos į priekį, dešinioji koja priešais kairią- 
ją. 

Verslininkas nestokoja zanšin. Šią sąvoką lygiai taip pat su- 
dėtinga išversti į kitą kalbą, kaip ir paaiškinti japoniškai, ką reiš- 
kia “atsiknisk". Šnekant futbolo žargonu, tai kažkas panašaus į 
“emocinę įtampą". Su riksmu lūpose japonas leidžiasi tekinas 
link Hairo. Puldamas sparčiai tursena, todėl visą laiką išlaiko pu- 
siausvyrą. Paskutiniu momentu pakelia kardą virš galvos ir kerta 
priešininkui. Šis kilsteli savąją kataną, pasukdamas ją taip, kad 
rankena būtų aukštai viršuje, į kairę nuo veido, o ašmenys nuo- 
žulniai pakreipti į dešinę. Verslininko smūgis atšoka nuo “stoge- 
lio" nelyginant lietaus purslai. Hairas šasteli į šoną, praleisda- 
mas japoną, ir smogia į nepridengtą jo petį. Verslininko judesiai 
žaibiški, todėl ašmenys teperrėžia orą. 

Abu vyrai apsisuka, varsto vienas kitą budriais žvilgsniais, 
žengia atatupsti, atsistodami į kovinę padėtį. 

Žinoma, terminas “emocinė įtampa" neperduoda nė pusės 
zanšin prasmės. Tai per daug paprastas ir vulgarus vertimas, 
kurį išgirdę sukapoti samurajų kūnai apsiverstų karstuose. Žodis 
zanšin aptekęs niuansais, suprantamais tik tikriems japonams. 

Atvirai kalbant, Hairas mano, jog didesnė jų dalis tėra pseu- 
domistinis šlamštas, primenantis jam, kaip futbolo treneris iš se- 
nos vidurinės mokyklos ragindavo savo vyrus atiduoti žaidimui 

šimtą dešimt procentų jėgų. 

Verslininkas vėl puola. Šį kartą tiesmukiškai, negudrauda- 
mas: atitipenęs kerta priešininkui per šonkaulius. Hairas atmuša 
smūgį. Dabar jis žino kai ką apie verslininką: kaip ir dauguma ja- 
ponų, mėgstančių pasišvaistyti kardais, šis nieko daugiau nemo- 
ka, išskyrus kendo, kurį galima palyginti su tikromis samurajų 
grumtynėmis, kaip fechtavimąsi - su kirstynėmis kalavijais. 
Kendo - tai elementarus bandymas paversti neorganizuotą, cha- 
otišką, žiaurų ir kruviną konfliktą į mielą akiai žaidimą. Kaip ir 
fechtuojantis, jums privalu taikytis į tam tikras kūno vietas. Kaip 
ir fechtuojantis, jums draudžiama spirti priešininkui į kelio girnelę 
arba sulaužyti kėdę į jo galvą. Teisėjavimas visiškai subjektyvus. 
Kendo stiliaus kautynėse jūs galite suduoti priešininkui kone mir- 
tiną smūgį, tačiau vis vien negauti už jį taško, nes teisėjas nu- 
spręs, kad jūs neturite pakankamai zanšin. 

Hairas neturi nė lašelio zanšin. Jis tenori kuo greičiau už- 
baigti kovą. Todėl kitą kartą, verslininkui išspaudus kraują sting- 
dantį klyksmą, puolus pirmyn su iškeltais ašmenimis, Hairas iš- 
vengia smūgio, apsisuka ir nupjauna abi japono kojas tiesiai virš 
kelių. 

Japonas sudrimba ant grindų. 

Jei norit, kad jūsų avataras judėtų Metavisatoje kaip tikras 
žmogus, reikia daug treniruotis. Avatarui netekus kojų, įgūdžiai 
nueina šuniui ant uodegos. 

- Tik pažiūrėkite, kas čia guli, - murma Hairas ir nukerta 
verslininkui rankas ties alkūnėmis; jo kardas sužvanga į grindis. 

- Verčiau pakepkime tuos mėsainius, Džemima, - tęsia Hai- 
ras, perrėždamas japono kūną per pusę virš bambos. Paskui len- 
kiasi, kad pažvelgtų į priešininko veidą. - Argi niekas jums nesa- 
kė, kad aš esu hakeris*? - klausia jis normalia, netarmiška, kalba 
ir nupjauna vyriškio galvą. Šioji nusiridena ant grindų ir sustings- 
ta, akis įsmeigusi į lubas. Atsitraukęs per porą žingsnių Hairas 
burbteli: - Seifas. 

Palubėje materializuojasi masyvus, kvadratinio metro pločio, 
seifas, kuris su griausmu nusileidžia ant verslininko galvos, kartu 


* Anglų kalboje hakeris (hacker) - tai ne tik įsilaužėlis į kompiuterių sistemas. 
Tiesiogine prasme žodis reiškia “kapotoją". 

su ja sminga kiaurai “Juodosios saulės" grindis į požeminių tu- 
nelių sistemą. Likusios sudarkyto kūno dalys tebetyso aplinkui. 

Šiuo momentu japonų verslininkas sėdi priešais savo kom- 
piuterį kokiame nors prabangiame Londono viešbutyje arba pir- 
mos klasės LAT - viršgarsinio lėktuvo, iš Los Andželo skriejan- 
čio į Tokiją - kabinoje ir paraudęs, išprakaitavęs dėbso į “Juodo- 
sios saulės" Šlovės salę. Ryšys su Metavisata nutrūko, todėl jis 
temato dvimatį ekraną. Tiksliau, visų laikų geriausių kovotojų 
kardais pavardes bei nuotraukas. Užsimanius patikrinti savo rei- 
tingą, jam derėtų žvilgtelėti į sąrašo galą. Ekranas paslaugiai 
praneštų, jog dvikovą pralaimėjęs japonas yra aštuoni šimtai še- 
šiasdešimt trečias iš 890-ties žmonių, kada nors dalyvavusių kirs- 
tynėse “Juodojoje saulėje". 

Pirmojo numerio pavardė ir nuotrauka pačiame sąrašo vir- 
šuje priklauso Hairakiui Protagonistui. 

Pusiau autonominis “Ng apsaugos" sargybos modulis Nr.A- 
-367 gyvena žavingoje nespalvotoje Metavisatoje, kur ant me- 
džių auga filė kepsniai, nukarę nuo apatinių šakų mažne iki že- 
mės, kur vėsų orą be jokios priežasties čaižo skraidančios lėkš- 
tės - užtenka pašokti, kad jas sugautum. 

Nuosavą jo kiemelį juosia tvora. Jis žino nesugebėsiąs per- 
šokti per tvorą. Niekada nebandė to daryti, nes supranta, kad 
nepajėgs. Į kiemą išlenda tik esant būtinybei. Lauke karšta. 

Jo darbas nepaprastai svarbus: saugoti kiemą. Po šį dažnai 
vaikšto žmonės - ateina ir išeina. Dažniausiai geri žmonės, ku- 
riems sargybos modulis Nr.A-367 nesimaišo po kojomis. Jis ne- 
nutuokia, kodėl tie žmonės geri. Tiesiog instinktyviai žino. Kar- 
tais pasirodo ir blogi, todėl tenka elgtis nedraugiškai, kad jie pa- 
sišalintų. Taip reikia. 

Didžiajame pasaulyje yra kitų kiemų ir kitų šunelių. Tai nėra 
pikti šunys. Tai jo draugai. 

Artimiausias kaimynas gyvena toli, taip toli, kad jo nematyti. 
Tačiau kartais įmanoma išgirsti, kaip tas šunelis loja, link jo kie- 
mo artėjant blogam žmogui. Kitus šunelius taip pat galima išgirs- 

ti, jų amsėjimas sklinda iš visų pusių. Sargybos modulis Nr.A- 
-367 priklauso didžiulei mielų šunelių rujai. 

Kai prie kiemo priartėja pašalietis, jis pradeda loti kartu su 
kitais mielais šuneliais. Nepažįstamas žmogus jo negirdi, skirtin- 
gai nuo likusiųjų šunų. Artimiausieji kaimynai įsiaudrina. Pabudę 
ruošiasi nubausti pašalietį, jei tas mėgins užklysti į jų kiemą. 

Kaimyniniam šuneliui lojant ant nepažįstamo asmens, drau- 
ge su amsėjimu Nr.A-367 smegenys fiksuoja ir garsus bei kva- 
pus. Jis ūmai sužino, kaip pašalietis atrodo. Kuo kvepia. Kokius 
garsus skleidžia. Nr.A-367 1š karto atpažins tą žmogų, jei šis nu- 
tiems mieliems šuneliams žinią, kad tie būtų pasirengę susigrumti 
su neprašytu svečiu. 

Pusiau autonominis sargybos modulis Nr.A-367 šį vakarą 
loja pats, o ne persiunčia kaimyno amsėjimą. Kažkas vyksta jo 
kieme. 

Iš pradžių pasirodo du žmonės. Jis susijaudino, nes tuodu 
atrūko labai sparčiai. Jų širdys išgąstingai daužėsi, kūnai trenkė 
prakaitu. Nr.A-367 apžiūrėjo porą tikrindamas, ar jie nesinešioja 
blogų daiktų. 

Mažasis turi daug visokių tik truputį negerų žaisliukų. Didy- 
sis slepia labai blogus dalykus. Tačiau Nr.A-367 kažkaip žino, 
jog didysis priklauso šiam kiemui. Jis nėra pašalietis, nes Čia gy- 
vena. O mažasis tėra jo svečias. 

Visgi Nr.A-367 jaučia, jog vyksta kažkas, kas kelia nerimą, 
todėl pradeda amsėti. Žmonės negirdi jo lojimo, bet šis pasiekia 
kitus mielus rujos šunelius, ir tie išvysta išsigandusią porą, užuo- 
džia ją, išgirsta. 

Į kiemą atklysta daugiau žmonių. Jie taip pat susijaudinę. 
Įnirtingai plaka širdys. Užuodus karštą, sūrų kraują, pulsuojantį 
arterijose, jo burnoje kaupiasi seilės. Atėjūnai supykę ir mažumė- 
lę įbauginti. Jie čia negyvena. Tai pašaliečiai, kurie jam labai ne- 
patinka. 

Jis apžiūri neprašytus svečius ir pastebi, kad šie turi tris re- 
volverius: vieną trisdešimt aštunto kalibro ir porą trys šimtai pen- 
kiasdešimt septinto kalibro “Magnumų". Pirmasis užtaisytas 
tuščiais šoviniais, tuo tarpu *Magnumai" - tefloniniais. Be to, jie 

nešasi nupjautavamzdį, kurio vienas šratas jau įstumtas į vamzdį, 
o kiti keturi tebekiurkso dėtuvėje. 

Pašaliečių daiktai - labai labai blogi. Keliantys siaubą. Šune- 
lis sunerimsta. Pradeda niršti. Šiek tiek išsigąsta. Tačiau baimės 
jausmas, prilygstantis susijaudinimui, jam patinka. Tiesą sakant, 
Nr.A-367 žino tik du pojūčius: mieguistumą ir sekinantį adrena- 
lino poveikį. 

Piktasis nepažįstamasis pakelia nupjautavamzdį! 

Tikras košmaras. Į kiemą įsibrovė daug įsiaudrinusių piktų 
pašaliečių su blogais daiktais, ketinančių nuskriausti žavingą lan- 
kytojų porelę. 

Savo lojimu jis perspėja kitus mielus šunelius ir išsiveržia iš 
būdos, varomas į priekį iki baltumo įkaitusio laukinių emocijų 
pliūpsnio. 


Akies krašteliu N.J. pastebi žybsnį ir išgirsta dunkstelėjimą. 
Atsisukusi ji mato, jog šviesos šaltinį atstoja šuns būdos durys, 
įstatytos į Honkongo franšizės sieną. Tas duris kažkas prieš aki- 
mirką su trenksmu atlapojo, išlėkdamas laukan tarytum haubicos 
sviedinys. 

Kai merginos sąmonė visa tai užfiksuoja, nuskamba tadžikų 
riksmai. Ne pikti, bet ir ne kupini baimės. Niekam neužtenka lai- 
ko išsigąsti. Taip šaukia žmogus, kuriam ant galvos ką tik užliejo 
kibirą ledinio vandens. 

Džikai dar tik žiojasi, o N.J. suka į juos galvą, kai pro tarp- 
durį vėl tvyksteli švytėjimas. Nejučia pasekus blyksnį žvilgsniu, 
merginai dingojasi, kad ji kažką išvydo: ilgą, apvalių kontūrų še- 
šėlį, sušmėžavusį toje šviesoje. Deja, po sekundės vaizdas išga- 
ruoja, ir pakreipusi galvą į sieną ji temato ant vyrių siūbuojančias 
dureles. Tai vieninteliai įspūdžiai, užsilikę sąmonėje, neskaitant 
vienos smulkmenos - kibirkščių šleifo, tarytum signalinė raketa 
šovusio link džikų ir atgal, durų kryptimi. 

Kalbama, žiurkšunis laksto keturiomis kojomis. Žiežirbas ve- 
joje tikriausiai įskėlė nagai ant roboto kojų. 

Džikai sujunda. Kai kurie nusiridena, partrenkti ant Žemės. 
Kiti tebegriūna. Ginklai išgaravo, bet laisvos žmonių rankos ban- 
do sugriebti tas, kurios laikė revolverius. Griausmingai staugian- 

čiuose balsuose girdėti baimė. Vieno jų kelnės perplėštos nuo 
juosmens iki pakinklių, medžiagos atraiža velkasi per aikštelę; at- 
rodo, tarsi kažkoks skubantis kišenvagis būtų pavogęs smulkmę 
kartu su visa kišene. Matyt, šioje vyrukas slėpė peilį. 

Kraujo niekur nematyti. Žiurkšuniai darbuojasi nepriekaištin- 
gai. Tačiau tadžikai gniaužia savo dešiniąsias rankas ir klykia. 
Sakoma, esą žiurkšuniai nukrato žmogų elektra, jei siekia ką 
nors iš jo atimti. Ko gero, tai tiesa. 

- Atsargiai, - išgirsta N.J. savo balsą. - Jie turi ginklus. 

Hairas atsigręžia išsišiepęs. Jo dantys balti ir tiesūs. Šypse- 
na - kaip plėšrūno, iššiepusio iltis. 

- Nebeturi. Ar pamiršai, kad Honkonge draudžiama nešioti 
ginklus? 

- Prieš sekundę turėjo, - paprieštarauja N.J. išpūtusi akis, 
purtydama galvą. 

- Juos atėmė žiurkšunis, - paaiškina Hairas. 

Džikai vieningai nusprendžia sprukti. Jie bėgte grįžta į savo 
mašinas, kurios, žvygaudamos padangomis, lekia šalin. 

N.J. nuvairuoja pavogtą taksi nuo vejos į gatvę, kur nerūpes- 
tingai pastato jį prie šaligatvio. Tada traukia pėsčiomis atgal į 
Honkongo franšizę, palydima gaivių aromatų tarsi kometos uo- 
degos. Keista, bet mergina svarsto, kaip jaustųsi, trumpam įsitai- 
siusi ant galinės taksi sėdynės kartu su Hairu Protagonistu. Tur- 
būt neblogai. Bet iš pradžių derėtų pašalinti dentatą - deja, čia 
tam ne vieta. Maža to, vyriškis, kuriam užteko padorumo, kad 
padėtų jai išsigauti iš “Cypės", tikriausiai drovisi megzti artimus 
fizinius santykius su penkiolikmetėmis mergiotėmis. 

- Kaip gražiai pasielgei. - Jis krypteli galvą į automobilį. - 
Gal dar sumokėsi šeimininkui už pradurtas padangas? 

- Ne. O tu? 

- Man striuka su grynaisiais. 

Jie stypso viduryje vejos, spoksodami vienas į kitą budriais 
žvilgsniais. 

- Aš skambinau savo vaikinui, bet jis paliko mane likimo va- 
liai. 

- Ekstremalas kaip tu? 

- Aha. 

- Kitados aš taip pat buvau padaręs tokią klaidą. 

- Kokią? 

- Sumaišęs darbą su malonumais. Susitikinėjau su kolege. 
Vėliau supratau klydęs. 

- Aišku. - Ji nelabai supranta, ką reiškia “kolegė". - Manau, 
mums reikėtų tapti partneriais, - patylėjusi priduria. 

N.J. laukia, kol Hairas nusijuoks, bet jis paprasčiausiai nusi- 
šypso ir linkteli. 

- Man irgi šovė tai į galvą. Visų pirma reikės apsvarstyti, 
kaip įgyvendinti šį sumanymą. 

Mergina nustemba išgirdusi, kad tokia mintis jam priimtina. 
Paskui susizgrimba: jis vengia tiesaus atsakymo. Ko gero, me- 
luoja. Viskas baigsis tuo, jog pabandys nusitempti ją į lovą. 

- Man metas keliauti namo, - sako N.J. 

Dabar pažiūrėsime, kaip greitai išblės jo susidomėjimas part- 
nerystės pasiūlymu. Mergina nusigręžia. 

Staiga porą vėl nutvieskia automatiniai Honkongo prožekto- 
riai. 

N.J. pajunta, kaip šonkaulius perveria aštrus skausmas, ta- 
rytum kažkas būtų tvojęs kumščiu į šoną. Trenkė ne Hairas. Ši- 
to kardais ginkluoto psicho poelgių, žinoma, neįmanoma nuspė- 
ti, tačiau ji užuodžia mušeikas per mylią. 

- Uch, - išspaudžia mergina, susvyravusi po smūgio. Nulei- 
dusi akis pamato, kaip nuo žemės, prie pat kojų, atšoksta nedidu- 
kas sunkus objektas. Gatvėje cypia senovinio taksi padangos. 
Griozdiškas automobilis nešdinasi velniop. Pro galinį langą išlin- 
dęs džikas grūmoja jiems kumščiu. Prieš sekundę jis greičiausiai 
sviedė akmenį. 

Veikiai paaiškėja, jog tai ne akmuo. Sunkus daikčiukas, pa- 
taikęs į N.J. šonkaulius, labiau primena rankinę granatą. Mergi- 
na akimoju ją atpažįsta. Visiems gerai žinomas simbolis nelauk- 
tai įgauna materialius kontūrus. 

Staiga N.J. kažkas pargriauna, pernelyg žaibiškai, kad ją nu- 
tvilkytų skausmas. Vos spėjus atsigauti po sukrėtimo, kitame ve- 
jos gale drioksteli kurtinantis sprogimas. 

Galų gale pasaulis apmiršta, ir jiems pavyksta susigaudyti, 
kas atsitiko. 

Žiurkšunis sustojo, ko jis niekada nedaro. Šie padarai juda 

Žiurkšunis didesnis, nei mergina įsivaizdavo, stambumu pri- 
lygsta rotveileriui. Kūnas padengtas viena ant kitos užgulusių 
kietų plokštelių segmentais. Kojos kaip gepardo, liaunos ir išries- 
tos, lyg pasirengusios šuoliui. Žiurkšuniu jį greičiausiai praminė 
dėl uodegos, vienintelės kūno dalies, kuri primena žiurkę - neįti- 
kėtinai ilgos bei lanksčios, atrodančios taip, tarytum odą būtų iš- 
ėdusi rūgštis. Uodegą sudaro šimtai segmentų, panašių į stuburo 
slankstelius. 

- Jėzau Kristau... - nutęsia Hairas, ir N.J. supranta, kad jis 
taip pat pirmą kartą regi žiurkšunį. 

Nūnai skeletinė uodega, susivijusi spiralėmis, guli ant padaro 
nugaros kaip nuo medžio šakos nukritusi virvė. Žiurkšunis bando 
judinti kai kurias kūno dalis, tačiau dauguma, regis, apmirusios. 
Kojos kruta mėšlungiškai ir padrikai. Visa tai daro itin slogų 
įspūdį. Tapatūs jausmai apimtų, per televizorių stebint lėktuvą, 
kuris mėgina nutūpti nepaisydamas susprogdinto kilio. Netgi ne- 
inžinierius galėtų suprasti, jog žiurkšunis sugedo. 

Uodega rangos: it gyvatė, pakyla nuo nugaros, idant nesi- 
maišytų po kojomis, bet šios neįstengia pakelti kūno. 

- N.J., - prabyla Hairas, - nereikia. 

Ji nepaklūsta. Atsargiai ir lėtai slenka prie žiurkšunio. 

- Jei dar nepastebėjai, žinok, kad jis pavojingas, - pratęsia 
Hairas žengdamas iš paskos. - Sakoma, kad jie turi biologinių 
komponentų. 

- Biologinių komponentų? 

- Gyvūnų dalių. Todėl tas padaras gali būti nenuspėjamas. 

N.J. patinka gyvūnai. Ji nė nestabteli. Apžiūri žiurkšunį iš 
arčiau. Vieni šarvai ir mechaniniai raumenys. Bet ne tik. Nema- 
žai detalių, rodos, gana trapios. Jis turi trumpas, sparnus prime- 
nančias ataugas. Po vieną didelę styro kiekvienoje mentėje, eilė 
mažesnių kyšo iš stuburkaulio, kaip stegozauro. Anot “naktinių 
veizolų", pseudosparneliai tokie karšti, kad ant jų galima kepti pi- 
cas. Kuo mažesnis atstumas skiria N.J. nuo padaro, tuo labiau ji 
įsitikina, jog tos ataugos skleidžiasi ir auga. 

Jos prasiskiria it gėlės žiedlapiai iš mokslo populiarinimo fil- 
mo, atidengdamos sudėtingą vidinę struktūrą. Kiekvienas spar- 
nelis pasidalija į miniatiūrinės savo kopijas, šios savo ruožtu vėl 
dalijasi, ir taip - iki begalybės. Mažiausi atrodo kaip folijos trupi- 
nėliai arba pūkeliai, aplipę didesnių pakraščius. 

Vis labiau kaistančios ataugos parausta. N.J. pakelia aki- 
nius, delnus priglaudžia prie smilkinių, kad nuslopintų prožekto- 
rių spiginimą, ir mato, kaip nuo sparnelių sklinda rusvas švytėji- 
mas, kokį įmanoma išvysti pažvelgus į įjungtos elektrinės viryk- 
lės spiralę. Iš po žiurkšunio, nuo žolės, parūksta dūmai. 

- Atsargiau. Žmonės šneka, kad jų viduje netrūksta sunkiųjų 
izotopų, - įspėja Hairas. Jis prieina truputį arčiau, bet vis tiek 
stengiasi laikytis nuošaly. 

- Kas yra izotopas? 

- Radioaktyvi medžiaga, skleidžianti karštį. Energijos šaltinis. 

- Kaip jį išjungti? 

- Niekaip. Tas.padaras kais, kol išsilydys. 

Sustojusi vos už kelių pėdų nuo žiurkšunio, N.J. jaučia, kaip 
skruostus nutvilko šiluma. Sparneliai galutinai išsiskleidžia. Jų 
pagrindas žiba skaisčiu oranžiniu geltoniu, kuris, slinkdamas link 
ataugų kraštų, raudonuoja, rusvėja, kol galų gale pajuoduoja. 
Vaizdą pamažu užgožia aitrūs degančios žolės dūmai. 

Nieko panašaus į sparnų pakraščius man dar neteko regėti, 
mąsto mergina, Jie primena išorines oro kondicionieriaus men- 
teles, ant kurių galima pirštu užrašyti savo vardą. 

Arba mašinos radiatorių. Per jį ventiliatorius pučia orą, auši- 
nantį variklį. 

- Žiurkšunis turi vėsinimo radiatorius, - ištaria N.J. balsu. 
Galima sakyti, kad jai pasisekė gauti vertingos informacijos. 

Užuot vėsęs, padaras nenumaldomai kaista. 

Vardan uždarbio N.J. lakioja tarp automobilių srautų. Pa- 
jungti eismą savo valiai - štai ekonominė jos niša. Mergina žino, 
kad variklis neperkaista mašinai visu greičiu skriejant tuščioje 
trasoje. O ne, iš variklio ima rūkti dūmai, automobiliui užstrigus 
kamštyje, nes tuomet į radiatorių patenka per mažai oro. 

Lygiai tokios pačios bėdos kankina žiurkšunį. Jis privalo ju- 

dėti, idant gautų pakankamai daug šviežio oro, antraip perkais ir 
išsilydys. 

- Jėga, - murma N.J. - Įdomu, ar jis sprogs? 

Kūnas užsibaigia aštriasnuke galva, šią dengia išgaubtas it 
naikintuvo priekinis stiklas, juodas kupolas, kurio viduje veikiau- 
siai slypi žiurkšunio akys. Truputį žemiau, ten, kur turėtų būti 
žandikauliai, matyti granatos susprogdintų mechanizmų liekanos. 

Juodoje stiklinėje kaukėje žioji skylė. Pakankamai didelė, 
kad N.J. galėtų įkišti į ją ranką. Ertmėje tvyro tamsa, ir mergina 
nieko gero neįžiūri, juolab kad pati stovi arti ryškiai oranžinę 
šviesą skleidžiančių radiatorių. Vis dėlto ji pastebi, kad iš vidaus 
liejasi kažkokia raudona medžiaga. Ir tai ne “Deksronas II“. 
Žiurkšunis kraujuoja. 

- Tas padaras gyvas, - sako N.J. - Jo gyslomis teka kraujas 
- Čia tai bent informacija, pagalvoja mergina. Čia tai bent in- 
formacija. Drauge su savo partneriu Hairu galėčiau iš jos užsi- 
dirbti pinigų. 

Į galvą dingteli kita mintis: vargšelis liepsnoja iš vidaus. 

- Atsitrauk. Neliesk jo, N.J., - pataria Hairas. 

Ji žengia artyn, užsismaukia akinius ant veido, kad apsaugo- 
tų šį nuo karščio. Žiurkšunis nustoja mėšlungiškai trūkčioti kojas, 
tarytum jos lūkuriuodamas. 

Mergina pasilenkia ir čiumpa jį už priekinių letenų. Tos įsi- 
tempia kaip tikro šuns, kurio prašoma pašokti. Šita būtybė gyva. 
Ji reaguoja. Dėl to nekyla jokių abejonių. 

N.J. pakelia akis į Hairą norėdama įsitikinti, ar tas filmuoja 
viską skaitmenine kamera. Jis išties atlieka operatoriaus darbą. 

- Ot šmikis, - drėbteli ji. - Man tenka pirmai žengti žingsnį, 
siūlytis į partneres, o tu sakai, kad apie tai pagalvosi? Kokios 
problemos? Ar aš tau per prasta? 

Mergina atsilošia ir tempia žiurkšunį per pievą. Jis neįtikėti- 
nai lengvas. Štai kodėl taip greitai laksto. N.J. galėtų nesunkiai 
jį pakelti, jei nebijotų mirtinai apsideginti. 

Velkant padarą šuns būdos durelių pusėn, ant žolės lieka 
rūkstantis dryžis. Nuo jos kombinezono kyla garai: iš medžiagos 
sunkiasi įsigėręs prakaitas. Smulki mergina be vargo įlenda pro 
tarpdurį, ko Hairas neįstengtų padaryti. Dažniausiai durelės bū- 

na uždarytos - N.J. ne sykį bandė jas knebinėti. Bet šios pra- 
vertos. 

Ryškiai apšviestoje franšizėje ji mato baltas sienas, robotų 
nublizgintas grindis. Už dviejų pėdų nuo durų kėpso juodas daik- 
tas, panašus į skalbimo mašiną. Tai žiurkšunio būda. Padaras 
tūno vienas tamsoje laukdamas darbo. Būda prijungta prie fran- 
šizės sienos storu kabeliu. Nūnai jos durelės siūbuoja atšautos - 
tai dar viena smulkmena, kurios N.J. nebuvo mačiusi anksčiau. 
Iš angos veržiasi garai. 

Ne, ne garai. O žvarba. Kaip šaltis, sklindantis iš šaldytuvo, 
atidaromo karštą ir drėgną dieną. | 

Ji įstumia žiurkšunį pro liuką. Nuo sienų trykšta ledinio skys- 
čio čiurkšlės, kurios, nė nepalietusios įkaitusio kūno, virsta ga- 
rais. Šie su tokia galia plūsteli laukan, kad partrenkta N.J. kles- 
teli ant sėdimosios. 

Ilgoji uodega, išlindusi iš būdos, driekiasi per grindis, išnyksta 
tarpduryje. Mergina sugriebia jos dalį, ir aštriabriauniai stuburi- 
niai slanksteliai perduria pirštines kiaurai. 

Staiga uodega įsitempia, sekundę vibruoja. N.J. skubiai ati- 
traukia ranką. Pokštelėjusi it guma, slankstelių grandinė pra- 
dingsta liuko ertmėje. Ji netgi nepastebi judesio. Su griausmu už- 
sitrenkia būdos durys. Patalpoje pasirodo robotas valytojas, pri- 
valantis nugremžti nuo grindų kraujo pėdsakus. 

Virš merginos galvos, ant sienos, priešais pagrindinį įėjimą į 
Honkongą, kybo plakatas, įrėmintas nuvytusių, parudavusių jaz- 
minų girlianda. Po beprotiškai išsišiepusio pono Li nuotrauka juo- 
duoja įprastas užrašas: 


SVEIKI ATVYKE! 


Man nepaprastai malonu pasveikinti visų sluoks- 
nių bei amžiaus grupių atstovus, nutarusius aplan- 
kyti Honkongą. Tiek atvykusių sutvarkyti rimtus ver- 
slo reikalus, tiek mėgėjų pasilinksminti vakarėliuose 
prašau jaustis kaip namuose. Jeigu bent vienas kuk- 
lios aplinkos aspektas jums neatrodys tobulai har- 
moningas, būčiau dėkingas, jei praneštumėte, ir aš 


97 


pasistengsiu padaryti viską, kad jus patenkinčiau. 

Mes, iš Didžiojo Honkongo, didžiuojamės, kad 
šioje mažoje šalyje nuolat gausėja gyventojų. Tie, 
kurie įžvelgė mūsų salelėje trupinėlį Raudonosios 
Kinijos malonumų, su nuostaba pliaukšėjo sau per 
skruostus stebėdami, kaip dauguma tariamų praei- 
ties supervalstybių sutrikusios dreba prieš septyn- 
mylius mūsų pažangos žingsnius, prieš gyvą as- 
meninių technologinių pasiekimų įsikūnijimą ir visos 
žmonijos gerovės augimą. Milžinišką susiliejančių 
etninių rasių ir antropologinių grupių potencialą nule- 
mia Trys Principai, ekonominės kovos istorijoje ne- 
turintys sau lygių: 

1. Informacija, informacija, informacija! 

2. Visiška ekonominė laisvė! 

3. Griežtos ekologinės taisyklės! 


Kas išdrįstų žiūrėti iš aukšto į tokius išmintingus 
devizus? Jei iki šiol neturite Honkongo pilietybės, ne- 
delsiant pateikite prašymą gauti pasą. Šį mėnesį at- 
sisakome įprasto 100 HK dolerių mokesčio. Jums 
tereikės užpildyti kuponą (žr. apačioje). Neradę ku- 
pono, skambinkite numeriu 1-800-HONKONG ir pra- 
šykite mūsų patyrusių operatorių pagalbos. 

Didysis Pono Li Honkongas - tai privati, eksteri- 
"torinė, nepriklausoma, kvazinacionalinė valstybė, 
nepripažinta kitų valstybių ir niekaip nesusijusi su 
buvusia Didžiosios Britanijos kolonija Honkongu, nū- 
nai prijungtu prie Kinijos Liaudies Respublikos. KLR 
neprisiima atsakomybės už poną Li, Didžiojo Hon- 
kongo vyriausybę bei piliečius, kaip ir už vietinių 
įstatymų pažeidimus, asmenines traumas arba nuo- 
savybės žalą, padarytą Didžiajam Pono Li Honkon- 
gui priklausančioje teritorijoje, pastatuose, municipa- 
linėse įstaigose ar valstybinėse institucijose. 

Prisijunkite prie mūsų nedelsdami! 

Dalykiškasis jūsų partneris 
ponas Li 

Grįžęs į savo vėsųjį, mažąjį namelį pusiau autonominis sargy- 
bos modulis Nr. A-367 kaukia. | 

Lauke siaubingai karšta, jis jautėsi labai prastai. Kiekvieną 
sykį išbėgęs į kiemą jis įkaista, nebent itin greitai bėgioja. Susi- 
žeidęs turėjo ilgą laiką gulėti, ir karštis tiesiog degino kūną. 

Dabar kaitra atlėgo. Bet jis tebėra sužeistas, todėl inkščia ir 
skalija prašydamas kaimyninių šunelių padėti. Jie užjaučia dėl 
nelaimės, taip pat staugia perduodami žinią likusiems šuneliams. 

Netrukus jis išgirsta atriedančią veterinaro mašiną. Gerasis 
daktaras veikiai pasirodys ir išgydys žaizdas. . 

Nr. A-367 vėl pradeda loti. Šį kartą pasakoja kitiems šune- 
liams, kaip jį sužalojo blogi nepažįstami žmonės. Koks karštis 
tvyrojo kieme, kur jis buvo priverstas tysoti. Kaip gera mergaitė 
ištiesė pagalbos ranką ir nutempė jį į vėsius namus. 


N.J. pastebi, jog priešais Honkongo franšizę stovi juodas li- 
muzinas. Berods, dunkso čia jau kurį laiką. Netgi nežiūrint į nu- 
merius aišku, kam jis priklauso. Tokiomis mašinomis važinėja 
tiktai Mafijos nariai. Langai užtamsinti, bet mergina žino, kad iš 
salono į ją kažkas spiginasi. Ir kaip jie tai daro? Juodus limuzinus 
galima sutikti visur, tačiau niekada nepamatysi, kad automobiliai 
pajudėtų iš vietos. N.J. net abejoja, ar jie aprūpinti varikliais. 

- Tiek to, atleisk, - prataria Hairas. - Man užtenka savų dar- 
bų, bet aš sutinku tapti tavo partneriu ir pasirūpinti visa informa- 
cija, kokią tik sugebėsi iškapstyti. Pelną dalinsimės per pusę. 

- Tvarkelė, - sutinka ji užšokdama ant lentos. 

- Gali skambinti bet kuriuo metu. Mano vizitinę kortelę turi. 

"- Gerai, kad priminei. Kortelėje paminėta, jog tu užsiimi fil- 
mais ir dviem “M"". 

- Taip. Filmais, muzika ir mikrokodu. 

- Ar esi girdėjęs, kaip groja Vitalijus Černobilis ir “Tirpik- 
liai"? 

- Ne. Čia roko grupė? 

- Aha. Pati kiečiausia. Tau reikėtų jos pasiklausyti, partneri. 
“Gabalai" verčia iš koto. 

Mergina išrieda į gatvę, susižvejoja “Audi" su Žydinčių Pie- 
vų numeriais. Mašina nugabens ją tiesiai namo. Mama tikriau- 

siai jau guli lovoje, apsimeta mieganti, bet iš tiesų nerimauja ir 
negali sumerkti akių. 

Už pusės kvartalo nuo įvažiavimo į Žydinčias Pievas ji pa- 
leidžia “Audi" ir nučiuožia į “Makdonaldo" aikštelę. Įžengusi į 
užkandinę, smunka į moterų tualetą, kur sumontuotos pakabina- 
mos lubos. Trečiojoje kabinoje atsistojusi ant unitazo, kilsteli vie- 
ną lubų plokštę, pastumia į šalį. Iš atviros angos nutįsta medvil- 
ninė rankovė su gėlyčių ornamentais. N.J. ją patraukia, ir iš 
slėptuvės išvirsta visa apranga: palaidinukė, klostėta suknelė, 
apatiniai, pirkti “pas Vikę“, odiniai bateliai, karoliai, auskarai ir 
net sušikta rankinė. Ji nusimeta “RadiKS" kombinezoną, sugrū- 
da šį į lubų skylę, nuleidžia plokštę į vietą. Paskui rengiasi. 

Dabar N.J. atrodo lygiai taip pat kaip ryte, pusryčiaudama 
drauge su mama. 

Kulniuodama į Žydinčias Pievas, kur ekstremalams draudžia- 
ma braižyti asfaltą, ji nešasi riedlentę po pažastimi. Pasienyje 
mostelėjusi pasu, dar ketvirtį mylios pėdina naujut naujutėliais, 
blizgančiais šaligatviais, kol nusigauna iki namo, kurio verandoje 
šviečia žibintas. 

Mama sėdi prie kompiuterio, savo kabinete. Ji dirba FTB. 
Federalų atlyginimas nėra didelis, bet jie privalo įrodinėti ištiki- 
mybę daug ir sunkiai plušėdami. 

N.J: užsuka pas motiną. Šioji trinasi delnais veidą susmukusi 
krėsle, pigiomis kojinėmis apautas kojas užkėlusi ant stalo. Ji ne- 
šioja siaubingas federalų kojines, kurių medžiaga primena švitrinį 
popierių. Kai mama vaikšto, jos šlaunys liečia viena kitą ir iš- 
gauna nemalonų šiugždėjimą bei girgždesį. 

Ant stalo mėtosi hermetiškai uždarytas plastikinis maišelis, 
pilnas vandens, kuris prieš dvi valandas dar buvo sustingęs į le- 
dą. N.J. dirsteli į kairiąją mamos ranką. Po atraitota rankove, 
virš alkūnės, juoduoja mėlynė, likusi nuo kraujo spaudimo diržo. 
Federalai kas savaitę tikrina saviškius melo detektoriumi. 

- Ar čia tu? - šaukia mama nepastebėjusi dukters savo kam- 
baryje. | 

N.J. grįžta į virtuvę, kad jos nenustebintų. 

- Taip, mama, - atsiliepia. - Kaip tau šiandien sekėsi? 

- Pavargau, - tarsteli motina. Ji visada taip sako. 

Iš šaldytuvo paėmusi butelį alaus, N.J. leidžia į vonią karštą 
vandenį. Srovės gausmas atpalaiduoja, kaip ir statinių trikdžių 
generatorius ant naktinio mamos staliuko. 

Japono kūno dalys tyso ant “Juodosios saulės" grindų. Kad 
ir kaip būtų keista (prieš sukapojimą verslininkas atrodė toks 
tikroviškas), pjūvių vietose nematyti nei kraujo, nei organų. Tai 
paprasčiausias plonas epidermio kiautas, neįtikėtinai įmantri pri- 
pučiama lėlė. Tiesa, iš japono neplūsta oras, jis nesubliūkšta, ir 
jei pažvelgsite į nukirstų galūnių angas, vietoj kaulų bei mėsos iš- 
vysite juodą vidinę odos pusę. 

Tai išsklaido metaforą. Avataras nedaug ką turi bendra su 
tikru kūnu. Todėl “nužudytojo" liekanos primena “Juodosios sau- 
lės" lankytojams, kad jie gyvena fantazijų pasaulyje. Žmonės 
dažniausiai stengiasi užmiršti šį faktą. 

Rašydamas kirstynių kardais algoritmą - kodą, kuris vėliau 
prigijo,visoje Metavisatoje, - Hairas nepajėgė sumąstyti jokio 
priimtino būdo, kaip atsikratyti pseudolavonais. Juk avatarai ne- 
turėtų mirti arba subyrėti į gabalus. Metavisatos kūrėjams nebū- 
dingas juodojo humoro perteklius, todėl tokios galimybės nenu- 
matytos. Tačiau, kovodamas kardais, jūs privalote užkapoti prie- 
šininką. Tai natūralu. Štai kodėl Hairui teko paskubomis surasti 
išeitį, idant, bėgant laikui, Metavisatoje nesusikauptų sudarkytos, 
niekada nepūnančios avatarų dalys. 

Jei kažkas pralaimi dvikovą, visų pirma jo kompiuteris atsi- 
jungia nuo pasaulinio Metavisatos tinklo. Žmogus tiesiog išspjau- 
namas iš sistemos. Nieko panašesnio į mirtį Metavisata negali 
pasiūlyti. Vartotojas nepatiria fizinės žalos, tik susierzina. Nega- 
na to, jis negali grįžti atgal mažiausiai kelias minutes, nes numa- 
rintas audiovizualinis kūnas tebėra išgalvotame pasaulyje, o pa- 
gal šio taisykles jūsų avataras neturi teisės vienu metu egzistuoti 
dviejose vietose. 

Sukapotais avatarais atsikrato kapinių demonai, nauji Meta- 
visatos veikėjai, kuriuos Hairas buvo priverstas išrasti - smul- 
kaus sudėjimo judrūs žmogeliai, apsirengę juodai nelyginant nin- 

dzės. Jie darbuojasi tyliai ir iškuopia šiukšles nepriekaištingai 
švariai. Hairas vos spėja atsitraukti nuo priešininko kūno, o ka- 
pinių demonai jau pasirodo pro nematomus, “Juodosios saulės" 
grindyse sumontuotus liukus ir išnirę iš savo požemių aplimpa 
dvikovą pralaimėjusio verslininko avatarą. Per porą sekundžių 
sugrūda kūno dalis į juodus maišus, vėl smunka į slaptų liukų an- 
gas ir išgaruoja tuneliuose, kurie driekiasi po “Juodosios saulės" 
grindimis. Keli smalsūs klientai užsimano sekti jiems iš paskos, 
bando atidaryti liukus, tačiau savo avatariškais pirštais teužčiuo- 
pia juodą matinę dangą. Tunelių sistema prieinama tik kapinių 
demonams. 

Ir - koks netikėtumas - Hairui. Bet jis retai naudojasi tokia 
privilegija. 

Mažieji nindzės sudegins avatarą ant laužo, liepsnojančio vi- 
duryje “Juodosios saulės", po grindimis. Vos tik liekanos virs 
pelenais ir išnyks iš Metavisatos, jų savininkas vėl atgaus teisę 
patekti į sistemą, susikūręs naują avatarą. Beliks tikėtis, jog kitą 
sykį jis elgsis atsargiau ir bus mandagesnis. 


Nužvelgdamas ratą plojančių, švilpiančių, džiaugsmingai 
sveikinančių žiūrovų, Hairas pastebi, kad jie blėsta. Dabar “Juo- 
doji saulė" atrodo taip, tarytum būtų suprojektuota migloje, už 
kurios tviska ryški šviesa. Galų gale blunkantis vaizdas dingsta. 

Jis pakelia aukštyn akinius ir mato, jog stovi “Megasandėlio" 
mašinų stovėjimo aikštelėje, gniauždamas rankoje kataną. 

Saulė ką tik nusileido. Aplinkui saugiu atstumu zuja pora tu- 
zinų žmonių, besislapstančių už automobilių, laukiančių, ką jis iš- 
krės. Dauguma akivaizdžiai persigandę, bet kai kurie tik susido- 
mėję. 

Ant jųdviejų gyvenamojo bloko slenksčio stypso Vitalijus 
Černobilis, savo šukuoseną pasišviesinęs ir sustandinęs kiaušinių 
baltymais bei kitokiais proteinais. Tos medžiagos atspindi šviesą 
mažučiais spektriniais fragmentais, tarsi susprogdintos vaivo- 
rykštės nuotrupomis. Nūnai Hairo kompiuteris projektuoja “Juo- 
dąją saulę" ant Vitalijaus sėdimosios. Černobilis mindžikuoja nuo 
vienos kojos ant kitos - matyt, šiuo paros metu jam per sunkų 

stovėti ant abiejų, o gal jis tiesiog neapsisprendė, kuria žengti 
pirmąjį žingsnį laukan. 

- Tu užstoji man vaizdą, - priekaištauja Hairas. 

- Laikas važiuoti, - atsiliepia Vitalijus. 

- Tik paklausyktite, kas kalba. Aš jau valandą laukiu, kol pa- 
busi. 

Hairui artėjant, Vitalijus nedrąsiai žvilgčioja į kardą. Jo akys 
išraudusios ir sausos, apatinę lūpą bjauroja sifilio piktžaizdė, 
dydžio sulig mandarinu. 

- Dvikovą laimėjai? 

- Aišku, laimėjau, - atkerta Hairas. - Ne veltui esu geriausias 
kovotojas kardais visame pasaulyje. 

- Be to, sukūrei kirstynių algoritmus. 

- Taip, - sutinka Hairas. - Šito irgi nereikėtų užmiršti. 


Kai Vitalijus Černobilis su savo “Tirpikliais" atvyko į Long- 
byčą nuvarytu, kitados Sovietams priklausiusiu krovininiu laivu, 
jie išsisklaidė po pietų Kaliforniją ieškodami nuniokotų gelžbeto- 
nio kvartalų, panašių į tuos, kurie liko Kijeve. Jų nekankino tėvy- 
nės ilgesys. Tiesiog norėjosi surasti menui tinkamiausią terpę. 

Los Andželo upės slėnis pasirodė besantis gamtos dovana. 
Čia nestigo šaunių estakadų. Tereikėjo pasekti riedlentininkus iki 
seniai jų atrastų slaptaviečių. Ekstremalai ir atominio faz-gran- 
džo grupės tarpsta toje pačioje aplinkoje. Štai kur Vitalijus su 
Hairu ruošiasi keliauti. 

Juodu važiuos senutėliu, keisto modelio “Folksvageno" mini 
furgonu: pašalinus stogą, automobilis tampa savadarbiu sunkve- 
žimiu. Iki pažinties su Hairu Protagonistu Vitalijus gyvendavo 
furgone, apsistodamas įvairiose “Pasnausk ir keliauk" franšizė- 
se. Dabar dėl “Folksvageno" priklausomybės kyla abejonių, nes 
Černobilio skola Hairui pranoksta netgi teorinę šio metalo laužo 
vertę. Todėl tenka bendrai juo naudotis. 

Į kitą “Megasandėlio" pusę furgonas rieda žybčiodamas 
lempomis; kaukianti sirena pabaido šimtus vaikiščių nuo pakro- 
vimo doko. Čia jums ne žaidimų aikštelė, vaikučiai. 

Jiedu braunasi plačiu koridoriumi labai pamažu, nes kelią 
nuolat pastoja nedidukės majų stovyklavietės, budistų šventyklos 

tr baltaodžiai narkašai, apspangę nuo Galvos Svaigulio, Obuolių 
Pyrago, Pūkelių, Nartekso, Garstyčių bei panašių kvaišalų. Grin- 
dis reikėtų pašluoti, nes ant jų pilna panaudotų švirkštų, kreko bu- 
teliukų, apanglėjusių šaukštų, pypkių kandiklių. Nestinga ir plas- 
tikinių nykščio ilgio tūbelių su raudonais gaubtuvėliais. Iš išorės 
primena kreko buteliukus, tačiau gaubtuvėliai, regis, nepaliesti - 
narkomanai ne tokie rafinuoti, kad ant tuščios tūbelės vėl užsuktų 
dangtelius. Greičiausiai tai kažkas nauja, “Makdonaldo" mėsai- 
nio dėžutė, į kurią kišami narkotikai. 

Pro avarinį išėjimą jie patenka į kitą “Megasandėlio" skyrių, 
tapatų likusiems blokams (šiais laikais Amerikoje viskas atrodo 
vienodai). Vitalijui priklauso trečias sandėlis iš dešinės, kurį jis 
išnaudoja pagal tiesioginę paskirtį. Žengęs prie durų mėgina pri- 
siminti spynos užrakto kombinaciją. Keletą kartų atsitiktinai spė- 
liodamas surenka skaičius. Galų gale spyna suspragsi, ir liežuvė- 
lis atšoka. Vitalijus trūkteli į save velkę, atlapoja duris nušluoda- 
mas į šoną narkotines šiukšles. Didesnę dalį penkiasdešimties 
kvadratinių pėdų kambarėlio užima du masyvūs keturračiai ve- 
žimai, kuriuose riogso garsiakalbiai ir stiprintuvai. 

Vitalijus ir Hairas išstumia vežimus į pakrovimo doką, įkelia 
muzikanto turtą į furgoną, kojų spyriais pasiunčia keturračius at- 
gal į sandėlį. Teoriškai jie - vietinės bendruomenės nuosavybė, 
bet niekas tuo netiki. 

Kelionė į koncerto vietą truks ilgai, juolab kad Vitalijus at- 
meta technocentrišką Los Andželo pasaulėžiūrą, anot kurios, 
“Greitis yra Dievas", ir mėgsta važiuoti ramiai, neviršydamas 
trisdešimt penkių mylių per valandą greičio. Eismo srautas irgi 
teka vangiai. Todėl Hairas įkiša kompiuterio šakutę į elektrinį 
mašinos Žiebtuvėlį ir užsidėjęs akinius pasišalina į Metavisatą. 

Kadangi prie sistemos jis prisijungia ne per optinio pluošto 
kabelį, su išoriniu pasauliu tenka palaikyti ryšį lėtesnėmis ir ne 
tokiomis patikimomis radijo bangomis. Drožti į “Juodąją saulę" 
neverta - garsas ir vaizdas bus siaubingi, o kiti hakerių užeigos 
svečiai stebeilysis į jį lyg į nespalvotą tipą. Užtat niekas nesukliu- 
dys apsilankyti savo paties kabinete, nes šis generuojamas jo ne- 
šiojamo, ant kelių padėto kompiuterio viduje. Tam nebūtinas ry- 
šys su išore. 


104 


Hairas materializuojasi savo kabinete, jaukiame ir simpatiš- 
kame name, kuris stovi sename hakerių kvartale, prie pat Gat- 
vės. Jo buveinė japoniško stiliaus: grindys nuklotos tatamiais. 
Rašomąjį stalą atstoja gruoblėta raudonmedžio plokštė. Pro po- 
pierines sienas sunkiasi sidabrinė šviesa. Pastūmus į šoną prie- 
šakinę, atsiveria vaizdas į sodą. Tarp žemaūgių medžių čiurlena 
upeliukas. Iš vandens retsykiais strykteli plienagalvis, muses 
gaudantis upėtakis. Teoriškai tvenkinyje turėtų plaukioti karpiai, 
tačiau Hairas, būdamas pusiau amerikietis, mano, jog karpiai tė- 
ra nevalgomos iškasenos, kurios tūno telkinių dugne ir minta ne- 
švarumais. 

Kabinete atsirado kažkas nauja: erdvėje, priešais Hairo akis, 
kybo greipfruto dydžio rutulys, su visomis smulkmenomis atvaiz- 
duota Žemės planeta. Apie šią CŽK programą, vadinamą pa- 
prastai - “Žeme", jam teko tik girdėti. Tai vartotojo sąsaja, pa- 
dedanti CŽK prižiūrėti visą savo valdomą, su erdve susijusią in- 
formaciją: žemėlapius, oro prognozes, architektūrinius planus, 
kosminių palydovų duomenis. 

Hairas galvojo, kad po kelerių metų, jei neblogai seksis in- 
formacijos verslas, galbūt pavyks sukrapštyti pakankamai pini- 
gų, kad būtų įmanoma nusipirkti “Žemę". Bet ji atsirado kabine- 
te dabar, maža to, visiškai nemokamai. Paaiškinimas tegali bū- 
ti vienas: programą padovanojo Chuanita. 

Ką gi, pirmiausia derėtų užsiimti svarbesniais reikalais. “Ba- 
belio/Infokalipsės" kortelė tebeglūdi avataro kišenėje. Hairas ją 
ištraukia. 

Viena iš popierinių kabineto sienų slenka į šoną atverdama 
didžiulį blausiai apšviestą kambarį, kurio anksčiau nebuvo. Aki- 
vaizdu, jog čia apsilankiusi Chuanita sukūrė jo namui nemažą 
priestatą. Į kabinetą įeina vyriškis. 

Bibliotekininkas-demonas atrodo kaip malonus maždaug 
penkiasdešimties metų barzdotas žilaplaukis su ryškiai mėlyno- 
mis akimis, ant savo darbinių marškinių apsivilkęs megztinį, pro 
kurio “V" formos iškirptę matyti paprastas tvido kaklaraištis. 
Mazgas atleistas, rankovės paraitotos.. Nors tai viso labo tėra 
programa, ji turi pagrindo būti linksma, nes pajėgia sparčiai fil- 
truoti milžiniškus Bibliotekos duomenų kiekius ir vikriai it koks 

voras šokinėti beribiame nuorodų voratinklyje. CŽK sukurta 
“Bibliotekininko" programa vienintelė kainuoja brangiau už “Že- 
mę“. Jei ji ko ir nesugeba - tai mąstyti. 

- Sveiki, sere, - pasilabina Bibliotekininkas. Kalba mandagiai 
ir paslaugiai, bet ne įkyriai. Jis suneria už nugaros rankas, siū- 
buoja ant kulnų, lūkuriuodamas klausiamai pakelia antakius virš 
savo pusapvalių akinių. 

- Babelis buvo Babilono miestas, teisingai? 

- Tiksliau, tai tas pats /egendinis miestas, - atsiliepia Biblio- 
tekininkas. - Babilonas vadinamas .Babeliu Šventajame Rašte. 
Žodis yra semitų kilmės. “Bab" reiškia “vartus", o “El"* - “Die- 
vą“, todėl “Babelis" reiškia “Dievo vartus". Beje, gali būti, jog 
tai savotiška onomatopėja, skirta erzinti žmogų, šnekantį nesu- 
prantama kalba. Biblija nestokoja žodžių žaismo. 

- Ten pastatė bokštą iki dangaus, o Dievas jį nugriovė? 

- Jūs pateikėte pavyzdį iš tipiškų klaidingų interpretacijų an- 
tologijos. Dievas nelietė paties bokšto. “Ir Viešpats tarė: “Štai! 
Jie yra viena tauta ir visi kalba ta pačia kalba. Tai yra tik jų už- 
simanymų pradžia! Ką jie užsimos daryti, nieko nebus jiems ne- 
galima! Eime, nuženkime ir sumaišykime jų kalbą, kad nebesu- 
prastų, ką sako vienas kitam". Taip tat Viešpats išsklaidė juos iš 
ten visur po žemės veidą, ir jie metė statę miestą. Todėl jis bu- 
vo pavadintas Babeliu, nes ten Viešpats sumaišė visos žemės 
kalbą ir iš ten Viešpats išsklaidė juos po visą žemės veidą". Pra- 
džios knyga, vienuoliktas skyrius, 6-9 eilutės. Pataisytas standar- 
tinis leidimas. 

- Taigi bokšto niekas negriovė. Jį tiesiog nustojo statyti. 

- Teisingai. 

- Tuomet mes susidūrėme su klastote. 

- Klastote? 

- Kitaip tariant, apgaule. Chuanita tiki, jog Šventajame Raš- 
te neįmanoma įrodyti, kur tiesa, o kur melas. Jei Biblijoje meluo- 
jama, tuomet ji nieko neverta. Jei rašoma gryna tiesa, tai įrodo 
Dievo egzistavimą ir tikėjimas tampa nebereikalingas. Babelio 
istorija yra išgalvota - jei žmonės surentė bokštą iki dangaus, o 
Dievas jo nenugriovė, vadinasi, kažkur turėtų stovėti bent aptru- 
pėjusios sienos. 

- Manydamas, jog bokštas buvo labai aukštas, jūs remiatės 
pasenusia Šventojo Rašto interpretacija. Štai jums pažodinis 
bokšto apibūdinimas: “bokštas su dangų siekiančia viršūne“. 
Daugybę amžių vyravo įsitikinimas, kad statinio aukštybės remia 
dausas. Ir tik paskutiniame šimtmetyje atkasus tikrus Babilono 
zikuratus paaiškėjo, kad jų viršūnės išpieštos astrologinėmis 
diagramomis - dangaus paveikslais. 

- Na, gerai. Vadinasi, jie pastatė bokštą, kurio viršuje išraižė 
astrologines diagramas. Tai labiau tikėtina už pastatą, įsirėmusį 
į padanges. 

- Labiau, nei tikėtina, - primena Bibliotekininkas. - Tokios 
struktūros iš tikrųjų buvo atrastos. 

- Anot tavęs, įniršęs Dievas išliejo pyktį ant žmonių, bet bokšto 
nejudino. Tokiu atveju statybas teko nutraukti dėl informacinės 
katastrofos: darbininkai nebegalėjo susišnekėti tarpusavyje. 

- Žodis “katastrofa" kilęs iš graikų kalbos, jo lotyniškas ati- 
tikmuo “dis-aster" yra astrologinis terminas, reiškiantis “blogą 
žvaigždę“, - pastebi Bibliotekininkas. - Atleiskite, bet dėl savo 
vidinės sandaros aš gan dažnai naudoju paaiškinamuosius intar- 
pus. 

- Nieko baisaus, - patikina Hairas. - Šiaip jau tu pakankamai 
padori programa. Kas tave parašė? 

- Didžiąja dalimi rašau save pats, - atsako Bibliotekininkas. 
- Tai yra mokausi iš patirties. Aišku, šį gebėjimą užkodavo tik- 
rasis kūrėjas. 

- Kas toks? - klausia Hairas. - Gal jį žinau? Aš pažįstu daug 
hakerių. 

- Mane sukūrė ne profesionalus hakeris, o Kongreso biblio- 
tekos tyrinėtojas, savamokslis koduotojas. Jis bandė išspręsti vi- 
siems rūpimą problemą, kaip, persijojant galybę nereikšmingų 
duomenų, aptikti informacijos perlus. Tai daktaras Emanuelis 
Lagosas. 

- Man teko apie jį girdėti, - tarsteli Hairas. - Kiek suprantu, 
Lagosas buvo savotiškas metabibliotekininkas. Keista, man kaž- 
kodėl susidarė įspūdis, kad jis darbavosi CŽV, o vėliau prisijungė 
prie CŽK. 

- Jis niekada nedirbo Centrinės Žvalgybos Valdyboje. 

- Aišku. Imkimės darbo. Peržiūrėk visą nemokamą Bibliote- 
kos informaciją, susijusią su L. Bobu Raifu, ir surūšiuok ją chro- 
nologine tvarka. Pabrėžiu žodį “nemokamą". 

- Televizija ir laikraščiai, taip, sere. Vieną minutėlę, sere. - 
Jis apsisuka ir dingsta sienos angoje. Hairas sutelkia dėmesį į 
“Žemę"" 

Smulkių elementų lygis tiesiog fantastiškas. Rezoliucija, 
ryškumas, pati išvaizda liudija, jog tai velniškai rimta programa. 

Ją sudaro ne vien žemynai ir vandenynai. “Žemės" išorė ly- 
giai toki pati, kokia ji atrodytų žvelgiant iš geosinchroninės orbi- 
tos taško, tiesiai virš Los Andželo. Aiškiai matyti orų sistema - 
beribės, sūkuriuojančios debesų, pakibusių virš rutulio pavir- 
šiaus, sankaupos, savo šešėliais tamsiai nudažiusios vandeny- 
nus, - bei ašigalių ledo kepurės, kurios pamažu tirpsta ir dalimis 
grimzta į jūras. Viena pusė pasaulio apšviesta saulės, kita sken- 
di tamsoje. Dieną nuo nakties skirianti riba ką tik nušliaužė per 
Los Andželą, o dabar slenka į vakarus, per Ramųjį vandenyną. 

Viskas juda lyg sulėtintame filme. Hairas supranta, kad 
spoksodamas į “Žemę" pakankamai ilgai jis pastebėtų, kaip kei- 
čiasi debesų forma. Veikiausiai Rytinėje Pakrantėje naktis bus 
giedra. 

Jo akis prikausto kažkoks taškelis, sparčiai judantis rutulio 
paviršiumi. Iš pradžių Hairas pagalvoja, jog tai mašalas. Tačiau 
Metavisatoje nėra vabzdžių. Jis įsižiūri atidžiau. Padedamas že- 
mos įtampos lazerių, kompiuteris akių ragenose užfiksuoja poky- 
čius, ir Hairas aikteli iš nuostabos, apimtas jausmo, tarytum pats 
neria link gaublio kaip kosmose plevenantis astronautas, kuriam 
ką tik išsiderino orbitinis maršrutas. Pagaliau susitvardęs, jis su- 
stingsta už poros šimtų mylių nuo “Žemės", apžiūrinėja storus 
debesų sluoksnius ir mato, kad mašalas - tai CŽK palydovas, 
skriejantis ašigalių orbitoje iš šiaurės į pietus ir atgal. 

- Jūsų informacija, sere, - prataria Bibliotekininkas. 

Krūptelėjęs Hairas atsigręžia. “Žemė" sumažėja ir dingsta 
iš akiračio, kuriame pasirodo Bibliotekininkas, stovintis priešais 
rašomąjį stalą, rankoje laikantis hiperkortelę. Šis demonas, kaip 
ir bet kuris Realybės bibliotekininkas, sugeba judėti, savo žings- 
niais neišgaudamas nė menkiausių garsų. 

- Ar negalėtum labiau triukšmauti vaikščiodamas? - teirau- 
jasi Hairas. - Tu mane truputį išgąsdinai. 

- Jūsų reikalavimas jau įgyvendintas, sere. Atleiskite dėl su- 
keltų nepatogumų. - Hairas ištiesia ranką link hiperkortelės. 
Malonusis žilaplaukis žengia į priekį ir pasilenkia. Šį kartą jo pė- 
dos švelniai brūžuoja tatamį; kelnių kiška, slystanti per koją, 
šiugžda nelyginant statiniai trikdžiai. 

Hairas paima hiperkortelę, perskaito užrašą: 


Jis apverčia kortelę. Kita pusė padalinta į kelis tuzinus iko- 
nogramų. Kai kuriose iš jų pavaizduoti tituliniai laikraščių pusla- 
piai. Dauguma - tai spalvoti, švytintys kvadratėliai, tiksliau, mi- 
niatiūriniai televizorių ekranai, kuriuose rodomi nufilmuoti repor- 
tažai. | | 

- Neįtikėtina, - murma Hairas. - Juk aš sėdžiu “Folksvage- 
ne", ar ne? Prisijungęs prie sistemos mobiliuoju ryšiu. Tu nega- 
lėjai taip greitai perkelti į mano kompiuterį tokį kiekį vaizdo me- 
džiagos. 

- Nereikėjo nieko perkelti, - atsako Bibliotekininkas. - Dak- 
taras Lagosas surinko visą egzistuojančią vaizdo informaciją 
apie L. Bobą Raifą ir įrašė ją Babelio/Infokalipsės saugykloje, 
kuri jau persiųsta į jūsų sistemą. 

Hairas įdėmiai žiūri į miniatiūrinį, viršutiniame kairiajame 
kortelės kampe esantį televizorių. Šis išauga į dvylikos colių 
skersmens menko ryškumo ekraną ir pakimba erdvėje netoliau 
kaip ištiesta ranka. Vaizdelis atgyja. Siužetas filmuotas primity- 
via aštuonių milimetrų kamera: vidurinės mokyklos futbolo rung- 
tynės, vykusios septintame dešimtmetyje. Jokio garso takelio. 

- Kokios čia varžybos? 

- Odesa, Teksaso valstija, 1965-ieji, - atsiliepia Bibliotekinin- 

kas. - L. Bobas Raifas žaidžia gynėju. Jis dėvi tamsią uniformą 
su aštuntu numeriu. 

- Man nerūpi smulkmenos. Ar galėtum jas apibendrinti? 

- Ne. Bet jei norite, trumpai atpasakosiu turinį. Šį aplanką 
sudaro vienuolika futbolo rungtynių, vykusių vidurinėje mokyklo- 
so valstijos rinktinėje. Po abitūros įstojęs į Raisą pradėjo treniruo- 
tis vietinėje komandoje, todėl pateikiami ir įrašai iš keturiolikos ko- 
ledžo rungtynių. Raifas specializavosi ryšių technologijose. 

- Nieko stebėtina žinant, kuo jis tapo. 

- Jis pradėjo dirbti sporto žurnalistų televizijos naujienų tar- 
nyboje, Hjūstone. Iš to periodo išliko penkiasdešimt valandų įra- 
šų, aišku, tik neoficialios nuotrupos. Po dvejų metų Raifas ėmėsi 
verslo - bendradarbiavo su antros eilės seneliu, finansininku, ne- 
menką dalį savo išteklių investavusiu į naftos industriją. Šia te- 
ma tegaliu pasiūlyti kelis laikraščių straipsnius, pasikartojančius 
kone žodis žodin. Spėju, kad juos sieja bendras šaltinis. 

- Pranešimai spaudai. 

- Vėliau įsivyravo penkerius metus trukusi tyla. Jokių istorijų. 

- Matyt, jis kažką rezgė. 

- Paskui spaudoje vėl pasirodė straipsniai. Daugiausia religi- 
jai skirtuose Hjūstono laikraščių puslapiuose. Minimos piniginės 
Raifo aukos įvairioms organizacijoms. 

- Puiki reziumė. Maniau, jog tu nemoki apibendrinti. 

- Nemoku. Tiesiog cituoju trumpą turinį, kurį neseniai mano 
akivaizdoje daktaras Lagosas išdėstė Chuanitai Markes, kai juo- 
du pareikalavo tokių pačių duomenų. 

- Tęsk. 

- Raifas paaukojo 500 dolerių Ugnies Krikšto Aukštikalnių 
bažnyčiai, kuriai vadovavo šventas tėvas Veinas Bedfordas; 2 
500 dolerių paskyrė Beisaido Sekminių jaunimo lygai, preziden- 
tas - šventasis tėvas Veinas Bedfordas; 150 000 dolerių - Nau- 
josios Trejybės Sekminių bažnyčiai, ją įkūrė šventasis tėvas Vei- 
nas Bedfordas; 2,3 milijonus paaukojo Raifo Biblijos koledžui, te- 
ologijos fakulteto pirmininku išrinktas tėvas Veinas Bedfordas; 
20 milijonų skyrė Raifo Biblijos koledžo archeologijos fakultetui, 

45 milijonus - astronomijos fakultetui, 100 milijonų - kompiuterių 
mokslo fakultetui. 

- Aukota, suprantama, prieš hiperinfliaciją? 

- Taip, sere. Kaip žmonės kalba, tikrais pinigais. 

- O Bedfordas... ar čia tas pats tipas, vadovaujantis Švento- 
jo Tėvo Veino Perlų Vartams? 

- Tas pats. | 

- Nori pasakyti, kad jis priklauso Raifui? 

- Turėdamas kontrolinį akcijų paketą L. Bobas Raifas valdo 
“Perlų Vartų Asociaciją" - tarptautinę korporaciją, kuriai pri- 
klauso Šventojo Tėvo Veino Perlų Vartų tinklas. 

- Gerai, persijokime visą informaciją, - tarsteli Hairas. 

Jis pažiūri pro akinių viršų norėdamas įsitikinti, kad Vitalijus 
dar nepriartėjo prie koncerto vietos, vėl neria atgal į savo kabi- 
netą, kur toliau naršo Lagoso sukauptus vaizdo įrašus bei laik- 
raščių straipsnius. 

Raifui besiunčiant pinigines aukas šventajam tėvui Veinui, jo 
pavardė vis dažniau pasirodo verslo puslapiuose, iš pradžių vie- 
tiniuose laikraščiuose, paskui “The Wall Street Journal" ir “The 
New York Times“. Visuomenė bruzda kaip širšių avilys (į spau- 
dą neva prasisunkė slapta informacija) po to, kai japonai, pasitel- 
kę į pagalbą “senų bičiulių klubą", pabando išstumti Raifą iš sa- 
vo telekomunikacijų rinkos. Jis savo ruožtu patuština kišenę de- 
šimčia milijonų dolerių, kad įtikintų Amerikos auditoriją, esą vi- 
si japonai - dviveidžiai intrigantai. Japonijos kompanijoms pasi- 
davus ir perleidus optinio pluošto rinką savo šalyje bei didžiulėje 
Rytų Azijos dalyje, “The Economist" pasipuošia triumfuojančiu 
viršeliu. 

Galų gale atėjo metas išsamiems gyvenimo būdo straips- 
niams. L. Bobas Raifas užsimanė pademonstruoti žurnalistams 
savo “žmogiškąją pusę. Į vieną aplanką įtraukta televizijos lai- 
dos dalis, giedanti ditirambus Raifui, kuris ką tik įsigijo naują 
“jachtą", nurašytą iš JAV vyriausybės laivyno. 

L. Bobas Raifas, paskutinis iš monopolistų, klestėjusių devy- 
nioliktame amžiuje, aptaria reikalus su savo dizaineriu kapitono 
kajutėje. Šios būklė nebloga, turint omenyje, kad “jachta" nupirk- 
ta iš karinio jūrų laivyno, bet nepakankamai teksasietiška. Jis no- 

ri pakeisti viską iš pagrindų. Kituose vaizdo kadruose masyvus 
Raifo pavidalas manevruoja siaurais laivo koridoriais ir ropščiasi 
stačiais laipteliais - nuobodus, pilkas interjeras, būdingas kari- 
nėms jūrų pajėgoms, bus deramai atnaujintas, tikina jis žurnalis- 
tą. 

- Papasakosiu jums vieną istoriją. Pirkdamas jachtą Rokfe- 
leris pasitenkino nedideliu laivu, maždaug septyniasdešimties 
pėdų ilgio. Nedideliu pagal tuometinius standartus. Kažkam pa- 
sidomėjus, kodėl jis įsigijo tokią apgailėtiną geldą, Rokfeleris nu- 
žvelgė vyruką ir paklausė: “Kuo jūs mane laikote? Vanderbiltu?" 
Cha-cha! Ką gi, sveiki atvykę į mano jachtą. 

L. Bobas Raifas kalba stovėdamas ant milžiniškos atviro lif- 
to platformos drauge su žurnalistu ir operatorių komanda. Liftas 
kyla aukštyn. Tolėliau mėlynuoja Ramusis vandenynas. Raifui 
ištarus paskutinius žodžius, platforma sustingsta, kamera apsisu- 
ka šimto aštuoniasdešimties laipsnių kampu, ir prieš žiūrovų akis 
atsiveria lėktuvnešio “Enterprais" denio vaizdas. Anksčiau tai 
buvo JAV karinės flotilės nuosavybė, dabar ji priklauso L. Bo- 
bui Raifui, įnirtingose aukciono grumtynėse išplėšusiam pergalę 
prieš “Gynybines generolo Džimo sistemas" bei “Pasaulinę ad- 
mirolo Bobo apsaugą". Raifas grožisi erdviu lėktuvnešio deniu, 
lygindamas jį su tam tikrais Teksaso regionais, ir juokauja, kad 
užpylęs dalį denio žemėmis galėtų čia auginti galvijus. 

Štai dar vienas biografinis siužetas, nufilmuotas verslo kana- 
lui gerokai vėliau. Tas pats “Enterprais" lėktuvnešis, tapęs pra- 
mogine jachta. Kapitono kajutė neatpažįstamai pasikeitusi. L. 
Bobas Raifas, eterio valdovas, sėdi už rašomojo stalo. Jo ūsai 
vaškuojami. Ne taip kaip moterų kojos. Nieko panašaus į depi- 
liatorių nematyti. Ūsus lygina ir užraito smulki azijietė, besidar- 
buojanti taip atsargiai, kad visiškai netrukdo jam šnekėti: dau- 
giausia apie savo pastangas praplėsti kabelinės televizijos tinklą 
per Korėją į Kiniją ir sujungti jį su optinio pluošto magistrale, ku- 
ri driekiasi per visą Sibirą bei Uralo kalnus. 

- Hmm, kaip Žinote, monopolisto darbas niekada nesibaigia. 
Tobula monopolija neegzistuoja. Paskutinės vienos dešimtosios 
procento vis vien nepavyksta užvaldyti. 

- Tačiau Korėjos vyriausybė dar ganėtinai stipri. Jums tik- 
riausiai kyla problemų dėl tenykščių taisyklių. 

L. Bobas Raifas juokiasi. 

- Mėgstamiausia mano sporto šaka - stebėti, kaip vyriaušy- 
bės su savo taisyklėmis stengiasi neatsilikti nuo šiuolaikinio gy- 
venimo tempo. Ar pamenate, kaip bankrutavo “Ma Bell"? 

- Nelabai. - Iš pažiūros žurnalistei vos virš dvidešimties. 

- Jūs žinote, kokia tai kompanija? 

- Balso ryšio monopolininkė. 

- Teisingai. Mes dalijomės ta pačia ekonomine niša. Vienu 
metu siuntinėjome telefoninius pokalbius variniais laideliais. Vy- 
riausybė sužlugdė ją tada, kai aš įkūriau kabelinės televizijos 
franšizes trisdešimtyje valstijų. Cha! Ar galite patikėti? Atrodo, 
tarsi valstybės vyrai būtų susigaudę, kaip valdyti žirgus tuomet, 
kai rinkoje atsirado T modelio “Fordas" ir lėktuvas. 

- Argi kabelinė televizija nesiskyrė nuo telefono linijų? 

- Na, taip, skyrėsi, nes tai buvo vietinės sistemos. Bet įren- 
gus vietines sistemas visuose Žemės kampeliuose, tereikia jas 
sujungti, ir turėsite pasaulinį tinklą, neką mažesnį už telefoninį, 
tačiau gebantį perduoti informaciją dešimt tūkstančių kartų grei- 
čiau. Vaizdus, garsus, skaitmeninius duomenis - ką tik širdis gei- 
džia. 


Atvirai reklaminė pusės valandos trukmės laida, suteikianti 
galimybę L. Bobui Raifui išsakyti savo nuomonę tam tikru klau- 
simu. Regis, dalis Raifo programuotojų, žmonės, privertę funk- 
cionuoti jo sistemas, susivienijo į profsąjungą - negirdėtas daly- 
kas hakerių pasaulyje - ir padavė Raifą į teismą tvirtindami, esą 
jis, prikaišiojęs pasiklausymo bei stebėjimo įrangos pavaldinių 
namuose, seka juos dvidešimt keturias valandas per parą, grasi- 
na tiems, kurie, anot jo, “pasirinko nepriimtiną gyvenimo būdą". 
Pavyzdžiui, kartą vakare savo miegamajame viena programuo- 
toja ir jos vyras mėgavosi oralinio sekso malonumais. Kitą rytą 
Raifas išsikvietė ją į savo kabinetą, apšaukė paleistuve, netgi 
kekše, ir nedelsdamas atleido iš darbo. Prastėjantis įvaizdis vi- 
suomenės akyse taip įsiutino Raifą, kad jis nutarė nepašykštėti 
poros trijų milijonų savireklamai. 

- Aš prekiauju informacija, - sako jis pataikūniškam pseudo 
žurnalistui. L. Bobas Raifas sėdi savo kabinete, Hjūstono biure, 
kalba sklandžiau ir meiliau nei paprastai. - Visos teleprogramos 
pasiekia žiūrovus mano tinklais, kaip ir dauguma informacijos, 
įkeliamos į CŽK duomenų bazę arba iš ten išsiunčiamos. Meta- 
visata - pati Gatvė - egzistuoja dėka man priklausančio ir mano 
kontroliuojamo tinklo. 

Tai reiškia - tik nepameskite minties gijos, - kad mano nu- 
samdytas programuotojas, į kurio rankas patenka ta pati infor- 
maciją, turi milžinišką galią. Duomenys nusėda jo smegenyse. 
Vakare keliauja į jo namus. Susilieja su jo sapnais, dėl Dievo 
meilės! Programuotojas kalba apie tai su žmona, nors, velniai 
rautų, jis neturi teisės disponuoti šia informacija. Jei valdyčiau 
automobilių gamyklą, savo darbininkams drausčiau važiuoti na- 
mo ką tik pagamintomis mašinomis arba skolintis įrankius. Ta- 
čiau mano hakeriai taip elgiasi kas dieną, kai penktą valandą bai- 
gia darbus. 

Senais laikais žmonės kardavo arkliavagius, kurie, prieš iš- 
leisdami paskutinį kvapą, apsišlapindavo. Tai būdavo galutinis 
ženklas, kad jie nebekontroliuoja kūno ir tuojau pakratys kojas. 
Suprantate, pirmoji ir pagrindinė bet kokios organizacijos funkci- 
ja yra suvaldyti savo žiedinius raumenis. Mes netgi to negalime 
padaryti. Todėl stengiamės tobulinti valdymo technologijas, idant 
pajėgtume kontroliuoti informaciją, kad ir kur ji būtų - kietuo- 
siuose diskuose ar programuotojo galvoje. Ką gi, užteks kalbų. 
Metas prie darbo. Man ant kulnų lipa konkurentai. Karštai vi- 
liuosi, jog po penkerių dešimties metų daugiau nereikės nerimauti 
dėl tokių problemų. 


Pusės valandos trukmės epizodas iš mokslo naujienų laidos, 
paskirtas diskutuotinai infoastronomijos temai - radijo signalų, 
sklindančių iš kitų saulės sistemų, paieškoms, kurios asmeniškai 
domina L. Bobą Raifą. Kadangi įvairių valstybių vyriausybės 
rengia aukcionus, išparduodamos savo turtą, jis superka virtinę 
observatorijų, šias sujungia į visumą, pasitelkęs į pagalbą savo 
optinio pluošto tinklą, paverčia jas viena milžiniška, Žemės ap- 
imties, antena ir kiaurą parą skenuoja dangų gaudydamas bent 

kažką reiškiančias radijo bangas - tokias bangas, kuriomis kitos 
civilizacijos galėtų siųsti informaciją. Kodėl, klausia pašnekovas, 
beje, garsus profesorius iš Masačiusetso Technologinio univer- 
siteto, paprastas naftos magnatas susidomėjo tokiu abstrakčių 
užsiėmimu? 

- Nes šią planetą jau nusausinau. 

Paskutinę frazę Raifas ištaria neįtikėtinai sardoniškai ir pa- 
niekinančiai, perdėm raiškia teksasietiška tarme, tarytum kaubo- 
jus, įtaręs, jog kažkoks jankis-kanceliarinė žiurkė drįsta Žiūrėti į 
jį iš viršaus. 


Dar vienas naujienų siužetas, aiškiai nufilmuotas po kelerių 
metų. Vėl atsiduriame jachtoje “Enterprais", bet šįsyk čia tvyro 
kitokia atmosfera. Viršutinis denis paverstas atvira pabėgėlių 
stovykla, kur knibžda Bangladešo gyventojai, L. Bobo Raifo suž- 
vejoti Bengalijos įlankoje po to, kai jų šalį paskandino nesibai- 
giantys siaubingi potvyniai. Pastaruosius sukėlė masiškas miškų 
kirtimas Indijoje - kitaip tariant, hidrologinis karas. Operatoriaus 
kamera krypsta link pakilimo denio krašto, kad parodytų užgims- 
tantį Plaustą: porą šimtų valtelių, prilipusių prie buvusio lėktuvne- 
šio, idant šis padėtų nemokamai nuplaukti į Ameriką. 

Raifas slampinėja tarp žmonių, dalina Šventojo Rašto ko- 
miksus, bučiuoja mažus vaikučius. Pabėgėliai spiečiasi aplinkui, 
plačiai šiepiasi ir suglaudę delnus lankstosi. Atsakydamas Raifas 
irgi lenkiasi, tiesa, nerangiai, tačiau jo veidas mirtinai rimtas. 

- Pone Raifai, ką manote apie žmones, pasak kurių, jūs tie- 
siog mėginate save išaukštinti svetimos nelaimės sąskaita? - žur- 
nalistas vaizduoja “piktą policininką". 

- Po velnių, jei gaiščiau laiką visokiems niekams, nespėčiau 
iki galo atlikti jokio darbo, - pareiškia L. Bobas Raifas. - Jums 
derėtų paklausti šitų žmonių nuomonės. 

- Nejau teigsite, kad pagalbos pabėgėliams programa neturi 
nieko bendra su jūsų kuriamu įvaizdžiu? 

- Visiškai nieko. K... 

Ekrane vėl pasirodo žurnalistas. Hairas neabejoja, kad Rai- 
fas ketino suskelti pamokslą, bet redaktorius negailestingai iškir- 
po jo kalbą. 

Biblioteka galėtų su pasididžiavimu vadintis tokių iškarpų lo- 
bynu. Jei kokia nors nufilmuoto vaizdo dalis nepatenka į tran- 
sliuojamą programą, tai dar nereiškia, kad ji stokoja informacinės 
vertės. CŽK seniai suleido nagus į kabelinio tinklo vaizdajuosčių 
kolekciją. Visos tos iškarpos - milijonai valandų filmuotos me- 
džiagos - dar neįkeltos į Biblioteką skaitmeniniu pavidalu, bet jei 
pageidausite, CŽK nesunkiai suras ant lentynos reikalingą kase- 
tę. 

Lagosas pageidavo, todėl Hairas mato ir neredaguotą vaiz- 
dą. 

- Visiškai nieko. Klausykite, Plaustas - tai žiniasklaidos iš- 
pūstas burbulas. Visa tai, kas pasakojama, yra teisybė, tačiau 
jos prasmė gerokai gilesnė, nei jūs galite įsivaizduoti. 

- Nejaugi? 

- Šitą reiškinį sukūrė žiniasklaida, nes be jos žmonės nieko 
apie tai nežinotų, o pabėgėliai neatplauktų ir nebandytų prie 
Plausto prisiklijuoti. Kita vertus, jis duoda peno žiniasklaidai, 
tampa informacijos srautu - filmais, naujienomis, publicistikos 
siužetais ir panašiai. 

- Vadinasi, jūs kuriate įvykius žinioms, kad pasipelnytumėte 
iš jų pagimdyto informacijos srauto? - perklausia žurnalistas ne- 
labai nutuokdamas, ką Raifas turi omenyje. Sprendžiant iš balso 
intonacijos, jis mano tuščiai švaistąs vaizdo juostą. Pailsusio žmo- 
gaus išvaizda byloja, jog Raifas jau ne pirmą kartą nukrypo į lan- 
kas. 

- Iš dalies. Bet tai perdėm supaprastintas paaiškinimas. 
Viskas gerokai sudėtingiau. Jūs tikriausiai esate girdėjęs posakį, 
jog Industrija minta biomase kaip banginis, vandenyne naikinantis 
planktoną. 

- Taip, girdėjęs. 

- Šitą posakį aš sugalvojau. Jis kaip virusas, na, žinote, in- 
formacijos vienetas, kurį vienas asmuo perduoda kitam. Taigi 
Plausto užduotis - atplukdyti naują biomasę. Atnaujinti Ameriką. 
Dauguma šalių yra statiškos, jų gyventojams nieko nereikia da- 
ryti, tik gimdyti kūdikius. O Amerika panaši į seną rūkstantį me- 
chanizmą, kuris tarška per žemyną ir ryja, kas pasitaiko kelyje. 
Ar kada skaitėte legendą apie labirintą ir minotaurą? 

- Žinoma. Jūs kalbate apie Kretą, ar ne? - neslėpdamas sar- 
kazmo atsako žurnalistas. Jis negali patikėti, jog vargina savo 
ausis Raifo paistalais, ir gailisi vakar neišskridęs į Los Andželą. 

- Teisingai. Kiekvieneriais metais graikams tekdavo mokėti 
Kretai duoklę nekaltomis mergaitėmis. Karalius įkišdavo skais- 
tuoles į labirintą, o minotauras jas suėsdavo. Vaikystėje skaity- 
damas šią istoriją spėliodavau, kokie tipai, po velnių, gyveno 
Kretoje, kad visi jų bijodavo ir kasmet paaukodavo savo atžalas. 
Matyt, tikri kalės vaikai. 

Šiuo metu mano požiūris pasikeitė. Ant Plausto susibūrę 
vargšai žiūri į Ameriką taip, kaip naivuoliai graikai - į Kretą. Da- 
bartinė padėtis skiriasi tuo, kad jos neįtakoja prievartos fakto- 
rius. Šitie žmonės su mielu noru atiduos savo bamblius. Milijonai 
jų keliaus į labirintą, kur bus suėsti. Industrija jais maitinasi, pas- 
kui išspjauna vaizdus, mano tinklais siunčia filmus, TV progra- 
mas, turto bei egzotiškų, anksčiau neregėtų, dalykų simbolius, 
duoda jų svajonėms peno, parodo tikslą, kurio reikėtų siekti. Bū- 
tent taip Plaustas funkcionuoja. Jis tėra milžiniška planktoną ga- 
benanti transporto priemonė. / 

Galų gale žurnalistas nusispjauna į savo pareigą ir pradeda 
atvirai bjaurėtis L. Bobu Raifu. Tas žmogėnas įkyrėjo jam iki 
gyvo kaulo. 

- Pasišlykštėtina. Sunku patikėti, kad jūs iš tiesų taip galvo- 
jate apie žmones. 

- Velniai rautų, berneli, nusimeskite savo rožinius akinius. 
Niekas nieko neėda. Tai elementari metafora. Jie atvyksta į 
Ameriką, gauna padorius darbus, nusiperka “Veberio" grilį, gy- 
vena ilgai ir laimingai. Kas čia bloga? 

Raifas susierzinęs, todėl paskutinę frazę išrėkia. Pajutę jo 
emocijų virpesius, ant denio besibūriuojantys skurdžiai iš Bangla- 
dešo taip pat paniūra. Vienas jų, neįtikėtinai liesas vyriškis su il- 
gais nukarusiais ūsais, staiga pribėga prie kameros objektyvo ir 
užklykia: 

- „a ma la ge zen ba dam gal nun ka aria su su na an da... 

Riksmas, kartojamas aplinkinių, nuvilnija per pakilimo denį 
kaip banga. 

- Liaukis filmavęs, - liepia žurnalistas operatoriui. - Tiesiog 
išjunk kamerą. “Burbuliavimo brigada" vėl įsiaudrino. 

Nūnai garso takelį sudaro gausmas, kurį išgauna tūkstančiai 
nežinia kokia kalba marmančių žmonių, ir veriantis, dygus L. 
Bobo Raifo kvaksėjimas. 

- Štai kalbų stebuklas, - šaukia jis. - Aš suprantu kiekvieną 
jų tariamą žodį. O jūs, brol? 


- Ei! Atsipeikėk, partneri! 

Hairas pakelia akis nuo kortelės. Kabinete nieko nėra, išsky- 
rus Bibliotekininką. 

Vaizdas išblėsta, žaibiškai pakrypsta aukštyn ir dingsta iš 
akiračio. Hairas stebeilijasi į priekinį mini furgono stiklą. Kažkas 
nutraukė akinius nuo jo veido - bet ne Vitalijus. 

- Aš čia, keturaki! 

Hairas pažvelgia pro langą. Išvysta N.J., viena ranka įsiki- 
busią į “Folksvageno" dureles, kita laikančią akinius. 

- Tu per daug laiko praleidi Metavisatoje, - pastebi ji. - Bent 
kartais pagyvenk Realybėje, bičiuli. 

- Ten, kur mes važiuojame, Realybės bus su kaupu. 


Artėjant prie erdvaus greitkelio estakados, kur vyks šiandie- 
nos koncertas, geležiniai mini furgono šonai pritraukia į save 
“Magnapūnus", kaip sausainio trupiniai - tarakonus. Išgirdę, jog 
“Folksvagenu" rieda pats Vitalijus Černobilis, jie gaujomis ap- 
spistų mašiną ir priverstų išsikvėpti jos variklį. To nežinodami 
riedlentininkai klijuojasi prie visų, traukiančių koncerto pusėn. 

Netoli estakados knibžda tokia ekstremalų spūstis, kad pro 
ją neįmanoma pravažiuoti. Lygiai taip pat sėkmingai galėtum 
mėginti nusigauti į kitą kambario, pilno mažų šunyčių, galą, apsi- 
avęs alpinisto batus su kapliuotais padais. Verždamasis pro mi- 
nią Vitalijus Černobilis mygia signalą ir žybčioja priekiniais žibin- 
tais. 

Šiaip ne taip jie pasiekia vilkiko platformą, atstojančią kon- 
certo sceną. Šalia dunkso kita platforma, apkrauta stiprintuvais 
ir kitokia garso aparatūra. Vilkikų vairuotojai - engiama, iš dvie- 
jų Žmonių sudaryta mažuma - pranyksta garso sistemas atgabe- 

nusio sunkvežimio kabinoje, kur traukia dūmą ir nuožmiai dėb- 
čioja į ekstremalų rują, užkietėjusius savo priešus greitkelių mais- 
to grandinėje. Savo noru jie išlįs laukan tik penktą ryto, kai di- 
džiuma koncerto dalyvių pasišalins iš kelio. 

Pora kitų “Tirpiklių" grupės narių lūkuriuoja Vitalijaus ir rū- 
ko cigaretes, sugniaužę jas kumštyje kaip tikri slavai. Pigiais vi- 
niliniais batais sumindę nuorūkas ant asfalto, jie pribėga prie 
“Folksvageno", kad padėtų iškrauti kolonėles. Pasibalnojęs no- 
sį akiniais, Vitalijus prisijungia prie kompiuterio garso takelio, 
pradeda derinti sistemą. Trimatis estakados modelis jau įrašytas 
į atmintinę. Jam tereikia išsiaiškinti, kaip sinchronizuoti ir maksi- 
maliai sustiprinti pasikartojančius, ausį rėžiančius, iš įvairių kolo- 
nėlių garsiakalbių sklindančius garsus. 

Apšildanti grupė “Prievartos trauma" užlipa ant scenos de- 
vintą valandą vakaro. Po pirmojo galingo akordo perdega kone 
visos pigios, padėvėtos kolonėlės; nuo laidų pažyra kibirkštys, o 
riedlentininkų masę persmelkia panika. Elektroniniai apsaugos 
prietaisai, kuriais užverstas sunkvežimis su garso aparatūra, izo- 
liuoja trumpą sujungimą, kol niekas nenukentėjo. Kažką pana- 
šaus į spyd-regį grojančią “Prievartos traumą" aiškiai įtakojo an- 
titechnologinės “Tirpiklių" idėjos. 

Tie vyrukai griaudės nemažiau kaip valandą. Po jų savo po- 
ros valandų programą pristatys Vitalijus Černobilis ir “Tirpikliai". 
Jei pasirodęs Sušis Ka užsimanys sudalyvauti koncerte, ką gi, 
jam mielai.bus pasiūlytas mikrofonas. 

Tam atvejui, jeigu japonų reperis išties teiktųsi atvykti, Hai- 
ras išsibrauna iš pakvaišusių žiūrovų spūsties ir suka ratus palei 
minios kraštą. N.J. blaškosi kažkur ekstremalų masėje, neverta 
nė bandyti jos ieškoti. Be to, mergina sutriktų, jei bendraamžiai 
pamatytų ją šnekant su tokiu seniu, kaip Hairas. 

Įsibėgėjusiam koncertui nereikia priežiūros, todėl Hairas ne- 
turi ką veikti. Juolab kad akį traukiantys dalykai vyksta žmonių 
tunto pakraščiuose, o ne viduryje, kur vaizdas daugiau ar mažiau 

vienodas. Nebūtų nieko keista, jei po estakados šešėliais, kurių 
neprasklaido žibintų šviesa, atsitiktų kažkas įdomaus. | 

Koncerto apylinkėse vyrauja tipiškas vaizdas, matomas vi- 
durnaktį prie apleistų Los Andželo estakadų. Gan dideliame lūš- 
nyne apstu bedarbių iš Trečiojo Pasaulio ir pavienių šizofrenikų 
iš “pirmojo", kurie seniai sudegino smegenis radioaktyvioje savo 
haliucinacijų ugnyje. Dauguma apšepėlių, suvilioti triukšmo, iš- 
lenda iš apverstų šiukšlių konteinerių arba šaldytuvų ir stiebiasi, 
kad pamatytų šviesų spektaklį. Vieni atrodo mieguisti ir apspan- 
gę, kiti - drūti vyrai iš Lotynų Amerikos - dalijasi cigaretėmis, 
gyvai aptaria įvykį, skeptiškai linguoja galvomis. 

Tai “Budelių" teritorija. Jie ir šiandien norėjo pasirūpinti kon- 
certo apsauga, bet Hairas surizikavo atsisakyti vietinių paslaugų 
ir nusamdė “Tvarkdarius". 

Štai kodėl, išsirikiavę minios perimetre, poros tuzino pėdų 
tarpais, stovi stambūs vyrai su žaliais apsiaustais, ant kurių nu- 
garos žvilga žodis: TVARKDARYS. Užrašas iš karto krenta į 
akis - būtent to organizacija ir siekia. Raidės užrašytos elektro- 
pigmentų, tad, esant reikalui, užtenka spūstelėti atlapo mygtuką, 
ir jos pajuoduoja. Negana to, apsiaustas gali tapti neperšauna- 
mas - tereikia iki viršaus užsegti užtrauktuką. Naktis pakanka- 
mai šilta, todėl jie stypso atsilapoję uniformas, leisdami vėsiam 
vėjeliui glamonėti krūtinę. Kai kurie slampinėja dykinėdami, bet 
didžiuma jų varsto žiūrovus budriais žvilgsniais. 

Dairydamasis į tuos kareivius Hairas ieško akimis generolo 
ir netrukus jį aptinka: nediduką, sunkumų kilnotojo sudėjimo juo- 
daodį. Kaip ir kiti, jis dėvi apsiaustą, tačiau šio pamušalą dengia 
papildomas neperšaunamos medžiagos sluoksnis, prie kurio pri- 
lipdytas neblogas ryšių įrangos rinkinukas bei miniatiūriniai fizinį 
skausmą sukeliantys prietaisai. Generolas zuja palei žiūrovų pe- 
rimetrą, kraipo galvą į šonus, murma įsakymus į mikrofoną, pri- 
tvirtintą prie ausinių, tarytum futbolo treneris, nuo atsarginių suo- 
lelio dalijantis nurodymus žaidėjams. 

Hairas pastebi aukštą, beveik keturiasdešimties metų vyriš- 
kį smailia barzdėle, vilkintį brangų pilkšvą kostiumą. Šimto pėdų 
atstumas nesutrukdo įžiūrėti blizgantį briliantinį kaklaraiščio seg- 
tuką. Žvelgiant iš arčiau, būtų įmanoma pamatyti tarp deimantų 

slypintį iš mėlynų safyrų sudėliotą žodį “budelis"'. Ilgšį supa pus- 
tuzinis pilkašvarkių sargybinių. Nors apsauga rūpinasi kiti, jie 
negalėjo neatsiųsti simbolinio desanto, tuo parodydami, kam pri- 
klauso ši teritorija. 


Jau dešimt minučių Hairui neduoda ramybės smulkmena, 
niekaip nesusijusi su koncertu. Lazerinis spindulys pasižymi ypa- 
tingu ryškumu, molekulinių grynumu, išduodančiu jo prigimtį. Jei- 
gu akį persmelkia tokia šviesa, jūsų sąmonė kažkaip susigaudo, 
kad toji nenatūrali. Spindulys išsiskirtų visur, ypač vidurnaktį po 
purvina estakada. Periferiniu regėjimu Hairas fiksuoja blyksnius, 
mėgina atsekti švytėjimo šaltinį. Daugiau niekas, regis, jo nepa- 
stebi. 

Kažkas po estakada spigina Hairą lazeriniais zuikučiais. 

Tai erzina. Jis pamažu keičia kryptį, žengia pavėjui nuo lau- 
želio, traškančio plieninėje statinėje, stabteli besisklaidančiuose 
dūmuose, užuodžia juos, bet nemato. 

Tačiau lazerinis spindulys, vėl šovęs į veidą, pasidalija į mi- 
lijonus miniatiūrinių pelenų atspalvio trupinėlių, kurie erdvėje su- 
silieja į geometriškai lygią liniją, o ši tarsi strėlė parodo šviesos 
šaltinį. | 

Prieblandoje netoli lūšnos kėpso chimera. Tarsi per mažai 
išsiskirtų iš aplinkos, tas tipas dėvi kostiumą. Hairas nudrožia jo 
pusėn. | 

Chimeros - vaikščiojanti Centrinės Žvalgybos Korporacijos 
gėda. Jie nesinaudoja standartiniais hakerių įrankiais ir nešioja 
kompiuterius ant kūno, padalinę juos į atskirus modulius, kurie 
kabinami prie diržo, ant nugaros, ir prijungiami prie galvos apdan- 
galo. Fiksuodami viską aplinkui jie atstoja gyvus stebėjimo prie- 
taisus. Kas gali atrodyti kvailiau? Toji įranga - šiuolaikinis loga- 
ritminės liniuotės arba skaičiuoklės dėklo atitikmuo - parodo, kad 
jos savininkas priklauso sluoksniui, iškilesniam ir tuo pačiu že- 
mesniam už likusią žmonijos dalį. Hairas nekenčia chimerų, nes 
jie įkūnija atgrasiausią CŽK stringerio stereotipą. Nelemti žmo- 
gėnai prikausto į save visų dėmesį. Savanoriška tremtis iš visuo- 
menės suteikia jiems galimybę kiauras paras tūnoti Metavisatoje 
ir be paliovos rinkti informaciją. 

CŽK viršūnėlės nemėgsta tų tipų, nes jie siunčia į Biblioteką 
gausybę beverčių duomenų su viltimi, jog surinkta medžiaga galų 
gale kam nors pasirodys naudinga. Įsivaizduokite, jog kiekvieną 
rytą pakeliui į darbą jūs užsirašote pravažiuojančių mašinų nu- 
merius tam atvejui, jei viena jų partrenks pėsčiąjį ir spruks iš ne- 
laimės vietos. Netgi CŽK duomenų bazė negali amžinai kaupti 
šiukšlių. Todėl užkietėjusios chimeros paprastai išspiriamos iš 
Centrinės žvalgybos. 

Bet šiuo tipeliu dar neatsikratyta. Sprendžiant iš įrangos - itin 
brangios, tenka pripažinti - kokybės, jis užsiima informacijos rin- 
kimu jau gana ilgai. Ir savo amatą išmano. 

Jei taip, kokį velnią jis čia veikia? 

- Hairas Protagonistas, - prataria chimera, tūnanti prieblan- 
doje šalia apšiurusios stoginės. - Vienuolika mėnesių dirba strin- 
geriu Centrinės Žvalgybos Korporacijoje. Specializuojasi Indust- 
rijos srityje. Buvęs hakeris, apsauginis, picų išvežiotojas, koncer- 
tų prodiuseris. - Žmogėnas murma greitakalbe, matyt, nenori, 
kad Hairas tuščiai gaištų laiką kartodamas žinomus faktus. 

„ Lazerio spindulys, badęs Hairo akį, šovė iš periferinio prie- 
taiso, pūpsančio virš chimeros akinių, viduryje kaktos. Dideliais 
nuotoliais veikiantis tinklainės skeneris. Jei prasimerkęs atsisuk- 
site į lazerį, šis įsijungs, savo spinduliu prasismelks pro rainelę, 
patį jautriausią žiedinį raumenį, ir nuskenuos jūsų tinklainę. Re- 
zultatai akimoju siunčiami į CŽK, kurios duomenų bazę sudaro 
dešimtys milijonų tinklainių pavyzdžių. Jei Centrinėje žvalgybo- 
je yra jūsų dosjė, lazerio savininkas per porą sekundžių sužinos 
jūsų tapatybę. Jei dar nebuvote užfiksuotas tame duomenų ban- 
ke... ką gi, dabar jau esate. 

Be abejo, vartotojas privalo gauti privilegijuotojo leidimus, 
kad sužinotų jūsų vardą ir smulkmenas iš asmeninio gyvenimo. 
Regis, lazeriniais zuikučiais žaidęs tipas turi kur kas daugiau lei- 
dimų nei Hairas. 

- Lagosas, - prisistato chimera. 

Štai kaip atrodo daktaras Lagosas. Hairas svarsto, ar nerei- 
kėtų paklausti, ką, velniai rautų, jis čia veikia. Būtų smagu pa- 
vaišinti vyruką gėrimu, paplepėti apie Bibliotekininko programą. 

Tačiau Lagosas elgėsi grubiai (visos chimeros stokoja mandagu- 
mo) ir jį įsiutino. 

- Atvykote dėl Varno? - klausia kompiuterio moduliais apsi- 
ginklavęs žmogus. - Ar tiesiog prižiūrite savo vaikinus? Jei ne- 
klystu, faz-grandžu susidomėjote prieš trisdešimt šešias dienas? 

Su chimeromis ne itin malonu kalbėtis. Šios rūšies stringeriai 
retai kada užbaigia sakinius. Jie bastosi lazerio nupieštame pa- 
saulyje skenuodami tinklaines, tikrindami kiekvieną, nutolusį iki 
tūkstančio jardų, mato aplinką įprastoje, infraraudonųjų spindu- 
lių, milimetrinių radaro bangų bei ultragarso šviesoje - ir visa tai 
vienų metu. Galvojate, jog tie žmonės šnekasi su jumis, bet iš 
tiesų jie filtruoja kreditinę sąskaitą, priklausančią kokiam nors 
nepažįstamajam iš kito kambario galo, arba aiškinasi, kokio mo- 
delio lėktuvas ką tik praskrido virš galvos. Iš kur Hairui žinoti - 
galbūt imituodamas pokalbį Lagosas matuoja jo pimpalą. 

- Jūs dirbate su Chuanita, tiesa? - klausia Hairas. 

- Arba ji dirba su manimi. Arba kažkas panašaus. 

- Ji sakė norinti, kad aš su jumis susitikčiau. 

Lagosas sustingsta kelioms sekundėms. Turbūt naršo duo- 
menis. Hairui knieti ant jo užversti kibirą vandens. 

- Logiška, - pagaliau atsiliepia. - Jūs neblogiau už kitus pa- 
žįstate Metavisatą. Nepriklausomas hakeris - pats tinkamiausias 
pasirinkimas. 

- Koks dar pasirinkimas? Niekam nebereikia laisvai samdo- 
mų hakerių. 

- Prie korporacijų hakerių infekcija lipte limpa. Jie išmirs 
tūkstančiais kaip Sancheribo armija prie Jeruzalės sienų, - sako 
Lagosas. 

- Infekcija? Sancheribas? 

- Gebate apsiginti ir Realybėje. Tai gerai, nes gali tekti pasi- 
priešinti Varnui. Nepamirškite, jo peiliai aštrūs kaip molekuliniai 
siūlai. Supjaustys neperšaunamą liemenę tarsi moteriškus apa- 
tinius. 

- Varnas? 

- Greičiausiai jau matėte jį šį vakarą. Patariu nepakliūti tam 
žmogui po ranka. 

- Gerai, - linkteli Hairas. - Aš jo pasidairysiu. 

- Gal nesupratote, ką sakiau? Laikykitės nuo jo atokiau. 

- Kodėl? 

+ - Pasaulis kupinas pavojų, kurių vis daugėja, - atšauna La- 
gosas. - Mums nevalia sutrikdyti teroro pusiausvyros. Prisimin- 
kite “šaltąjį karą". 

- Aišku. - Hairas tetrokšta nešdintis šalin 1r niekada daugiau 
nesusitikti su šituo puskvaišiu, tačiau nenori pirmas užbaigti po- 
kalbio. 

- Jūs hakeris. Tai reiškia, kad jums tenka susimąstyti apie 
giluminės struktūras. 

- Kokias struktūras? 

- Neurolingvistinius kelius jūsų smegenyse. Ar pamenate, 
kaip mokėtės rašyti dvejetainį kodą? 

- Žinoma. 

- Savo smegenyse jūs kūrėte neuronines grandines. Gilumi- 
nes struktūras. Kai jomis naudojatės, jūsų nervai užsiaugina nau- 
jas jungtis - aksonai dauginasi ir braunasi pro besidalijančias glia- 
lines ląsteles, - jūsų biosistema savaime modifikuojasi, progra- 
mos tampa techninės įrangos dalimis. Dabar jūs esate pažei- 
džiamas, kaip ir visi hakeriai, nam-šub poveikiui. Mes privalome 
apsaugoti vienas kitą. 

- Kas yra “nam-šub"? Kodėl aš esu jam pažeidžiamas? 

- Tik nežiūrėkite į jokias bitų diagramas. Ar pastaruoju metu 
jums kas nors bandė jas rodyti? Pavyzdžiui, Metavisatoje? 

Įdomu. 

- Ne man asmeniškai. Jeigu jau apie tai prakalbome, prie 
mano draugo priėjo Brendė... 

- Ašeros kulto prostitutė. Stengiasi paskleisti užkratą. O tai 
- blogio sinonimas. Skamba melodramatiškai? Anaiptol. Žinote, 
Mesopotamijoje neegzistavo atskiras žodis, reiškiantis blogį. Jį 
įkūnijo “liga". Ką gi mums derėtų suprasti? 

Hairas traukiasi nuo chimeros. Lygiai taip pat gatvėje jis ša- 
linasi psichopatų. 

- Mums derėtų suprasti, jog blogis yra virusas, - įkandin šūk- 
teli Lagosas. - Neįsileiskite nam-šub į savo operacinę sistemą! 

Kaip Chuanita gali bendradarbiauti su tuo pamišėliu? 

“Prievartos trauma" groja ilgiau nei valandą nuo vienos dai- 
nos peršokdama prie kitos, chaotiškas triukšmas nenutyla nė se- 
kundei. Viskas vardan estetikos. Kai tik muzika nutils, grupės 
pasirodymas baigsis. Hairas pirmą kartą fiziškai pajunta įsiaud- 
rinusios minios šurmulį - nuo veriančio ūžesio vibruoja galva ir 
spengia ausų būgneliai. 

Į gausmą įsiterpia keistas dunksėjimas, tarsi kažkas kūju tal- 
žytų geležinę statinę. Akimirką Hairui dingojasi, jog per estaka- 
dą, virš galvos, prabildėjo sunkvežimis. Tačiau garsas skamba 
tolygiai ir nenuslopsta. Sklinda iš užnugario. Kiti žmonės gręžiasi 
norėdami įžiūrėti jo šaltinį ir kaipmat pasišalina iš kelio. Hairas 
atsisuka taip pat traukdamasis į šoną. 

Atvykėlis pasirodo besantis neįtikėtinai didelis ir juodas. Tie- 
siog nuostabu, kaip toks žaliūkas sugeba išsilaikyti ant motociklo, 
net jei šis - masyvus, riaumojantis “Harlis". 

Pataisa. Tai “Harlis", prie kurio prilipdytas savotiškas lop- 
šys. Motociklui iš dešinės ant vieno rato rieda juoda, glotnių ra- 
ketos formų priekaba. Bet joje niekas nesėdi. 

Vėlgi keista, jog velniškai stambus vyriškis neaptekęs rieba- 
lais. Jis dėvi aptemptus rūbus - lyg ir odinius, bet ne visai, - pro 
kuriuos matyti tik raumenų reljefai. 

Žmogus važiuoja pirmyn taip lėtai, kad “Harlis neabejotinai 
apvirstų, jei ne lopšys. Staigiais pirštų judesiais jis protarpiais 
krypteli droselį. 

Įspūdį dėl gigantiškų vyriškio gabaritų sustiprina tai, jog jis 
atrodo bekaklis. Platėjanti galva kone susilieja su pečiais. Iš pra- 
džių Hairas mano regįs kažkokį avangardinį šalmą, tačiau, 
“Harliui" burzgiant pro šalį, paaiškėja, jog virpantis šydas - tai 
juoda kupeta plaukų, užkritusių ant pečių, nutįsusių mažne iki 
juosmens. 

Besigrožėdamas šukuosena, Hairas mato, kaip žmogus pa- 
kreipia galvą ir spokso į jį. Bent jau jo pusėn. Sunku pasakyti, į 
ką milžinas žiūri, nes pusę jo veido dengia lygi akinių plokštė su 
horizontaliomis siauromis išpjovomis. 

Baikeris dėbso į Hairą. Apdovanoja ta pačia “apsitriesk vie- 
toje“ tipo šypsena, kurią demonstravo šiek tiek anksčiau, kai 

hakeris stypsojo “Juodosios saulės“ tarpduryje, o jis tūnojo vie- 
šajame Realybės terminale. 

Čia Varnas. Vyrukas, kurio ieško Chuanita. Vyrukas, nuo 
kurio, anot Lagoso, derėtų laikytis atokiau. Hairas matė jį prie 
įėjimo į “Juodąją saulę". DaSdas gavo iš jo Lavinos kortelę. 

Ant milžino kaktos didžiosiomis raidėmis ištatuiruoti du 
žodžiai: SAVITVARDOS STOKA. 

Hairas krūpteli, vos nepašoka iš vietos, kai Vitalijus Černo- 
bilis ir “Tirpikliai užgroja savo pirmąją kompoziciją “Spindulinis 
nudegimas". Ausis perrėžia šaižaus griausmo viesulas; jausmas 
toks, tarsi būtum nusviestas ant sienos, iš kurios styro tūkstan- 
čiai kabliukų. 

Šiais laikais daugumą Amerikos valstijų sudaro franšizės ar- 
ba provinklavai - miestai-valstybės, pernelyg maži, kad galėtų 
turėti kalėjimus arba nuosavą teisinę sistemą. Štai kodėl, jei kaž- 
kas nusikalsta, jos stengiasi kuo greičiau sugalvoti atitinkamą ir 
paprastai nemalonią bausmę: išperia, konfiskuoja turtą, viešai 
pažemina arba - tais atvejai, kai prasižengėlis pasižymi agresyviu 
būdu - ant matomos kūno dalies ištatuiruoja perspėjimą. SAVIT- 
VARDOS STOKA. Akivaizdu, kad viename iš provinklavų ši- 
tas tipas kaip reikiant pasiautėjo. 

Sekundės dalį Varno skruostą nutvieskia raudonos grotelės. 
Jos žaibiškai susitraukia iki taško, smigusio į dešiniąją akį. Bai- 
keris papurto galvą, žvilgsniu bando surasti lazerinio spindulio 
šaltinį, bet šviesa jau užgeso. Lagosas spėjo nuskenuoti jo tin- 
klainę. 

Dabar aišku, ką chimera čia veikia. Jį domina ne Hairas ar 
Vitalijus Černobilis, o Varnas. Lagosas kažkaip sužinojo, kad i!- 
gaplaukis milžinas užsuks į koncertą. Dabar jis slapstosi netolie- 
se, filmuoja “Harlio" savininką, radaru naršo jo kišenes, fiksuoja 
pulsą ir alsavimo dažnį. 

Hairas įjungia savo mobilųjį. 

- N.J., - ištaria jis, ir telefonas automatiškai surenka kurje- 
rės numerį. 

Tenka luktelėti kelias minutes, kol ji atsiliepia. Dėl muzikan- 
tų keliamo triukšmo beveik nieko neįmanoma girdėti. 

- Kokio velnio skambini? 

- Atleisk, kad trukdau, N.J. Čia vyksta šis tas rimta. Aš ste- 
biu vieną stambų baikerį, vardų Varnas. 

- Jūs, prakeikti hakeriai, niekada nenustojate dirbti. 

- Todėl mes ir esame hakeriai, - atkerta Hairas. 

- Aš irgi paseksiu tą Varną, - pažada mergina. - Kada nors 
vėliau, kai užsimanysiu padirbėti. 

Ryšys nutrūksta. 

Varnas porą sykių apvažiuoja minią palei jos pakraštį, lėtai ir 
tingiai, žvalgydamasis į visas puses. Jis erzinančiai ramus ir nie- 
kur neskuba. 

Staiga baikeris nutolsta nuo žiūrovų į tamsą. Vėl dairosi, aki- 
mis skenuodamas lūšnyno perimetrą. Galų gale pasuka savo 
“Harlį"" taip, kad motociklas tiesiu taikymu nuburzgia prie budelių 
boso. Žmogaus su safyriniu kaklaraiščio segtuku bei smailia 
barzdele, stovinčio viduryje asmens sargybinių būrio. 

Hairas braunasi pro ekstremalų spūstį “Harlio" kryptimi, tie- 
sa, stengiasi tai daryti nepastebimai. Iš visko sprendžiant, nusi- 
mato kažkas įdomaus. 

Varnui artėjant, sargybiniai susispiečia ratu aplink savo še- 
fą. Milžinui privažiavus prie apsauginio žiedo, budeliai traukiasi 
į šalis, tarytum baikeris būtų apsuptas neregimo jėgos lauko. Pa- 
galiau Varnas sustoja, teikiasi nuleisti savo aulinius ant žemės. 
Prieš nulipdamas nuo “Harlio", ant rankenų spusteli kelis jungik- 
lius. Paskui, žinodamas, kokia procedūra jo laukia, atsistoja, pra- 
skečia kojas ir pakelia aukštyn rankas. 

Iš abiejų šonų prieina po budelį. Jie neatrodo labai patenkinti 
būsima užduotimi, nuolat šnairuoja į motociklą. Bosas ragina sa- 
vo parankinius šūksniais bei rankų mostais. Sargybiniai gniaužia 
delnuose metalo detektorius. Tačiau šiais apieškoję Varną, jie 
nieko neranda, netgi smulkių monetų. Žmogus - organiškas šimtų 
procentų. Vadinasi, perspėjęs dėl peilio Lagosas išlaužė tai iš 
piršto. 

Budelių porelė paskubomis grįžta prie pagrindinės grupės. 
Varnas nuseka pavymui. Smailiabarzdis žengia atatupstas, pa- 

kelia rankas reikalaudamas sustoti. Paklusęs baikeris vėl išsišie- 
pia. 

Nusisukęs budelių bosas mosteli į juodą “BMW". Galinės 
durelės prasiveria ir iš mašinos išnyra smulkus juodaodis jau- 
nuolis, žvelgiantis pro apvalius akinių stiklus, su džinsais ir baltais 
sportbačiais. Tipiškas studentas. 

Jis lėtai pėdina link Varno kažką Žvejodamas savo kišenėje. 
Tai rankinis prietaisas, perdėm didelis, kad būtų skaičiuoklė. Vir- 
šutinę aparato dalį dengia klaviatūra. Viename jo gale, kuriuo 
studentas taikosi į Varną, matyti nedidukas langelis. Žemiau kla- 
viatūros blykčioja raudona lemputė ir žvilga duomenų ekranas. 
Studentas užsidėjęs ausines, laidu sujungtas su jo įrengimu. 

Pradžioje jis nukreipia langelį į žemę, paskui į dangų, galiau- 
siai į Varną, neatplėšdamas akių nuo žybčiojančios raudonos 
lemputės bei ekrano. Galima pagalvoti, jog studentas atlieka 
kažkokį religinį ritualą, priimdamas skaitmeninę žinią iš padangių, 
žemės dvasių bei juodojo angelo, įgavusio baikerio pavidalą. 

Kas žingsnį stabčiodamas jis pamažu artėja prie Varno. Hai- 
ras mato, jog lemputė blyksi neritmiškai. 

Likus jardui iki milžino, studentas porą kartų apsuka jį ratu. 
Prietaisą laiko nutaikęs į tiriamą objektą. Pabaigęs darbą ryžtin- 
gai drožia link motociklo. Kai atstato savo ginklą į “Harlį"", rau- 
donoji lempelė pradeda mirksėti gerokai sparčiau. . 

Nusimesdamas nuo galvos ausines jaunuolis grįžta pas bu- 
delių vadą, apsimaino su juo keliomis frazėmis. Budelis klausosi 
studento nenuleisdamas akių nuo Varno, kelis sykius linkteli, pa- 
plekšnoja juodaodžiui per petį ir nusiunčia į "BMW". 

Tai buvo Geigerio skaitiklis. 


Plačiais žingsniais Varnas žirglioja prie budelių boso. Jiedu 
paspaudžia vienas kitam rankas. Standartiškai, europietiškai, be 
jokių ekstravagantiškų išsidirbinėjimų. Visgi bičiulišku pasisvei- 
kinimu čia nė nekvepia. Smailiabarzdžio akys per plačiai išspro- 
gintos, į kaktą įsirėžia gilios raukšlės; jo veido išraiška bei povy- 
za rėkte rėkia: patraukite nuo manęs šitą marsietį! 

Varnas keliauja atgal link savo radioaktyvaus motociklo, at- 
sega porą diržų, nukelia metalinį lagaminą. Įteikia jį pagrindiniam 

budeliui ir vėl pakrato šio ranką. Po akimirkos nusisuka, labai lė- 
tai bei ramiai nužingsniuoja prie “Harlio"' ir pasišalina, tykiai par- 
piant varikliui. 

Hairas mielai paslankiotų aplinkui sekdamas tolimesnę įvykių 
eigą, bet nujaučia, kad Lagosas viską nufilmuos. Be to, jis turi 
kitokių reikalų. Scenos pusėn pro minią skverbiasi du limuzinai. 


Prabangūs automobiliai sustoja, iš jų išvirsta japonai. Apsi- 
rengę tamsiais, nuobodžiais kostiumais, atvykėliai nejaukiai min- 
džikuoja vakarėlio/šėlionių verpete nelyginant sauja sulūžusių 
nagų, plūduriuojančių spalvotoje želatinoje. Sukaupęs drąsą Hai- 
ras prisispaudžia prie mašinos ir pažvelgia pro langą, kad įsitikin- 
tų, ar salone išties sėdi asmuo, kurio jis tikėjosi sulaukti. 

Pro užtamsintą stiklą nieko nemato. Tenka-pasilenkti ir be- 
maž prilipdyti veidą prie lango, tokiu būdu demonstruojant aki- 
vaizdžius norus. 

Vis dar jokios reakcijos. Neapsikentęs jis pabeldžia. 

Tyla. Hairas išsitiesia, nužvelgia palydą. Jį stebintys japonai 
tučtuojau nukreipia akis į šoną staiga prisiminę, jog reikėtų prisi- 
degti cigaretę arba patrinti kaktą. 

Iš limuzino sklinda šviesa, kurios šaltinis pakankamai ryškus, 
kad matytųsi pro užtamsintą stiklą. Tai stačiakampis televizo- 
riaus ekranas. 

Po velnių, juk čia Amerika. O Hairas - pusiau amerikietis. 
Užteks tų absurdiškų mandagybių. Jis atšauna dureles ir įsmei- 
gia akis į limuzino saloną. 

Sušis Ka kiūto įsispraudęs tarp dviejų jaunų japonų, progra- 
muotojų iš vaizdo efektų kūrėjų komandos. Iš užgesintos šukuo- 
senos teliko oranžinės afrikietiškos garbanėlės. Jo kūną dengia 
kai kurios sceninio kostiumo dalys. Matyt, Sušis Ka apsispren- 
dė priimti Hairo pasiūlymą ir šį vakarą ketina sudalyvauti kon- 
certe. 

Jis žiūri populiarią televizijos laidą, vadinamą “Liudininkas". 
Serialą sukūrusi CŽK parduoda jį visoms didžiosioms studijoms. 
Tai realybės šou: pasirinkusi vieną iš savo agentų, vykdantį “ne- 
švarią" operaciją, kitaip tariant, atliekantį šnipo darbą, CŽK ap- 
rūpina jį chimeros įranga, o visi garsai bei vaizdai persiunčiami į 

pagrindinę Lenglio bazę. Gauta medžiaga montuojama į valan- 
dos trukmės kassavaitinę programą. 

Realybės šou Hairo nedomina. Pradėjus dirbti CŽK,, tokia 
laida paprasčiausiai kelia susierzinimą. Tačiau žmonės mėgsta ją 
aptarinėti, todėl jis žino, jog šį vakarą transliuojamas priešpasku- 
tinis epizodas iš penkių dalių serialo. Centrinė žvalgyba slapta 
perkėlė savo žmogų ant Plausto, kur jis stengiasi įsiskverbti į 
vieną iš daugybės margaspalvių, sadistiškų piratų gaujų: Briuso 
Li organizaciją. 

Hairas įsitaiso limuzine ir pažvelgęs į ekraną spėja išvysti, 
kaip Briusas Li artėja prie nelaimėlio šnipo-chimeros, pėdinda- 
mas apkerpėjusiu koridoriumi, kažkokiame apleistame Plausto 
laive. Nuo rasotų samurajaus kardo ašmenų kapsi lašai. 

- Briuso Li žmonės įviliojo šnipą į spąstus senoje, plaukiojan- 
čioje korėjiečių gamykloje, pačiame Branduolyje, - paaiškina vie- 
nas Sušio Ka parankinių. - Dabar jo ieško. 

Staiga į Briusą Li sminga prožektoriaus šviesa, nuo kurios jo 
deimantiniai žandikauliai, firminis ženklas, tvyksteli it galaktikos 
atšaka. Ekrano viduryje pakimba taikiklio kryžiukas, sustingęs 
ant pirato kaktos. Nutaręs išsikapstyti iš nelemtos košės, šnipas 
ketina suskaldyti Briuso Li kaukolę kažkokiu galingu CŽK gin- 
klu. Šone sušmėžuoja tamsus pavidalas, kuris užstoja banditų 
vadą. Nūnai kryžiukas nutaikytas į... į ką būtent? 

Jei norite tai sužinoti, kitą savaitę žiūrėkite tęsinį. 

Hairas atsisėda priešais Sušį Ka ir programuotojus, šalia te- 
levizoriaus, todėl žvelgia į reperį tarsi iš ekrano. 

- Aš esu Hairas Protagonistas. Kiek suprantu, jūs gavote 
mano žinutę? 

- Stabu! - šūkteli Sušis Ka pavartodamas žargonišką, visais 
gyvenimo atvejais Holivude vartojamo būdvardžio “nuostabus" 
sutrumpinimą. - Haira-san, aš jaučiuosi nepaprastai jums skolin- 
gas už galimybę, kuri pasitaiko vieną kartą gyvenime, pade- 
monstruoti savo kūrinėlius tokiai auditorijai. - Žodžius jis taria ja- 
poniškai, išskyrus frazę “vieną kartą gyvenime". 

- Nuolankiai atsiprašau už tai, kad buvau priverstas taip pas- 
kubomis organizuoti jūsų pasirodymą. 

- Jūs mane skaudinate, jei išties galvojate turįs atsiprašyti. 

Juk man suteikta proga, dėl kurios japonų reperis paaukotų viską 
pasaulyje - aš pristatysiu savo kuklius darbus tikriems Los An- 
dželo getų senbuviams. 

- Man labai nemalonu pripažinti, bet šitie fanai nėra getų 
senbuviai. Tai ekstremalai. Riedlentininkai, mėgstantys tiek re- 
pą, tiek sunkųjį metalą. 

- O... na, man tas pats, - atsiliepia Sušis Ka. Balso intonacija 
liudija, kad jam anaiptol ne tas pats. 

- Tačiau koncertą stebi budelių atstovai, - įsiterpia Hairas, 
žaibiškai net pagal savo standartus sumąstęs, kaip išsisukti iš 
keblios padėties. - Jeigu jūsų pasirodymą žiūrovai įvertins teigia- 
mai, dėl ko nė trupučio neabejoju, jie paskleis naujienas visoje 
bendruomenėje. 

Sušis Ka nuleidžia langą. Decibelų lygis akimoju išauga pen- 
kiagubai. Jis spiginasi į minią, penkis tūkstančius potencialių rin- 
kos dalyvių, džiazuojantį jaunimėlį. Jie nėra girdėję netobulos 
muzikos. Per savo kompaktinių diskų grotuvus klausosi skaitme- 
niniu būdu atšlifuotų garsų arba renkasi į koncertus, kuriuose 
groja geriausios faz-grandžo grupės, atvykusios į Los-Andželą 
tam, kad išgyventų gladiatoriškoje klubų aplinkoje ir išgarsėtų. 
Sušio Ka veide atsispindi džiaugsmas, sumišęs su siaubu. Netru- 
kus jam teks pakilti į sceną ir paimti į rankas mikrofoną. Priešais 
kunkuliuojančią biomasę. 

Hairas pirmasis išlipa iš mašinos, gan lengvai pravalo repe- 
riui kelią. Atlikęs savo darbą pasišalina. Daugiau neverta tuščiai 
eikvoti laiko tokiai smulkmei, kaip Sušis Ka. Juk netoliese suki- 
nėjasi Varnas, gerokai įspūdingesnis galimų pajamų šaltinis. Nie- 
ko nelaukdamas jis braunasi į periferiją. 

- Ei! Žmogau su kardais! - nuskamba kažkieno balsas. 

Atsigręžęs Hairas pastebi, kad jam moja tvarkdarys, įsisu- 
pęs į žalią apsiaustą. Neaukštas, raumeningas apsaugos vadas 
su ausinėmis ir mikrofonu. 

- Spyglius, - prisistato vyriškis ištiesdamas ranką. 

- Hairas. - Pasisveikinęs jis įteikia savo vizitinę kortelę. 
Bendraujant su tais vyrukais, nederėtų slapukauti. - Kuo galė- 
čiau padėti, Spygliau? | 

Tvarkdarys perskaito, kas parašyta kortelėje. Visa savo po- 

vyza spinduliuoja perdėtą, kariškiams būdingą mandagumą. Jis 
ramus, santūrus, žodžiu, sektinas pavyzdys, kaip vidurinės mo- 
kyklos futbolo komandos treneris. | 

- Koncertą prižiūrite jūs? 

- Jei tik tai įmanoma. 

- Pone Protagonistai, prieš porą minučių mums paskambino 
jūsų draugė, vardu N.J. 

- Ar jai nieko nenutiko? 

- Ne, sere, visiškai nieko. Ar pamenate blakę, su kuria kal- 
bėjotės koncerto pradžioje? 

Hairui neteko anksčiau girdėti tokia prasme vartojamo termi- 
no “blakė", bet jis supranta, jog Spyglius turi omenyje chimerą 
Lagosą. 

- Taip. 

- Tas ponas pakliuvo į, hmm, nemalonią padėtį, apie kurią 
mums pranešė N.J. Mes pamanėme, kad jums būtų įdomu pa- 
žiūrėti... 

- Į ką pažiūrėti? Kas čia vyksta? 

- Hmm, gal eikite su manimi. Kartais lengviau parodyti nei 
papasakoti. 

Spyglius apsisuka. Tuo momentu Sušis Ka pradeda repuoti. 
Jo balsas įsitempęs ir spigus. 


Paklausykite, ką sako Sušis Ka, 
Aš mėgstu repuoti kitokia kalba. 


Manęs klausos kiekvienam mieste, 
Sušio Ka repas yra jėga. 


Moku pasirinkti frazes rėksmingas, 
Stereotipinis šlamštas man nebūdingas. 


Sulig galaktika mano plaukai, 
Naujų technologijų apžavai. 


Sekdamas paskui Spyglių, Hairas išsiveržia iš minios į blau- 
sų lūšnyno pakraštį. Ant estakados pylimo fosforescuoja migloti 

siluetai: tvarkdariai suka ratus aplink kažkokį objektą, pritraukusį 
juos lyg magnetas. 

- Žiūrėkite, kur žengiate, - įspėja Spyglius, jiems pradėjus 
ropštis į pylimą. - Vietomis čia slidu. 


Pagražint tikrovę lengvai galiu. 
Savo žodžiais visiems į klyną kalu. 


Štai jums naujausia repo mada, 
Kurią propaguoja Sušis Ka. 


Fenomenas japonų - ne sumautas bardas, 
Jo liežuvis - aštrus kaip samurajaus kardas. 


Aziją ir Kiniją išmaišęs kiaurai, 
Turtingajai Zonai jis patiko labai. 


Šlaitą apklojusį žvirgždą, regis, nuplautų pirma stipri liūtis. 
Šen bei ten styro šalavijai, kaktusai bei vėjaričiai - nuo užteršto 
oro augalai sudžiūvę, pusmiriai. 

Sunku ką nors įžvelgti, nes apačioje, ant scenos, strykčioja 
Sušis Ka, o ryškiai oranžiniai jo “saulės karūnos" spinduliai 
plaikstosi kone viršgarsiniu greičiu, savo grūdėtu švytėjimu nu- 
tvieksdami piktžoles ir akmenis, įkalindami juos į akinančius, mo- 
mentinius blyksnius. 


Požemių mulkiai, išgirsti metas, 
Kaip skamba branduolinis Sušio Ka repas. 


Pabaisa Godzila - ji mano guru, 
Pati kiečiausia iš visų šventųjų. 


Mutantiškas repas išvers jus iš kojų, 
Savo investicijoms pamatą kloju. 


Sušio Ka akcijų vertė kyla, 
Kitiems reperiams padai jau svyla. 

Sušio Ka korporacija suklestės, 
Geriausias palūkanas jums pažadės. 


Spyglius kopia į šlaitą palei ką tik paliktą motociklo padangų 
vėžę, įsirėžusią į gelsvą birią dirvą. Šalia plataus dryžio, už poros 
pėdų į dešinę, lygiagrečiai driekiasi siauresnis. 

Kuo aukščiau vyrai kyla, tuo pėdsakas gilėja. Ir tamsėja. 
Užuot primindamas įprastą motociklų rato vėžę, jis tampa pana- 
šus į nutekamąjį griovį, skirtą kenksmingoms pramoninėms atlie- 
koms. 


Dabar mano kelias į Ameriką veda, 
Vietiniai pirdžiai jau į kelnes deda. 


Ir sako: “Verčiau į Japoniją tu varyk, 
Ne mums konkurenciją atlaikyt". 


Amerikos reperiai nerimauja, 
Gailiai protekcionizmo reikalauja. 


Jų baimė suprantama, ji pagrįsta, 
Paliks juos gerbėjai dėl Sušio Ka. 


Finansiškai aš galingas esu, 
Ant Amerikos reperių skersą dedu. 


Nevykę jų koncertai, tai tiesa, 
Siūlau jiems paklausyti Sušio Ka. 


Koks renginys turi būt, lai pamato, 
Kol nuo šnekų galutinai nenukvako. 


Vienas iš tvarkdarių, slampinėjančių ant kalvos, neužmiršo 
pasiimti žibintuvėlio. Jam vaikščiojant, šviesos dėmelė šliaužia 
per žemę tarsi prožektoriaus spindulys. Akimirkai nušvinta mo- 
tociklo palikta vėžė, ir Hairas pastebi, kad ji virto raudona de- 
guonies prisotinto kraujo upe. 

„Japonų reperių karys 
Dabar jums angliškai pavarys. 


Abiejom kalbom repuoti galės, 
Gerbėjų visam pasauly turės. 


Honkongo chebra taip pat nuo repo svaigsta, 
Ypač, kai Sušis Ka savo frazėmis švaistos. 


Seniai anglofilai pagaliau suprato, 
Ką reiškia turėti nuosavą žvaigždę savo. 


Dabar Sušio Ka jie galės klausytis, 
O užjūrio reperius lauk varyti. 


Išsikėtojęs skersai padangos pėdsaką, drybso Lagosas. Iš- 
darinėtas kaip lašiša: vienintelis pjūvis nuo išeinamosios angos 
tęsiasi per pilvą, krūtinkaulio vidurį iki pat žandikaulių. Rėžis 
anaiptol ne paviršutinis. Vietomis jis toks gilus, kad siekia stubu- 
rą. Juodus nailono dirželius, kuriais kompiuterinė sistema buvo 
pritvirtinta prie Lagoso kūno, kažkas tvarkingai perkirto ties 
juosmeniu, ir pusė modulių komponentų išsibarstė dulkėse. 


Kai radijo eterį užvaldysiu, 
Visą pasaulį aplankysiu. 


Savo gerbėjų Sušis Ka neapvils, 
Jo akcijos ateityje tik kils. 


Jų vertė šoktelės taip aukštai, 
Kad vietiniams reperiams šiaušis plaukai. 


17 
Džeisonas Brekinridžas vilki tamsiai rudą sportinę striukę. 


Tai Sicilijos spalva. Jis pats niekada nesilankė Sicilijoje. Gal kada 
nors ten nuvyks, jei gaus premiją. Norėdamas nemokamai nu- 

keliauti į Mafijos gimtinę, Džeisonas privalo sukaupti 10 000 
“krikštatėvio" taškų. 

Kryžiaus žygio pradžią lydėjo palankios aplinkybės. Atidaręs 
Naujosios Sicilijos franšizę, jis automatiškai gavo 3333 “krikšta- 
tėvio" taškus. Pridėkime vienkartinę pilietybės premiją, sudarytą 
iš penkių šimtinių, ir paaiškės, jog taškų balansas gana neblo- 
gas. Skaičiai registruojami didžiajame kompiuteryje, Brukline. 

Džeisonas užaugo vakariniuose Čikagos užmiesčiuose, fran- 
šizių kupiname regione. Įstojo į Ilinojaus universiteto verslo mo- 
kyklą, kur jo pažymių vidurkis siekė 2,9567 balo, paskutiniame 
kurse rašė diplominį darbą, pavadintą “Etnografinių, finansinių ir 
parakarinių aspektų sąveika tam tikrose rinkose“, kuriame ana- 
lizavo teritorinius karus tarp Naujosios Sicilijos ir Narkolumbijos 
franšizių, vykstančius jo gimtajame Auroros miestelyje. 

Narkolumbijos atstovybei, paminėtai darbe, vadovavo Enri- 
kė Kortazaras. Džeisonas porą sykių šnekėjosi su juo telefonu, 
tačiau jiedu niekuomet nebuvo susitikę akis į akį. 

Ponas Kortazaras pasveikino Džeisoną su koledžo baigimu 
susprogdindamas Brekinridžų mini furgoną, stovėjusį mašinų 
aikštelėje, ir nepagailėjęs vienuolikos automato apkabų, kad su- 
varpytų priekinę jų namo sieną. 

Laimei, ponas Karuzas, valdęs vietinį Naujosios Sicilijos 
franšizių tinklą, kaip tik ruošėsi numauti paskutines Enrikės Kor- 
tazaro kelnes ir iš anksto žinojo apie būsimą antpuolį - matyt, 
slapčia pasiklausė prastai apsaugotų Narkolumbijos mobiliųjų te- 
lefonų arba mėgėjiškų racijų. Jis laiku perspėjo Džeisono šeimą, 
todėl vidurnaktį, kai namą varpė kulkos, Brekinridžai mėgavosi 
šampanu Senosios Sicilijos užeigoje, stovinčioje prie 96-ojo plen- 
to. 

Suprantama, verslo mokyklai surengus karjeros dienas, 
Džeisonas nedelsdamas patraukė link Naujosios Sicilijos pavili- 
jono. Jis žinojo turįs padėkoti ponui Karuzui už tai, kad šis išgel- 
bėjo šeimą nuo garantuotos mirties. 

- Baik jau, Džesi, aš tik kaimyniškai ištiesiau pagalbos ran- 
ką, - pareiškė ponas Karuzas, pliaukštelėjęs delnu Džeisonui per 
tarpumentę, spūstelėdamas aguročio apimties jo raumenis. Bre- 

kinridžas nerijo steroidų taip dažnai, kaip būdamas penkiolikos 
metų, tačiau sugebėjo išsaugoti puikią fizinę formą. 

Ponas Karuzas gimė ir augo Niujorke. Per karjeros dienas jo 
paviljonas buvo populiariausias. Verslo mokykla pasirūpino, kad 
šventė vyktų erdvioje Profsąjungos parodų salėje. Šios grindis 
išdažė tariamomis gatvėmis. Keli susikertantys “prospektai" pa- 
dalino patalpą į kvadratus, o įsivaizduojamuose kelkraščiuose įsi- 
kūrė įvairių franšizių bei valstybių paviljonai. Provinklavų ir 
smulkesnių kompanijų staliukai slėpėsi “skersgatviuose", kvad- 
ratų gilumoje. Pono Karuzo valdoma Naujosios Sicilijos atstovy- 
bė apsistojo didžiojoje sankryžoje. Prie jos išsirikiavo verslo mo- 
kyklos absolventai, tačiau ponas Karuzas, pamatęs Džeisoną, 
čiupo jį už rankos ir ištraukė iš eilės. Lūkuriuojantys prie pavil- 
jono nudelbė Brekinridžą pavydžiais žvilgsniais, nuo kurių Džei- 
soną apėmė pakili nuotaika. Jis jautėsi esąs ypatingas. Asmeni- 
nis dėmesys - tai išskirtinis Naujosios Sicilijos bruožas. 

- Na, aš ketinau užsukti čia ir į Didįjį Pono Li Honkongą, nes 
mane labai domina naujausios technologijos, - atsakė Džeisonas 
į tėviškus klausimus. Ponas Karuzas savo ruožtu stipriau pa- 
spaudė vaikino ranką. Sprendžiant iš balso intonacijos, jis nema- 
loniai nustebo, bet kol kas nenusivylė Džeisonu. 

- Į Honkongą? Ką toks protingas baltas vaikis veiks sumau- 
tame japoškių užkampyje? 

- Teoriškai jie ne japonai, - paprieštaravo Džeisonas. - Hon- 
konge dominuoja išeiviai iš Kantono... 

- Visi jie japoškės, - atšovė ponas Karuzas. - Žinai, kodėl 
taip sakau? Ne todėl, kad esu sušiktas rasistas, nes taip nėra. 
Tiesiog tiems tipams, tiems japoškėms, mes - svetimšaliai šėto- 
nai. Štai kaip jie mus vadina. Svetimšaliais šėtonais. Kaip tau 
patinka? 

Džeisonas mandagiai nusijuokė. 

- Mes tiek daug dėl jų padarėme! Tačiau Amerikoje, Džesi, 
mano berniuk, kiekvienas iš mūsų yra svetimšalis šėtonas. Juk 
mes suvažiavome čia iš viso pasaulio, išskyrus prakeiktus indė- 
nus... Tikiuosi, tu nesirengi apsilankyti Lakotos Tautos paviljo- 
ne? 

- Ne, pone Karuzai. 

- Teisingas požiūris. Sutinku su tavimi. Bet aš nukrypau nuo 
temos. Kilę iš unikalių etninių ir kultūrinių sluoksnių, privalome 
ieškotis darbo organizacijoje, kuri gebėtų įvertinti ir išsaugoti in- 
dividualumą, skatindama asmenybes susilieti į vieną funkcionuo- 
jančią visumą. Ar aišku, kur lenkiu? 

- Taip, sere, aš suprantu jūsų mintį, - patvirtino Džeisonas. 

Nusivedęs vaikiną atokiau nuo Naujosios Sicilijos paviljono, 
ponas Karuzas lėtai žingsniavo metaforine “Galimybių"' gatve. 

- Kaip manai, kokios verslo organizacijos atitinka mano api- 
būdinimą, Džesi? 

- Na... 

- Tik ne sušiktas Honkongas. Jis tinka baltaodžiams, norin- 
tiems, bet negalintiems tapti japoškėmis. Juk tu nenori būti japoš- 
ke, ar ne? 

- Cha-cha. Ne, sere. 

- Žinai, ką girdėjau? - Ponas Karuzas paleido Džeisono ran- 
ką, apsigręžė ir mažne prisiplojo prie vaikino krūtinės. Šnekėda- 
mas jis taip gestikuliavo, kad pirštais gniaužiamas cigaras pra- 
švilpė pro jaunuolio ausį it liepsnojanti strėlė. Draugiškas pokal- 
bis įgavo konfidencialumo atspalvį. Taip nutinka, kai pora ben- 
dradarbių pradeda pasakoti vienas kitam anekdotus. - Japonijoje, 
jei susimauni, tau nukerta pirštą. Žybt. Ir baigta. Prisiekiu Dievu. 
Tu manimi tiki? 

- Tikiu. Bet toks paprotys įsigalėjęs ne visoje Japonijoje. Tik 
jakudzoje. Japonų mafijoje. 

Ponas Karuzas atkragino galvą ir nusikvatojo vėl apkabinda- 
mas Džeisono pečius. 

- Žinai, Džesi, tu man patinki. Japonų mafija. Čia tai bent. 
Ar tu kada nors girdėjai, kad mus vadintų “Sicilijos jakudza"? 

Džeisonas prajuko. 

- Ne, sere. 

- Ar žinai kodėl? Žinai? - ponas Karuzas surimtėjo. Atėjo 
metas svarbiai, reikšmingai pokalbio daliai. 

- Kodėl, sere? | 

Ponas Karuzas apsuko Džeisoną ant kulno, kad jis pažvelgtų 
į "kelio" galą, kur sankryžoje tarytum Laisvės Statula iškiliai 
dunksojo dėdės Enzo atvaizdas. 

- Todėl, kad Mafija yra viena, sūneli. Tiktai viena. Ir tu ga- 
lėtum jai priklausyti. 

- Tačiau konkurencija... 

- Ką? Juk baigei mokslus su trijų balų vidurkiu! Tu atspardy- 
si visiems subines, sūneli! 

Kaip ir bet kuris kitas franšizės valdytojas, ponas Karuzas 
galėjo naudotis “teritorijų tinklu“, per kurį Naujoji Sicilija atseka 
vadinamas “perspektyvias" zonas. Jis nusivedė jaunuolį į pavil- 
joną eilėje laukiančios smulkmės akivaizdoje (Džeisonas velniš- 
kai tuo apsidžiaugė) ir prisijungė prie tinklo. Džeisonui tereikėjo 
išsirinkti regioną. 

- Pietų Kalifornijoje mano dėdė prekiauja padėvėtomis ma- 
šinomis, - dvejodamas tarė jis. - Kiek teko girdėti, tai sparčiai be- 
sivystanti teritorija, ir... 

- - Ir ten pilna perspektyvių zonų! - ponas Karuzas subarbeno 
pirštais per klaviatūrą. Atsitraukęs nuo ekrano, pamojo ranka į 
Los Andželo žemėlapį, kuriame nestigo raudonomis dėmelėmis 
pažymėtų neužimtų sektorių. - Rinkis, Džesi, mano berniuk! 


Dabar Džeisonas Brekinridžas - Naujosios Sicilijos Nr. 5328 
vadybininkas. Kiekvieną rytą jis užsimeta ant pečių sportinę rudą 
striukę ir savo “Oldsmobiliu" važiuoja į darbą. Dauguma jaunų 
verslininkų vairuotų “BMW" arba “Akurą", tačiau organizacija, 
kuriai priklauso Džeisonas, moka premijas už puoselėjamas tra- 
dicijas bei šeimos vertybes ir nemėgsta neskoningo užsienietiško 
importo. 

- Jei amerikietiška mašina tenkinasi dėdė Enzas... 

Ant priekinės striukės kišenės blizga išsiuvinėtas Mafijos lo- 
gotipas. Į šį įtraukta raidė “G" reiškia Gambinus - taip vadinasi 
užrašytas vardas “Džeisonas (Akmenskaldys) Brekinridžas". 
Pravardę jis sugalvojo kartu su ponų Karuzu prieš metus, per 
karjeros dienas. Turėti pravardę būtina visiems. Tai pasididžia- 
vimą kelianti tradicija. Šeimoje įprasta pasirinkti tokį vardą, kuris 
parodytų, koks tu esi. 

Būdamas vietinės atstovybės vadybininku, Džeisonas priva- 
lo išdalinti užduotis čionykščiams rangovams. Kas rytą jis pasta- 

to “Oldsmobilį"" priešais biurą ir skubiai neria pro šarvuotas du- 
ris, idant nepakliūtų į akis galimiems Narkolumbijos snaiperiams. 
Tokie manevrai jiems nesutrukdo retsykiais apšaudyti didįjį virš 
franšizės iškilusį dėdę Enzą, tačiau reklaminiai Mafijos skydai, 
prieš nublukdami ir apšiurdami, sugeba atlaikyti daug likimo smū- 
gių. 

Atsidūręs saugioje aplinkoje Džeisonas prisijungia prie “Te- 
ritorinio tinklo“. Ekrane automatiškai pasirodo darbų sąrašas. 
Vadybininkui tereikia surasti užduočių vykdytojus arba pačiam 
jas atlikti. Vienaip ar kitaip su darbais privalu susidoroti. Didesnė 
jų dalis - paprasčiausias prekių pristatymas, kurį jis paskiria kur- 
jeriams. Be to, būtina rinkti mokesčius iš skolininkų ir franšizių, 
sutinkančių, kad jų saugumu rūpintųsi Naujoji Sicilija. Jei dėl vė- 
luojančių mokesčių klientus tenka įspėti pirmą kartą, Džeisonas 
pats važiuoja pas prasižengėlius tuo pabrėždamas, kad jo orga- 
nizacija mėgsta tvarkyti su skolomis susijusius reikalus akis į akį. 
Jei kompiuterio ekrane blyksteli žinutė apie antrą ar trečią įspė- 
jimą, jis dažniausiai pasirašo sutartį su “Tarptautiniais krauge- 
riais“, itin aukštos klasės skolų išmušimo agentūra, kurios rezul- 
tatais jis nė sykio nebuvo nusivylęs. Protarpiais pasitaiko darbų, 
pažymėtų kodu H. Džeisonas nekenčia kodo H, įžiūri jame abi- 
pusio, visuomenę cementuojančio pasitikėjimo išsiderinimą. Daž- 
niausiai su šiomis problemomis susidorojama regioniniu lygiu, o 
Džeisonui telieka užglaistyti pasekmes, kad įvykiai netaptų ne- 
valdomi. 

Šį rytą Džeisonas atrodo ypač žvalus, gyvybingas. “Old- 
smobilis" tviska nuplautas ir išvaškuotas. Prieš įžengdamas į biu- 
rą, jis pakelia nuo asfalto porą mėsainių popierėlių - velniop tuos 
snaiperius. Sklando gandai, jog į pietinį Los Andželo sektorių at- 
vyko dėdė Enzas. Niekada negali žinoti, kada jis pasirodys vie- 
tinėje franšizėje drauge su limuzinų ir šarvuoto transporto svita 
užsimanęs paspausti rankas eiliniams darbuotojams. Taip, šian- 
dieną Džeisonas tūnos biure iki vėlyvo vakaro, kol sulauks žinios, 
jog dėdės Enzo lėktuvas atsisveikino su šiais kraštais ir pakilo į 
dangų. 

Jis įjungia “Teritorinį tinklą". Kaip visada ekrane nušvinta 
darbų sąrašas, tiesa, nelabai ilgas, kadangi visi čionykščio regio- 

no vadybininkai švarinasi ruošdamiesi netikėtam dėdės Enzo ap- 
silankymui. Viena užduotis, prioritetinė, žvilga raudonomis raidė- 
mis. 

Prioritetinis darbas - itin retas reiškinys. Smukusios moralės 
ir aplaidumo simptomas. Kiekvieną nurodymą reikia vykdyti ne- 
delsiant, tačiau kartkartėmis atsiranda tokių užduočių, kurių nie- 
ku gyvu nevalia atidėti arba sumauti. Eilinis vadybininkas, kaip 
Džeisonas, neturi teisės užsakyti prioritetų. Tuo užsiima aukš- 
tesnio laipsnio šulai. 

Kaip paprastai prioritetinis darbas žymimas kodu H. Džeiso- 
nas su palengvėjimu atsidūsta pamatęs, jog raudonomis raidėmis 
išskirtas elementarus siuntinio pristatymas. Iš jo kontoros į Nau- 
jąją Siciliją Nr. 4649, į pietus nuo centro, teks nugabenti tam tik- 
rus dokumentus. 

Toli į pietus. Į Komptoną. Karo zoną. Ilgalaikę narkolum- 
biečių ir Rastafario šaulių citadelę. 

Komptonas. Kurių galų tenykščiams prisireikė asmeniškai 
pasirašytos finansinių jo ataskaitų kopijos? Jiems derėtų visą lai- 
ką eikvoti “kodo H" lygio konkurentams. 

Tiesą sakant, viename iš Komptono kvartalų apsistojo veikli 
Jaunosios Mafijos grupelė, kuriai pasisekė išvaryti visus narko- 
lumbiečius iš savo sektoriaus, o šį paversti “Mafijos saugoma zo- 
na“. Senos moterys vėl vaikšto gatvėmis. Vaikai laukia autobu- 
sų arba žaidžia “klases" ant šaligatvių, ne taip seniai raudonavu- 
sių nuo kraujo balų. Puikus pavyzdys: jei tvarką įmanoma įvesti 
tokiame bjauriame kvartale, tą galima padaryti bet kur. 

Dėdė Enzas ketina asmeniškai juos pasveikinti. 

Šią popietę. 

Naujoji Sicilija Nr. 4649 taps laikinuoju jo štabu. 

Potekstė pritrenkianti. 

Džeisonui įsakyta nusiųsti savo ataskaitas į franšizę, kurioje 
po pietų dėdė Enzas gurkšnos savo “espresso"! 

Dėdė Enzas juo susidomėjo. 

Ponas Karuzas tvirtino turįs daug ryšių, bet nejau jis ben- 
drauja su pačiomis viršūnėlėmis? 

Atsilošus sukamajame žemės spalvos krėsle, Džeisono gal- 

voje kirba mintis, jog po kelių dienų jis galbūt valdys visą regio- 
ną... ar net erdvesnes teritorijas. 

Viena aišku: siuntinio negalima patikėti jokiam kurjeriui ar 
kokiam kitam pienburniui ant riedlentės. Jis sės į “Oldsmobilį" ir 
pats nuvyks į Komptoną, kad pristatytų dokumentus. 

Iki numatyto susitikimo liko dar visa valanda. Žinoma, jis 
išvažiavo pusvalandžiu anksčiau, tačiau vos pagalvojęs apie 
Komptoną - apie šią vietą teko prisiklausyti įvairiausių gandų, 
bet, o Dieve, kam tos istorijos dabar rūpi? - nuspaudžia aksele- 
ratoriaus pedalą, ir mašina lekia tarsi vairuojama maniako. Pi- 
gios, šlykščios franšizės teikia pirmenybę ryškiai geltoniems lo- 
gotipams, todėl Alamedos gatvė, aiškiai matoma priešakyje, pa- 
naši į radioaktyvaus šlapimo čiurkšlę, paleistą į pietus iš negyvo 
Los Andželo centro. Džeisonas nušvilpia jos viduriu nepaisyda- 
mas skiriamosios juostos ir raudonų šviesoforų signalų. 

Dauguma geltonai spindinčių franšizių priklauso Gyvena- 
miesiems Kvartalams, Narkolumbijai, Kaimanams-Plius ar Me- 
tazanijai. Šioje pelkėje tarsi uolėtos salelės išsiskiria Naujosios 
Sicilijos atstovybės - Mafijos placdarmai kovoje prieš galingą 
Narkolumbiją. 

Apšnerkšti sklypai, kurių neperka net “Cypė", visuomet ati- 
tenka į nešvarų verslą pasinėrusiems, ką tik milijoną jenų už 
Narkolumbijos licenziją paklojusiems tipams. Jiems reikia bet ko- 
kio žemės ploto, kurį būtų galima aptverti ir paskelbti nuosava te- 
ritorija. Didesnę dalį gautų pajamų tokios vietinės atstovybės 
siunčia į Medelijiną, kitaip tariant, sumoka franšizės mokesčius, 
sau pasilikdamos tik smulkmę, kad turėtų grynųjų einamosioms 
išlaidoms. 

Kai kas bando sukčiauti: vieną kitą kupiūrą įsikiša į kišenę 
manydami, jog tuo momentu jų nepastebi apsaugos kameros, ir 
leidžiasi tekini į artimiausią Kaimanų-Plius arba Alpių franšizę, 
kurios lenda į tokius rajonus kaip musės prie dvėselienos. Tačiau 
mėgėjai gudrauti veikiai sužino, jog Narkolumbijoje beveik už vi- 
sus prasižengimus baudžiama mirtimi. Teisinė sistema neegzis- 

tuoja, tik “teisingumo daliniai", galintys bet kuriuo paros metus 
bombomis prasiskinti kelią į jūsų franšizę ir nusiųsti jūsų doku- 
mentaciją į priekabumu pagarsėjusį Medelijino kompiuterį. Nė- 
ra nieko blogiau, nei būti sušaudytam prie sienos, supančios jū- 
sų bendrovę, kurią sukūrėte savo rankomis. 

Dėdė Enzas įsitikinęs, jog pabrėždama tradicijas bei šeimos 
vertybes Mafija galėtų nusamdyti nemažai tokių verslininkų 
anksčiau, nei jie taptų Narkolumbijos piliečiais. 

Štai kodėl, Džeisonui veržiantis į Komptono gilumą, daugėja 
gerai pažįstamų plakatų. Kone iš kiekvieno kampo spinduliuoja 
besišypsantis dėdės Enzo veidas. Jis stovi užmetęs ranką ant 
sveikos išvaizdos juodaodžio vaikio pečių, o virš poros žvilga šū- 
kiai: MAFIJA - JŪS TURITE DRAUGĄ ŠEIMOJE! arba AT- 
SIPALAIDUOKITE - JŪS ĮVAŽIUOJATE Į MAFIJOS 
SAUGOMĄ KVARTALĄ! ir DĖDĖ ENZAS VISUOMET 
ATLEIDŽIA. 

Pastaroji frazė tviska virš dėdės Enzo, kuris stovi apkabinęs 
paauglį ir neva rėžia jam griežtą, tėvišką pamokslą. Paveikslas 
užuominomis byloja, jog kolumbiečiai ir jamaikiečiai žudo visus, 
kurie pasitaiko po ranka. 

JOKIU BŪDU, CHOSE! - iškėlęs delną dėdė Enzas stabdo 
“Uziu" mostaguojančią ispanų kilmės šiukšlę; užnugaryje išsiri- 
kiavusi pan-etninė vaikučių ir senelių falanga ryžtingai gniaužia 
beisbolo lazdas bei keptuves. 

Žinoma, narkolumbiečiai tebevaldo prekybos kokos lapais 
rinką, tačiau šis faktorius bus nereikšmingas, kai Meksikalyje 
“Nipon Farmaceptijos" korporacija baigs statyti kokaino sintezės 
gamyklą. Mafija neabejoja, jog bet kuris verslu ketinantis užsiimti 
jaunuolis, išvydęs tuos plakatus, gerai pagalvos, ar verta prisi- 
jungti prie Narkolumbijos. Kam rizikuoti ir būti uždusintam savo 
paties žarnomis kokiame nors dvokiančiame “Pirk ir skrisk" kie- 
me, jei gali apsivilkti naujut naujutėlę tamsiai rudą striukę, įsiliejęs 
į linksmos šeimynėlės gretas? Ypač dabar, kai tarp šių nestinga 
juodaodžių, ispanų ar aziječių capo, kurie gerbs jūsų kultūrinį ta- 
patumą? Žvelgdamas į ateitį, Džeisonas supranta turįs laikytis 
Mafijos visomis keturiomis. 

Tokioje vietoje juodas “Oldsmobilis" - velniškai geras taiki- 

nys. Klaikesnės už Komptoną skylės jam dar neteko regėti. 
Raupsuotieji kepa šunis ant iešmų, vartomų virš geležinių kros- 
nis atstojančių statinių. Valkatos stumia vežimėlius, iki viršaus 
apkrautus varvančiomis milijonų, milijardų vertės dolerių kupiū- 
romis, kurias jie sužvejojo kanalizacijoje. Mašinų numuštos dvė- 
selienos tokios didelės, kad jos tegali būti žmonių palaikais, gaba- 
lais išbarstytais po visą kvartalą. Pagrindinės gatvės pertvertos 
liepsnojančiomis barikadomis. Aplinkui nematyti nė vienos fran- 
šizės. Kartais “Oldsmobilis" pradeda pokšėti. Pradžioje Džeiso- 
nas nesuvokia, iš kur sklinda tie garsai, paskui susigaudo, jog 
kažkas šaudo į mašiną. Kaip gerai, kad jis leidosi įkalbamas dė- 
dės važinėti šarvuotu automobiliu! Supratęs, kas vyksta, jis maž- 
ne sprogsta iš susijaudinimo. Čia tai bent, žmogau! Tie šunsnu- 
kiai pleškina į “Oldsą", o jam nusispjaut! 

Už trijų kvartalų nuo franšizės kiekvieną gatvę blokuoja ka- 
riniai Mafijos furgonai. Ant apdegusių daugiabučių stogų tyko 
kareiviai, laikantys šešių pėdų ilgio šautuvus, dėvintys juodus ap- 
siaustus, ant kurių nugaros švyti penkių colių dydžio fluorescen- 
cinės raidės: MAFIJA. 

Tai tikra, žmogau, nors apsišik vietoje. 

Pririedėjęs prie sargybos posto, Džeisonas pastebi, jog 
“Oldsas"' sustojo virš nešiojamos minos. Jeigu jis - priešas, po 
sekundės mašina pavirs plienine spurga su skyle per vidurį. Bet 
jis ne priešas, o saviškis. Privalo atlikti prioritetinę užduotį. Ša- 
Lia, ant sėdynės, kėpso tvarkingai perrištų dokumentų šūsnis. 

Džeisonui nuleidus langą, Mafijos vadovybę sergėjantis ap- 
sauginis perveria jį tinklainės skeneriu. Jokių nesąmonių su as- 
mens pažymėjimo kortelėmis. Jie sužinos, kas jis toks, per vieną 
mikrosekundę. Atsilošęs sėdynėje Džeisonas pasuka galinio 
vaizdo veidrodėlį, nužvelgia savo šukuoseną. Toji patenkinama. 

- Bičiuli, - prataria sargybinis, - tu neįtrauktas į sąrašą. 

- Klysti, - atšauna Džeisonas. - Aš vežu prioritetinį siuntinį. 
Štai mano dokumentai. 

Jis įteikia įsakymo kopiją apsauginiui, kuris ją perskaito, 
urgzteli ir nudrožia į šarvuotą, antenų girliandomis nukabinėtą 
furgoną. 

Laukti tenka ilgai. Labai ilgai. 


144 


Iš Mafijos franšizės išnyra vyriškis, kuris per niekieno teri- 
toriją nupėdina link perimetro. Tyruose mėtosi apdegusios plytos 
ir susiraizgę elektros laidai, bet nepažįstamas ponas žengia per 
juos, nelyginant Kristus - per Galilėjos jūrą. Jo kostiumas visiškai 
juodas. Kaip ir plaukai. Žmogaus nelydi jokie sargybiniai. Peri- 
metras apsaugotas pakankamai gerai. 

Džeisonas pastebi, kad visi sargybiniai mažumėlę pasitem- 
pia, pasitaiso kaklaraiščius, trūkteli rankogalius. Jis norėtų išlipti 
iš šarvuoto “Oldsmobilio" ir parodyti deramą pagarbą tam vyriš- 
kius, tačiau negali atidaryti durelių, nes jas užstoja stambus ap- 
sauginis, spoksantis į mašinos stogą lyg į veidrodį. 

Po akimirkos žmogus išdygsta prie automobilio. 

- Ar čia jis? - klausia sargybinio. 

Tas dėbso į Džeisoną kelias sekundes tarsi negalėdamas 
patikėti tuo, ką mato, paskui atsisuka į juodašvarkį tipą ir sulinksi 
galva. 

Atsakydamas vyriškis taip pat linkteli, patampo savo ranko- 
galius, prisimerkęs kurį laiką dairosi aplinkui, žiūri į snaiperius, įsi- 
taisiusius ant stogų - visur, tik ne į Džeisoną. Galų gale žengia į 
priekį. Viena jo akis yra stiklinė, todėl vyzdžiai krypsta į priešin- 
gas puses. Džeisono manymu, jis žvelgia kažkur pro šalį. Tačiau 
žmogus varsto “Oldsmobilio"* vairuotoją sveikąja akimi. O gal ir 
ne. Džeisonas nesugeba atskirti sveikosios akies nuo stiklinės. 
Jis sudreba ir apmiršta it šunytis šaldymo kameroje. 

- Džeisonas Brekinridžas, - prabyla juodašvarkis. 

- Akmenskaldys, - primena savo pravardę jaunuolis. 

- Prikąsk liežuvį. Likusią pokalbio dalį tu neištarsi nė žodžio. 
Kai paaiškinsiu tavo klaidas, nenoriu girdėti jokių atsiprašymų, 
nes jau Žinau, jog tu gailiesi. Iš čia išvažiuodamas nedėkosi, kad 
palikau tave gyvą. Net neatsisveikinsi. 

Džeisonas linkteli galva. 

- Nenoriu, kad linksėtum. Tu mane per daug erzini. Nespur- 
dėk ir tylėk. Ką gi, pradėkime. Šį rytą tau buvo patikėtas priori- 
tetinis darbas. Labai lengvas. Tau tereikėjo perskaityti suknistus 
užduoties komentarus. Bet tu neskaitei. Nusprendei asmeniškai 
pristatyti prakeiktą siuntinį. Nors komentaruose aiškiai pasakyta, 
kad to nedarytum. 

Džeisono žvilgsnis sekundei sustingsta ties dokumentų aplan- 
ku, gulinčiu ant sėdynės. 

- Tai mėšlo krūva, - tęsia juodašvarkis. - Mums nerūpi tavo 
sušikti dokumentai. Mums nerūpi nei tu, nei tavo sušikta franši- 
zė, kurią įkūrei Dievo pamirštame užkampyje. Mums buvo reika- 
linga kurjerė. Užduoties komentaruose paminėta, jog siuntinį 
perduotum tavo teritorijoje dirbančiai kurjerei, vardu N.J. Taip 
jau atsitiko, jog dėdė Enzas domisi N.J. ir pageidauja su ja su- 
sitikti. Kadangi tu susimovei, dėdės Enzo noras neišsipildys. 
Ach, kokia tragedija. Kokia gėda. Koks prakeiktas nevykėlis tu 
esi. Savo franšizės nebeišgelbėsi, bet tikėsimės, tau pavyks ne- 
tapti žiurkių ėdalu. 

- Jis nužudytas ne kardu, - pareiškia Hairas. Sukrėstas jis 
nepajėgia stebėtis ir tiesiog spokso į Lagoso lavoną. Emocijos 
greičiausiai užplūs vėliau, kai teks grįžti namo ir pamėginti už- 
migti. Šiuo momentu smegenys, regis, atitrūkusios nuo kūno, ta- 
rytum susileidus milžinišką narkotikų dozę, ir jis išlieka toks pat 
šaltakraujiškas kaip Spyglius. 

- Nejau? Iš kur žinote? - klausia tvarkdarys. 

- Kardo ašmenys perrėžia auką kiaurai. Kaip nukertant ran- 
ką arba, pavyzdžiui, galvą. Nuo kardo kritęs žmogus atrodo kiek 
kitaip. 

- Išties? Ar jūs daug Žmonių nudaigojote kardais, pone Pro- 
tagoniste? 

- Taip. Metavisatoje. 

Porą minučių jie stovi tylėdami, akis įsmeigę į negyvėlį. 

- Pjūvis nepanašus į žaibišką, - tarsteli Spyglius. - Kažkas 
turėjo įtempti jėgas, kad išskrostų šitą blakę. 

- Sprendžiant iš išvaizdos, Varnui jėgų netrūksta. 

- Tiksliai pastebėta. 

- Aš maniau, kad jis neturi ginklo. Visai neseniai budeliai jį 
apieškojo, bet nieko įtartina nerado. 

- Matyt, pasiskolino. Blakė braidžiojo aplink žiūrovus, o mes 

nenuleidome nuo jo akių bijodami, jog tas tipelis gali įsiutinti Var- 
ną. Jis ieškojo filmavimui patogios vietos. 

- Kuo aukštesnį tašką susirandi, tuo geriau funkcionuoja šioji 
stebėjimo įranga, - atsiliepia Hairas. 

- Todėl blakė užsiropštė ant pylimo. Akivaizdu, kad žudikas 
žinojo, kur ieškoti savo aukos. 

- Dulkės, - sumurma Hairas. - Pažiūrėkite į lazerius. 

Apačioje Sušis Ka sukasi piruetu, kai nuo jo kaktos atšoka 
alaus butelis. Pylimą užlieja pliūpsnis lazerinių spindulių, aiškiai 
regimų vėjo sklaidomose dulkėse: 

- Tas vyrukas - blakė - naudojosi lazeriais. Kai tik jis užlipo 
ant estakados... 

- Lazeriai išdavė jo koordinates, - užbaigia Spyglius. 

- Ir Varnas nesunkiai jį aptiko. 

- Na, mes netvirtiname, jog būtent jis yra žudikas. Visgi 
man reikėtų Žinoti, ar šis asmuo... - jis linkteli į lavoną, - ...galėjo 
iškrėsti ką nors tokio, dėl ko Varnas nuspręstų, kad jam gresia 
pavojus. 

- Kas čia, grupinė terapija? Kam rūpi, kas vaidenasi Var- 
nui? 

- Man, - niūriai atkerta Spyglius. 

- Lagosas buvo paprasčiausia chimera. Informacijos siur- 
blys. Šis tipas nedalyvavo tikrose slaptose operacijose, antraip jis 
nebūtų apsikarstęs tokia įranga. 

- Kodėl, jūsų manymu, Varnas taip susierzino? 

- Turbūt jam nepatinka būti stebimam, - patraukia pečiais 
Hairas. 

- Aha. Jums derėtų tai prisiminti. - Spyglius priglaudžia del- 
ną prie ausies, kad išgirstų balsus, sklindančius iš racijos ausinių. 
- N.J. matė, kaip įvyko žmogžudystė? - klausia Hairas. 

- Ne, - sumurma tvarkdarys ir po kelių sekundžių priduria: - 
Užtat pastebėjo, kaip Varnas pasišalino iš nusikaltimo vietos. 
Dabar jį seka. 

- Kokio velnio? 

- Spėju, kad klausosi jūsų nurodymų. 

- Aš negalvojau, kad ji nutars sekti žudiką. 

- Na, mergina nežino, jog Varnas nudėjo žmogų. Ji ką tik 

paskambino ir pranešė, kad “Harlis" traukia į Kinų Rajoną. - 
Staiga Spyglius nudriuokia pylimu aukštyn, link poros tvarkdarių 
mašinų, stovinčių šalikelėje. | 

Hairas bėga įkandin. Po daugybės kautynių kardais jis įga- 
vęs puikią fizinę formą, tad Spyglių pasiekia tuo metu, kai šis nu- 
sigauna iki automobilio. Vairuotojui atrakinus elektrines dureles, 
tvarkdarys įsitaiso ant priekinės sėdynės, o Hairas smunka į ma- 
šinos galą. Spyglius apsisuka ir nudelbia jį pailsusiu žvilgsniu. 

- Aš niekam netrukdysiu, - pažada Hairas. 

- Dar viena smulkmena... 

- Žinau. Nesiskeryčioti prieš Varną. 

- Teisingai. 

Spyglius stebeilijasi į jį dar sekundę, tada apsigręžia ir rankos 
mostu paragina vairuotoją judėti iš vietos. Iš spausdintuvo, su- 
montuoto virš prietaisų skydelio, nekantriai išplėšia dešimties pė- 
dų ilgio popieriaus juostą, peržvelgia pranešimus. 

Toje juostoje Hairas pastebi daugybę nuotraukų, priklausan- 
čių budelių vadeivai, smailiabarzdžiui ilgšiui, su kuriuo Varnas 
bendravo. Anot užrašo, tai Tibounas Merfis. 

Ten pat matyti ir Varno atvaizdas. Nuotrauka - ne portreti- 
nė. Ilgaplaukis baikeris užfiksuotas judantis. Kokybė tiesiog tra- 
giška. Fotografas pasitelkė į pagalbą kažkokį šviesą sustiprinan- 
tį optinį prietaisą, kuris išplauna spalvas ir panaikina kontrastą. 
Atvaizdas, rodos, apdirbtas taip, kad būtų ryškesnis. Dėl šios 
priežasties jis tapo labiau grūdėtas. “Harlio"" numeriai primena 
išskydusią, galinių prožektorių šviesoje skendinčią dėmę. Moto- 
ciklas taip pakrypęs, kad lopšio ratą skiria nuo žemės keliolika 
colių. Baikeris neturi kaklo. Jo galva, tiksliau, tamsūs kontūrai 
platėja, kol virsta pečiais. Akivaizdu, jog tai Varnas. 

- Kam jums reikalingos Tibouno Merfio nuotraukos? - tei- 
raujasi Hairas. 

- Jis medžioja tą tipą, - atsako Spyglius. 

- Kas ką medžioja? 

- Vargu ar jūsų bičiulę N.J. būtų galima pavadinti tobula ži- 
nių komentatore, bet, sprendžiant iš jos pranešimų, tuodu mėgina 
vienas kitą užmušti. - Spyglius kalba lėtai, santūriu balsu, kaip 
žmogus, per racijos ausines besiklausantis naujienų. 

- Prieš porą valandų jie sudarė kažkokį sandėrį, - mąsliai 
tarsteli Hairas. 

- Tuomet nė kiek nesistebiu, jog dabar bando vienas su kitu 
susidoroti. 


Kai tvarkdarių automobilis nusigauna iki Kinų Rajono priei- 
gų, sekti Tibouną ir Varną tampa lengviau. Jų pėdsakus atstoja 
greitosios pagalbos mašinos. Kas porą kvartalų spiečiasi polici- 
ninkai ir medikai, žybčioja švyturėliai, traška racijos. Jiems terei- 
kia dairytis nelaimės vietų. 

Pirmojoje, ant asfalto, tyso negyvas budelis. Nuo jo kūno į 
kanalizacijos angą teka šešių pėdų pločio kraujo upė. Sanitarai 
stovi susibūrę ratu, rūko cigaretes, geria kavą iš plastikinių puo- 
delių, laukia, kol tvarkdariai baigs matuoti bei fotografuoti lavoną 
ir leis jį išvežti į morgą. Nematyti jokių lašelinių, medicininių 
šiukšlių ar atidarytų gydytojų lagaminėlių - medikai nešvaistė lai- 
ko gaivindami numirėlį. 

Už dviejų posūkių Spygliaus mašina pralekia pro kitą blyk- 
sinčių švyturėlių žvaigždyną. Greitosios pagalbos vairuotojai tvir- 
tina įtvarą aplink sulaužytą metafaro koją. 

- Pervažiavo motociklas, - Spyglius purto galvą demonstruo- 
damas tradicinę tvarkdarių panieką apgailėtiniems jaunesnie- 
siems giminaičiams, metafarams. 

Jis pasilenkia link prietaisų skydelio ir įjungia racijos garsia- 
kalbį, kad salone visi girdėtų naujausius pranešimus. 

Baikerio pėdsakai jau atšalę. Turbūt dauguma vietinių poli- 
cininkų užsiėmę tuo, kad stengiasi pašalinti gaudynių pasekmes. 
Staiga jiems paskambina kažkokia pilietė, kuri skundžiasi, neva 
žmogus ant motociklo ir keletas kitų asmenų trypia apynių pasė- 
lius. 

- Už trijų kvartalų nuo čia, - sako Spyglius vairuotojui. 

- Apyniai? - pasitikslina Hairas. 

- Aš žinau, kur toji vieta. Šalia nedidelės alaus daryklos, - at- 
siliepia Spyglius. - Jos savininkai patys augina apynius. Sezoni- 
niams darbams samdosi miesto sodininkus. Paprasčiau kalbant, 
purviną darbą už juos atlieka kinų valstiečiai. 

Kai Spyglius ir kompanija, pirmieji iš valdžios atstovų, at- 
vyksta į alaus daryklą, jiems iš karto paaiškėja, kodėl Varnas 
movė į apynių lauką. Kur rasi geresnę priedangą? Apyniai - sun- 
kūs, žydintys vijokliai - rangosi ant grotų, suręstų iš bambukinių 
mietų. Pastarųjų aukštis siekia aštuonias pėdas; ,pro juos nieko 
neįmanoma įžiūrėti. 

Visi trys išlipa iš mašinos. 

- Tibounai? - staugia Spyglius. 

Viduryje lauko kažkas surinka: 

- Čia! - šūksnis, rodos, skirtas ne tvarkdariui. 

Jie atsargiai braunasi į lauką. Šnerves kutena sodrus, dervin- 
gas aromatas, panašus į marihuanos. Tokiu aštriu kvapu atsiduo- 
da brangus alus. Rankos mostu Spyglius liepia palydovams lik- 
ti jam už nugaros. 

Kitomis aplinkybėmis Hairas būtų įvykdęs nurodymą. Jis 
yra pusiau japonas, todėl dažniausiai gerbia valdžią. 

Tačiau dabartinė padėtis kiek kitokia. Jei netoliese pasirodys 
Varnas, Hairui teks šnekėtis su juo, pasitelkus į pagalbą kata- 
ną. Tokiu atveju nesinorėtų, jog po ranka blaškytųsi Spyglius: jis 
gali netyčia prarasti galūnę, kardo ašmenims švystelėjus atgal. 

- Ei, Tibounai! - riaumoja Spyglius. - Čia tvarkdariai. Tu 
mus užknisai! Čiuožk iš lauko, seni, ir keliaujame namo! 

Tibounas (bent jau Hairas mano, jog tai Tibounas) atsako 
trumpa automatinio ginklo papliūpa. Šūviai apšviečia apynių vi- 
joklius nelyginant stroboskopas. Krisdamas Hairas apsiverčia 
kūlio, nusileidžia ant peties ir porai sekundžių įsikasa į minkštą 
dirvą bei lapus. 

- Šūdas! - budelio balsas kupinas nusivylimo, kuris atmieštas 
susierzinimo, tačiau ne baimės. 

Atsistojęs tradicine kovotojo kardais poza, Hairas apsidairo. 
Spyglius su kitu tvarkdariu dingo iš akiračio. 

Tenka lįsti pro bambukų grotas į apynių ežią, esančią arčiau 
įvykių vietos. 

Maždaug už dešimties metrų atsukęs nugarą stypso vairuo- 
tojas. Jis dirsteli per petį, vėl nukreipia akis į priekį ir kažką pa- 
mato - Hairas nežino, ką būtent, nes tvarkdarys užstoja vaizdą. 

- Kas per velnias... - nutęsia vairuotojas, paskui šokteli atgal 
tarytum suglumęs. Su jo apsiausto nugara vyksta nesuvokiami 
dalykai. 

- Kas ten? - klausia Hairas. 

Tvarkdarys neatsiliepia. Bando apsisukti, bet jam kažkas 
trukdo - aplinkui krebžda vijokliai. 

Sudrebėjęs vairuotojas svyruoja į šalis, neryžtingai mindži- 
kuoja. 

- Turiu iš čia ištrūkti, - garsiai, bet į nieką nesikreipdamas 
ištaria jis. Leidžiasi ristele ir tolsta nuo Hairo. Kitas asmuo, bu- 
vęs toje pačioje eilėje, jau pranyko. Tvarkdarys bidzena keistai 
išsitiesęs, rankas priglaudęs prie šonų. Ryškiai žalias apsiaustas 
kybo ant kūno ne taip, kaip derėtų. 

Hairas bėga įkandin vairuotojo, o tas artėja prie properšos 
apynių eilėje, kur matyti gatvės šviesos. 

Tvarkdarys išsiveržia iš lauko keliomis sekundėmis anksčiau 
nei Hairas ir, šiam išnirus ant šaligatvio, šlitiniuoja kelio viduriu, 
kurį nutvieskia virš galvos kybantis, mėlynai blyksintis, milžiniš- 
kas vaizdo ekranas. Jis strypinėja siūbuodamas, sunkiai išlaiky- 
damas pusiausvyrą 

- Ahrrr, ahrrr, - gargaliuoja tyliu balsu, tarsi jam magėtų at- 
sikrenkšti. 

Kai žmogus apsigręžia, Hairas pastebi, kad jis persmeigtas 
aštuonių pėdų ilgio bambuko ietimi. Viena jos pusė styro iš prie- 
kio, kita - iš nugaros. Pastaroji nusidažė krauju ir tamsiais feka- 
liniais gumulais. Iš priešakio bambukas liko švarus, žalsvai gel- 
tonas. Tvarkdarys tepajėgia matyti savo pilvą, jo pirštai laksto 
ieties kotu patvirtindami tai, ką regi akys. Po akimirkos bambuko 
galas tėškiasi į artimiausią mašiną, nuklodamas gleivių lašeliais 
išblizgintą bagažinės dangtį. Sužviegia automobilio signalizacija, 
ir apsisukęs tvarkdarys žiūri, kas atsitiko. 

Hairas palydi žvilgsniu vyriškį, kuris nustypina gatve, užlieta 
pulsuojančio neono šviesa, link Kinų Rajono centro, spiegdamas 
kraupią, chaotišką mirties giesmę, visiškai nesiderinančią su stau- 
giančia mašinos signalizacija. Tuo momentu Hairą apima jaus- 
mas, tarsi pasaulyje prasivėrė skylė, o jis kybo virš prarajos dėb- 

sodamas ten, kur nė trupučio netrokšta atsidurti. Pasiklydęs bio- 
masėje. 

Išsitraukdamas iš makštų kataną Hairas surinka: 

- Spygliau! Jis mėto ietis! Taikliai! Jūsų vairuotojas sužeis- 
tas! 

- Supratau, - atsiliepia tvarkdarys. 

Grįžus į apynių lauką, Hairo ausis pasiekia garsas, atsklidęs 
iš dešinės. Savo kardu jis prakerta kelią į kitą eilę. Šiuo metu tai 
ne pati maloniausia vieta, užtat saugesnė negu gatvė, užtvindyta 
žydru vaizdo ekrano švytėjimu. 

Tolumoje stūkso žmogus. Hairas atpažįsta keistus galvos 
kontūrus, kurie platėdami susilieja su pečiais. Vienoje rankoje 
vyriškis laiko iš bambuko grotų išlaužtą mietą. Kitą mosteli virš 
karties galo, ir pusės pėdos gabalas krenta ant žemės. Pirštuo- 
se kažkas tvyksi - matyt, peilio ašmenys. Varnas nuskaptuoja 
mietą taip, kad tas virstų ietimi. Meistriškai sviedžia ją į tamsą. 
Ilgaplaukio judesiai - elegantiški ir labai gražūs. Ietis išnyksta, 
nes lekia tiesiai į Hairą. Šis neturi laiko atsistoti į deramą padėtį. 
Nieko baisaus. Jau spėjo tai padaryti anksčiau. Kai rankos su- 
spaudžia kataną, jis automatiškai tūpteli reikalinga poza, idant 
neprarastų pusiausvyros ir atsitiktinai nenusikapotų galūnių. Ly- 
giagrečios viena kitai pėdos nukreiptos į priekį, dešinioji atstatyta 
priešais kairiąją, katana nuleista iki paslėpsnių ir atrodo kaip falo 
tęsinys. Kilstelėjęs kardą, Hairas atmuša ietį ašmenų plokštuma. 
Bambuko mietas prašvilpia iš dešinės, aštriu smaigaliu vos neuž- 
kąbindamas ausies, ir įsirėžia į apynius. Prieš sustingdamas siū- 
buojantis kotas nudrasko porą vijoklių. Sunki ietis skriejo nepa- 
prastai greitai. 

Varnas dingo. 

Pastaba ateičiai: nežinia, ar ilgaplaukis nuo pat pradžių keti- 
no vienas pats susidoroti su gauja budelių ir tvarkdarių, tačiau jis 
nė nepasirūpino apsiginkluoti pliauškyne. 

Už kelių apynių eilių vėl trata automato šūviai. 

Hairas per ilgai stypsojo vietoje mąstydamas, todėl dabar, at- 
sipeikėjęs iš sąstingio, jis braunasi pro vijoklius blyksnių linkme ir 
visa gerkle rėkia: 

- Nešaudyk į mane, Tibounai, aš tavo pusėje! 


152 


- Tas močkrušys sviedė į mane lazdą, žmogau! - skundžiasi 
Tibounas. 

Jei vilki neperšaunamą liemenę, ietis tau nebaisi. 

- Gal tau vertėtų nusispjauti į viską? - siūlo Hairas. Kad nu- 
sigautų iki Tibouno, jam tenka veržtis pro daugybę eilių. Laimei, 
iš balso nesunkiai galima nustatyti koordinates. 

„- Aš esu budelis. Mes niekada neatleidžiame nuoskriaudų, - 
atsiliepia Tibounas. - Ar čia tu? 

- Ne, aš dar neprtėjau. 

Drioksteli trumpa šūvių serija, kuri gan greitai nutrūksta. 
Nelauktai įsiviešpatauja tyla. Hairas išlenda į kitą eilę ir vos ne- 
užlipa ant Tibouno plaštakos, amputuotos ties riešu. Smilius vis 
dar prilipęs prie “"MAK-11"* gaiduko. 

Likusi budelio kūno dalis - už dviejų eilių. Apmiręs Hairas 
žvelgia pro vijoklius. 

Tokius aukštus ir stambius vyrus, kaip Varną, jis buvo regė- 
jęs tik profesionalių sportininkų rungtynėse. Tibounas traukiasi 
atatupstas. Tvirtais, užtikrintais žingsniais ilgaplaukis pasiveja 
budelį ir vieną ranką suvaro į jo pilvą. Nereikia skvarbių akių, 
kad suprastum, kokiu ginklų Varnas mostaguoja. 

Berods, Tibounas atsipirks tik prisiūta ranka. Juk žmogaus 
su neperšaunama liemene negalima mirtinai užbadyti. 

Tačiau budelis klykia. 

Jis mėšlungiškai krūpčioja pakibęs ant Varno rankos. Ašme- 
nys kiaurai pervėrė neperšaunamą medžiagą, ir dabar juodasis 
baikeris mėgina išskrosti Tibouną panašiai kaip Lagosą. Visgi 
peilis nejuda iš vietos. Jis pakankamai aštrus, kad pradurtų lie- 
menę (nors tai neįmanoma), tačiau ne taip gerai išgaląstas, kad 
ją supjaustytų. 

Varnas ištraukia iš žaizdos peilį, priklumpa ant vieno kelio, 
atsivėdėjęs sučaižo Tibouno šlaunis, peršoka drimbantį kūną ir 
lekia šalin. 

Hairas nujaučia, jog budelis jau atsisveikino su šiuo pasauliu, 
todėl nusprendžia pasekti baikerį. Medžioti nesiruošia. Tiesiog 
nenori paleisti žmogaus iš akiračio. 

Kol jis spraudžiasi pro apynių ežias, Varnas pranyksta. Gal- 
voje kirba mintis, siūlanti iš visų jėgų skuosti priešinga kryptimi. 

Staiga pasigirsta bosinis užvedamo motociklo griaudėjimas. 
Hairas skuodžia link artimiausio išėjimo į gatvę vildamasis bent 
kažką pamatyti. 

Ir išties pamato, tiesa, probėgšmais - vaizdelis neką geresnis 
už nuotraukas, regėtas tvarkdarių mašinoje. Varnas atsisuka ir 
dėbteli į Hairą. “Harlis" stovi tiesiai po gatvės žibintu, todėl bai- 
kerio veidą užlieja šviesa. Tai azijietis, kurio panosėje kybo reti, 
iki smakro nutįsę -ūsai. 

Po sekundės iš lauko išlekia dar vienas budelis. Akimirkai 
stabtelėjęs, kad įvertintų padėtį, jis puola motociklą lyg žvėris; 
pakeliui staugia kovos riksmą. 

Juos abu nusiveja Spyglius, išniręs į gatvę maždaug tuo pa- 
čiu metu. 

Varnas tarsi nemato iš užnugario atbėgančio budelio, tačiau, 
žvelgiant į praeitį, tampa akivaizdu, kad jis stebėjo iš paskos se- 
kantį žmogų pro galinio vaizdo veidrodėlį. Budeliui priartėjus, bai- 
keris trumpam atplėšia ranką nuo droselio ir mosteli ją atgal ta- 
rytum numesdamas ant žemės šiukšlę. Kumštis pataiko tiesiai į 
budelio fizionomiją kaip sušaldytas kumpis, kurį ką tik iššovė iš 
patrankos. Po smūgio nelaimėlis atkragina galvą, jo kojos pakyla 
aukštyn, o kūnas, atlikęs ore kūliavirstį, išsitiesia ant asfalto. 
Prieš atsitrenkdamas sprandu į gatvės pagrindą, vyriškis spėja 
išskėsti rankas. Žiūrint iš šono atrodo, kad jis specialiai mokėsi 
taip kristi. O gal instinktyviai stengėsi apsaugoti galvą. 

Spyglius pristabdo žingsnį, apsisuka ir nekreipdamas dėme- 
sio į Varną atsiklaupia prie sudribusio budelio. 

Minutę kitą Hairas spokso į stambųjį, radioaktyvųjį, ietis 
svaidantį žudiką-narkobaroną, kuris neskubėdamas nuvairuoja 
“Harlį" į Kinų Rajoną. Dabar vytis Varną beprasmiška. Lygiai 
taip pat sėkmingai būtų galima jį gainiotis Kinijoje. 

Hairas pribėga prie budelio. Tas guli kryžiumi viduryje gat- 
vės. Apatinę veido dalį sunku įžiūrėti. Akys pusiau primerktos, 
kūnas suglebęs. 

- Kažkoks prakeiktas indėnas, - tyliai burbteli sužeistasis. 

Įdomi mintis. Bet Hairas vis vien mano, kad jis kilęs iš Azi- 
jos. 

- Dėl Dievo meilės, ką sau galvojai, idiote? - šnypščia Spyg- 
lius. Jis toks įsiutęs, kad Hairas nejučia žengia atbulas. 

- Tas kalės vaikas mus apiplėšė... lagaminas sudegė, - iš- 
spaudžia budelis, vos pakrutindamas sutraiškytus žandikaulius. 

- Reikėjo nurašyti viską į nuostolius. Gal jums protas pasi- 
maišė, kad nusprendėte susigrumti su Varnu? 

- Jis mus apiplėšė. Tokius tipus visada baudžiame mirtimi. 

- Kaip matai, Varnas išgyveno. - Pagaliau Spyglius šiek tiek 
aprimsta. Siūbuodamas ant kulnų jis stebeilijasi į Hairą. 

- Tibounas ir jūsų vairuotojas greičiausiai negyvi, - tarsteli 
Hairas. - Šito vyruko verčiau nejudinkime - jam gali būti lūžę 
kaklo slanksteliai. 

- Lai džiaugiasi, kad ne aš sulaužiau jam sprandą, - išrėžia 
tvarkdarys. 

Greitoji pagalba atrūksta pakankamai greitai, o medikai spė- 
ja pritvirtinti įtvarą prie budelio kaklo anksčiau, nei tas apsimes 
esantis sveikas ir pamėgins atsistoti. Po kelių minučių jie pasiša- 
lina drauge su sužeistuoju. 

Grįžęs į apynių lauką Hairas randa Tibouną. Smailiabarzdis 
ilgšis jau išleido paskutinį kvapą - sukniubęs ant kelių remiasi į 
bambukines grotas. Jis greičiausiai būtų miręs po dūrio į neper- 
šaunamą liemenę, tačiau Varnas tuo neapsiribojo ir iš vidaus su- 
pjaustė budelio šlaunis, perskrodė jas iki pat kaulo. Tuo pačiu 
sudraskė arterijas, todėl iš Tibouno ištekėjo visos kraujo atsar- 
gos. Tarsi būtų nurėžęs plastikinio puodelio dugną. 

Kvartalas, kuriame knibžda patrulinės tvarkdarių mašinos, 
furgonai ir krovininės platformos su antenomis, styrančiomis ant 
jų stogų, praktiškai virsta mobiliu policijos štabu. Baltus chalatus 
dėvintys vaikinai braidžioja po apynių lauką laikydami rankose 
Geigerio skaitiklius. Spyglius slankioja aplinkui nenusiimdamas 
ausinių ir padūmavusiomis akimis spokso į tolumą: per raciją 
bendrauja su nematomais žmonėmis. Pasirodo vilkikas, tempian- 
tis juodą Tibouno “BMW"". 

- Sveiks, partneri. 

Atsisukęs Hairas išvysta N.J., kuri traukia iš kiniškos užkan- 
dinės, įsikūrusios kitapus gatvės. Priėjusi mergina įteikia jam bal- 
tą dėžutę bei lazdeles. 

- Pikantiška vištiena su juodu sojų padažu. Jokių prieskonių. 
Lazdelėmis naudotis moki? 

Hairas praleidžia įžeidimą pro ausis. 

- Užsakiau porcijas mums abiem, - tęsia N.J. - Pamaniau, 
jog šį vakarą mudu prisišaudėme neblogos informacijos. 

- Ar tu žinai, kas atsitiko? 

- Tik tiek, kad nukentėjo žmonės. 

- Savo akimis nieko nematei? 

- Ne. Nespėjau visko susekti. 

- Gerai. 

- Kas čia įvyko? 

Hairas pakrato galvą. Apšviesta gatvės žibintų, pikantiška 
vištiena blizga tamsiu atspalviu. Mažiausia, ko jis dabar geidžia, 
tai valgyti. | 

- Jei būčiau numanęs, kuo viskas užsibaigs, niekuomet nebū- 
čiau leidęs tau įsivelti. Galvojau, jog mes turėsime tik stebėti. 

- Kas, po velnių, nutiko? 

- Nesigilinkime į šią temą. Laikykis atokiau nuo Varno, ge- 
rai? 

- Aha, - atsako mergina tokiu balsu, kurį nutaiso tuomet, kai 
meluoja, ir nori, kad pašnekovas tai žinotų. 

Spyglius atšauna galines “BMW" dureles, nužvelgia sėdynę. 
Žengęs link tvarkdario, Hairas užuodžia atgrasų suplėkusių dū- 
mų kvapą. Taip dvokia pačirškintas plastikas. 

"Aliuminio lagaminas, kurį Varnas ne taip seniai buvo įteikęs 
Tibounui, kėpso per vidurį sėdynės. Atrodo, tarytum kažkas būtų 
nusviedęs jį į laužą; metalas aplink spyneles pajuodavęs; plasti- 
kinė rankena išsilydžiusi. Gelsvai raduose odiniuose sėdynės ap- 
mušaluose Žioji pradegintos skylės. Nenuostabu, jog Tibounas 
įsiuto. 

Užsimovęs latekso pirštines Spyglius ištraukia lagaminėlį iš 
mašinos, padeda jį ant bagažinės dangčio ir nediduku laužtuvų 
nuplėšia spyneles. 

Viduje jie išvysta itin sudėtingas, neaiškios paskirties chemi- 
nes technologijas. Viršutinė lagamino dalis padalinta į eiles ma- 

žučių balionėlių su raudonais dangteliais, kuriuos Hairas matė 
“Megasandėlyje". Kiekvienoje iš penkių eilių spaudžiasi nema- 
žiau kaip po dvidešimt tokių tūbelių. 

Apatinė dalis primena miniatiūrizuotą, senamadišką kompiu- 
terio terminalą. Didžiumą vietos užima klaviatūra. Iš jos kyšo 
mažutis skystų kristalų ekranas, kuriame tilptų nedaugiau kaip 
penkios teksto eilutės. Laidas (išvyniotas jis būtų trijų pėdų ilgio) 
jungia lagaminėlio šoną ir objektą, panašų į plunksnakotį. Visai 
įmanoma, jog tai brūkšninių kodų skeneris. Virš terminalo blizga 
objektyvas, pritvirtintas taip, kad visą laiką būtų nukreiptas į 
žmogų, barškinantį per klaviatūrą. Kitų įrengimų paskirtis taip pat 
miglota: pavyzdžiui, išpjova, į kurią tikriausiai reikia įkišti kredi- 
tinę arba asmens pažymėjimo kortelę, ir cilindrinis balionėlio ap- 
imties lizdas. 

Kaip atrodė šio radinio turinys, nupiešė Hairo vaizduotė. 
Nes dabar visa tai išsilydę. Sprendžiant iš pajuodavusių lagamino 
spynelių, dūmai veržėsi laukan pro dugno ir viršaus plyšius - 
liepsnų šaltinis buvo viduje, o ne išorėje. 

Spyglius pasilenkia, ištraukia vieną tūbelę, pavarto ją prieš 
ryškias Kinų Rajono šviesas. Nuo kaitros ir dūmų perregimas 
balionėlis aprūko. Žvelgiant iš toli, jis primena paprastą buteliuką, 
tačiau, įsižiūrėjęs iš arčiau, viduje Hairas pamato tuziną skyrių, 
tarpusavyje sujungtų kapiliariniais vamzdeliais. Raudoname 
dangtelyje juoduoja langelis. Spygliui jį pasukus, Hairas pastebi 
neveikiančio ekrano atspindį. Žemiau matyti skylutė. Būdama 
plati paviršiuje, ji kaip piltuvėlis susiaurėja iki taškelio. 

Buteliuko skyriai iki pusės pripildyti įvairiais skysčiais. Kai 
kurie skaidrūs, kiti - tamsiai rudi. Pastaruosius, žinoma, sudaro 
organinė medžiaga, kuri, užvirusi nuo karščio, tapo vištienos sul- 
tiniu. Skaidrių skysčių kilmė visiškai nenuspėjama. 

- Jis panūdo užsukti į barą, - murma Spyglius. - Na, ir kvai- 
ša. 

- Kas? 

- Tibounas. Suprantate, tas tipas, galima sakyti, buvo regist- 
ruotas lagaminėlio savininkas. Jam nutolus nuo mašinos per de- 
šimt pėdų, šitas daiktas automatiškai sprogo. 

- Kodėl? 

Tvarkdarys dėbteli į Hairą taip, tarytum šis būtų nukritęs iš 
dangaus. 

- Na, aš nedirbu CŽK ar panašiose agentūrose, bet spėju, 
j0g tie, kurie gamina šiuos narkotikus - gatvėse jie vadinami At- 
skaita, Raudonviršiais arba Lavina, - pamišę dėl slaptumo. Jei 
prekeivis pameta lagaminą, kur nors palieka arba bando perduoti 
kažkam kitam... ba-bach! 

- Manote, jog budeliai sugebės pasivyti Varną? 

- Tik ne Kinų Rajone. Ot šūdas. - Prisiminimai vėl įsiutina 
Spyglių. - Tiesiog negaliu patikėti, kokios košės privirė tas vyru- 
kas. Pats mielai būčiau jį pasmaugęs. 

- Varną? 

- Ne. Budelį, kuris vaikėsi Varną. Tegul dėkoja Aukščiau- 
siajam, kad gavo į marmūzę anksčiau, nei spėjau jį pasiekti. 

- Jūs vijotės budelį? 

- Be abejo. O jūs galvojote, kad mėginu pričiupti Varną? 

- Na, taip. Juk blogietis jis, ar ne? 

- Žinoma. Jei būčiau policininkas ir turėčiau gainiotis nege- 
rus tipus, nė už ką nepalikčiau Varno ramybėje. Bet aš esu 
tvarkdarys - žmogus, privalantis palaikyti tvarką. Todėl sten- 
giuosi apsaugoti Varną visomis išgalėmis, kaip ir kiti mano ben- 
dradarbiai. Jeigu jums šaus į galvą keršyti jam dėl savo kolegos 
mirties, siūlyčiau išmesti tai iš galvos. 

- Kokio kolegos? - įsiterpė N.J., nežinanti, kas nutiko Lago- 
sui. 

Hairas įsižeidžia. 

- Štai kodėl visi man aiškina, kad nesiskeryčiočiau prieš 
Varną. Bijote, kad jį užpulsiu? 

Spyglius akimis parodo į kardus. 

- Tam turite pakankamai priemonių. 

- Kurių galų reikia saugoti Varną? 

Tvarkdarys šypteli, tarsi ką tik būtų išgirdęs sąmojingą repli- 
ką. 

- Jis vienas įkūnija nepriklausomą valstybę. 

- Tuomet paskelbkite jam karą. 

- Įdomu, kas drįstu skelbti karą branduolinei valstybei? 

- Ką? 

- Jėzau Kristau. - Spyglius linguoja galva. - Jei būčiau nu- 
manęs, kiek mažai žinote, nė už ką nebūčiau leidęs jums sėstis į 
mašiną. Man susidarė įspūdis, jog esate CŽK agentas, vykdantis 
slaptas operacijas. Negi jums išties neteko nieko girdėti apie 
Varną? 

- Būtent tai ir noriu pasakyti. 

- Gerai. Supažindinsiu jus su smulkmenomis, kad nemėgintu- 
mėte pridaryti mums papildomų rūpesčių. Vietoj įprasto ginklo 
Varnas turi kovinę torpedą, kurią pavogė iš sovietų atominio po- 
vandeninio laivo. Vienu šūviu šioji gali sunaikinti visą lėktuvnešių 
flotilę. Branduolinė torpeda. Matėte idiotišką “Harlio" lopšį? Tai 
vandenilinė bomba, žmogau. Parengta kovai. Detonatorius pri- 
jungtas prie elektrodų, kurie implantuoti į jo smegenis. Jei Var- 
nas mirs, bomba sprogs. Todėl, Varnui pasirodžius mieste, mes 
neriamės iš kailio, kad jis jaustųsi kaip namuose. 

Hairas neprataria nė žodžio nukoręs žandikaulį, tad atsiliepti 
tenka N.J.: 

- Aišku. Laikysimės nuo jo per šūvio atstumą. Pažadu tai 
savo ir partnerio vardu. 

N.J. spėlioja, ar jai nereikės kiurksoti kelkraštyje kiaurą po- 
pietę it mėšlo krūvai. Įlankos greitkelyje eismo srautas gana di- 
delis, todėl iš centro į Komptoną ji lekia su vėjeliu. Tačiau šiuo- 
se kraštuose mašinos taip retai išsuka iš trasos, kad šalikelių 
duobėse pilna trijų pėdų skersmens vėjaričių. Savo kojomis N.J 
tikrai nekeliaus į Komptono gilumą. Jai knieti susižvejoti kokį 
nors didelį ir greitą automobilį. 

Mergina negali pasinaudoti standartiniu triuku - užsakyti pi- 
cą į savo kelionės tikslą ir sugauti pro šalį rūkstantį išvežiotoją, - 
nes vietinio regiono neaptarnauja nė viena picerija. Taigi teks 
valandų valandas dykinėti, laukiant pakeleivingos mašinos. 

Jai nė kiek nesinorėjo gabenti siuntinio. Bet franšizės vady- 
bininkas primygtinai reikalavo, kad būtent N.J. atliktų užduotį. 
Pasiūlė tiek pinigėlių, kad jai sąžinė neleido atsisakyti. Matyt, pa- 
kete slypi kokie nors nauji, galingi narkotikai. 

Visgi keisčiausi įvykiai dar priešakyje. Ji ramiai rieda Įlankos 
greitkeliu, pietų kryptimi traukiančios puspriekabės užnugaryje, 
artėdama link reikalingo išvažiavimo iš trasos. Kai iki šio belieka 
ketvirtis mylios, pro šalį pravažiuoja juodas, apdaužytas “Old- 
smobilis", rodantis dešinįjį posūkį. Tai per daug gerai, kad būtų 
tiesa! N.J. paleidžia magnetinį harpūną į “Oldsą". 

Čiuoždama tolyn nuo greitkelio įkandin pretenzingojo limuzi- 
no, ji pastebi vairuotojo veidą, atsispindintį galinio vaizdo veidro- 
dėlyje. Paaiškėja, jog mašinoje sėdi pats franšizės vadybininkas, 
už atliktą darbą ketinantis pakloti jai beprotišką pinigų sumą. 

Nūnai jis baugina merginą labiau nei Komptono banditai. 
Tas vyrukas greičiausiai kuoktelėjęs. Iki ausų ją įsimylėjęs psi- 
chopatas. 

Deja, šiuo metu nieko negalima pakeisti. N.J. lieka prilipusi 
prie automobilio; vis dairosi į šonus svarstydama, kaip ištrūkti iš 
pūvančio, degančio rajono. 

“Oldsmobilis" artėja prie didžiulės Mafijos suręstos barika- 
dos. Vairuotojas nuspaudžia akseleratorių ir rūksta į neišvengia- 
mos mirties glėbį. Tolumoje ji pamato franšizę - savo kelionės 
tikslą. Paskutinę sekundę vadybininkas pasuka vairą, ir slysda- 
mas šonu “Oldsas" sustoja. 

Geresnės paslaugos vargu ar galima tikėtis. Atjungusi “Mag- 
napūną“ mergina išnaudoja inerciją tam, kad saugiu greičiu pra- 
švilptų pro sargybos postą. Ginklų vamzdžius aukštyn iškėlę ap- 
sauginiai pakreipia galvas ir palydi žvilgsniais jos sėdmenis. 


Komptone įsikūrusi Naujosios Sicilijos franšizė - gana šiurpi 
vieta. Tikras Jaunosios Mafijos narių sąskrydis. Tie jaunikliai dar 
nuobodesni už savo bendraamžius iš Mormonų Dezereto provin- 
klavo. Berniokai vilki atgrasius juodus kostiumus. Mergaitės de- 
monstruoja perdėtą, beprasmišką moteriškumą. Jaunoji Mafija 
nepriima silpnosios lyties atstovių į savo tarpą. Jos tegali prisi- 
jungti prie Pagalbinio Mergaičių Korpuso, kur išmoksta paduo- 
ti vyrams sidabrines lėkštes su garuojančiais makaronais. “Mer- 
gaitės" - pernelyg gražus žodis tiems organizmams, tūnantiems 
evoliucijos laiptų apačioje. Jos netgi ne paukštytės. 

N.J išvystytas greitis vis dar per didelis, todėl ji atsispiria nuo 
asfalto, pakreipia riedlentę šonu taip, kad pradeda funkcionuoti 
stabdžių sistema, ir galų gale sustoja, keldama debesį smėlio bei 
dulkių. Pastarosios nusėda ant blizgančių poros jaunųjų mafijo- 
zų batų: vaizduodami suaugusius berniokai zuja priešais pastatą 
kramsnodami itališkus saldėsius. Pajuoduoja ir baltos, nėriniuotos 
protopaukštyčių kojinės. N.J. nušoka nuo riedlentės, rodos, tik 
per stebuklą išlaikydama pusiausvyrą. Koja trinkteli per lentos 
kraštą, ir toji pakyla per keturias pėdas į orą, sukasi aplink savo 
ilgąją ašį, kol įstringa po kurjerės pažastimi. “Protingi ratukai" 
įtraukia stipinus, tampa nedidesni už stebules. Mergina kompak- 
tiškai supakuoja savo darbo įrankius, mikliuų judesiu įgrūsdama 
“Magnapūną" į lizdą lentos dugne. 

- N.J., - apsiskelbia ji. - Eikli, jauna, moteriškosios lyties. 
Kur, po velnių, rasti Enzą? 

Berniūkščiai nusprendžia parodyti esantys “subrendę". To- 
kio amžiaus vyriškosios giminės tipeliai dažniausiai leidžia laiką 
tampydami vienas kito apatinių gumeles arba maukdami svaiga- 
lus iki sąmonės netekimo. Tačiau moters akivaizdoje jie apsime- 
ta suaugusiais. Nors mirk iš juoko. Vienas iš vaikiščių žengia į 
priekį, visu kūnu įsiterpdamas tarp N.J. ir artimiausios proto- 
paukštytės. 

- Sveika atvykusi į Naująją Siciliją, - prabyla jis. - Kuo galė- 
čiau jums padėti? 

N.J. atsidūsta. Tie pašlemėkai bando puikuotis prieš ją, ne- 
priklausomą verslininkę! 

- Turiu pristatyti siuntinį kažkokiam Enzui. Žinai, negaliu su- 
laukti, kol išsinešdinsiu iš jūsų rajono. 

- Dabar šioje vietoje ramu, - atsiliepia jaunasis mafijozas. - 
Jums derėtų ilgiau pas mums pasisvečiuoti. Gal išmoktumėte 
elgtis mandagiau. 

- Tau derėti pasivažinėti riedlente Venturoje per piko valan- 
das. Galbūt išmoktum nekaišioti nosies, kur nereikia. 

Jauniklis juokiasi - atseit gerai, pati kalta, jei nenori bendrauti 
gražiai, - pamoja ranka į duris. 

- Jums reikalingas žmogus ana ten. Tik nežinia, ar jis pano- 
rės su jumis susitikti. 

- Jis pats, velniai rautų, pageidavo mane matyti, - atšauna 
mergina. 

- Dėdė Enzas skrido per visą žemyną, kad pabūtų su mumis, 
- pareiškia vaikinukas. - Jam čia patinka. 

Kiti jaunieji mafijozai pritariamai murma, kinkuoja galvomis. 

- Tuomet kodėl jūs braidžiojate lauke? - klausia N.J. ir drožia 
į pastatą. 

Franšizės viduje tvyro kur kas malonesnė atmosfera. Štai ir 
dėdė Enzas, lyg ką tik nulipęs iš reklaminio skydo, tik stambesnis 
negu nuotraukose. Jis sėdi prie stalo, lošia kortomis su vyrukais, 
dėvinčiais juodus gedulingus kostiumus. Rūko cigarą ir siurbčioja 
“espresso" kavą - niekaip nepasisotina savo dopingu. 

Aplinkui netrūksta daiktų, be kurių dėdė Enzas neišsiverčia 
kelionėje. Ant kito stalo dunkso kavavirė. Šalia jos stovi spintelė. 
Pro atviras dureles matyti į foliją suvyniotas itališkos kavos be 
kofeino paketas ir Havanos cigarų dėžutė. Kambario kampe lin- 
di chimera, prisijungęs prie didesnio nei įprastas nešiojamojo 
kompiuterio, kažką murmantis po nosimi. 

N.J. pakelia ranką, vikriai sugauna iš po pažasties krentan- 
čią riedlentę, trinkteli ją per tuščio stalo paviršių ir pėdina link dė- 
dės Enzo, tuo pačiu nusisegdama nuo peties siuntinį. 

- Džinai, prašau paimti. - Dėdė Enzas linkteli galva į paketą. 
Atsistojęs Džinas žengia į priekį ir ištiesia ranką link siuntinio. 

- Man reikia parašo, - sako N.J. Kažkodėl nepriduria “vy- 
ruti" arba “bičiuli". 

Akimirkai merginos dėmesį prikausto Džinas. Staiga priešais 
išdygsta dėdė Enzas, savo dešiniąja ranka suima jos kairiąją. 
Viršutinėje kurjerės pirštinės pusėje žioji skylė. Kaip tik lūpų dy- 
džio. Jis pakšteli į N.J. ranką. Bučinys šiltas ir drėgnas. Ne sei- 
lėtas ir gašlus, ne antiseptinis ir sausas. Įdomu. Koks pasitikėji- 
mas savimi! Dieve, koks jis patrauklus. Puikios lūpos. Stangrios, 
o ne minkštos ar glebios, kaip penkiolikmečių. Nuo dėdės Enzo 
dvelkia vos juntamas citrinų ir tabako aromatas. Norint geriau 
pajusti šį kvapą, reikėtų beveik prisišlieti prie vyriškio. Jis stovi 
iškilęs virš merginos už padoraus atstumo, linksmai žybčioja sė- 
no žmogaus akimis, įspraustomis į raukšlelių voratinklį. 

Žavingas vaizdas. 

- Negaliu apsakyti, kaip nekantravau su tavimi susitikti, N.J., 
- prataria dėdė Enzas. 

- Labutis, - atsiliepia ji. Balsas nuskamba šiek tiek irzliau, nei 
derėtų, todėl tenka pridurti: - Ką tokio vertingo tempiau tame 
prakeiktame pakete? | 
"| - Visiškai nieko. - Dėdė Enzas šypsosi, tačiau neatrodo toks 
pasitikintis kaip prieš kelias sekundes. Veikiau sutrikęs dėl keis- 
to susipažinimo būdo. - Kaltinti reikėtų įvaizdį, - skėsteli jis ran- 
komis. - Vargu ar toks, kaip aš, žmogus galėtų susitikti su jauna 
mergina ir nesulaukti nepalankių Žiniasklaidos atsiliepimų. Kvai- 
la, žinoma. Bet šių smulkmenų mes paisome. 

- Kodėl norėjote mane pamatyti? Turite siuntinį, kurį kažkam 
privalau pristatyti? 

Visi tipai kambaryje juokiasi. 

Skambūs garsai truputį suglumina N.J. ir primena, kad ji 
vaidina prieš žiūrovus. Merginos žvilgsnis sekundei nukrypsta 
nuo dėdės Enzo veido. Jis tai pastebi. Šypsena mažumėlę su- 
siaurėja, o kiti vyrai skubiai pašoka ant kojų ir nešdinasi iš kam- 
bario. 

- Turbūt manimi nepatikėsi, - prabyla jis, - bet aš papras- 
čiausiai norėjau padėkoti už tai, kad prieš porą savaičių pristatei 
užsakovui picą. 

- Kodėl turėčiau nepatikėti? - N.J. apstulbsta išgirdusi malo- 
nius žodžius, sklindančius iš savo burnos. 

Dėdė Enzas taip pat nustemba. 

- Neabejoju, jog tu puikiai supranti, kokios priežastys nulė- 
mė dėkingumą. 

- Vadinasi, jūs gerai leidžiate laiką su tais jaunaisiais mafijo- 
zais? - tarsteli N.J. 

Jis apdovanoja merginą nedviprasmišku žvilgsniu, bylojančiu, 
kad jai vertėtų prikąsti liežuvį. N.J. išsigąsta, bet po sekundės 
pradeda prunkšti supratusi, jog jis tiesiog apsimetinėja, kitaip ta- 
riant, bando ją paspausti savo autoritetu. Dėdė Enzas šypteli tuo 
parodydamas, kad jai leidžiama juoktis. 

N.J. neprisimena, kada paskutinį kartą ji buvo taip įsitrauku- 
si į pokalbį. Kodėl visi žmonės negali bendrauti kaip dėdė Enzas? 

- Nagi, pažiūrėkime... - jis įsmeigia akis į lubas tarsi ske- 
nuodamas savo atminties klodus. - Aš kai ką apie tave žinau. Tau 
penkiolika metų. Gyveni kartu su motina viename iš Slėnio pro- 
vinklavų. 

- Aš irgi kai ką apie jus Žinau, - išdrįsta atkirsti N.J. 

Dėdė Enzas prajunka. 

- Galiu užtikrinti, jog ne tiek daug, kiek manai žinanti. Papa- 
sakok, ką apie tavo karjerą galvoja mama? 

Kaip gražu, kad jis pavartoja žodį “karjera". 

- Ji nieko nenutuokia apie mano darbą. Arba nieko nenori 
apie tai girdėti. 

- Tu greičiausiai klysti, - linksmai paprieštarauja dėdė En- 
zas, anaiptol nemėgindamas jos pažeminti. - Nė neįsivaizduoji, 
kaip gerai ji gali būti informuota. Sakau tai iš savo patirties. Beje, 
kaip tavo motina uždirba pragyvenimui? 

- Ji - federalė. 

- Tuo tarpu jos duktė vežioja Naujosios Sicilijos picas. - Dė- 
dė Enzas dar plačiau išsišiepia. - Ką būtent ji veikia? 

- Kažką tokio, apie ką negali man pasakoti, kad neišplepė- 
čiau aplinkiniams. Ją dažnai tikrina melo detektoriumi. 

Dėdė Enzas supratingai linkteli. 

- Taip, dauguma federalų užsiima slaptomis bylomis. 

Pačiu laiku įsivyrauja tyla. 

- Mane tai nervina, - prisipažįsta N.J. 

- Tas faktas, kad motina dirba federalams? 

- Melo detektorius. Jos ranką kažkuo apriša, kad išmatuotų 
kraujo spaudimą. 

- Sfigmomanometru, - paaiškina dėdė Enzas. 

- Nuo jo lieka mėlynės. Nežinau kodėl, bet man tai nepatin- 
ka. 

- Nieko nuostabaus. 

- Mūsų name pilna “blakių". Kai esu namuose - kad ir ką 
daryčiau ar sakyčiau, - manęs nuolat kažkas klausosi. 

- Išties bjauru. 

Jie abu juokiasi. 

- Pateiksiu tau vieną klausimą, kurį visada norėjau užduoti 
kurjeriui, - sako dėdė Enzas. - Man patinka pro limuzino langą 

stebėti taviškius. Tiesą sakant, kai kurjeris mane sužvejoja, lie- 
piu Piteriui, savo vairuotojui, nespurdėti ir važiuoti ramiai. Štai 
kas mane domina - jus nuo galvos iki kojų dengia apsaugos. Ko- 
dėl gi tu be šalmo? 

- Jei nukrenti nuo lentos, kombinezono apykaklė išsipučia ir 
neleidžia galvai atsitrenkti į asfaltą. Be to, nešiodama šalmą 
keistai jaučiuosi. Sakoma, kad jis neįtakoja klausos, bet tai netie- 
sa. 

- Vežiojant siuntinius, tau dažnai tenka pasikliauti klausa? 

- Aha, suprantama. 

Dėdė Enzas linkčioja galva. 

- Taip ir maniau. Mes, vaikinai, tarnavę Vietname, jautėmės 
panašiai. 

- Aš girdėjau, kad jūs buvote Vietname, bet... - ji prikanda 
lūpą suvokusi, jog užkabino pavojingą temą. 

- Bet galvojai, jog tai melas. Ne, aš tikrai kovojau Vietname. 
Panorėjęs galėjau likti namuose, tačiau išvykau ten savanoriškai. 

- Jūs savo noru keliavote į Vietnamą? 

Dėdė Enzas prajunka. 

- Būtent. Vienintelis iš savo šeimos. 

- Kodėl? 

- Neabejojau, jog ten bus saugiau nei Brukline. 

N.J. sukrizena. 

- Nevykęs pokštas. Aš pasisiūliau savanoriu, nes tą daryti 
draudė tėvas. O man knietėjo jį įsiutinti. 

- Tikrai? 

- Žinoma. Ne vienerius metus ieškojau būdų, kaip jį suner- 
vinti. Susitikinėjau su juodaodėmis merginomis. Užsiauginau 11- 
gus plaukus. Rūkiau marihuaną. Tačiau pagrindiniu pasiekimu - 
kur kas įžūlesniu negu auskaras ausyje - laikyčiau savanorišką 
tarnybą Vietname. Netgi tuomet, bandydamas įgyvendinti savo 
sumanymą, buvau priverstas imtis kraštutinių priemonių. 

N.J. akys šaudo nuo vieno raukšlėto dėdės Enzo ausies lez- 
gelio prie kito. Kairiajame žvilga vos įžiūrimas deimantinis seg- 
tukas. 

- Ką reiškia kraštutinės priemonės? 

- Visi žinojo, kas aš toks. Pati supranti, gandai sklinda spar- 

čiai. Įstojęs į reguliariąją armiją, būčiau likęs Valstijose ir prie ra- 
šomojo stalo rūšiavęs popiergalius - gal netgi čia, Bensonherste, 
Hamiltono forte. Užbėgdamas tam už akių, prisijungiau prie ypa- 
tingųjų pajėgų. Nėriausi iš kailio, kad papulčiau į dalinį, siunčia- 
mą į priekines fronto linijas. - Jis nusijuokia. - Man pavyko. At- 
leisk, užsišnekėjau kaip tikras senis. Aš tik norėjau pratęsti temą 
apie šalmus. 

- O taip. 

- Mes privalėdavome šukuoti džiungles ir išrūkyti vikrius 
mažylius, šaudančius už save didesniais ginklais. Partizanus. To- 
kiame darbe kaip niekur kitur turi pasikliauti klausa. Žinai, ką pa- 
sakysių? Mes niekada nenešiodavome šalmų. 

- Dėl tos pačios priežasties, kaip ir aš. 

- Teisingai. Nors jie nedengdavo ausų, bet kažkaip įtakoda- 
vo klausą. Iki šiol esu tikras, jog likau gyvas, nes vaikščiodavau 
niekuo neprisidengęs galvos. 

- Čia tai bent. Įdomu. 

- Logiškai samprotaujant, šita problema jau turėjo būti iš- 
spręsta. 

- Aha, - įsiterpia N.J. - Kai kurie dalykai niekada nesikeičia. 

Dėdė Enzas atlošia galvą ir kvatoja susiėmęs už pilvo. Pa- 
prastai tokie išsišokimai merginą erzina. Bet Mafijos vadovas 
tiesiog smaginasi ir nežiūri į ją iš aukšto. 

N.J. knieti pasiteirauti, kaip maištininkas tapo šeimyninio 
verslo galva, bet nutyli. Dėdė Enzas pats susigaudo, apie ką pa- 
šnekovė mąsto. 

- Kartais spėlioju, kas užims mano vietą, - aprimęs prataria 
jis. - Na, taip, pas mus nestinga puikių naujosios kartos žmonių. 
Tačiau kas bus vėliau... net nežinau. Tikriausiai visi sėniai įsiti- 
kinę, kad po jų mirties pasaulis pražus. 

- Jūs auginate milijonus jaunųjų mafijozų, - pastebi N.J. 

- Visiems lemta vilkėti sportines striukes ir priemiesčiuose 
vartyti popiergalius. Tu ne itin gerbi tuos žmones, N.J., nes esi 
jauna ir arogantiška. Aš taip pat jų negerbiu, nes esu senas ir iš- 
mintingas. 

Tokie žodžiai, tariami dėdės Enzo lūpomis, turėtų skambėti 

šokiruojančiai, bet mergina nė kiek nesukrėsta. Tai logiškas tei- 
ginys, atsklidęs iš protingo jos bičiulio dėdės Enzo. 

- Niekas iš jų nesiryžtų savo noru keliauti į džiungles, kur 
galbūt žūtų nuo atsitiktinio šūvio, vien tam, kad suerzintų savo 
gimdytojus. Tie bevaliai nevykėliai nepasižymi stipriu charakte- 
riu. 

- Liūdna, - sumurma N.J. atsispyrusi norui iškoneveikti jau- 
nuosius mafijozus. 

- Ką gi... - nutęsia dėdė Enzas. Toks “ką gi" dažniausiai liu- 
dija apie besibaigiantį pokalbį. - Ketinau nusiųsti tau rožių, bet 
tavęs nedomina gėlės, ar ne? 

- O, aš neprieštaraučiau, - atsako ji pykdama ant savęs, kad 
šneka apgailėtinos lepšės balsu. 

- Kadangi mudu tapome ginklo broliais, padovanosiu tau šį tą 
geresnio. - Jis atveržia kaklaraištį ir apykaklę, iš po marškinių iš- 
traukia neįtikėtinai pigią plieninę grandinėlę, ant kurios kabo pora 
metalinių plokštelių. - Tai senieji mano asmens tapatybės žen- 
kliukai. Nešiojau juos daugybę metų. Šiaip sau, vardan protesto. 
Būtų juokinga, jei sutiktum jais pasipuošti. 

Vargais negalais sutramdžiusi drebulį, mergina užsimeta 
ženkliukus ant kaklo. Jie kadaruoja virš kombinezono. 

- Verčiau juos paslėpk. 

N.J. kyšteli ženkliukus į slaptavietę - tarp krūtų. Jie išsaugo- 
ję dėdės Enzo kūno šilumą. 

- Dėkui. 

- Smulkmena, - numoja jis ranka. - Bet jei kada nors pakliū- 
si į bėdą, parodyk tuos ženkliukus prie tavęs priekabiaujantiems 
tipams, ir tuomet, manau, padėtis labai greitai pasikeis. 

- Ačiū, dėde Enzai. 

-- Nesivelk į nemalonumus. Būk gera savo motinai. Ji tave 
myli. 

Prie išėjimo iš Naujosios Sicilijos franšizės merginos laukia 
kažkoks vyriškis. Jis truputį ironiškai nusišypso, vos linkteli gal- 
va, kad atkreiptų į save N.J. dėmesį. Žmogus atrodo gana ab- 

surdiškai, tačiau po pašnekesio su dėde Enzu ji nusiteikusi malo- 
niai, todėl nesijuokia tam tipui į veidą. Paprasčiausiai nusigręžia 
jo nepaisydama. 

- N.J., turiu tau darbelio, - paskelbia nepažįstamasis. 

- Aš užsiėmusi. Privalau pristatyti į vietą kitus siuntinius. 

- Meluoji ir net akimis nemirkčioji. - Sprendžiant iš balso, jam 
tai patinka. - Matai ana tą chimerą? Jis prisijungė prie “Ra- 
diKS" kompiuterio, todėl mes žinome, jog tų neturi kitų darbų. 

- Aš vis vien negaliu priimti užsakymo iš kliento, - atšauna 
N.J. - Užduotis mums skirsto dispečerinė. Tau teks paskambinti 
numeriu 1-800. 

- Jėzau Kristau, gal aš, tavo manymu, sumautas avigalvis? 

Sustojusi N.J. atsisuka ir galų gale nužvelgia vyriškį. Jis 
aukštas ir lieknas. Juodas kostiumas, juodi plaukai. Šlykšti stik- 
linė akis. 

- Kas atsitiko tavo akiai? - klausia mergina. 

- Ledo kirtiklis, Bajonas, 1985-ieji, - paaiškina jis. - Dar 
klausimų turėsi? 

- Atleisk, žmogau, aš tik pasidomėjau. 

- Grįžkime prie reikalo. Ant savo pečių nešioju ne pasturgalį, 
kaip tu galėjai pamanyti, todėl puikiai žinau, jog visiems kurje- 
riams dispečerinė dalina užduotis aštuonišimtuoju numerių. 
Mums nepatinka aštuonišimtasis numeris ir centrinė dispečerinė. 
Tokie jau esame. Mes mėgstame bendrauti senamadiškai, akis 
į akį. Pavyzdžiui, per savo mamos gimtadienį aš neskambinu nu- 
meriu 1-800-MAMA. Asmeniškai pas ją atvykstu ir pabučiuoju 
į skruostą, aišku? Taigi šiam darbui mums reikalinga būtent tu. 

- Kodėl? | 

- Todėl, kad neatsidžiaugiame galimybe bendrauti su įžūlio- 
mis paukštytėmis, kurios per daug klausinėja. Kaip sakiau, mūsų 
chimera jau prisijungė prie “RadiKS" diįspečerinės kompiuterio. 

Žmogus su stikline akimi pasuka galvą - visai kaip apuokas, 
- ir linkteli chimerai. Po sekundės suskamba N.J. telefonas. 

- Po velnių, atsiliepk, - burbteli jis. 

- Ko reikia? - priglaudusi mobilųjį prie ausies klausia N.J. 

Kompiuterinis balsas praneša, jog kurjerė privalo paimti 
siuntinį iš Grifito parko ir nugabenti jį į Van Naisą, Šventojo Tėvo 
Veino Perlų Vartus. 

- Jei norite ką nors pristatyti iš taško A į tašką B, kodėl pa- 
tys to nedarote? - teiraujasi mergina. - Įmeskite siuntinį į juodą 
“Linkolną", ir baigta. 

- Šiuo atveju siuntinys mums nepriklauso, be to, mes ne itin 
gerai sutariame tiek su tipais iš taško A, tiek su taško B gauja. 

- Norite, kad aš kažką pavogčiau, - susigaudo N.J. 

Visa savo išore vyriškis su stikline akimi demonstruoja esąs 
įsižeidęs. 

- Ne, ne, ne. Vaikeli, paklausyk. Juk mes - suknista Mafija. 
Jei užsimanome ką nors pavogti, mums nereikia prašyti penkio- 
likmetės mergiotės pagalbos, aišku? Dabar kalbame apie slaptą 
operaciją. 

- Šnipinėjimą? - nauja informacija. 

- Aha, šnipinėjimą, - patvirtina juodašvarkis mažumėlę pa- 
šaipiu balsu. - Tam, kad atliktume operaciją, reikalingas kurjeris, 
kuris sutiktų bendradarbiauti. 

- Vadinasi, dėdė Enzas pūtė man miglą į akis? Jūs tik ban- 
dėte susidraugauti su kurjeriu? 

- Ojojoj, tik paklausykite. - Stiklaakis aiškiai smaginasi. - O 
taip, mes iš visų jėgų stengiamės padaryti įspūdį penkiolikmetei. 
Vaikeli, aplinkui rastume milijoną kurjerių, kuriuos nesunkiai ga- 
lėtume papirkti. Pasirinkome tave, nes tu susijusi su mūsų orga- 
nizacija asmeniniais ryšiais. 

- Ką konkrečiai turiu padaryti? 

- Tai, ką darytum įprastomis aplinkybėmis. Paimk siuntinį iš 
Grifito parko. 

- Ir viskas? 

- Paskui pristatyk jį į vietą. Tik paprašysime tavęs važiuoti 5-. 
-uoju greitkeliu. 

- Tai ne pats geriausias kelias... 

- Nesvarbu. Keliauk 5-uoju, gerai? 

- Tvarka. 

- O dabar eime. Palydėsiu tave iš šitos pragaro skylės. 


Kartais, jei vėjas pučia reikiama kryptimi, o tu pakliūni į oro 
kišenę visu greičiu dardančio aštuoniolikos ratų vilkiko užnuga- 
ryje, nebūtina prie jo net klijuotis. Vakuumas įtraukia tave it ga- 

lingas siurblys. Taip skrieti gali kiaurą dieną. Visgi pakanka 
menkiausios klaidelės, kad nelauktai atsidurtum kairiojoje juosto- 
je, viena ir bejėgė, regėdama atidundantį puspriekabių konvojų. 
Arba, kas dar blogiau, gali neišlaikyti pusiausvyros ir papulti po 
griaudėjančio monstro purvasargiais, kur veikiai virstum pusašių 
tepalu. Niekas nė nesužinotų, kas įvyko. Tai vadinasi “stebuklin- 
gu siurbliapūnu" ir neleidžia N.J. užmiršti, kaip pasikeitė jos gy- 
venimas po lemtingos nakties, kai teko gelbėti Hairą Protagonis- 
„tą, jo vežamą picą nugabenant užsakovui. 

San Diego greitkelyje merginos “Magnapūnas", iššautas lyg 
iš timpos, visada švilpia tiesiai į taikinį. Ją gali padoriai trūktelėti 
netgi pati lengviausia, ekonomiška kinų gelda, pagaminta iš plas- 
tiko ir aliuminio. Žmonės nedrįsta jos kabinti. N.J. išsikovojo sa- 
vo vietą trasoje. 

Dabar ji turi darbų iki kaklo. Reikės pamėtėti šį tą ir Dvėse- 
lienai. Protarpiais jie užvažiuos į kokį nors motelį, kad aptartų 
svarbius reikalus - juk taip elgiasi tikri verslininkai. Pastaruoju 
metu N.J. bandė išmokyti Dvėselieną ją masažuoti. Tačiau pa- 
siekęs tarpumentę Dvėseliena nebesusitvardo ir pradeda vaiz- 
duoti poną Kietuolį. Tiesą sakant, tai irgi neblogai - kai nieko ge- 
resnio neturi. 

Į Grifito parką ji rieda ne pačiu tiesiausiu keliu, nes taip nori 
Mafija: keliauk 405-uoju iki Slėnio ir važiuok iš tos pusės, iš ku- 
rios paprastai vyksti atlikti užduoties. Jie tokie paranojiški. Tokie 
profesionalai. 

Iš kairės sušmėžuoja tarptautinis Los Andželo oro uostas. 
Dešinėje pusėje mergina pastebi “Megasandėlį". Ten gyvena 
keistuolis jos partneris, kuris tikriausiai murkso namuose užsidė- 
jęs akinius ir prisijungęs prie kompiuterio. N.J. manevruoja sudė- 
tingame transporto sraute, sukdama ratą aplink Hjuzo oro uos- 
tą, nūnai asmeninį Didžiojo Pono Li Honkongo avanpostą. Pra- 
švilpia pro Santa Monikos oro uostą, neseniai perpirktą “Pasau- 
linės admirolo Bobo apsaugos". Netrukus reikės kirsti Fedlendą, 
kur kasdieną važiuoja dirbti jos motina. 

Fedlendo vietoje anksčiau stovėjo veteranų sąjungos ligoninė 
ir keliolika kitų federalinių pastatų. Dabar jis primena inksto for- 
mos ledinuką, prilipusį prie 405-ojo greitkelio. Sektoriaus perimet- 

rą juosia tvora, suręsta iš grandinių, nešiojamų spygliuotų užtva- 
rų, akmens skaldos ir betoninių blokų. Visi Fedlendo statiniai - 
didžiuliai ir pasibjaurėtini. Aplink cokolius zuja žmogiškos būty- 
bės, dėvinčios šlapio granito spalvos vilnonius kostiumus. Didin- 
gų baltų pastatų fone jos atrodo tarsi tamsūs mažyčiai taškeliai. 

Kitoje Fedlendo pusėje, dešinėje, ji mato Los Andželo uni- 
versitetą, kurį šiuo metu valdo japonai, Didysis Pono Li Honkon- 
gas ir pora stambių Amerikos korporacijų. 

Kalbama, esą iš kairės, prie vandenyno, dunkso milžiniškas 
pastatas: CŽK štabas Vakarų Pakrantėje. Gan greitai - gal ry- 
toj - N.J. ten nukeliaus, apvažiuos Centrinės žvalgybos buveinę, 
tiesiog pamojuos ranka. Dabar ji turi ką papasakoti Hairui. La- 
bai įdomios informacijos apie dėdę Enzą. Žmonės mokės už ją 
milijonus. 

Širdį nutvilko sąžinės priekaištai. Mergina supranta negalinti 
išduoti Mafijos. Ne todėl, kad bijo tų žmonių. Jie pasitikėjo N.J. 
Maloniai su ja elgėsi. Kas žino, galbūt /en jai žadama geresnė 
karjera nei CŽK struktūrose. 

Posūkį į Fedlendą renkasi ne tiek jau daug mašinų. Motina 
vyksta ten kiekviena rytą, kaip ir masė kitų federalų. Tačiau jie 
iškeliauja į darbą anksti ryte, o namo grįžta vėlai vakare. Kraus- 
tosi iš proto dėl lojalumo: neuždirbdamas daug pinigų, nesulauk- 
damas pagarbos iš aplinkinių, federalas privalo nepaisyti tokių 
smulkmenų ir taip įrodyti ištikimybę savo įstaigai. 

Nuo pat Los Andželo oro uosto N.J. švilpia paskui tą patį 
taksi. Ant galinės sėdynės kiurkso arabas. Pro atvirą langą tvos- 
kiantys vėjo gūsiai plaiksto jo burnusą. Oro kondicionierius ne- 
veikia, o Los Andželo taksistas neturi tiek pinigėlių, kad juodojoje 
rinkoje nusipirktų “Freono" kompanijos šaldiklį. Kaip tipiška: tik 
federalai gali priversti svečią atvažiuoti purvinu taksi be kondi- 
cionieriaus. N.J. nė trupučio nesistebi, kai mašina stabteli prie 
posūkio, pažymėto JUNGTINIŲ VALSTIJŲ rodykle. Atsijun- 
gusi nuo jos, mergina sužvejoja siuntinius gabenantį furgoną, ku- 
ris traukia į Slėnį. 

Ant gigantiško federalinio pastato tūno gauja vyrukų su ra- 
cijomis, tamsiais akiniais ir apsiaustais, ant kurių užrašyta FE- 
DERALAS, nutaikiusių objektyvus į priekinius Vilširo bulvaru 


171 


riedančių mašinų stiklus. Jei lauke tvyrotų naktis, N.J. veikiau- 
siai pastebėtų lazerinį skenerio spindulį, sumirgantį ant brūkšni- 
nio numerių kodo, kuris priklauso taksi, ką tik pasukusiam 
JUNGTINIŲ VALSTIJŲ rodyklės kryptimi. 

Motina jai pasakojo apie tuos vaikinus. Jie iš Vykdomojo ge- 
neralinės slaptų operacijų vadovybės skyriaus, sutrumpintai 
VGSOVS. FTB, federaliniai teismo vykdytojai, slaptoji tarnyba, 
ypatingosios pajėgos - visi tvirtina esantys nepriklausomi vieni 
nuo kitų, tačiau, kaip kitados armija, karinis jūrų laivynas bei oro 
pajėgos, šios institucijos paklūsta VGSOVS, atlieka panašias 
funkcijas, ir jas nesunku sumaišyti. Už Fedlendo ribų čionykščių 
įstaigų darbuotojai vadinami tiesiog federalais. Anot VGSOVS 
narių, buvusiose JAV ribose jie turi teisę eiti kur užsimanantys 
be jokio orderio ar net rimtos dingsties. Atvirai kalbant, tie žmo- 
nės jaučiasi esą namuose tik Fedlende, spoksodami pro telesko- 
pinius žiūronus, murmėdami kažką į nupjautavamzdžių mikrofo- 
nus arba spigindamiesi pro optinius snaiperio šautuvų taikiklius. 

Taksi, gabenantis ant galinės sėdynės įsitaisiusį arabą, su- 
mažina greitį ir zigzagais manevruoja tarp betoninių blokų, virš 
kurių, strategiškose vietose, riogso penkiasdešimto kalibro kul- 
kosvaidžiai. Automobilis sustoja priešais dygliuotą juostą, užva- 
žiavęs virš atviros remontinės duobės. Šioje lindintys vyrukai iš 
VGSOVS su šunimis ir ypač ryškiais prožektoriais pradeda ty- 
rinėti mašinos dugną ieškodami bombų arba BBCI (branduoli- 
nių-biologinių-cheminių-informacinių) reagentų. Vairuotojas iš- 
lipa laukan, atidaro bagažinę bei kapotą, idant kiti federalai ga- 
lėtų juos apžiūrėti. Dar vienas tipas, prisišliejęs prie keleivio lan- 
go, tardo arabą. 

Sklando kalbos, kad visi Kolumbijos apygardos muziejai ir 
monumentai išnuomoti bei paversti turistų parkais, kurių pelnas 
sudaro dešimt procentų vyriausybės pajamų. Federalai galėtų 
patys prižiūrėti koncesijas, pasilikdami sau didesnę įplaukų dalį, 
tačiau jie nusiteikę filosofiškai ir mano, jog valdyti privalo vyriau- 
sybė. Toks jos darbas. Juk čia ne pramogų verslas, ar ne? Te- 
gul pramogomis užsiima Industrijos iškrypėliai, kurie koledžuose 
mokėsi šokti stepą. Federalai - rimti žmonės. Politologijos žino- 
vai. Studentų tarybų prezidentai. Debatų klubų pirmininkai. Iš- 

tvermingi didvyriai, gebantys nešioti tamsius vilnos kostiumus ir 
neatsisegti apykaklės, kai lauke karšta it šiltnamyje, kai tempe- 
ratūra siekia keturiasdešimt tris laipsnius ir taip drėgna, kad gali 
išprakaituoti visus kūno skysčius. Tokie žmonės, kurie geriausiai 
jaučiasi būdami pasislėpę už vienpusio veidrodžio. 

Retsykiais, mėgindami įrodyti savo drąsą, N.J. amžiaus ber- 
niukai nukanka į rytinį Holivudo kalvų galą, į Grifito parką, ir bet 
kuriuo keliu tiesiog prašvilpia pro jį kiaurai. Jei pavyksta pralėkti 
pro parką nepridėjus į kelnes, gali manyti, jog esi laimės kūdikis. 
Tiesą sakant, tu esi vyras vien todėl, kad sugebėjai taip įžūliai 
pažvelgti pavojams į akis. | 

Žinoma, jie mato tik tai, kas atsiveria apšviestose gatvėse. 
Užsimanęs šiaip pasisukinėti Grifito parke ir išvydęs ženklą su 
užrašu NĖRA PRAVAŽIAVIMO, akimoju supranti: pats laikas 
pasukti tėčio “Hondą" atgal ir skristi namo taip spaudžiant akse- 
leratorių, kad tachometro rodyklė šoktelėtų aukštyn už skalės ri- 
bų. 

Vos tik N.J. atsiduria parke, riedėdama tuo taku, kurį jai bu- 
vo liepta pasirinkti, ji iš karto pastebi įspėjimą: NĖRA PRAVA- 
ŽIAVIMO. 

N.J. ne pirmoji kurjerė, gavosi tokią užduotį, tad jai nemažai 
teko girdėti apie šią vietą. Tai siauras tarpeklis, kurio viena vie- 
nintelė gatvė veda link naujos banditų gaujos teritorijos. Visi va- 
dina tuos žmogėnus falabalais, nes jie bendrauja tarpusavyje kaž- 
kaip keistai burbuliuodami. 

"Dabar svarbiausia negalvoti, kokią kvailystę ji krečia. Priori- 
tetų sąraše į patį viršų, tarp tokių punktų, kaip “gauti pakankamą 
kiekį nikotino rūgšties" ir “laiške senelei padėkoti už dovanotus 
žavingus perlamutrinius auskarus", įsispraudžia “būtinybė priimti 
teisingą sprendimą". Paprasčiau kalbant, nevalia niekur trauktis. 

Falabalų zonos pasienį žymi kulkosvaidžių gūžtos. Perdėtas 
atsargumas, pagalvoja mergina. Kita vertus, ji niekada nekonflik- 
tuodavo net su Mafija. Dirbtinai nerūpestingai bei tingiai, maž- 
daug dešimties mylių per valandą greičiu, N.J. slenka link užkar- 

dos. Atėjo metas išsigąsti ir supanikuoti, jei tik ji apskritai ruošia- 
si pasiduoti baimei. Mergina pakelia aukštyn spalvotą “RadiKS" 
dokumentą su kibernetiniu ridiko logotipu, bylojantį, kad ji išties 
ketina paimti siuntinį, ir nieko daugiau, garbės žodis. Gestas ne- 
padarys jokio įspūdžio tiems vyrukams. 

Tačiau ji suklysta. Nuo kelio patraukiami ritiniai spygliuotos 
vielos, ir N.J. lekia pro pertvarą nė nestabtelėdama. Tuo mo- 
mentu ji neabejoja sugebėsianti išsaugoti sveiką kailį. Juk vietiniai 
tiesiog tvarko verslo reikalus, kaip ir dauguma kitų. 

Į tarpeklio gilumą belstis nereikia. Ačiū Dievui. Už kelių po- 
sūkių ji nusigauna iki medžiais apsuptos aikštelės, primenančios 
lauke įrengtą beprotnamį. 

Arba lunatikų festivalį. Arba dar kažką panašaus. 

Mergina mato porą tuzinų žmonių. Niekas iš jų nesirūpina 
savo išvaizda. Jie dėvi skarmalus, kurie kitados atrodė kaip pa- 
dorūs drabužiai. Pustuzinis klūpo ant asfalto maldai sudėję del- 
nus, kažin ką murmėdami neregimoms esybėms. 

Ant surūdijusios geldos bagažinės jie pastatė seną, į metalo 
laužą išmestą kompiuterinį terminalą. Juodą monitorių vagoja 
įtrūkimų voratinklis, tarytum kažkas būtų sviedęs į stiklą kavos 
puodelį. Storulis su raudonomis ties keliais kadaruojančiomis pet- 
nešomis vedžioja delnus virš klaviatūros, padrikai spūsčiodamas 
klavišus, panosėje marmaliuodamas beprasmiškus garsus. Už 
nugaros stypsantys keli idiotai dirsčioja jam per petį, kartais ban- 
do tiesti rankas link kompiuterio, bet storulis juos atstumia. 

Netoliese grupė apsmurgėlių ploja delnais, siūbuoja į šonus ir 
visa gerkle traukia “Laimingąjį klajoklį". Dainuoja jausmingai. 
N.J. nematė tokio vaikiško veiduose atsispindinčio džiūgavimo 
nuo tada, kai pirmą kartą leido Dvėselienai save išrengti. Tiesa, 
toks džiaugsmas visiškai nedera susivėlusiems tipams, kuriems 
jau virš trisdešimties. 

Pastebėjus: vieną vyriškį, N.J. iš karto pakrikštija jį vyriau- 
siuoju žyniu. Žmogėnas įsisupęs į kažkada buvusį baltą chalatą 
su logotipu, priklausančiu kompanijai iš Įlankos rajono, ir tupi ant 
galinės sutrūnijusio mini furgono sėdynės. N.J. įsukus į aikštelę, 
tučtuojau pašoka ir skuodžia merginos kryptimi, tarsi ketindamas 

ją užpulti. Visgi, palyginti su kitais, jis atrodo kaip fiziškai sveikas, 
normalus psichopatas. 

- Tu atvykai paimti lagaminėlį? 

- Man reikalingas siuntinys. Aš nežinau, kas jame įpakuota, 
- atšauna N.J. 

Pasitraukęs nuo mini furgono vyriausiasis žynys kėblina prie 
kitos rūdžių išėstos mašinos griaučių, atidaro kapotą ir ištraukia 
aliuminio lagaminėlį, tapatų tam, kurį vakar Spyglius rado 
“BMW" salone. 

- Štai tavo siuntinys, - pareiškia žmogus su chalatu ir žengia 
merginos pusėn. Ji instinktyviai atšlyja. - Suprantu, suprantu, - 
linkčioja jis galva. - Aš kraupus išsigimėlis. - Nuleidęs lagaminą 
ant žemės, paspiria jį koja. Šokčiodamas virš gruoblėtų nelygu- 
mų, siuntinys nuslysta asfaltu N.J. pusėn, - Pristatyti jį visada 
suspėsi. Gal norėtum pas mus trumpam užsibūti? Pasiūlytume ko 
nors išgerti. Pavyzdžiui, “Kūl-eid" skardinę. 

- Mielai išgerčiau, bet diabetas vidurius susuko, - atšauna 
mergina. 

- Tuomet šiaip pasisvečiuotum mūsų bendruomenėje. Mes 
tau papasakotume daugybę įdomių dalykų, kurie pakeistų tavo 
gyvenimą. 

- Verčiau duok man skrajutę. Paskaitysiu ją namuose. 

- Deja, skrajukių neturime. Kodėl nenori pasilikti? Tu lyg ir 
simpatiška, maloni mergaitė. 

- Atleisk, biče, bet tu supainiojai mane su pusprote kekše, - 
drebia N.J. - Dėkui už lagaminą. Aš dingstu iš čia. 

N.J. įsibėgėja atsispirdama nuo asfalto. Prieš išnykstant iš 
aikštelės, jos akys užfiksuoja jauną plikai skustą moterį, vilkinčią 
purvinus, suplyšusius skudurus, matyt, kažkada pirktus praban- 
gioje “Šanel"" parduotuvėje. Skarmalė idiotiškai išsišiepia, tiesia 
ranką ir mojuoja. 

- Labas, - sako ji. - Ba ma zu na la amu pa go lu ne me aba 
du. 

- Aha, ir tau linkiu to paties, - burbteli N.J. 


Po poros minučių mergina, žvejodama aplinkines mašinas, 
nuskrieja 5-uoju greitkeliu atgal į Slėnį. Ji šiek tiek sutrikusi, 

stokoja koordinacijos, bet nesuka dėl to galvos. Smegeninėje kir- 
ba “Laimingojo klajoklio" melodija. Daina varo ją iš proto. 

Šalia kartkartėmis sušmėžuoja juoda dėmė. Taikinys - vel- 
niškai gundantis, toks didelis, turi tiek daug geležies. Tik gaila, 
kad nevažiuoja sparčiau. Ji netgi neskubėdama aplenktų šitą bar- 
žą. 

Juodojo automobilio vairuotojas nuleidžia langelį. Juk čia tas 
vyrukas, Džeisonas. Jis iškiša galvą laukan, nukreipia akis į N.J., 
nežiūrėdamas į kelią. Rieda penkiasdešimties mylių per valandą 
greičiu, tačiau vėjo gūsiai vis vien nesutaršo putomis sustandin- 
tos šukuosenos. 

Tipelis šypteli. Nutaiso maldaujančią veido išraišką, kokia 
retsykiais atsispindi Dvėselienos fizionomijoje. Nedviprasmiškai 
mosteli ranka į bagažinės dangtį. 

Tiek jau to. Paskutinį kartą, kai N.J. sužvejojo šį vaikiną, tas 
nuvairavo savo sedaną ten, kur jai reikėjo. Mergina atsiklijuoja 
nuo “Akuros",, paskui kurią čiuožė pusę mylios, ir nutaiko “Mag- 
napūną“ į “Oldsmobilį"". Džeisonas išmauna iš greitkelio į Vikto- 
rijos bulvarą ir traukia link Van Naiso, ten, kur ji privalo patekti. 

Bet įveikęs kelias mylias jis susuka vairą į dešinę, ir, cypiant 
mašinos padangoms, sustoja apleisto prekybos centro aikštelė- 
je - niekas jo neprašė čia važiuoti. Aplinkui tuščia, neskaitant 
burzgiančio aštuoniolikaračio vilkiko, ant kurio šonų švyti užra- 
šas: BROLIAI SALDUČIAI. PERKRAUSTYMO IR SAN- 
DĖLIAVIMO PASLAUGOS. 

- Nagi, - prabyla Džeisonas išlipdamas iš savo “Oldsmobi- 
lio", - juk tu nenori veltui gaišti laiką. 

- Apsišik, vištgalvi, - drėbteli ji ir vyniodama harpūno trosą 
atsigręžia į bulvarą su viltimi, jog ten pamatys į vakarus švilpian- 
čią transporto priemonę. Kad ir ką šis tipas sumąstė, jam aiškiai 
rūpi ne verslo reikalai. 

- Jaunoji panele, - nuskamba kitas balsas, priklausantis vy- 
resniam, valdingesniam Žmogui, - nieko baisaus, jog tau nepatin- 
ka Džeisonas. Tačiau pagalbos prašo tavo bičiulis dėdė Enzas. 

Vilkiko priekabos gale atsiveria durys, ir ji išvysta vyriškį su 
juodu kostiumu. Užnugaryje ryškiai tvieskia halogeniniai žibintai, 

melsvu atspalviu nudažę sulaižytus jo plaukus. Nepaisant aki- 
nančio šviesos fono N.J. atpažįsta tipą su stikline akimi. 

- Ko nor1? - klausia. 

- Tai, ko aš norių, - atsiliepia žmogus nužvelgdamas ją nuo 
galvos iki kojų, - ir ko man reikia, yra du visiškai skirtingi dalykai. 
Šiuo metu aš dirbu, o tai reiškia, kad savo norus privalau užmirš- 
ti. Man reikia, jog tu sėstum į sunkvežimį kartu su savo riedlente 
ir lagaminėliu. - Po pauzės vyriškis priduria: - Ar aš pakankamai 
aiškiai kalbu? - jis pateikia klausimą retoriškai tarsi įsitikinęs, jog 
išgirs neigiamą atsakymą. 

- Jis šneka rimtai, - įsiterpia Džeisonas, lyg N.J. būtų svarbi 
jo nuomonė. 

- Gryna teisybė, - linkteli juodašvarkis su stikline akimi. 

N.J. derėtų keliauti į Šventojo Tėvo Veino Perlų Vartų fran- 
šizę. Jei atlikdama užduotį susimaus, vadinasi, ji nuvils patį Die- 
vą, kuris gali egzistuoti arba negali, bet, šiaip ar taip, geba atleisti. 
Mafija aiškiai išpažįsta aukštesnius paklusnumo standartus. 

Mergina įteikia savo daiktus - riedlentę ir aliumininį lagaminą 
- stiklaakiui ir užsiropščia į priekabą nepaisydama ištiestos ran- 
kos. Jis atšlyja, dėbteli į savo delną, matyt, spėliodamas, ar šis 
ne purvinas. N.J. kojoms vos spėjus atitrūkti nuo žemės, vilkikas 
pajuda iš vietos. Už nugaros užsidarius durims, jie jau dunda bul- 
varu. 

- Iš pradžių teks patikrinti tavo siuntinį, - sako juodašvarkis. 

- Tau niekada nešovė į galvą prisistatyti? - teiraujasi N.J. 

- Ne-e, - atsiliepia vyriškis. - Žmonės linkę užmiršti vardus. 
Gali mintyse vadinti mane “tuo vyrukų". Pati supranti, ką turiu 
omenyje, ar ne? 

N.J. klausosi puse ausies. Ji žvilgsniu zonduoja priekabą. 

Vagoną tesudaro ilga, siaura patalpa su vienintelėmis duri- 
mis. Paskuigalyje dykinėja keli mafijozai. 

Didžiumą vagono dalies užima elektroniniai prietaisai. Aukš- 
tos klasės įranga. 

- Teks mažumėlę pasidarbuoti kompiuteriu, - paskelbia vyriš- 
kis stikline akimi ir įteikia lagaminą bitagalviui. N.J. nusprendžia, 
jog vaikinas - iš programuotojų padermės, kadangi jis auginasi 1|- 

gus plaukus, surišęs šiuos į uodegėlę, dėvi džinsus ir atrodo švel- 
nus bei mandagus. 

- Ei, jei su tuo lagaminu kas nors atsitiks, nukentės mano 
pasturgalis, - išdrožia mergina. Ji stengiasi kalbėti narsiai, bet 
pati suvokia, jog dabartinėmis aplinkybėmis demonstruoti įžūlu- 
mą beprasmiška. 

Žmogus su juodu kostiumu ir stikline akimi apsimeta esąs 
sukrėstas. 

- Kas, tavo manymu, aš esu? Sumautas žioplys? Velnias, 
galvoji, man labai knieti aiškintis dėdei Enzui, kodėl per mano ne- 
apsižiūrėjimą jo triušeliui peršovė kelių girneles? 

- Tai paviršutinė, neinvazinė procedūra, - ramiai, taikingai 
paaiškina bitagalvis ir pavarto rankose lagaminėlį, kad susipažin- 
tų su juo iš arčiau. Paskui įkiša į didžiulį, iš vieno galo pravirą 
ant stalo pastatytą cilindrą, kurio sienelių storis turbūt siekia ne- 
mažiau kaip porą colių. Jas dengia šerkšnas. Iš cilindro besiver- 
žiančios dujos - kažką panašaus įmanoma pamatyti į verdantį 
vandenį įpylus kelis šaukštelius pieno - nuteka nuo stalo ant 
grindų, ir kojos grimzta į balzganą garų miglą. Įdėjęs lagaminą į 
cilindrą, bitagalvis skubiai atitraukia ranką, kad jos nenušaltų. 

Tada užsideda akinius, skirtus darbui prie kompiuterio. 

Štai ir viskas. Porą minučių jis sėdi nejudėdamas. N.J. nie- 
ko nenusimano apie sudėtingas technologijas, bet žino, jog šiuo 
metu kažkur už spintelių slypintis galingas kompiuteris atlieka ga- 
lybę operacijų. 

- Tai lyg tomografinis skeneris, - prataria juodašvarkis pri- 
slopintu, pagarbiu balsu tarytum golfo rungtynių komentatorius. 
- Bet jis išanalizuoja viską, - priduria, nekantriais rankų mostais 
piešdamas ore ratus. 

- Kiek jis kainuoja? 

- Nežinau. 

- Kaip vadinasi? 

- Kol kas niekaip. 

- Kas gi jį pagamino? 

- Mes pagaminome tą prakeiktą daiktą, - atsako stiklaakis. - 
Per pastarąsias porą savaičių. 

- Kurių galų? 

- Per daug klausinėji. Na, taip, tu simpatiškas vaikis. Vel- 
niškai žavi paukštytė. Tikra gražuolė. Bet nemanyk, kad šioje 
stadijoje esi labai svarbi. 

Šioje stadijoje. Hmm. 

Hairas tūno savo šešių šimtų kvadratinių pėdų gyvenamaja- 
me “Megasandėlio" bloke. Praleidžia šiek tiek laiko Realybėje, 
kaip ir siūlė partnerė. Pro atviras duris smelkiasi nuo vandeny- 
no dvelkiantis vėjelis ir išmetamosios lėktuvų dujos. Čiužiniai, 
krovinių paletė, eksperimentiniai šlakbetonio baldai nustumti prie 
sienų. Rankose jis laiko metro ilgio armatūros strypą. Vienas šio 
galas, apvyniotas raudona lipnia juosta, atstoja rankeną. Savo 
dydžiu strypas prilygsta katanai, tačiau jis kur kas sunkesnis už 
tikrą kardą. Hairas praminė ginklą stuobrių katana. 

Jis stovi kendo padėtyje. Basas. Nors derėtų vilkėti laisvas, 
kulkšnis siekiančias kelnes ir sunkią indigo spalvos tuniką, tradi- 
cinę uniformą, Hairas tedėvi boksininko šortus. Per rudą raume- 
ningą nugarą, tyrinėdamas tarpumentę bei iškilumus, teka pra- 
kaitas. Kairysis kulnas nusėtas pūslėmis, dydžio sulig alyvuogė- 
mis. Širdis ir plaučiai funkcionuoja be priekaištų, reakcija į aplin- 
kos pokyčius - žaibiška, tačiau Hairas nepasižymi tokia fizine jė- 
ga, kokią turėjo jo tėvas. Net jeigu būtų gerokai stipresnis, 
mankšta su stuobrių katana vis tiek išsekintų. 

Jis kupinas adrenalino, nervai įsitempę iki kraštutinumo, są- 
monę temdo miglotas nerimas, plevenantis neapibrėžto siaubo 
vandenyne. 

Hairas tipena iš vieno trisdešimties pėdų ilgio kambario 
kampo į kitą. Kartkartėmis paspartina žingsnį, pakelia virš gal- 
vos savadarbę kataną ir staigiai nuleidžia ją žemyn, paskutiniu 
momentu taip kryptelėdamas riešus, kad strypas sustingsta ore. 
Apmiręs ištaria: 

- Sekantis! 

Bent jau teoriškai sustingsta. Iš tiesų judančią stuobrių kata- 
ną sunku sustabdyti. Visgi tai puiki treniruotė. Jo dilbiai prime- 

na standžius plieninio kabelio pluoštus. Beveik primena. Netru- 
kus jie garantuotai taip atrodys. 

Japonai nepropaguoja nevaldomų smūgių kardais. Jei skelsi- 
te katana per žmogaus viršugalvį ir neįdėsite pastangų, kad pri- 
stabdytumėte ašmenis, šios, prakirtusios kaukolę, užstrigs rakti- 
kaulyje ar net dubenyje, o jūs atsidursite viduryje kovos lauko 
įsispyręs į priešininko veidą, mėgindamas ištraukti kardą, kol jus 
pasieks visa gerkle staugiantis geriausias nudaigoto tipo drau- 
gas, kurio akyse tviska nenumaldomas keršto troškimas. Štai ko- 
dėl reikia sustabdyti smūgį ašmenims įsirėžus į smegenis negi- 
liau kaip per kelis colius. Tuomet lengvu judesiu trūktelite į save 
ginklą ir dairotės, akimis ieškodamas kito samurajaus. Iš čia ir 
kilo: “Sekantis!" 

Mąstydamas apie tai, ką iškrėtė Varnas, Hairas visiškai su- 
sipyko su miegu. Būtent todėl trečią nakties jis treniruojasi su 
stuobrių katana. 

Hairas suvokia, jog buvo nepasiruošęs vakarykščiams įvy- 
kiams. Ach, tiesa, kardo ašmenimis jis numušė atlekiančią ietį, ir 
toji praskriejo pro šalį. Tačiau tenka pripažinti, kad ranką pakrei- 
pė kone nesąmoningai. 

Galbūt taip elgiasi visi didūs kariai. Nerūpestingai, savo są- 
monių nevargindami mintimis apie pasekmes. 

Galbūt jis paprasčiausiai sau meilikauja. 


Jau dvi minutes vis garsėja sraigtasparnio gausmas. Tai ne- 
įprastas reiškinys, nors Hairas gyvena prie pat Los Andželo oro 
uosto. Saugumo sumetimais malūnsparniams draudžiama skrai- 
dyti arti pakilimo takų. 

Užuot atslūgęs, gausmas dar labiau sustiprėja. Sprendžiant 
iš triukšmo, sraigtasparnis kybo už kelių pėdų nuo aikštelės, 
priešais gyvenamąjį Hairo ir Vitalijaus bloką. Brangus, tamsiai 
žalias, kažkokiai korporacijai priklausantis (išskirtinės Žymės to- 
kios blankios, kad jų bemaž nematyti) reaktyvinis sraigtasparnis. 
Hairas neabejoja, jog ryškesnėje šviesoje jis įžiūrėtų apsauga 
besirūpinančio rangovo, veikiausiai “Gynybinių generolo Džimo 
sistemų" logotipą. 

Laukan iššoka baltaodis pliktelėjęs vyriškis (kur kas atletiš- 


180 


kesnio sudėjimo, nei galėtum pagalvoti žvelgdamas į jo veidą ir 
stebėdamas elgseną), kuris nutrepsena link Hairo. Šis nelauktai 
prisimena laikus, kai tėvas tarnavo armijoje. Iš išvaizdos artėjan- 
tis Žmogus neturi nieko bendra su krioštelėjusiais veteranais iš 
legendų bei kino filmų. Tai vienas iš paprastų maždaug trisde- 
šimt penkerių metų vyrukų, niekada nesiskiriančių su apdribusio- 
mis uniformomis. Baltaodis - majoras, pavarde (toji išsiuvinėta 
ant rombo) Klemas. 

- Hairas Protagonistas? 

- Taip. 

- Jus paimti prašė Chuanita. Sakė, jog atpažinsite jos vardą. 

- Atpažįstu. Bet aš jai nedirbų. 

- Anot jos, nuo šiol dirbate. 

- Kaip malonu, - tarsteli Hairas. - Kiek suprantu, išvykti tu- 
rėsiu tučtuojau? 

- Jūsų prielaida teisinga, - patvirtina majoras. 

- Palūkėsite porą minučių? Aš treniravausi, todėl dabar man 
reikėtų pasibelsti į kaimynines duris. 

Majoro akys įsminga nurodyta kryptimi. Ant durų žvilga iš- 
kaba: POILSIO KAMBARIAI. 

- Padėtis ganėtinai stabili, - atsiliepia Klemas. - Jūs turite 
penkias minutes. 

Už “poilsio kambarių" paslaugas Hairas moka tiesiai iš savo 
sąskaitos, kurią turi kiekvienas, apsigyvenęs “Megasandėlyje", 
todėl jis apeina administracijos stalelį bei nuobodžiaujantį budin- 
tijį, įkiša nario kortelę į išpjovą, o nušvitęs kompiuterio ekranas 
pasiūlo tris variantus: 


Vv 
M 
VAIKŲ KAMBARYS (BENDRAS) 


Hairas spūsteli mygtuką “V"*. Ekrane užsižiepia keturių 
punktų meniu: 


YPATINGOS RIBOTOS PASLAUGOS - 
EKONOMIŠKA, BET HIGIENIŠKA 

STANDARTINĖS PASLAUGOS - 
VISAI KAIP NAMUOSE - GAL NET GERIAU 


PIRMOS KLASĖS PASLAUGOS - 
PUIKI VIETA IŠRANKIAM KLIENTUI 


KARALIŠKAS APTARNAVIMAS 


Hairui tenka užgniaužti įsisenėjusį refleksą, kad automatiškai 
nepaspaustų YPATINGŲ RIBOTŲ PASLAUGŲ, kuriomis 
naudojasi visi čionykščiai. [žengus į tą patalpą, beveik neįmano- 
ma neslystelėti ant kito asmens išskyrų. Ne itin malonus vaizde- 
lis. Anaiptol ne puiki vieta išrankiam klientui. Daug negalvoda- 
mas - po velnių, juk Chuanita jį nusamdė, ar ne? - Hairas pasi- 
renka KARALIŠKĄ APTARNAVIMĄ. 

Anksčiau niekuomet čia nesilankė. Atrodo, tarytum jis pate- 
ko į viršutinį ištaigingo Atlantik Sičio kazino aukštą, kuriame ap- 
gyvendinami degeneratai iš Filadelfijos, netyčia laimėję aukso 
puodą. Čia apstu visko, kas patologiškam priekvailiui lošėjui aso- 
cijuojasi su prabanga: paauksuotos rankenėlės, pseudomarmuro 
sienos, aksominės širmos ir net liokajus. 

KARALIŠKAS APTARNAVIMAS vietiniams nerūpi. Ši- 
tas skyrius įrengtas tik todėl, kad kitoje gatvės pusėje stūkso 
tarptautinis Los Andželo oro uostas. Jis skirtas tokiems tipams, 
kaip direktorių tarybos pirmininkai iš Singapūro, kurie mielai su- 
tinka išleisti korporacinius kelionės čekius užsigeidę išsimaudyti 
po dušu arba išsituštinti, klausydamiesi žavingų garso efektų, 
bet negirdėdami, kaip stena bendrakeleiviai. 

Liokajumi dirba trisdešimtmetis vyriškis iš Centrinės Ameri- 
kos. Jis stypso prisimerkęs, lyg ir užsimiegojęs. Pamatęs pro du- 
ris įpuolantį Hairą, švysteli jam ant rankos neįtikėtinai storus 
rankšluosčius. 

- Turiu apsisukti per penkias minutes, - murma Hairas. 

- Skusitės? - klausia liokajus ir mąsliai pasikaso skruostą, ne- 
pajėgdamas atspėti, kokiai etninei grupei priklauso lankytojas. 

- Mielai, bet nėra laiko. 

Nusiplėšęs boksininko šortus, nusviedęs kardus ant aksomu 
aptrauktos sofos, jis žengia į marmurinės dušinės amfiteatrą. 
Vienu metu iš visų pusių plūsteli karšto vandens čiurkšlės. Pa- 

spausdamas sienoje įmontuotą rankenėlę, klientas gali susiregu- 
liuoti pageidaujamą temperatūrą. 

Po dušo Hairas norėtų išsituštinti, paskaityti telefono knygos 
storio žurnalus, sukrautus šalia elektronikos stebuklais prifarši- 
ruoto unitazo, tačiau Žino turįs paskubėti. Jis nusišluosto kūną 
rankšluosčiu, dydžio sulig cirko palapine, įkiša kojas į palaidų, 
raišteliais suveržiamų kelnių kiškas, užsivelka berankovius 
marškinėlius, pamėtėja liokajui keletą Honkongo dolerių ir išbėga 
laukan prisisegdamas prie šonų kardus. 


Skrydis netrunka labai ilgai, gal todėl, kad pilotas aukoja 
komfortą vardan greičio. Sraigtasparnis atsiplėšia nuo aikštelės 
aštriu kampu, kurį laiką skrenda neaukštai, kad nebūtų įsiurbtas 
į reaktyvinių lėktuvų turbinas, bet vos sulaukęs progos laisvai 
manevruoti, pilotas pakreipia savo žaisliuko priešakį apačion, uo- 
degą pakelia aukštyn - šovę į priekį ir į viršų jie lekia per Los 
Andželo upės slėnį link prastai apšviestų Holivudo kalvų, tačiau 
šių nepasiekia, nes nusileidžia ant ligoninės stogo. Kadangi pa- 
statas priklauso Gailestingosios Širdies tinklui, teoriškai tai - Va- 
tikano oro erdvės. Kol kas visur jaučiama Chuanitos ranka. 

- Neurologijos skyrius, - išdrožia majoras Klemas tokiu bal- 
su, lyg dalintų įsakymus. - Penktas aukštas, rytinis priestatas, 
564-toji palata. 


Ant lovos tyso Da5Sdas. 

Nuo galvūgalio iki kojūgalio driekiasi nepaprastai standūs, 
platūs odiniai diržai. Prie jų pritvirtinti odiniai antrankiai su 
minkštais avikailio pamušalais įkalino DaSdo riešus ir kulkšnis. 
Jis dėvi bemaž nusmauktą ligoninės chalatą. 

Kraupiausia tai, kad jo akys ne visada vienu metu sukasi į tą 
pačią pusę. DaSdas guli prijungtas prie pulsą fiksuojančio elek- 
trokardiografo. Nors Hairas ne gydytojas, tačiau pastebi, jog 
kreivė nėra normali. Kai kada širdis daužosi pernelyg sparčiai, 
kartais sustoja ir, nuaidėjus pavojaus signalui, vėl pradeda plakti. 

DaS5do veidas visiškai bereikšmis. Akys nieko nemato. Iš 
pradžių Hairas pagalvoja, kad jo kūnas suglebęs. Kai priartėja, 

supranta klydęs - Da5das įsitempęs kaip styga ir šlapias nuo 
prakaito. Be to, nesuvaldomai dreba. 

- Implantavome jam laikiną širdies stimuliatorių, - už nugaros 
pasigirsta moteriškas balsas. 

Atsisukęs Hairas išvysta vienuolę, kuri šioje ligoninėje turbūt 
dirba chirurge. 

- Ar ilgai jį krato konvulsijos? 

- Mums paskambino buvusioji ligonio žmona. Sakė, kad ji 
sunerimusi. 

- Chuanita. 

- Taip. Iškviesti paramedikai aptiko jį nukritusį nuo kėdės, 
apimtą konvulsijų. Matote šitą mėlynę? Mes galvojame, kad į 
šonkaulius pataikė kompiuteris, kurį jis griūdamas numetė nuo 
stalo. Pririšome ligonį, kad apsaugotume nuo galimų susižaloji- 
mų. Pastarąjį pusvalandį fiksuojame širdies aritmiją. Jei padėtis 
nepasikeis, diržus nuimsime. 

- Ar jį radote užsidėjusį kompiuterinius akinius? 

- Nežinau. Jei norite, galiu paklausti paramedikų. 

- Bet jūs manote, kad nelaimė įvyko tuomet, kai jis buvo pri- 
sijungęs prie kompiuterio? 

- Tiksliai nepasakysiu, sere. Žinau tik tiek, jog dėl netikėtos 
širdies aritmijos teko implantuoti stimuliatorių tiesiai ant jo kabi- 
neto grindų. Davėme ligoniui vaistų, malšinančių traukulius, bet 
jie nesuveikė. Suleidome raminančiųjų. Tie truputį padėjo. Atli- 
kome tomografiją ir dar kelias analizes bandydami išsiaiškinti, 
kur slypi problema. Gydytojų konsiliumas iki šiol neturi vieningos 
nuomonės. 

- Ką gi, reikės apžiūrėti jo namą, - tarsteli Hairas. 

Vienuolė patraukia pečiais. 

- Praneškite man, kai jis atsipeikės. 

Gydytoja nutyli. Hairas pagaliau susigaudo, jog DaSdas gali 
ir neatsigauti. | 

Pro tarpdurį žengiant į koridorių, pavymui atsklinda ligonio 
burbuliuojami garsai: 

- Ene em mania gi a gi ni mu ma ma dam e ne em am an 
ki ga a gi a gi... | 

Hairas atsigręžia. DaSdas suglemba savo pančiuose, atsipa- 

laiduoja, atrodo mieguistas ir žiūri į draugą pro pusiau pramerk- 
tas akis. 

- „e ne em dam gal nun na a gi agi e ne em u mu un abzu 
ka a gi agi... 

Sodrus balsas skamba ramiai ir taikingai. Skiemenys plūsta 
iš burnos lyg pro lūpų kamputį tekančios seilės. Netgi išėjus į ko- 
ridorių Hairą pasiveja Da5do marmaliavimas: 

-.„igeenigeennugeennu geenus sa tur ra lu ra ze em 
men... 


Hairas grįžta į sraigtasparnį. Šis lekia Byčvudo tarpeklio vi- 
duriu, “Holivudo" ženklo pusėn. 

Nutviekstas prožektoriais Da5do namas atrodo taip, tarsi 
būtų pakeitęs pavidalą. Jis stovi kalvos viršūnėje, link kurios vin- 
giuoja siauras kelias. Dabar pravažiavimą blokuoja į rupūžę pa- 
našus, raudonos ir mėlynos šviesos pliūpsniais besispjaudantis 
“Gynybinių generolo Džimo sistemų" džipas. Virš pastato parpia 
dar vienas sraigtasparnis, tarsi paremtas sūkuriuojančios spindulia- 
vimo kolonos. Apylinkes šukuoja kareiviai su žibintuvėliais. 

- Mes ėmėmės atsargumo priemonių ir izoliavome teritoriją, 
- paaiškina majoras Klemas. 

Akį rėžiančio švytėjimo pakraštyje matyti blausios organiš- 
kos šlaito spalvos. Kareiviai bando nustelbti jas savo prožekto- 
riais, išdeginti šviesa. Netrukus Hairas pats į ją panirs, taps mig- 
lotu pikseliu keleivinio orlaivio lange. Nugrims į biomasę. 

Nešiojamas Da5do kompiuteris guli ant grindų, šalia stalo, 
prie kurio draugas mėgo dirbti, medicininių šiukšlių apsuptyje. 
Tarp jų Hairas aptinka DaSdo akinius. Arba šie patys nuskriejo, 
bičiuliui išsitiesus ant grindų, arba juos nuo veido nuėmė para- 
medikai. 

Hairas pakelia akinius. Prisikišęs juos prie akių, išvysta vaiz- 
dą: juodai baltą statinių trikdžių sieną. Da5Sdo kompiuterio veiklą 
nutraukė lavina. 

Užsimerkęs jis išmeta ant žemės akinius. Juk neįmanoma 
susirgti, žvelgiant į bitų diagramą, ar ne? O gal įmanoma? 


Namas primena modernią pilį, kurios viename gale stūkso 

aukštas bokštas. DaSdas, Hairas ir kiti hakeriai dažnai čia už- 
sukdavo su alaus dėže bei japoniško stiliaus krosnele, prapliurp- 
davo kiaurą naktį, užgerdami alumi gigantiškas krevetes, krabų 
kojeles ir austres. Nūnai bokšte tuščia, ten liko tik krosnelė, su- 
rūdijusi ir paskendusi po pelenų sluoksniu it archeologinis relik- 
tas. Paėmęs alaus iš Da5do šaldytuvo Hairas įsitaiso savo 
mėgstamoje vietoje, lėtai gurkšnoja iš butelio kaip kažkada anks- 

Senąjį centrą gaubia amžina organinė ūkana. Kituose mies- 
tuose jums tenka kvėpuoti industriniais teršalais, tuo tarpu Los- 
Andžele - aminorūgštimis. Miglą raizgo blizgančios linijos tarsi 
įkaitę laidai duonos skrudintuvėje. Prie išvažiavimo iš tarpeklio 
švytinčios gijos dar labiau paryškėja ir įgauna žvaigždžių, arkų, 
raidžių pavidalus. Greitkeliuose pulsuoja srautai raudonų ir baltų 
dalelių, paklūstančių nesuvokiamai programuojamų šviesoforų 10- 
gikai. Tolumoje išskydusiomis kreivėmis driekiasi milijonai ryš- 
kiai tviskančių reklaminių skydų. Apibus franšizių getų liejasi log- 
las, išblėstantis prieblandoje, kurią šen bei ten sudrasko apsau- 
gos prožektorių, įrengtų nuosavų namų kiemuose, spinduliai. 

Franšizės ir viruso veikla remiasi tuo pačiu principu: tai, kas 
tarpsta vienoje vietoje, įsigalės ir kitoje. Tereikia sukurpti pakan- 
kamai užkrečiamą verslo planą, glaustai jį išdėstyti trižiedžiame 
aplanke, įkūnijantį savotišką DNR, atspausdinti ir išpurkšti der- 
linguose greitkelių pakraščiuose, pageidautina tuose žemės plo- 
tuose, į kuriuos galima nusigauti, iš dešiniosios juostos pasukus į 
kairę. Auglys plėsis, kol įsirėš į savo sklypo ribas. 

Senais laikais, užsimanęs ko nors užkąsti ir išgerti puodelį 
kavos, jūs traukdavote į “Mamos kavinę", kur jausdavotės kaip 
namuose. Tačiau jaukumo atmosferą žadėdavo tiktai gimtieji 
kraštai. Apsilankius kaimyniniame miestelyje ir pravėrus pirmos 
pasitaikiusios užkandinės duris, į jus nukrypdavo visų žvilgsniai, 
negana to, “Ypatinguoju dienos pasiūlymu" prisidengdavo kaž- 
koks nežinomas patiekalas. Jei ganėtinai dažnai keliaudavote, 
jūs niekur nesijausdavote kaip namuose. 

Kita vertus, iš Niu Džersio į Dubuką atvykęs verslininkas 
gali užsukti į “Makdonaldą", kur niekas į jį nespoksos. Į valgia- 
raštį net neverta žiūrėti, nes bet kokioje šios valgyklėlės franši- 

zėje maisto skonis bus vienodas. “Makdonaldas" atstoja Namus, 
telpančius į trižiedį aplanką, šimtus kartų identiškai nukopijuotus. 
“Jokių netikėtumų" - taip skamba nerašytas franšizių getų šūkis, 
antrinamas “ekonominio klestėjimo", kurį tarsi herbą galima 
įžvelgti visuose reklaminiuose skyduose ar logotipuose, išraizgiu- 
siuose megapolį švytėjimo kontūrais. 

Toks devizas suteikia paguodą amerikiečiams, gyvenan- 
tiems pačioje keisčiausioje ir baisiausioje pasaulio šalyje. Sekite 
paskui loglą ten, kur franšizių plėtrą pristabdo slėniai bei tarpek- 
liai, ir jūs atrasite pabėgėlių kraštą. Jie spruko iš tikrosios Ame- 
rikos - atominių bombų, vertelgų, hip-hopo, chaoso teorijos, ce- 
mente įkalintų kojų, fakyrų su gyvatėmis, maniakų žudikų, skry- 
džių į kosmosą, rodeo, pakelės užkandinių, torpedų, Šermano 
maršo, baikerių gaujų, ekstremalų, su guma šokinėjančių nuo til- 
to, Amerikos. Prilipdę savo “kibirus" prie kelkraščių, tapačiuo- 
se, kompiuteryje suprojektuotuose provinklavuose, jie slapstosi si- 
metriškose betoninėse dėžutėse su vinilo grindimis bei prasta 
medine sienų apdaila. Už loglo ribų įsikūrusios namų fermos - 
tai saviraiška kultūros, taip išsikvėpusios, kad ji neturi kuo pasi- 
reikšti. 

Miesto centre liko tik šiukšlėmis mintantys benamiai, po ga- 
lingų Azijos valstybių žlugimo tarytum šrapnelis išsibarstę imig- 
rantai, jaunoji bohema, technožyniai iš Didžiojo Pono Li Honkon- 
go ir išradingi, sumanūs gudročiai, tokie kaip Da5das bei Hairas, 
kurie apsistojo mieste, nes trokšta adrenalino ir išpažįsta rizikin- 
gą gyvenimo būdą. 

N.J. nesusigaudo, kur jie atsidūrė. Akivaizdu, kad užstrigo 
kamštyje. Tai pakankamai nuspėjamas reiškinys. 

- N.J. metas į kelią, - paskelbia mergina. 

Vieną sekundę nesulaukia jokios reakcijos. Staiga hakerio 
tipo vyrukas atsilošia krėsle, spokso tiesiai prieš save, nekreip- 
damas dėmesio į trimatį kompiuterinį ekraną, ko gero, mėgauda- 
masis sienos vaizdu. 

- Tvarka, - prabyla jis. 

Vikriai it mangusta žmogus su stikline akimi iškrapšto aliu- 
mininį lagaminėlį iš kriogeninio cilindro i1r mesteli jį į N.J. ran- 
kas. Tuo tarpu vienas iš dykinėjančių mafijozų atidaro vagono 
duris, visiems pademonstruodamas žavingą eismo kamštį. 

- Dar viena smulkmena, - tarsteli stiklaakis, įkišdamas voką 
į pirmą pasitaikiusią N.J. kišenę. 

- Kas čia? - klausi4 mergina. 

Jis pakelia rankas tarsi gindamasis. 

- Nesijaudink. Juk sakiau, jog čia smulkmena. O dabar į ke- 
lionę. 

Vyriškis duoda ženklą savo parankiniui, laikančiam N.J. 
riedlentę. Mafijozas, regis, susipažinęs su specifinėmis ekstre- 
malų instrumentų savybėmis, kadangi paprasčiausiai nusviedžia 
lentą - toji leidžiasi kreivu kampu. Tačiau stipinai seniai paste- 
bėjo artėjančias grindis, apskaičiavo visus kampus, išsitempė ir 
pasiruošė smūgiui kaip kojos, priklausančios krepšininkui, kuris 
grįžta ant žemės po triuškinančio dėjimo į krepšį. Lenta barkšteli 
nutūpdama ant ratukų, pasvyra ant šono, atgauna pusiausvyrą ir 
privažiuoja prie N.J. 

Užšokusi ant riedlentės, mergina porą kartų atsispiria nuo 
grindų ir iššauna pro priekabos duris ant pavymui sekančio 
“Pontiako" kapoto. Prieš nuriedėdama ant asfalto, N.J. be vargo 
sugeba apsisukti šimto aštuoniasdešimties laipsnių kampu ant iš- 
linkusio priekinio mašinos stiklo. “Pontiako" savininkas teisėtai 
pasipiktinęs mygia signalą, tačiau dėl aklino kamščio vairuotojas 
neįstengs jos pasivyti. Kelių mylių spinduliu N.J. yra vienintelė, 
kuri gali judėti. Tam ir reikalinga kurjerių tarnyba. 


Šventojo Tėvo Veino Perlų Vartai Nr. 1106 - gan didelė 
franšizė. Žemas serijinis numeris byloja apie garbingą amžių. Ją 
pastatė labai seniai, kai žemė buvo pigi, o sklypai - erdvūs. Perlų 
Vartuose dažniausiai galima išvysti sukriošėlius, ant kurių auto- 
mobilių buferių puikuojasi nagų laku užtepliotos idiotiškos ispa- 
niškos frazės - mašinos priklauso Centrinės Amerikos evange- 
listams, iš pietų išsinešdinusiems į šiaurę, kad gautų padorius dar- 
bus ir paspruktų nuo įkyrėjusios katalikiškos gimtųjų kraštų at- 
mosferos. Stovėjimo aikštelėje nestinga paprastų, aptriušusių 

“kibirų"", suvažiavusių, sprendžiant iš numerių, beveik iš visų pro- 
vinklavų. 

Šioje bulvaro atkarpoje eismo sąlygos truputį geresnės, todėl 
N.J. įlekia į aikštelę kaip vėjas ir apsuka porą ratų aplink franši- 
zę, idant sumažintų greitį. Sunku atsispirti norui prašvilpti lygiu 
asfalto paviršiumi, be to, žvelgiant profesionalės akimis, derėtų 
apsidairyti ir susipažinti su aplinka. N.J. veikiai išsiaiškina, jog 
Perlų Vartai šliejasi prie kaimyninės Autosąvartyno franšizės 
aikštelės (“Jūsų transporto priemonė per porą minučių virs 
GRYNAISIAIS!'*), kuri savo ruožtu susilieja su prekybos cen- 
tro mašinų stovėjimo vietomis. Užkietėjęs ekstremalas tikriausiai 
galėtų iš Los Andželo nusigauti į Niujorką, kursuodamas iš vienos 
automobilių aikštelės į kitą. 

Vietomis po ratukais pasigirsta pokšėjimas. Netoli šiukšlių 
konteinerių nudūrusi akis žemyn ji mato, jo asfaltas nusėtas ma- 
žučiais stikliniais balionėliais, tapačiais tam, kurį vakar apžiūrinėjo 
Spyglius. Jie mėtosi kaip cigarečių nuorūkos prie baro. Kai sti- 
pinų plokštelės užvažiuoja ant tūbelių, tos iššauna iš po riedlentės 
ir pasišokinėdamos nudarda per betoninį pagrindą. 

Prie įėjimo į pastatą mindžikuoja žmonės. Nepaisydama jų 
N.J. žengia pro duris. 


Šventojo Tėvo Veino Perlų Vartų priimamasis niekuo nesi- 
skiria nuo kitų franšizių vestibiulių. Štai vinilu apmuštos kėdės, 
ant kurių įsitaisę maldininkai lūkuriuoja, kol juos iškvies. Apipus 
kėdžių eilės riogso po gėlių vazoną. Priešais stovi pirmykščiais 
žurnalais nuklotas stalelis. Lankytojų atžalos gali praleisti laiką 
vaikų kampelyje, dalyvaudami įsivaizduojamuose kosminiuose 
mūšiuose su plastmasiniais žaislais. Administratoriaus pakyla, 
suręsta iš dirbtinio medžio, atrodo taip, lyg būtų atgabenta iš se- 
novinės bažnyčios. Už jos rymo apkūni mergužėlė, dar aiškiai 
nebaigusi vidurinės mokyklos: šviesūs, pamuilių atspalvio plau- 
kai, kaip reikiant apdoroti garbanojimo replėmis, mėlyni akių še- 
šėliai, raudonio sluoksnis, dengiantis papurtusius skruostus, per- 
matoma ant berankovių marškinėlių užmesta choristės mantija. 

N.J. įsibrauna vidun tuo metu, kai storulė aptaria su kliente 
sandėrį. Ji akimoju pastebi kurjerę, tačiau instrukcijos, užtiksuo- 

tos trižiedžiame aplanke, niekur pasaulyje neleidžia nutraukti su- 
daromo sandėrio. 

Padėtis be išeities, nusprendžia N.J. ir atsidususi sukryžiuo- 
ja rankas ant krūtinės, kad parodytų savo susierzinimą. Kitoje 
įstaigoje ji pakeltų triukšmą, veržtųsi link pakylos, tarsi būtų tos 
franšizės šeimininkė. Bet juk čia bažnyčia, velniai rautų. 

Prie pakylos stovi stelažas, užkimštas religiniais traktatais - 
imkite už dyką, aukojimas privalomas. Poroje lentynų dominuoja 
mėgstamas šventojo tėvo Veino bestseleris: “Kaip Amerika bu- 
vo išgelbėta nuo komunizmo. ELVIS NUŠOVĖ DŽ. F. KENE- 
Dr". 

Mergina išsitraukia voką, vyriškio sų stikline akimi įkištą į 
kišenę. Sprendžiant iš storio, jame nėra daug grynųjų. Deja. 

Paaiškėja, kad voke glūdi pustuzinis momentinių nuotraukų. 
Iš visų žvelgia dėdė Enzas, nufotografuotas priešais milžinišką 
nuosavą namą (nieko panašaus N.J. nėra regėjusi per visą savo 
gyvenimą), link kurio veda platus pasagos formos takas. Dėdė 
Enzas stovi ant riedlentės. Krenta nuo riedlentės. Lėtai čiuožia, 
išskėtęs į šonus rankas, palydimas susinervinusių apsauginių. 

Nuotraukos apvyniotos popieriaus skiaute. Ant jos užrašyta: 
“N.J., ačiū už pagalbą. Kaip matai, aš bandžiau treniruotis, kad 
pats atlikčiau šią užduotį, bet man trūksta patirties. Tavo drau- 
gas dėdė Enzas". 

Mergina įmeta nuotraukas atgal į voką, šį paslepia kišenėje 
ir užgniaužusi šypseną sutelkia dėmesį į darbo reikalus. 

Storulė niekaip neužbaigia sandėrio su maldininke - kresna, 
ispaniškai kalbančia moterimi, kuri dėvi oranžinę suknelę. 

Šviesiaplaukė mergužėlė įveda duomenis į kompiuterį. Klien- 
tė pliaukšteli savo “Visa" kortele per “altoriaus" viršų. Nuaidė- 
jęs garsas primena šūvį. Colio ilgio nagais storulė atplėšia kortelę 
nuo pakylos. Stebėdama sudėtingą operaciją N.J. pagalvoja 
apie vabzdžius, besilukštenančius iš kokonų. Paskui putlioji admi- 
nistratorė atlieka sakramentą: ištreniruotu rankos judesiu brūkš- 
teli “Visa" per elektromagnetinį plyšį, tarsi šydą nuplėšia kvitą, 
kurį įteikia maldininkei murmėdama, esą jai reikia parašo ir tele- 
fono numerio. Lygiai taip pat sėkmingai ji galėtų kalbėti lotyniš- 
kai. Bet nieko baisaus. Žinodama liturgiją klientė pakeverzoja 
savo parašą bei telefono numerį anksčiau, nei storulė nutyla. 

Telieka sulaukti Žodžio Iš Aukščiau. Tiesa, šiais laikais 
kompiuteriai ir ryšių sistemos veikia taip gerai, kad kreditinės 
kortelės tikrinimas tęsiasi neilgiau kaip kelias sekundes. Mažu- 
tis prietaisas išspaudžia palankų pyptelėjimą, iš miniatiūrinių ko- 
lonėlių nuskamba dangiškoji melodija, ir kambario gale didingai 
atsidaro dvivėrės perlamutrinės durys. 

- Dėkojame už auką, - sako apkūnioji mergužėlė suveldama 
žodžius į vieną skiemenį. 

Viliojama hipnotizuojančių vargonų garsų, klientė plumpsi 
link vartų. Koplyčios interjeras žvilga keistais atspalviais, iš da- 
lies nutviekstas fluorescencinėmis palubėje kybančiomis lempo- 
mis, iš dalies skendintis spalvotų, vitražus atstojančių dėžių švie- 
soje. Didžiausioje iš pastarųjų, kuri savo forma panaši į išpurtu- 
sią gotikinę arką ir kuri varžtais pritvirtinta prie sienos, virš alto- 
riaus, spinduliuoja trejybė: Jėzus, Elvis bei šventasis tėvas Vei- 
nas. Be abejo, Jėzui skirta garbingiausia vieta. Netoliau kaip už 
pustuzinio žingsnių nuo slenksčio, tarpueilyje, maldininkė sudrim- 
ba ant kelių ir apimta religinės ekstazės pradeda niurnėti: 

- Aria ari ar isa ve na a mir ia i sa, ve na a mir ia a sar ia... 

Vartai užsitrenkia. 

- Vieną sekundėlę, - prataria storulė, šiek tiek nervingai 
žvilgčiodama į N.J., apeina pakylą, stabteli vaikų kampelyje (jos 
mantijos padurkai neišvengiamai įsipainioja į kovinį nindzių- 
-Plausto karių modulį) ir pabeldžia į tualeto duris. 

- Užimta! - šūkteli vyriškas balsas iš kitapus. 

- Atvyko kurjerė, - praneša mergužėlė. 

- Tuojau išeisiu, - kur kas tyliau nuskamba atsakymas. 

Balso savininkas išties nedelsdamas pasirodo akiratyje. N.J. 
nereikia laukti, kol jis užsisegs kelnių užtrauktuką arba nusiplaus 
rankas. Vyras vilki juodą švarką su dvasiškio apykakle. Kul- 
niuodamas pro vaikų kampą, juodais batais traiškydamas karei- 
vėlius ir lėktuvų modeliukus, jis velkasi per galvą juodą sutaną. 
Plaukai taip pat juodi, sutepti standinančiomis putomis, šen bei 
ten paįvairinti žilomis sruogomis. Nosis pabalnota vieliniais aki- 
niais su bifokaliniais rusvais stiklais. Skruostai išėsti porų. 

Žmogui priartėjus, N.J. ne tik įžiūri visas jo išorės smulkme- 
nas, bet ir užuodžia kvapą. “Old spice" aromatą, sumišusį su vė- 

malų dvoku, kuris sklinda iš burnos. Regis, jį supykino ne nuo al- 
koholio. | 

- Duokš. - Vyriškis išplėšia iš jos rankų aliumininį lagaminą. 

N.J. niekam neleidžia taip elgtis. 

- Jūs privalote pasirašyti, - pareiškia ji, nors supranta, kad 
šaukštai po pietų. Jei negauni parašo prieš atiduodama siuntinį, 
galima sakyti, jog susimovei. Nebeturi jokios galios, kuria pa- 
spaustum klientą. Tampi paprasčiausiu vaikiščiu, važinėjančiu 
riedlente. 

Štai kodėl N.J. pasišiaušia, jei klientas bando stverti siuntinį. 
Visgi šitas vyrukas yra dvasiškis, dėl Dievo meilės. Ji nesitikėjo 
tokios įvykių eigos. Pastorius tiesiog iškrapštė lagaminą iš jos 
rankų, o dabar bėga į savo kabinetą. | 

- Aš galiu pasirašyti, - pasisiūlo apkūnioji administratorė. Ji 
išsigandusi. Ir ne tik. Atrodo taip, tarytum jai būtų susukę vidu- 
rius. 

- Jis privalo asmeniškai tai padaryti, - atšauna N.J. - Šven- 
tasis tėvas Deilas T. Torpas. 

Atsigavusi po sukrėtimo kurjerė įsiunta. Todėl nudrožia į 
pastoriaus kabinetą. 

- Jums negalima ten eiti, - perspėja storulė, tačiau taria žo- 
džius išsiblaškiusiu, liūdnu balsu, tarsi incidentas jau būtų išdul- 
kėjęs iš jos galvos. N.J. praveria duris. 

Dvasiškas tėvelis Deilas T. Torpas sėdi už rašomojo stalo 
atidaręs aliuminio lagaminėlį, užgrūstą tais pačiais sudėtingais 
elektroniniais įrengimais, kuriuos ji matė vakar, po skerdynių 
apynių lauke. Pastorius, regis, pririštas pavadžiu prie to daikto. 

Ne, tiesą sakant, ant jo kaklo grandinėlės kažkas kybo. Tą 
daikčiuką Torpas slėpė po drabužiais, visai kaip N.J. - Dėdės 
Enzo dovanotus ženklelius. Nūnai pastorius įkišo jį į plyšį, žiojintį 
aliumininiame lagaminėlyje. Jei neapgauna akys, tai - laminuotas 
asmens pažymėjimas su brūkšniniu kodu. 

Jis ištraukia atgal kortelę, ir toji pakimba virš krūtinės. N.J. 
nėra tikra, ar vyriškis ką nors mato, išskyrus lagaminą. Pastorius 
barbena dviem pirštais per klaviatūrą, spusteli ne tą raidę, ištrina 
ją, vėl paspaudžia klavišą. 

Lagaminėlio viduje suūžia varikliukai ir pagalbiniai mecha- 


192 


nizmai. Iš visos eilės balionėlių Torpas paima vieną, kurį kyšteli 
į lizdą, šalia klaviatūros. Elektroninė įranga lėtai įtraukia stiklinę 
tūbelę į savo gelmes. 

Po sekundės balionėlis išnyra laukan. Iš plastikinio dangtelio 
sklinda grūdėta, raudona šviesa, tviskanti miniatiūriniame ekra- 
nėlyje, kuriame vyksta atskaita: 5, 4, 3, 2, 1... 

Šventasis tėvas Deilas T. Torpas prispaudžia balionėlį prie 
kairiosios šnervės. Ekrane nušvitus nuliui, tūbelė sušnypščia ne- 
lyginant padangos ventilis, pro kurį išeina oras. Tuo pačiu metu 
pastorius giliai įkvepia ir meistriškai nusviedžia balionėlį į šiukšlių 
dėžę. 

- Dvasiškas tėveli, - nuskamba apkūniosios administratorės 
balsas. Apsisukusi N.J. mato, kaip toji įsvyruoja į kabinetą. - Ar 
dabar paruošite man dozę? Maldauju. 

Pastorius neatsiliepia. Atsilošęs savo odiniame sukamajame 
krėsle jis spokso į neoniniais rėmais papuoštą išdidintą nuotrau- 
ką, kurioje Elvis, nufotografuotas tuomet, kai tarnavo armijoje, 
laiko šautuvą. 

Jis pabunda vidurdienį, įkaitęs nuo saulės spindulių. Virš gal- 
vos ratus suka paukščiai, matyt, spėliodami, gyvas jis ar miręs. 
Hairas nulipa nuo bokšto stogo ir nusispjovęs į atsargumą iš kra- 
no prisipila Los Andželo vandens. Išmaukia tris stiklines. Da5do 
šaldytuve radęs gabalėlį kiaulienos, mesteli jį į mikrobangų kros- 
nelę. Dauguma generolo Džimo žmonių jau pasišalino iš apylin- 
kių. Kelią tesaugoja simbolinė sargyba. Hairas užrakina visas 
duris, vedančias į kalvos šlaitą - iš galvos niekaip neiškrenta 
mintys apie Varną, - sėdasi prie virtuvės stalo ir užsidėjęs kom- 
piuterinius akinius persikelia į Metavisatą. 

“Juodojoje saulėje" knibžda azijiečiai, įskaitant ir tipus iš 
Bombėjaus kino industrijos. Tie varsto vieni kitus nuožmiais 
žvilgsniais, glosto savo juodus ūsus svarstydami, kokios rūšies 
hipersmurtiniai filmai kitąmet bus rodomi Persepolyje. Dabar ten 
naktis. Hairas - vienas iš nedaugelio amerikiečių, atklydusių į už- 
eigą. 

Palei vieną baro sieną driekiasi eilė uždarų patalpų - nuo 
ankštų kambarėlių iki erdvių konferencijų salių, kur gali posė- 
džiauti pora dešimčių avatarų. Chuanita laukia Hairo viename iš 
mažųjų kambarių. Jos avataras tapatus tikrajai Chuanitai, nė 
kiek nepagražintas. Matyti netgi raukšlelės, išraizgiusios didelių 
juodų akių kampučius. Blizgantys plaukai taip gerai pavaizduo- 
ti, jog Hairas įžiūri atskiras sruogas, nuo kurių miniatiūrinėmis 
vaivorykštėmis atsispindi šviesa. 

- Aš sėdžiu Da5do namuose, - sako jis. - Kur tu esi? 

- Lėktuve... todėl ryšys gali nutrūkti, - atsiliepia Chuanita. 

- Kur skrendi? 

- Į Oregono valstiją. 

- Portlendą? 

- Astoriją. 

- Ko tau prisireikė Astorijoje? 

Chuanita įtraukia į plaučius oro, virpėdama atsidūsta. 

- Jei papasakosiu, mes pradėsime kivirčytis. 

- Kas naujesnio apie Da5dą? - teiraujasi Hairas. 

- Padėtis nepasikeitė. 

- Kokia diagnozė? 

Ji vėl atsidūsta, lyg būtų pailsusi. 

- Nebus jokios diagnozės, - atsako. - Problema susijusi ne 
su programine, o su technine įranga. 

- Nesupratau... 

- Gydytojai patikrino, ką galėjo. Skenavo tomografu, magne- 
tiniu rezonansu, pozitronų emisija, elektroencefalografu. Viskas 
tvarkinga. DaSdo smegenys - techninė įranga - nepažeistos. 

- Jose tiesiog instaliuotos netinkamos programos? 

- Užkrėstos virusu. Vakar Da5do galvą užliejo lavina. 

- Nori pasakyti, jog tai psichologinė problema? 

- Šiuo atveju nusistovėjusiomis kategorijomis remtis negali- 
me, - paaiškina Chuanita, - kadangi susidūrėme su visiškai nauju 
fenomenu. Arba, atvirai kalbant, labai senu. 

- Tai vyksta spontaniškai? 

- Tau geriau žinoti. Juk vakar čia buvai. Man išėjus kas 
nors įvyko? 

- Da5das turėjo Lavinos hiperkortelę, kurią prie įėjimo į 
“Juodąją saulę" jam davė Varnas. 

- Šūdas. Ot šunsnukis. 

- Kas? Varnas ar Da5das? 

- DaSdas. Aš bandžiau jį perspėti. 

- Jis nutarė patikrinti kortelę. - Hairas iškloja visą istoriją 
apie Brendę ir stebuklingąjį šios ritinį. - Paskui sustreikavo 
Da5do kompiuteris, ir demonai išspyrė jį iš klubo. 

- Man teko apie tai girdėti, - linkteli Chuanita. - Štai kodėl iš- 
kviečiau paramedikus. 

- Nesuprantu, kodėl “lūžęs" Da5do kompiuteris privertė tave 
skambinti į greitąją pagalbą)? 

- Brendės ritinys rodė ne šiaip statinius trukdžius, o milžiniš- 
ką kiekį skaitmeninės informacijos, pateiktos dvejetainiu kodu ir 
persiųstos tiesiai į optinį DaS5do nervą, kuris, kaip Žinai, yra sudė- 
tinė smegenų dalis - pažvelgęs į kito žmogaus vyzdį, gali pama- 
tyti smegenų terminalą. 

- DaS5das ne kompiuteris. Ir nepajėgia perskaityti i etinio 
kodo. 

- Jis hakeris. Iš dvejetainio uždirba pragyvenimui. Sugebėji- 
mas programuoti užfiksuotas giluminėse jo smegenų struktūrose. 
Todėl Da5das lengvai priima bet kokios formos informaciją. Ir 
tu taip pat, bičiuli. 

- Apie kokią informaciją mes kalbame? 

- Apie blogas naujienas. Metavirusą, - atsako Chuanita. - 
Atominę informacinio karo bombą - virusą, priverčiantį bet ku- 
rią sistemą užsikrėsti naujais virusais. 

- Tai Da5do ligos priežastis? 

- Taip. 

- Kodėl aš nesusirgau? 

- Tu stovėjai per toli ir kaip reikiant neįžiūrėjai bitų diagra- 
mos. Ji turi būti prie pat veido. | 

- Vėliau visa tai apmąstysiu, - pažada Hairas. - Dar vienas 
klausimas. Realybėje Varnas platina kitos rūšies narkotiką, ku- 
ris, beje, irgi neretai vadinamas Lavina. Kas tai? 

- Tikrai ne narkotikas, - papurto galvą Chuanita. - Jie sten- 

giasi, kad ši medžiaga būtų panaši į narkotiką, nes tik taip gali 
įsiūlyti ją žmonėms. Primaišo kokaino ir kitokių kvaišalų. 

- Kas gi tai, jei ne narkotikas? 

- Chemiškai apdoroto kraujo serumas, paimtas iš žmonių, 
jau apsikrėtusių metavirusu. Tokiu būdu jie platina užkratą. 

- Kas tie "jie"? 

- L. Bobas Raifas ir žmonės, vadovaujantys asmeninei jo 
bažnyčiai. Visi maldininkai infekuoti. 

Hairas susiima už galvos. Užuot apmąstęs Chuanitos žo- 
džius, laukia, kol šie nustos rikošetu blaškytis jo smegeninėje. 

- Minutėlę. Paaiškink normaliai. Kas yra Lavina: virusas, 
narkotikas ar religija? 

Chuanita gūžteli. 

- Koks skirtumas? 


Tas faktas, jog Chuanita kalba mįslėmis, dar labiau išmuša 
Hairą iš vėžių. 

- Kodėl taip šneki? Juk pati esi religinga. 

- Nesuplak įvairių religijų į vieną krūvą. 

- Atleisk. 

- Visi žmonės yra tikintys. Savo smegenų ląstelėse mes tar- 
si turime tikėjimo receptorius ar kažką panašaus, todėl neišven- 
giamai kabinamės į tai, kas gali užpildyti šią nišą. Kitados savo 
esme religijos buvo virusinės - iš vienos sąmonės nukopijuota in- 
formacija peršokdavo pas kitus žmones. Taip buvo anksčiau ir, 
nelaimei, taip vyksta dabar. Kai kas bandė išvaduoti mus iš pri- 
mityvių, iracionalių religijų voratinklio. Visų pirma Enkis, maž- 
daug prieš keturis tūkstančius metų. Vėliau, aštuntajame amžiuje 
prieš mūsų erą, judėjai mokslininkai, kuriuos iš gimtųjų namų iš- 
varė Sargonas II; laikui bėgant, jų darbus, deja, pradėta interpre- 
tuoti paraidžiui. Galų gale Jėzus - nepraėjus nė penkiasdešimčiai 
dienų nuo Kristaus mirties, jo religiją iškraipė virusai, kuriuos 
paskui užgniaužė katalikų bažnyčia. Mūsų dienomis siaučia tikra 
epidemija, kuri, užgimusi Kanzase, 1900-aisiais, vis labiau įsi- 
smarkauja. 

- Tai tu tiki Dievu? - klausia Hairas. Metas sudėlioti taškus 

- Žinoma. 

- O Jėzumi? 

- Taip. Bet ne fiziniu, kūniškuoju, jo atgimimu. 

- Kokia tu krikščionė, jei tuo netiki? 

- Vertėtų pasidomėti, koks tu esi krikščionis, jei tuo tiki? Bet 
kas, nepatingėjęs atidžiai perskaityti evangelijos, supras, jog fizi- 
nis atgimimas tėra mitas, pridėtas prie tikrosios istorijos, prabė- 
gus porai metų nuo tada, kai buvo parašyti pasakojimai apie 
Kristaus gyvenimą. Primena straipsnį iš bulvarinio laikraščio. 


Daugiau Chuanita neturi ką papasakoti. Tvirtina neketinanti 
gilintis į smulkmenas, nes “šiuo momentu" nenori įtakoti Hairo 
minčių eigos. 

- Bandai pasakyti, jog bus ir kitų momentų? - pasitikslina 
Hairas. - Mes vėl draugai? 

- Ar nori rasti žmones, apkrėtusius Da5dą? 

- Taip. Po velnių, Chuanita. Net jeigu jis nebūtų mano drau- 
gas, man vis vien knietėtų susekti tuos tipus, kol jie neinfekavo 
manęs. 

- Paieškok “Babelio" saugykloje ir tuomet aplankyk mane, 
jei būsiu grįžusi iš Astorijos. 

- Jei būsi grįžusi? Ką ten veiksi? 

- Užsiimsiu tyrimo darbais. 

Per visą pokalbį Chuanita vaizduoja dalykišką moterį, prane- 
ša jam informaciją, aiškina, kas vyksta. Visgi Hairas jaučia, kad 
ji ne tik pavargusi bei sunerimusi, bet ir persigandusi. 

- Sėkmės. - Jis ruošėsi su ja paflirtuoti, pradėti nuo to, kuo 
užsibaigė vakarykštis susitikimas. Tačiau nuo to laiko Chuanita 
pasikeitė. Dabar jai nė trupučio nerūpi flirtas. 

Ji keliauja į Oregoną atlikti kažkokios pavojingos užduoties. 
Nenori, kad Hairas tą žinotų ir jaudintųsi. 

- “Babelio" saugykloje aptiksi daug įdomios medžiagos apie 
vieną tokią Inaną. 

- Kas ji? 

- Šumerų deivė. Aš beveik ją įsimylėjusi. Beje, tu nesuvoksi, 
ką rengiuosi padaryti, kol neperprasi Inanos. 

- Ką gi, geros tau kloties, - palinki Hairas. - Pasisveikink už 
mane su Inana. 

- Ačiū. 

- Kai grįši, mielai praleisčiau su tavimi daugiau laiko. 

- O aš mielai sutikčiau, - atsako ji. - Tik iš pradžių mes pri- 
valome išsikapstyti iš šitos košės. | 

- Nė nežinojau, jog esu kažkur įklimpęs. 

- Nebūk mulkis. Mes visi įklimpę. 

Hairas pasišalina į pagrindinę “Juodosios saulės“ salę. 

Hakerių kvadrante braidžioja vienas į akis krentantis vyru- 
kas. Avataro išorė gan prasta. Maža to, Žmogus nepajėgia su- 
valdyti savo audiovizualinio kūno, tarsi būtų pirmą kartą atkelia- 
vęs į Metavisatą ir dar nežinotų, kaip čia judėti. Tipelis nuolat 
tvojasi į stalus. Mėgindamas apsigręžti, sukasi aplink savo ašį 
keliolika kartų ir neįstengia sustoti. 

Hairas žengia link vyruko, nes šis atrodo matytas. Kai ava- 
taras stabteli porai sekundžių, galų gale jį atpažįsta. Tai Klintas. 
Dažniausiai pastebimas Brendės draugijoje. 

Klintas taip pat atpažįsta Hairą. Veide nušvitusią nuostabą 
po akimirkos vėl pakeičia įprasta rūsti išraiška. Jis ištiesia į prie- 
kį rankas, Ir Hairas išvysta jose ritinį, lygiai tokį patį, kokį turėjo 
Brendė. 

Pirštai savaime čiumpa katanos rankeną, tačiau ritinys, iš- 
skleistas prieš nosį, jau spinduliuoja žydrą bitų diagramos žvilge- 
sį. Žengęs į šoną nuo Klinto, Hairas iškelia virš galvos kataną ir 
nukerta abi avataro rankas. 

Krisdamas ant grindų ritinys dar labiau išsivynioja. Hairas 
nedrįsta į jį žiūrėti. Klintas apsisuka ir nerangiai, vis atsitrenkda- 
mas į stalus, bando pasprukti iš baro. 

Tą tipą būtų galima nesunkiai užmušti - nušnioti nuo pečių 
jo galvą, - tuomet jo “lavoną", likusį “Juodojoje saulėje", nusi- 
neštų kapinių demonai. Galbūt įsilaužus į avataro savininko pro- 
gramas pavyktų išsiaiškinti, kas jis toks ir iš kur atsirado. 

Tačiau aplink barą, spoksoję į sekundę tetrukusį susirėmimą, 
dykinėja pora tuzinų hakerių. Jeigu jie prieis arčiau ir pažvelgs į 
ritinį, visiems gresia Da5do likimas. 

Nusigręžęs nuo ritinio Hairas pritūpia ir atidaro vieną iš slap- 

tų liukų, vedančių į požeminę tunelių sistemą. Jis pats parašė tu- 
nelių programą “Juodajai saulei". Daugiau niekas iš viso baro 
nežino, kaip jais naudotis. Sviedus ritinį į atsivėrusią angą, belie- 
ka užtrenkti liuką. 

Kilstelėjęs galvą ir pamatęs, jog Klintas netrukus išsmuks 
pro duris, Hairas puola jam pavymui. Jei avataras nusigaus į gat- 
vę; jis išgaruos pavirtęs perregimų vaiduokliu. Atsiliekant per 
penkiasdešimt pėdų, neverta nė tikėtis, kad pasiseks tą tipą įžiū- 
rėti milijoninėje kitų šmėklų minioje. Kaip visada priešais “Juo- 
dąją saulę" būriuojasi gauja nevykėlių, trokštančių patekti į ha- 
kerių sukurtą klubą. Hairas išvysta įprastą jų kolekciją, įskaitant 
ir keletą juodai baltų avatarų. 

Vienas iš nespalvotųjų priklauso N.J., kuri slampinėja netoli 
įėjimo į barą laukdama Hairo. 

- N.J.! - šūkteli jis. - Nepaleisk iš akių ano berankio! 

Hairas išlekia pro tarpdurį dviem sekundėm vėliau nei Klin- 
tas. Tiek šis, tiek mergina jau pranykę. 

Jis grįžta į “Juodąją saulę“, atidaro slaptą liuką ir nusileidžia 
į tunelių sistemą, kapinių demonų karalystę. Pačiupęs ritinį vie- 
nas jų tursena laužo linkui. 

- Ei, drauguži, artimiausioje tunelių sankryžoje pasuk į dešinę 
ir nunešk šitą daikčiuką į mano biurą, - liepia Hairas. - Tik, būk 
geras, iš pradžių jį suvyniok. 

Juodu žingsniuoja tuneliais, po Gatve, kol nusigauna iki kvar- 
talo, kur stovi hakerių buveinės. Įsakęs kapinių demonui padėti 
ritinį dirbtuvėje, įrengtoje rūsyje, iš kur jis dažniausiai laužiasi į 
kompiuterines sistemas, Hairas lipa laiptais aukštyn į savo biu- 
rą. 

Jis pakelia suskambėjusį telefoną. 

- Partneri, - nuskamba N.J. balsas, - jau galvojau, kad neat- 
siliepsi. 

- Kur tu esi? 

- Metavisatoje ar Realybėje? 

- Ir čia, ir ten. 

- Metavisatoje važiuoju vienabėgiu. Ką tik pralėkiau pro 35- 
-ąjį portą. || 

- Taip greitai? Matyt, sėdai į ekspresą? 

- Atspėjai. Berankis Klintas priešakyje, vos už dviejų vago- 
nų nuo manęs. Rodos, nenutuokia, kad jį seku. 

- Kur esi Realybėje? 

- Viešajame terminale, kitoje gatvės pusėje nuo Šventojo 
Tėvo Veino Perlų Vartų. 

- Tikrai? Kaip įdomu. 

- Turėjau pristatyti siuntinį. 

- Kokį siuntinį? 

- Aliumininį lagaminėlį. 

Hairas išgauna iš merginos visą istoriją. Bent jis galvoja, kad 
visą, tačiau nėra tuo garantuotas. 

- Tu tikra, kad žmonės iš Grifito parko burbuliavo lygiai taip 
pat kaip moteris Perlų Vartuose?. 

- Žinoma. Aš pažįstu krūvą žmonių, kurie ten vaikšto. Arba 
tuos, kuriuos atsitempia gimdytojai. 

- Į Šventojo Tėvo Veino Perlų Vartus? 

- Aha. Ir jie visi kažką nesuprantamai marma, lyg būtų apim- 
ti religinės ekstazės. Man jau teko girdėti tai anksčiau. 

- Paplepėsime vėliau, partnere, - sako Hairas. - Man reikia 
kai ką rimtai patyrinėti. 

- Iki. 

Hairas rengiasi pasiteirauti Bibliotekininko, ar šis girdėjo 
apie Lagoso mirtį, bet paskutinę akimirką susigaudo, jog klausi- 
mas būtų beprasmiškas. Bibliotekininkas žino ir tuo pačiu neži- 
no. Užsimanęs patikrinti duomenų bazę, išsiaiškintų tai per porą 
minučių, tačiau informacijos neišsaugotų - tokią padėtį nulemia 
nepriklausomos atminties stoka. Demono atmintį atstoja pati 
Biblioteka, kuria jis naudojasi protarpiais, esant reikalui, ir tik 
menkučiais jos fragmentais. 

- Ką gali man papasakoti apie svetimą, nesuprantamą kalbą, 
kuria žmonės šneka apimti religinės ekstazės? 

- Teoriškai tai vadinasi “glosolalija", - atsiliepia Bibliotekinin- 
kas. 

- Teoriškai? Kam religiniam ritualui reikalingas teorinis ter- 
minas? 

Demonas kilsteli antakius. 

- O, šia tema sukaupta labai daug medžiagos. Tai neurologi- 
nis fenomenas, kuris tiesiog panaudojamas religiniuose ritualuo- 
se. 

- Krikščionių išmonė, ar ne? 

- Taip mano sekmininkai, bet jie klysta. Glosolalija egzistavo 
ir pagonių graikų terpėje - Platonas vadino fenomeną “teomani- 
ja". Ją žinojo rytietiški romėnų imperijos kultai, Hudzono įlankos 
eskimai, čiukčių šamanai, lapiai, jakutai, Semango pigmėjai, Šiau- 
rės Borneo kultai, trhi kalba pranašystes skelbę Ganos žyniai, zu- 
lusų Amandikio kultas ir kinų religinė šang-ti-hui sekta. Tongos 
mediumai ir brazilų Umbandos kultas. Pasak Sibire gyvenančios 
tungusų genties, kai į transą nugrimzdęs šamanas pradeda vapė- 
ti nerišlius skiemenis, jis supranta pačios gamtos kalbą. 

- Gamtos kalbą? 

- Taip, sere. Anot afrikiečių sukumų, tai “kinaturu" - tarmė, 
kuria šnekėjo visi burtininkų, kaip manoma, kilusių iš vienos gen- 
ties, protėviai. 

- Kas įtakoja fenomeną? 

- Jei atmesime mistinius aiškinimus, galima teigti, kad gloso- 
lalija gimsta giluminėse žmogaus smegenų struktūrose. 

- Kaip toks žmogus elgiasi? 

- K. V. Šamvėjus pastebėjo glosolalijos protrūkį Los Andže- 
le 1906-aisiais ir užfiksavo šešis pagrindinius simptomus: visišką 
racionalios savikontrolės praradimą, isteriją nulemiančių emocijų 
dominavimą, sveiko proto arba valios stoką, automatinį kalbos 
organų funkcionavimą, amneziją ir pavienius fizinio aktyvumo at- 
vejus, pavyzdžiui, krūpčiojimą ar nervinį tiką. Eusebijus stebėjo 
panašų fenomeną maždaug 300-aisiais metais ir teigė, esą netik- 
ras pranašas iš pradžių specialiai slopino sveiką protą, kol paga- 
liau pradėjo nesuvaldomai kliedėti. 

- Kaip visa tai aiškina krikščionybė? Ar Biblijoje kas nors 
minima apie glosolaliją? 

- Sekminės. 

- Tu minėjai šitą žodį anksčiau. Ką jis reiškia? 

- Graikiškas žodis “pentekostos" reiškia “penkiasdešimtas". 
Turima omenyje penkiasdešimta diena po Kristaus nukryžiavi- 
mo, kurią krikščionys vadina sekminėmis. 

- Chuanita minėjo, jog Kristaus mokymą užvaldė virusinės 
įtakos, nepraėjus nė penkiasdešimčiai dienų nuo jo mirties. Tik- 
riausiai šnekėjo apie sekmines. Ką visa tai reiškia? 

- “Visi pasidarė pilni Šventosios Dvasios ir pradėjo kalbėti 
kitomis kalbomis, kaip Dvasia jiems davė prabilti. Jeruzalėje gy- 
veno žydų ir pamaldžių žmonių iš visų tautų po dangumi. Pasi- 
girdus tam ūžesiui, subėgo daugybė žmonių. Jie didžiai nustebo, 
kiekvienas girdėdamas savo kalba juos kalbant. Lyg nesavi ir 
nustėrę jie klausinėjo: “Argi va šitie kalbantys nėra galilėjiečiai? 
Tai kaipgi mes kiekvienas juos girdime savo krašto kalba? Mes, 
partai, medai, elamiečiai, Mesopotamijos, Judėjos ir Kapadoki- 
jos, Ponto ir Azijos, Frygijos ir Pamfilijos, Egipto bei Libijos pa- 
kraščio ties Kirėne gyventojai, ateiviai romėnai, žydai ir proze- 
litai, kretiečiai ir arabai - mes visi girdime juos skelbiant įstabius 
Dievo darbus mūsų kalbomis". Visi be galo stebėjosi ir nieko 
nesuprasdami klausinėjo: “Ką tai reiškia?" Apaštalų darbai, ant- 
ras skyrius, 4-12 eilutės. 

- Kad mane kur skradžiai, jei Žinau, - sumurma Hairas. - 
Kažkoks atvirkščias Babelio variantas. 

- Taip, sere. Dauguma sekmininkų tiki, jog kalbų dovana bu- 
vo suteikta apaštalams tam, kad jie galėtų paskleisti religiją tarp 
kitų Žmonių nesimokydami jų kalbų. Tai pavadinta “ksenoglosi- 
jos“ terminu. 

- Apie kurį Raifas užsiminė reportaže iš “Enterprais" lėktuv- 
nešio. Jis tvirtino, neva supranta, ką sako Bangladešo gyventojai. 

- Taip, sere. 

- Argi tai įmanoma? 

- Šešioliktame amžiuje šventasis Lui Bertranas, tariamai 
pasinaudojęs kalbų dovana, atvertė į krikščionybę nuo trisdešim- 
ties iki trijų šimtų tūkstančių Pietų Amerikos indėnų. 

- Oho. Tikėjimas paplito tarp vietinių greičiau nei raupai. 


- Ką žydai manė apie sekmines? - klausia Hairas. - Juk tais 
laikais jie tebevaldė šalį, ar ne? 

- Šalį valdė romėnai, - patikslina Bibliotekininkas. - Tačiau 
egzistavo ir religinė judėjų administracija. Tuo metu žydai buvo 
pasidalinę į tris grupes: fariziejus, sadukiejus ir esenus. 

- Fariziejus prisimenu iš “Jėzaus Kristaus, Superžvaigždės". 
Savo bosais jie nuolat puldinėjo Kristų. 

- Puldinėjo todėl, kad paraidžiui laikėsi religinių dogmų, - pa- 
aiškina Bibliotekininkas. - Dievo Įstatymas jiems įkūnijo viską. 
Akivaizdu, jog Kristuje fariziejai įžvelgė grėsmę, nes jis iš esmės 
siūlė atsisakyti Įstatymo. 

- Kitaip tariant, reikalavo peržiūrėti sandėrį, sudarytą su 
Aukščiausiuoju. 

- Jūsų žodžiai primena analogiją, kurios potekstė man nesu- 
vokiama. Visgi tiesioginė jūsų pastebėjimo prasmė yra teisinga. 

- Ką veikė likusios dvi grupuotės? 

- Sadukiejai buvo materialistai. 

- Ką turi omenyje? Jie važinėjo naujausiais “BMW" mode- 
liais? 

- Ne. Materialistai filosofine prasme. Visi filosofiniai mokslai 
pasiskirstę į dvi rūšis - monistinę ir dualistinę. Linkę į pirmąją 
manė, jog materialus pasaulis yra vienintelis - todėl jis ir mate- 
rialus. Dualistai tikėjo dviguba visata. Jų nuomone, materialųjį 
pasaulį papildo dvasinis. 

- Būdamas kompiuteriniu maniaku, turėčiau pritarti dvigubai 
visatai. 

Bibliotekininko antakiai šokteli į viršų. 

- Kodėl jūs padarėte tokią išvadą? 

- Atleisk, aš tik juokavau. Nevykęs žodžių žaismas. Pateik- 
dami informaciją kompiuteriai naudojasi dvejetainiu kodu. Su- 
pranti? Dvejetainė... dviguba visata... dvejetainė... 

- Labai šmaikštu. - Bibliotekininko balsas liudija, kad jam 
anaiptol nejuokinga. - Vis dėlto jūsų pastaba savotiškai taikli. 

- Kaip suprasti? Aš gi juokavau. 

- Bet kokią informaciją kompiuteriai pateikia nulio ir vieneto 
pavidalu. Skirtumais tarp kažko ir nieko - esminiais skirtumais 
tarp egzistencijos ir nebūties - remiasi dauguma Kūrimo mitų. 

Hairas jaučia, kaip skruostus įkaitina raudonis, ir pamažu su- 
irzta įtardamas, jog demonas iš jo tyčiojasi. Žinoma, tai kvailystė. 

Kad ir koks tobulas atrodytų Bibliotekininkas, jis viso labo tėra 
programa, neturinti humoro jausmo ir nepajėgi šaipytis. 

- Netgi lotyniškas žodis “scientia" - “Žinojimas" - arba an- 
gliškas jo atitikmuo “science" - “mokslas" - turi indoeuropietiš- 
ką šaknį, kuri reiškia “kirsti"', “atskirti"'. Iš tos pačios šaknies.ki- 
lęs ir angliškas “shit"" - vulgariai apibūdinamas tuštinimosi proce- 
sas, - reiškiantis gyvo kūno atskyrimą nuo negyvų atliekų. Iden- 
tiška šaknis padovanojo mums “scythe" - “dalgį", - “scissors", 
tai yra “žirkles", ir “schism" - “bažnyčios suskilimą". Akivaizdu, 
jog visa tai semantiškai susiję su “atskyrimo" sąvoka. 

- O kaipgi angliškas žodis “sword" - “kardas"? 

- Jis kilęs iš šaknies, turinčios keletą reikšmių. Viena jų būtų 
“pjauti? arba “persmeigti"". Kita - “strypas" arba “lazda". O tre- 
čia - paprasčiausiai “kalbėti". 

- Tiek to, nenukrypkime nuo temos. 

- Gerai. Jei pageidausite, vėliau galėsiu sugrįžti prie šios mū- 
sų pašnekesio atšakos. 

- Artimiausiu metu tikrai nepageidausiu. Verčiau papasakok 
man apie trečiąją grupuotę, apie esenus. 

- Jie gyveno komunomis ir tikėjo, jog fizinis bei dvasinis šva- 
rumas tampriai tarpusavyje susiję. Esenai nuolatos maudydavo- 
si, gulėdavo nuogi, kepinami saulės spindulių, valydavo organiz- 
mus klizmomis, imdavosi kraštutinių priemonių, kad įsitikintų, ar 
jų maistas neužterštas. Netgi turėjo savąją evangelijos versiją, 
anot kurios, Jėzus gydė apsėstuosius ne stebuklais, o išvaryda- 
mas iš jų kūnų parazitus, pavyzdžiui, kaspinuotį. Tie parazitai 
asocijavosi su demonais. 

- Man tie esenai panašūs į hipius. 

- Tokios sąsajos jau buvo pastebėtos anksčiau, tačiau daugu- 
ma atžvilgių jos klaidinančios. Religingieji esenai niekuomet ne- 
vartotų narkotikų. 

- Žodžiu, jų nuomone, demonų apsėstieji niekuo nesiskyrė 
nuo užsikrėtusių parazitais, tokiais, kaip kaspinuotis? 

- Teisingai. 

- Įdomu, ką jie sakytų apie kompiuterinius virusus? 

- Spėlionės neįtrauktos į mano kompetenciją. 

- Jeigu jau apie tai prašnekome, Lagosas vebleno man apie 

virusus, infekciją ir kažką tokio, vadinamo nam-šub. Kas tai? 

- Nam-šub yra šumeriškas žodis. 

- Šumeriškas? 

- Taip, sere. Šioji kalba gyvavo Mesopotamijoje daugmaž iki 
2000-ųjų metų prieš mūsų erą. Ji seniausia iš rašytinių kalbų. 

- Tikrai? Vadinasi, iš jos kilo visos kitos kalbos? 

Akimirkai Bibliotekininkas pakelia akis aukštyn, tarsi būtų 
susimąstęs. Vaizdinė užuomina byloja, kad jis trumpam užsuko į 
archyvus. 

- Tiesą sakant, ne, - pagaliau atsiliepia demonas. - Iš šume- 
rų nekilo nė viena kalba. Jie bendravo agliutinacijos principu, tai 
yra į žodžius grupavo morfemas arba skiemenis - kas yra labai 
neįprasta. 

- Pasak tavęs, - mąsliai ištaria Hairas, prisiminęs Da5dą, - 
prabilęs šumeriškai, žmogus šnekėtų trumpais skiemenimis, su- 
jungtais į vieną virtinę? 

- Taip, sere. 

- Ar tai būtų panašu į glosolaliją? 

- Negaliu spręsti, sere. Teiraukitės tikro asmens, - pasiūlo 
Bibliotekininkas. 

- Ar šumerų kalba primena kokią nors dabartinę tarmę? 

- Iki šiol nerasta jokių genetinių sąsajų tarp šumerų ir vėliau 
išsivysčiusių kalbų. 

- Keista, - burbteli Hairas. - Rodos, mano žinios apie Meso- 
potamijos istoriją pernelyg skurdžios. Kas nutiko šumerams? Iš- 
mirė per genocidą? 

- Ne, sere. Juos užkariavo, tačiau genocidas nebuvo užfik- 
suotas istoriniuose šaltiniuose. 

- Anksčiau ar vėliau visus kažkas užkariauja, - pastebi Hai- 
ras. - Bet dėl to jų kalba neišnyksta. Kodėl šumerai tapo išimti- 
mi? 

- Kadangi aš tesu paprasta programa, man sudėtinga kelti 
hipotezes. 

- Gerai. Ar kas nors supranta šumeriškai? 

- Taip. Šiuo metu pasaulyje gyvena dešimt žmonių, geban- 
čių skaityti išlikusius rašytinius šumerų šaltinius. 

- Kur jie dirba? 

- Vienas Izraelyje. Vienas Britų muziejuje. Vienas Irake. 
Vienas Čikagos universitete. Vienas Pensilvanijos universitete ir 
penki Raifo Biblijos koledže, Hjūstone, Teksaso valstijoje. 

- Neblogas pasiskirstymas. Ar iš tos dešimtinės kam nors 
pavyko išsiaiškinti, ką reiškia šumeriškas žodis nam-šub? 

- Taip. Nam-šub - tai kalba, turinti magiškų galių. Tiksliau- 
sias vertimas būtų “užkeikimas", tačiau šis terminas turi keletą 
netinkamų antrinių reikšmių. 

- Šumerai tikėjo magija? 

Bibliotekininkas vos pastebimai kresteli galvą. 

- Būtent į tokį klausimą, kuris iš pirmo žvilgsnio atrodo tei- 
singai suformuluotas, neįstengtų atsakyti jokia programa. Leis- 
kite pacituoti ištrauką iš Semiuelio Nojaus Kramerio ir Džono R. 
Majerio monografijos “Mitai apie Enkį, gudragalvį dievą" (New 
York, Oxford: Oxford University Press, 1989): “Mesopotamijoje 
religija, magija ir medicina taip susipynusios, jog neįmanoma jų 
atskirti... [Šumeriškas užkeikimas] demonstruoja vidinius religi- 
jos, magijos ir estetikos ryšius, tokius tamprius, kad, mėginant 
pašalinti iš komplekso vieną elementą, būtų sunaikinta visuma". 
Jei norėsite išsamiau panagrinėti šią temą, gausiu jums papildo- 
mos medžiagos. 

- Iš kur? 

- Iš kito kambario. - Bibliotekininkas pamoja į sieną ir žen- 
gęs prie jos stumteli į šoną popierinę širmą. 

Kalba, turinti magiškos galios. Šiais laikais niekas netiki 
tokiais dalykais. Nebent Metavisatoje, kur iš tikrųjų įmanoma 
pamatyti stebuklų. Tai įsivaizduojama, iš kodų sukurta erdvė. O 
kodai tėra tam tikra kompiuteriams suvokiama kalbos forma. Ki- 
taip tariant, galima tvirtinti, jog Metavisata - tai milžiniškas nam- 
šub, kurio egzistavimą nulemia L. Bobo Raifo optinio pluošto 
tinklas. 

Suskamba telefonas. 

- Minutėlę, - tarsteli-Hairas. 

- Neskubėkite, - atsiliepia Bibliotekininkas, nepridurdamas 
akivaizdžios tiesos, kad, esant reikalui, jis galėtų laukti milijoną 
metų. 

- Čia vėl aš, - pasigirsta N.J. balsas. Vis dar vienabėgyje. 
Berankis išlipo 127-ajame ekspres porte. 

- Hmm. Juk tai Centro antipodas. Tai yra tolimiausias taš- 
kas nuo Centro. 

- Tikrai? 

- Aha. Šimtas dvidešimt septyni lygu dviem, pakeltiems sep- 
tintuoju laipsniu, minus vienas... 

- Užteks, patikėsiu tavo žodžiu. Šis portas išties įrengtas su- 
knistuose tyruose. 

- Bet tu neiššokai iš vagono, kad jį pasektum. 

- Juokauji? Iki artimiausio pastato - nemažiau kaip dešimt 
tūkstančių mylių, Hairai. 

Ji teisi. Metavisatoje vietos plėtrai netrūksta. Beveik apsta- 
tyti sektoriai išsidėstę dviejų ar trijų ekspreso portų ribose, pen- 
kių šimtų kilometrų spinduliu nuo Centro. 127 -asis portas nutolęs 
per dvidešimt tūkstančių mylių. 

- Ką matai? 

- Juodą kubą, kiekvienas jo šonas lygus dvidešimčiai mylių. 

- Visiškai juodas? 

- Aha. 

- Kaip sugebėjai išmatuoti tokį didelį juodą kubą? 

- Važiuodama žvalgiausi į žvaigždes, aišku? Staiga iš deši- 
niosios vienabėgio pusės jos pranyko. Pradėjau skaičiuoti vieti- 
nius portus. Suskaičiavau iki šešiolikos. Tuomet sustojome 127- 
-ajame ekspres porte. Ten išlipęs berankis patraukė link to juodo 
griozdo. Suskaičiavau dar šešiolika portų, kol pasirodė Žvaigž- 
dės. Tada padauginau trisdešimt du kilometrus iš nulio sveikų 
šešių dešimtųjų ir gavau dvidešimt mylių, avigalvi. 

- Nebloga informacija, - atsiliepia Hairas. - Puikiai padirbė- 
jai. 

- Kam, tavo manymu, priklauso dvidešimtmylis kubas? 

- Nors negalėčiau logiškai pagrįsti savo nuomonės, bet spė- 
ju, kad L. Bobui Raifui. Kalbama, esą tyruose jis turi erdvų skly- 
pą, kur saugomi visi Metavisatos viduriai. Kai lakstydavome 
motociklais, ne vienas mano draugas buvo įsirėžęs į tą pastatą. 

- Gerai, partneri, man laikas keliauti. 

Hairas išjungia telefoną ir kulniuoja į naująjį kambarį. Bib- 
liotekininkas neatsilieka. 

Tiek patalpos plotis, tiek ilgis siekia penkiasdešimt pėdų. Vi- 
durį okupavo trys didžiuliai artefaktai, tiksliau, trimatės artefaktų 
projekcijos. Erdvėje, pačiame centre, kybo masyvi deginto mo- 
lio plokštė, dydžio sulig kavos staliuku, kone pėdos storio. Hairas 
įtaria, jog tai padidintas tikro objekto atvaizdas. Erdvus plokštės 
paviršius išmargintas kampuotais rašmenimis - Hairas iš karto 
atpažįsta dantiraštį. Pakraščiai nusėti apvaliomis lygiagrečiomis 
duobutėmis, greičiausiai molį minkiusių pirštų atspaudais. 

Į dešinę nuo plokštės matyti šakotas baslys, savo forma pri- 
menantis medį. Kairėje pusėje - aštuonių pėdų aukščio obeliskas, 
taip pat išraižytas dantiraščiu, su bareljefine figūra, kuri iškalta 
pačiame jo viršuje. 


Kambaryje apstu trimačių erdvėje tviskančių hiperkortelių 
žvaigždynų. Vaizdas toks, tarsi regėtum momentinę įsisiautėju- 
sios pūgos nuotrauką. Vienur hiperkortelės išdėliotos geometriš- 
kais raštais, kaip atomai kristalo gardeliuose. Kitur jos suverstos 
į netvarkingas krūvas. Šūsnys susikaupė patalpos kampuose, ta- 
rytum Lagosas būtų ten suvertęs nereikalingą šlamštą. Hairo 

avataras gali eiti kiaurai korteles, nesuardydamas jų išsidėstymo. 
Regis, tai paprasčiausia apšnerkšto rašomojo stalo projekcija; 
šiukšlės guli ten, kur jas paliko Lagosas. Hiperkortelių debesis 
tvyro visame kambaryje: nuo vienos sienos iki kitos, nuo grindų 
iki lubų, pakibusių aštuonių pėdų aukštyje. 

- Kiek čia yra kortelių? 

- Dešimt tūkstančių keturi šimtai šešiasdešimt trys, - atsako 
Bibliotekininkas. 

- Aš neturiu laiko jų naršyti, - suniurna Hairas. - Paaiškink 
man glaustai, ką veikė Lagosas. 

- Na, galėčiau perskaityti jums hiperkortelių pavadinimus. 
Lagosas sugrupavo jas į keturias pagrindines kategorijas: Bibli- 
jos tyrimai, šumerų tyrimai, neurolingvistiniai tyrimai ir su L. Bo- 
bu Raifu susijusi informacija. 

- Konkrečiai pasakyk, ko siekė Lagosas? 

- Ar aš jums panašus į psichologą? - atšauna Bibliotekinin- 
kas. - Aš negaliu atsakyti į tokio pobūdžio klausimus. 

- Gerai, perfrazuosiu: koks ryšys tarp šios medžiagos ir viru- 
sų temos? 

- Norint apibendrinti jūsų paminėtą ryšį, reikia kūrybiškumo 
ir diskretiškumo. Būdama mechaninė esybė, šiomis savybėmis 
nepasižymių. 

- Kiek metų tiems objektams? - klausia Hairas pamodamas 
ranka į artefaktų trijulę. 

- Molinis vokas - iš šumerų epochos. Trečiasis tūkstantme- 
tis prieš mūsų erą. Jį atkasė pietiniame Irake, Eridu mieste. Juo- 
dasis obeliskas - tai Hamurabio kodeksas. 1750-ieji metai prieš 
mūsų erą. Medį primenanti struktūra yra Jahvės kulto totemas, 
iš Palestinos. Vadinamas ašera. 900-tieji metai prieš mūsų erą. 

- Tu pavadinai plokštę voku? 

- Taip. Jo viduje įmūryta mažesnė molinė plokštė. Tokiu bū- 
du šumerai apsaugodavo savo rašytinius dokumentus. 

- Kiek suprantu, visus tuos artefaktus galima rasti muzieju- 
je. 

- Ašera ir Hamurabio kodeksas išties eksponuojami muzie- 
juose. Molinis vokas priklauso asmeninei L. Bobo Raifo kolek- 
cijai. 

- Hmm, taip, Raifas aiškiai pamišęs dėl tokių dalykėlių. 

- Raifo Biblijos koledžas turi patį turtingiausią pasaulyje ar- 
cheologijos fakultetą. Jo žmonės kasinėjo Eridu mieste, kuris 
buvo dievo Enkio kulto centras. 

- Kaip visa tai tarpusavyje susiję? 

Bibliotekininkas pakelia antakius. 

- Atleiskite? 

- Ką gi, išbandykime atmetimo metodą. Ar žinai, kodėl La- 
gosas domėjosi šumeriškais raštais, o ne, tarkim, graikiškais ar 
egiptietiškais? 

- Egiptas buvo akmens civilizacija. Savo meną ir architektū- 
rinius statinius egiptiečiai kūrė iš neva amžino akmens. Tačiau 
ant šio neįmanoma rašyti. Štai kodėl jie išrado papirusą, kuris, 
laikui bėgant, deja, suyra. Jų menas ir architektūra išliko iki mū- 
sų dienų, bet didžiuma rašytinių šaltinių - duomenų - pranyko. 

- O kaipgi iškalti hieroglifai? 

- Lagosas praminė juos “lipdukais"". Korumpuotų politikų 
kalbomis. Egiptiečiai turėjo neigiamą įprotį giedoti ditirambus sa- 
vo karinėms pergalėms anksčiau, nei įvykdavo mūšiai. 

- Šumerai nuo jų skyrėsi? 

- Šumerus galima pavadinti molio civilizacija. Jie išrašinėda- 
vo savo molinių namų sienas. Statulas liejo iš vandenyje tirpstan- 
čio gipso. Nieko keista, jog drėgmė sunaikino tiek pastatus, tiek 
statulas. Antra vertus, molio lenteles jie degdavo arba užkasda- 
vo ąsočiuose. Todėl jų duomenys neišnyko laiko tėkmėje. Atei- 
ties kartoms Egiptas paliko meną bei architektūrą, Šumeras - 
megabaitus informacijos. 

- Kiek megabaitų? 

- Kiek jų sugeba iškasti archeologai. Šumerai rašė ant visko, 
kas pasitaikydavo po ranka. Kiekvieną pastato plytą dengdavo 
dantiraštis. Namai gal ir tapdavo griuvėsiais, bet plytos, išsibars- 
čiusios dykumoje, nepradingdavo. Korane angelai, kuriems liep- 
ta sugriauti Sodomą ir Gomorą, skelbia: “Mus pasiuntė užlieti 
nedorąją tautą moliniais akmenimis, kuriais, pažymėtais jūsų 
Viešpaties, bus sunaikinti nuodėmingieji". Lagosą sudomino toks 
netvarkingas informacijos, užfiksuotos ant praktiškai amžinų ob- 
jektų, paskirstymas. Jis kalbėjo apie vėjo nešiojamas žiedadul- 
kes... spėju, jog tai irgi analogija. 

- Teisingai spėji. Sakyk, ar tuos rašmenis, iškaltus moliniame 
voke, kas nors išvertė? 

- Taip. Čia perspėjimas: “Šiame apvalkale slypi Enkio nam- 
šub". 

- Kas yra nam-šub, jau žinau. O kas yra Enkio nam-šub? 

Bibliotekininkas nukreipia akis į tolumą ir teatrališkai atsi- 
krenkščia: 


- Kitados, labai seniai, nebuvo gyvatės, 
nebuvo skorpiono, 

nebuvo hienos, nebuvo liūto, 

nebuvo laukinio šuns, nebuvo vilko, 

nebuvo baimės, nebuvo siaubo, 

Žmogus neturėjo priešų. 

Tais neatmenamais laikais 

Šubur-Hamazio žemės, 

darniakalbis Šumeras, didžioji me karalystė, 
Uris, visko pertekęs kraštas, 

saugioji Martu šalis, 

visos gerove aprūpintos tautos 

viena kalba kreipėsi į Enlilį. 

Tuomet įžūlusis viešpats, princas ir karalius, 
Enkis, pertekliaus dievas, kurio įsakymams 
dera paklusti, 

išminties viešpats, savo žvilgsniu 
aprėpiantis visą šalį, 

viršiausias iš dievybių, 

Eridu valdovas, apdovanotas išmintimi, 
pakeitė kalbą jų lūpose, 

įkvėpė nesantaiką į ją, 

į Žmogaus kalbą, kuri kitados buvo vieninga. 


- Tai Kramerio vertimas, - paaiškina bibliotekininkas. 

- Juk čia pasakojimas, - tarsteli Hairas. - Aš maniau, jog 
nam-šub yra užkeikimas. 

- Enkio nam-šub - vienu metu ir pasakojimas, ir užkeikimas, 
- paaiškina Bibliotekininkas. - Save realizuojantis meninis kūri- 

nys. Lagosas tikėjo, kad originalioji versija, kurią vertimas per- 
teikia tik užuominomis, iš tiesų galėdavo daryti čia aprašomą po- 
veikį. 

- Tiksliau, pakeisdavo kalbą žmonių lūpose? 

- Taip, - patvirtina Bibliotekininkas. 

- Tai Babelio bokšto istorija, ar ne? Visi šnekėjo ta pačia 
kalba, vėliau Enkis pakeitė ją taip, kad žmonės nebesuprastų 
vieni kitų. Turbūt šiuo siužetu remiasi biblinė legenda apie Babe- 
lio bokštą. 

- Kambaryje rasite daugybę kortelių, kuriose pateikta jūsų 
minima sąsaja. 

- Anksčiau sakei, kad visi šnekėjo šumeriškai. Vėliau kalba 
išnyko kaip dinozaurai. Tačiau nėra jokių duomenų apie genoci- 
dą, kuriuo būtų galima paaiškinti tokį fenomeną. Negi dėl to kal- 
tas Babelio bokštas arba Enkio nam-šub? Ar Lagosas išties tuo 
tikėjo? 

- Jis nė kiek tuo neabejojo. Lagosas nerimavo dėl Žemėje 
egzistuojančių kalbų gausos 1r manė, kad jų paprasčiausiai per 
daug. 

- Kiek? 

- Dešimtys tūkstančių. Daugumoje pasaulio kraštų jūs galite 
sutikti žmones, priklausančius tai pačiai etninei grupei, gyvenan- 
čius kaimyniniuose slėniuose, panašiomis sąlygomis, bendraujan- 
čius kalbomis, kurios neturi tarpusavyje visiškai nieko bendra. Ir 
tai anaiptol ne reti atvejai. Nemažai lingvistų bandė suvokti “Ba- 
belio poveikį", mėgino išsiaiškinti, kodėl žmonių kalbos skyla į 
atskiras, užuot susiliejusios į vieną. 

- Ar kam nors pavyko rasti atsakymą? 

- Lingvistams rūpimas klausimas - labai sudėtingas 1r gilia- 
mintis. Lagosas turėjo savo teoriją. 

- Kokią? 

- Jo nuomone, pasakojimas apie Babelio bokštą nėra išgal- 
votas. Tai tikras istorinis įvykis, sutapęs su šumerų kalbos išny- 
kimu. Iki Babelio/Infokalipsės kalbos buvo linkusios susilieti. 
Paskui jos pradėjo skaldytis taip, kad žmonės nebesuprastų vieni 
kitų. Šią tendenciją galima palyginti su gyvate, apsivijusia žmo- 
gaus smegenų kamieną. 

- Vienintelis paaiškinimas... - Hairas užsičiaupia nenorėda- 
mas užbaigti minties. 

- Taip? - paragina Bibliotekininkas. 

- Tai kažkoks fenomenas, kuris plito keisdamas žmonių są- 
mones tokiu būdu, kad šios prarado gebėjimą suvokti šumerų 
kalbą. Tarsi virusas, keliaujantis per kompiuterius, pakeliui ga- 
dindamas visas sistemas. Apsivydamas smegenų kamieną. 

- Jūsų hipotezei Lagosas paaukojo daug laiko ir jėgų, - sako 
Bibliotekininkas. - Jis manė, jog Enkio nam-šub yra neuroling- 
vistinis virusas. 

- Vadinasi, Enkis buvo reali istorinė asmenybė? 

- Visai įmanoma. 

- Jis išrado virusą ir paskleidė jį Šumere pasinaudojęs molio 
lentelėmis? 

- Taip. Archeologai atkasė vieną lentelę su Enkiui skirtu 
laišku, kurį parašęs žmogus dėl to skundžiasi. 

- Laiškas dievui? 

- Taip. Jis nuo Sin-samu, raštininko. Prasideda Enkio pagy- 
romis ir ištikimybės užtikrinimais. Paskui raštininkas išreiškia ne- 
pasitenkinimą: 


Kaip jaunam... (eilutė išsitrynusi), 
man sustingo riešas. 


Kaip vežimas kelyje, kai sulūžta ienos, 
aš stoviu nejudėdamas. 


Guliu ant lovos, šaukiu “OY ir "O ne!" 
Gailiai aimanuoju. 


Trapus mano kūnas tyso bevalis, 
kaklas liečia žemę, kojos nutirpusios. 


Mano... buvo palaidotas dirvožemyje. 
Mano kūnas pakitęs. 


Naktimis negaliu užmigti, 

jėgos mane apleido, 
gyvybės syvai senka. 


Skaisti diena man aptemo, 
aš nugrimzdau į savąjį kapą. 


Aš, rašytojas, kuris daug ką išmano, tapau kvailiu. 
Mano ranka nustojo rašyti. 
Mano lūpose nebeliko Žodžių. 


Dar šiek tiek paaimanavęs, raštininkas užbaigia: 
Mano dieve, tavęs aš bijausi. 


Parašiau tau laišką. 
Pasigailėki manęs. 


Suteiki malonę ir vėl parodyk man 
savo dieviškąjį gerumą. 

Laukdama mašinos, N.J. vaizduoja “kietą" “Mamos stote- 
lėje“, 405-ajame greitkelyje. Pažįstamų pastebėta tokioje skylė- 
je, ji mirtų iš gėdos. Net jei priešais “Mamos stotelę" N.J. per- 
važiuotų aštuoniolikaratis vilkikas, ji kibtųsi į asfaltą nagais bei 
dantimis, kol nušliaužtų iki “Pasnausk ir keliauk", kur pilna iškry- 
pėlių su stačiais pimpalais. Verčiau jos lavoną rastų ten negu po 
mamulės stogu. Jei esi profesionalė, kartais gauni pasibjaurėtinų 
užduočių, tačiau privalai suimti save į nagą ir jas atlikti. 

Šiandienos darbui vyrukas su stikline akimi parūpino, anot jo, 
“vairuotoją ir sargybinį viename asmenyje". Visiškai nežinomą 
tipą. N.J. nėra tikra, ar jai norisi bendrauti su paslaptingu nepa- 
žįstamuoju. Mergina įsivaizduoja, kad jis atrodys kaip imtyninin- 
kų treneris iš vidurinės mokyklos. Kas per nesąmonės! Šiaip ar 
taip, jai liepta susitikti su tuo žmogumi būtent čia. 

N.J. užsisako kavos ir gabalėlį vyšnių pyrago su grietinėle. 

Visa tai nešasi į viešąjį Metavisatos terminalą, įrengtą užeigos 
kampe - nerūdijančio plieno gardą, įgrūstą tarp telefono būde- 
lės, kurioje rymo namų išsiilgęs vilkiko vairuotojas, ir žaidimų 
aparato, kur užsižiebs nuogos paukštytės papai, jei pataikysi ka- 
muoliuku į stebuklingąjį kiaušintakį. 

Ji ne itin gerai susipažinusi su Metavisatos užkaboriais, ta- 
čiau neblogai orientuojasi pagrindinėje Gatvėje, be to, turi reika- 
lingą adresą. Juolab kad surasti adresatą Metavisatoje nesun- 
kiau negu Realybėje, žinoma, jei nesi protiškai atsilikęs pėsčia- 
sis. 

Išnirusi į Gatvę mergina iš karto prikausto į save aplinkinių 
žvilgsnius, tapačius tiems, kurių ji sulaukia, kai žingsniuoja per 
pilką “Korporacinio vestleik parko" dykynę, vilkėdama ryškų 
mėlyną ir oranžinį kurjerio kombinezoną. Gatvėje žmonės krei- 
vai dėbso į N.J. todėl, kad ji pasirodė iš sumauto viešojo termi- 
nalo antrarūšio nespalvoto avataro pavidalu. 

Dešinėje pusėje, aplink nulinį portą, driekiasi tirštai apstatyti 
Gatvės sektoriai tarsi žaibų draskomas juodas audros debesis. 
N.J. įlipa į vienabėgio vagoną. Norą apsilankyti Centre numalši- 
na supratimas, jog šioje velniškai brangioje Metavisatos dalyje jai 
tektų kišti pinigus į monetoms skirtą plyšį kas vieną dešimtąją 
milisekundės. 

Būsimasis palydovas vardu Ng. Realybėje jis blaškosi kaž- 
kur Pietų Kalifornijoje. N.J. tiksliai nežino, ką tas tipas vairuoja 
- kažkokį furgoną, prigrūstą, pasak stiklaakio, “neįtikėtinų daly- 
kėlių, kuriais tau nebūtina domėtis". Metavisatoje jis gyvena už 
miesto ribų, prie 2-0jo porto, kur apstatyti sklypai palaipsniui už- 
leidžia vietą tyrlaukiams. 


Paaiškėja, jog Metavisatoje Ng įsirengė prancūzišką koloni- 
jinę vilą, stovinčią prieškariniame Mai-To kaimelyje, Mekongo 
upės deltoje. Apsilankęs pas jį atsiduri 1955-ųjų Vietname, tik 
neprakaituoji. Tam, kad turėtų pakankamai vietos savo šedevrui, 
Ng įsigijo sklypą Metavisatos erdvėje už poros mylių į šoną nuo 
Gatvės. Dėl nedidelių vietinių mokesčių vienabėgio linijos čia ne- 
nutiestos, todėl N.J. avatarui tenka pėstute įveikti visą kelią. 

Erdvus Ng kabinetas puikuojasi prancūziško stiliaus durimis 

ir balkonu, iš kurio atsiveria vaizdas į bekraščius ryžių laukus ir 
ten plušančius žemaūgius vietnamiečius. Rodos, šitas tipas - už- 
kietėjęs technokratas, nes pagal N.J. apskaičiavimus ryžių pasė- 
liuose triūsia šimtai žmonių, tuzinai jų zuja kaimelyje, visi pavaiz- 
duoti su menkiausiomis smulkmenomis ir užsiima skirtingais dar- 
bais. Mergina nepriklauso bitagalvių gretoms, tačiau supranta, 
kad vyrukas praleido pasiutiškai daug laiko prie kompiuterio kur- 
damas tokią tikrovišką panoramą. Negana to, vien pagalvojus, 
jog esi Vietname, nejučia nukrato šiurpas. N.J. nekantraudama 
laukia momento, kada galės papasakoti apie šią vietą Dvėselie- 
nai. Įdomu, ar virš laukų skraido lėktuvai, svaidantys bombas ir 
purškiantys napalmą? Būtų smagu pamatyti sprogimus. 

Pats Ng, tiksliau, jo avataras, atrodo kaip judrus, energingas, 
penktą dešimtį įpusėjęs vietnamietis. Plaukai sulaižyti. Kūną 
dengia kariška chaki spalvos uniforma. N.J. įžengus į kabinetą, 
jis sėdi krėsle susilenkęs, leisdamas geišai masažuoti savo pe- 
čius. 

Geiša Vietname? 

Kurį laiką ten tarnavęs N.J. senelis pasakojo, esą per karą 
japonai užėmė Vietnamą ir engė tenykščius demonstruodami 
sau būdingą žiaurumą, tačiau mums pamėtėjus ant salų grandi- 
nės porą atominių bombų, jie veikiai suprato esantys pacifistai. 
Vietnamo gyventojai, kaip ir dauguma azijiečių, nekenčia japonų. 
Iš visko sprendžiant, Ng svaigsta nuo minties, kad jį masažuoja 
geiša. 

Bet kam, po galais, to reikia? Juk geiša tėra atvaizdas Ng ir 
N.J. akiniuose. Paveikslėlis negali iš tiesų patrinti jums nugaros.- 
Kam vargintis, jį programuojant? 

Kai mergina pasirodo kabinete, Ng atsistoja ir nusilenkia. 
Taip sveikinasi visi Gatve kliedintys prietrankos. Jie nemėgsta 
spausti rankų, nes jaučiama fizinio kontakto stoka primena, jog 
Metavisata - tai viso labo įsivaizduojama realybė. 

- Aha, labutis, - linkteli N.J. 

Ng vėl prisėda, o geiša pratęsia masažą. Rašomasis stalas 
nukrautas prancūziškais antikvariniais daiktais, vieną jo pakraštį 
okupavo nedidukai monitoriai. Netgi kalbėdamas bitagalvis ne- 
atplėšia akių nuo ekranų. 

- Man šį tą pasakojo apie tave, - prataria Ng. 

- Neverta klausytis apkalbų. 

Ng pakelia stiklinę nuo stalo ir atsigeria. Skystis panašus į 
šaltmėtinę degtinę. Ant vidinio stiklo paviršiaus susikaupia laše- 
liai, kurie pamažu varva žemyn. Atvaizdas toks tobulas, jog kiek- 
viename lašelyje N.J. įžiūri miniatiūrinius kabineto langus. Tai 
jau pretenzinga. Na, ir keistuolis. 

Vyriškis įsmeigia į merginą visiškai bereikšmes akis, tačiau 
jai dingojasi, kad po abejingumo kauke slypi neapykanta ir pasi- 
bjaurėjimas. Išleisti tiek pinigų pačiam įmantriausiam namui Me- 
tavisatoje, kad jame išdygtų grūdėtas, nespalvotas kažkokios 
riedlentininkės avataras? Tikras spyris į metaforinius kiaušinius. 

Namo gilumoje veikia radijo imtuvas, iš kurio sklinda vietna- 
mietiška aukštuomenės muzika, sumišusi su jankių, dardančių in- 
validų vežimėliuose, rokenrolu. 

- Tu esi Naujosios Sicilijos pilietė? - teiraujasi Ng. 

- Ne. Tik retsykiais palaikau draugiją dėdei Enzui ar kitiems 
bičams iš Mafijos. 

- O... kaip neįprasta. 

Ng aiškiai nepatinka skubėti. Jis mėgaujasi Mekongo deltos 
ramybe ir su pasitenkinimu žiopso į savo televizorių ekranus, 
burbtelėdamas sakinį nedažniau kaip kas porą minučių. 

Dar viena smulkmena: vyrukas, matyt, serga Tureto sindro- 
mu ar kokia kitokia smegenis sekinančia neurologine liga, nes 
kartais, be jokios akivaizdžios priežasties, pro jo lūpas išsprūsta 
keisti garsai, panašūs į kvaksėjimą, kuriuo bendrauja vietnamie- 
čiai, savo parduotuvių sandėliuose ar restoranų virtuvėse gimtą- 
ja kalba audringai aptariantys šeimynines problemas. Vis dėlto, 
N.J. nuomone, tai ne žodžiai, o paprasčiausi garso efektai. 

- Ar tu dažnai dirbi tiems vaikinams? - klausia ji. 

- Kartkartėmis padedu išspręsti su saugumu susijusias pro- 
blemas. Skirtingai nuo didžiųjų korporacijų, Mafija tradiciškai lin- 
kusi pati rūpintis savo saugumu. Bet kai prisireikia pažangių 
technologijų specialistų... 

Neužbaigęs sakinio jis vėl suzirzia pro nosį. 

- Čia tavo darbas? Rūpintis apsauga? 

Ng permeta akimis visus ekranus. Spragteli pirštais, ir geiša 


217 


pasišalina iš kambario. Sunėręs rankas ant stalo, palinksta į prie- 
kį ir įsistebeilija į N.J. 

- Taip, - patvirtina. 

Mergina nenuleidžia nuo vyruko akių laukdama, kol jis pra- 
tęs. Po kelių sekundžių Ng žvilgsnis vėl nukrypsta į monitorius. 

- Didžiumą darbo atlieku vykdydamas kontrakto su ponu Li 
sąlygas, - pagaliau išdrožia. 

N.J. laukia, kol jis pasitaisys: juk reikia sakyti ne “ponas Li", 
o “Didysis Pono Li Honkongas". 

Ai, tiek to. Kodėl gi Ng nepaminėjus pono Li, jeigu ji pamė- 
tėjo dėdės Enzo vardą? 

- Bet kurios kvazinacionalinės valstybės struktūrą galų gale 
nulemia jos saugumas, - pareiškia jis, - ir ponas Li tai supranta. 

Ojojoj, kokios giliamintės frazės. Ng staiga prašneko kaip 
baltaodžiai sukriošę mokslo vyrai iš televizinių pliauškalų laidų, 
kurias dievina N.J. motina. 

- Užuot pasamdęs žmones sargybinius, galinčius neigiamai 
įtakoti socialinį klimatą - įsivaizduok gaują minimalų atlyginimą 
gaunančių nevykėlių, kurie slankioja su ginklais rankose, - ponas 
Li pasirinko nežmogiškas sistemas. 

Nežmogiškos sistemos. N.J. ketina paklausti, ką jis žino apie 
žiurkšunius, tačiau paskutinę sekundę užsičiaupia. Neverta au- 
šinti burnos. Jis vis tiek nieko nepasakys. Beužsimezgantys jų- 
dviejų santykiai neabejotinai subjurs, jei N.J. paprašys informa- 
cijos, kurios vyrukas nesutiks pateikti, ir dabartinė padėtis taps 
dar keistesnė, jei tik tai įmanoma. 

Ng prapliumpa kvaksėti ir zirzti gomuriniu balsu. 

- Sušikta kalė, - niurna jis. 

- Nesupratau? 

- Čia ne tau. Man prieš nosį ką tik užlindo “kibiras". Tie žmo- 
nės nesupranta, jog mano transporto priemonė galėtų sutraiškyti 
juos, kaip šarvuotas transporteris - krūvą riebiasnukių kiaulių. 

- “Kibiras"... tu sėdi už vairo? 

- Taip. Važiuoju paimti tave. Nejau užmiršai? 

- Galiu pažiūrėti? 

- Gali. - Jis atsidūsta, tarsi būtų nepatenkintas jos prašymu. 

N.J. apeina stalą. 

Kiekviename mažajame ekrane matyti vis kitas vaizdas iš 
furgono: pro priekinį stiklą, pro dešinįjį, kairįjį, galinį langą. Penk- 
tajame monitoriuje spindi elektroninis žemėlapis, parodantis jo 
koordinates: furgonas rieda į San Bernardino pusę; o tai ne itin 
toli. 

- Mano transporto priemonė paklūsta balsui, - aiškina Ng. - 
Aš atsisakiau vairo ir pedalų, nes verbaliniai įsakymai man atro- 
do priimtinesni. Štai kodėl kartais išgaunu tau negirdėtus garsus 
- tokiu būdu kontroliuoju mašinos sistemas. 

N.J. pasišalina iš Metavisatos norėdama pravėdinti galvą ir 
nusišlapinti. Pakėlusi akinius ant kaktos, mergina mato vilkikų 
vairuotojus bei mechanikus, pusračiu stypsančius aplink termi- 
nalo kabiną, besiklausančius jos plepėjimo su bitagalviu. Natūra- 
lu, kad, N.J. atsistojus, visų vyrų dėmesį prikausto j0s sėdimoji. 

Grįžusi iš tualeto mergina baigia kramsnoti pyrago gabalėlį ir 
iškeliauja laukan, kur lūkuriuoja atvykstančio savo palydovo, nu- 
tvieksta ryškaus ultravioletinio besileidžiančios saulės švytėjimo. 

Furgoną atpažinti nesunku. Jis tiesiog milžiniškas, aštuonių 
pėdų aukščio ir mažne devynių pločio, dėl ko būtų pažeidęs eis- 
mo taisykles, kai šios dar egzistavo. Kampuotą, dėžės formos, 
karkasą dengia sulydytos plieno plokštės, kurios paprastai nau- 
dojamos kanalizacijos dangčiams arba avarinių kopėčių skersi- 
niams. Padangos gigantiškos kaip traktoriaus, tik su labiau rafi- 
nuotu protektoriumi. N.J. suskaičiavo šešis ratus: dvi ašys gale, 
viena priekyje. Variklis toks didelis, kad nuo jo riaumojimo vib- 
ruoja merginos šonkauliai. Išmetamosios dujos plūsta pro du 
trumpus, vertikalius kaminus, kyšančius galinėje stogo dalyje. 
Priekinis langas - visiškai plokščias, trijų pėdų pločio ir aštuonių 
ilgio stiklinis stačiakampis, taip užtamsintas, kad ji neįžiūri viduje 
nė menkiausių kontūrų. Furgono priešakys žvilga visais mokslui 
žinomais apšvietimo įtaisais, tarytum tas tipas šeštadienio vaka- 
rą būtų užsukęs į Naujosios PAR franšizę ir nukniaukęs girlian- 
das nuo kiekvieno baro ar užeigos. Prie kapoto primontuotas 
groteles jis aiškiai suvirino iš bėgių, nušvilptų iš kokios nors ap- 
leistos geležinkelių linijos. Vien grotelės sveria daugiau už nedi- 
delį automobilį. 

Atsilapoja šoninės durys. 

N.J. įsiropščia vidun ir klesteli ant keleivio sėdynės. 

- Labutis, - sveikinasi. - Tau nereikia pramankštinti kojų ar 
nusičiurkšti? 

Mašinos salone Ng nėra. 

O gal ir yra. 

Ten, kur turėtų būti vairuotojo sėdynė, siūbuoja neopreno ko- 
konas, šiukšlių dėžės dydžio, pritvirtintas prie lubų diržais, amor- 
tizatorių lynais, vamzdžiais, laidais, optinio pluošto kabeliais ir 
hidrauliniais trosais. Aplinkui tiek prikarstyta įrengimų, kad be- 
veik neįmanoma įžvelgti kokono kontūrų. 

Jo viršuje N.J. pastebi odos lopinėlį ir prie šio prilipusius juo- 
dus plaukus - plinkantį viršugalvį. Žemiau smilkinių veidą įkalino 
masyvus akinių/kaukės/ausinių/maitinimo vamzdelių modulis, pri- 
tvirtintas elastiniais diržais, kurie automatiškai įsitempia arba at- 
sipalaiduoja, idant konstrukcija išliktų patogioje ir saugioje padė- 
tyje. 

Apačioje, ten, kur paprastai būna rankos, iš grindų vingiuoja 
laidai, optiniai kabeliai, vamzdeliai, pranykstantys Ng pažastyse. 
Lygiai tokie patys pluoštai, prijungti prie paslėpsnių bei įvairių vie- 
tų liemens srityje, atstoja kojas. Kibernetinė pabaisa įsisupusi į 
kombinezoną-kokoną, gerokai didesnį nei žmogiškas kūnas, nuo- 
latos pulsuojantį, tarsi jis būtų gyvas. 

- Dėkui už rūpestį, bet visi mano poreikiai patenkinti, - išgirs- 
ta mergina atsakymą. 

Durys užsitrenkia. Ng kvakteli, ir furgonas nurieda atgal į 
405-ąjį greitkelį. 

- Nekreipk dėmesio į mano išvaizdą, - po kelias minutes tru- 
kusios nejaukios tylos prabyla jis. - Per Saigono evakuaciją, 
1974-aisiais, užsidegė mano sraigtasparnis - viskuo kalta atsitik- 
tinė nuo Žemės paleista kulka. 

- Hmm, taip, nepasisekė. 

- Vargais negalais sugebėjau nusigauti iki amerikiečių lėk- 
tuvnešio, bet, pati supranti, per gaisrą degalai tiško į visas puses. 

- Įsivaizduoju. 

- Kadaise buvau išbandęs protezus - kai kurie iš jų tikrai pui- 
kios kokybės. Tačiau nėra nieko geriau už motorizuotą vežimėlį. 
Aš pagalvojau, kokio velnio man reikia mažo, apgailėtino veži- 

mėlio, kuriuo sudėtinga užriedėti net ant visiškai menkutės paky- 
los? Todėl nusipirkau šitą oro uostuose naudojamą vokišką ug- 
niagesių mašiną ir perdirbau ją į nuosavą motorizuotą vežimėlį. 

- Jis nuostabus. 

- Amerika žavi tuo, jog čia gali daryti viską, neišlipdamas iš 
automobilio. Pasikeisti alyvą, nusipirkti svaigalų, apsilankyti ban- 
ke, nusiplauti mašiną, sudalyvauti laidotuvėse - ką tik nori: užsu- 
kite pas mus, mieli klientai, ir mes jus aptarnausime kaip pride- 
ra! Todėl šita transporto priemonė kur kas šaunesnė negu nie- 
kingas vežimėlis. Tai lyg mano kūnas. 

- Ką jauti, kai geiša trina tavo nugarą? 

Ng kažką sumurmėjus, kokonas pradeda pulsuoti ir banguoti. 

- Ji, be abejo, demonas. Tačiau mano kūnas užlietas elek- 
trolaidžiu geliu, kuris, esant reikalui, ir masažuoja nugarą. Be gei- 
šos, turiu švedę ir afrikietę, bet šių demonų animacija šiek tiek 
prastesnė. 

- O kaipgi šaltmėtinė degtinė? 

- Skystį geriu pro maitinimo vamzdelį. Nealkoholinį, žinoma, 
cha-cha. 

- Na, - prasižioja N.J., kai furgonas pralekia pro Los Andže- 
lo oro uostą ir ji nutaria, kad jau per vėlu trauktis atgal, - koks 
mūsų planas? Ar mes jį turime? 

- Keliaujame į Longbyčą. Į vietinę Nuostolių Zoną. Įsigysi- 
me narkotikų. Tiksliau, tu nupirksi kvaišalų, nes aš, savaime su- 
prantama, negaliu to padaryti. 

- Tokia mano užduotis? Nupirkti narkotikų? 

- Nupirkti ir išmesti juos į orą. 

- Nuostolių Zonoje? 

- Taip. Mes pasirūpinsime visu kitų. 

- Kas tie mes, biče? 

- Mums pagelbės kelios... hmm, esybės. 

- Gal savo furgone slepi dar tuziną tokių tipų kaip tu? 

- Kažkas panašaus, - atsiliepia Ng. - Tu netoli nuo tiesos. 

- Nežmogiškos sistemos? 

- Sakyčiau, tai visaapimantis terminas. 

N.J. nutaria išgirdusi šimtaprocentinį “taip". 

- Tu pavargęs? Gal leisi man pavairuoti? 

Ng spigiai juokiasi - iš jo burnos sklindantys garsai primena 
tolimą zenitinių pabūklų švilpčiojimą, - ir furgonas pakrypsta taip, 
kad vos nenučiuožia nuo trasos. N.J. nujaučia, įog šį kibertipą 
prajuokino ne pokštas; jis krizena, nes mano susidūręs su paik- 
ša mergiote. 

- Ką gi, praeitą sykį kalbėjomės apie molinį voką. O kas 
čia? Ana tas, medžio formos objektas? - Hairas pamoja į vieną 
artefaktą. 

- Deivės Ašeros totemas, - guviai atsako Bibliotekininkas. 

- Pagaliau šis tas aiškėja. Lagosas sakė, jog Brendė iš “Juo- 
dosios saulės" buvo Ašeros kulto prostitutė. Kas tokia toji Aše- 
ra?) 

- Elio, dar žinomo kaip Jahvė, palydovė. Ji turėjo įvairių var- 
dų. Elata - dažniausiai vartotas epitetas. Graikai vadino ją Dione 
arba Rėja. Kanaaniečiai - Tanita arba Hava, kuris atitinka bib- 
linės Ievos vardą. 

- Ievos? 

- Krosas siūlo tokį etimologinį “Tanitos"' paaiškinimą: tai mo- 
teriškoji žodžio “tannin"', reiškiančio “gyvatiškoji", giminė. Bron- 
zos amžiuje Ašera turėjo ir antrą epitetą, “dat batni", taip pat 
reiškiantį “gyvatiškoji". Šumerai vadino ją Nintu arba Ninhursa- 
ga. Šią deivę simbolizavo kaducėjus, medį ar lazdą apsivijusi gy- 
vatė. 

- Kas garbino Ašerą? Spėju, kad daugybė žmonių. 

- Visi, gyvenę tarp Indijos ir Ispanijos, nuo antrojo tūkstant- 
mečio prieš mūsų era iki krikščionybės įsigalėjimo. Išskyrus ju- 
dėjus, kurie meldėsi jai tik iki religinių Hezekijo ir, vėliau, Jošijo 
reformų. 

- Aš maniau, jog žydai buvo monoteistai. Kaip jie galėjo 
garbinti Ašerą? 

- Monolatristai, kitaip tariant, neneigiantys kitų dievų egzis- 
tavimo, bet privalantys garbinti tiktai Jahvę. Į Ašerą buvo žiūri- 
ma kaip į Jahvės sutuoktinę. 

- Jei mano atmintis nemeluoja, Biblijoje niekur neparašyta, 
jog Dievas turi žmoną. 

- Mano minimu periodu Šventasis Raštas dar neegzistavo. 
Judaizmą įkūnijo tarpusavyje nesusiję Jahvės kultai, kiekvienas 
iš kurių turėjo savas šventyklas ir apeigas. Legendos apie Išėji- 
mą dar nebuvo pateiktos rašytine forma, kaip ir vėlesnės Bibli- 
jos dalys. 

- Kas apvalė judaizmą nuo Ašeros? 

- Pakartoto įstatymo šalininkai arba deuteronomistai - taip 
įprasta vadinti grupę Žmonių, parašiusių Pakartoto Įstatymo, Jo- 
zuės, Teisėjų, Samuelio ir Karalių knygas. 

- Kokie tai žmonės? 

- Nacionalistai. Monarchistai. Centristai. Fariziejų pirmta- 
kai. Tuo metu asirų karalius Sargonas II buvo neseniai užvaldęs 
Samariją - šiaurinį Izraelį - ir privertęs žydus migruoti į pietus, 
link Jeruzalės. Šioji nepaprastai išsiplėtė; judėjai pradėjo užka- 
riauti teritorijas, besidriekiančias į vakarus, rytus ir pietus. Tais 
laikais klestėjo nacionalizmas, vyravo patriotiški jausmai. Pakar- 
toto įstatymo šalininkai užfiksavo gyvavusias nuotaikas perrašy- 
dami senovines legendas. 

- Kaip perrašydami? 

- Mozės ir jo pasekėjų manymu, Izraelio sieną atstojo Jorda- 
no upė, tačiau pakartoto įstatymo šalininkai tikėjo, jog Izraeliui 
priklauso Jordano slėnis, ir tuo pateisino agresiją į rytus. Galima 
paminėti ir kitus pavyzdžius. Pakartoto įstatymo teisė atspindi 
monarchinę sistemą. Priešdeuteronomistinėje epochoje pagrin- 
dinis dėmesys buvo skiriamas religiniams reikalams. Tuo tarpu 
pakartoto įstatymo šalininkai rūpinosi karaliaus bei jo tautos švie- 
timu, kitaip tariant, pasaulietinėmis problemomis. Jie reikalavo 
centralizuoti religiją Jeruzalės šventykloje ir sunaikinti aplinkinių 
kultų maldos namus. Lagosas išskyrė dar vieną, jo nuomone, 1a- 
bai svarbią smulkmeną. 

- Kokią? 

- Pakartotas Įstatymas - vienintelė Penkiaknygės knyga, 
kurioje tikinama, jog rašytinė Tora įkūnija dieviškąją valią: “Kai 
bus pasodintas į savo karalystės sostą, jis turės įsakyti, kad šio 
įstatymo nuorašas būtų jam padarytas ant ritinio Levio giminės 

kunigų akivaizdoje. Tepasilieka jis su juo, teskaito jį visas savo 
gyvenimo dienas, idant, ištikimai laikydamasis šio įstatymo žodžių 
ir šių įstatų, išmoktų pagarbiai bijoti Viešpaties, savo Dievo. Te- 
neišpuiksta jo širdis prieš kitus brolius, tenenukrypsta nei į deši- 
nę, nei į kairę, idant jis ir jo palikuonys ilgai karaliautų Izraelyje." 
Pakartoto Įstatymo knyga, septynioliktas skyrius, 18-20 eilutės. 

- Vadinasi, jie užkodavo religiją. Pavertė ją organizuota, sa- 
vaime plintančia esybe, - pastebi Hairas. - Nenoriu sakyti “viru- 
sas“, bet, sprendžiant iš tavo citatų, Tora yra būtent virusas, ku- 
ris naudojasi Žmogaus smegenimis kaip pagrindinių kompiuteriu. 
Šis savo ruožtu sukuria kopijas, todėl Torą gali perskaityti vis 
daugiau į sinagogą užsukančių maldininkų. 

- Aš nepajėgus apdoroti analogijų, bet jūs iš dalies teisus: kai 
pakartoto įstatymo šalininkai reformavo judaizmą, žydai atsisakė 
aukų ir pradėjo vaikščioti į sinagogas, kur skaitydavo Knygą. Jei 
ne pakartotas įstatymas, viso pasaulio monoteistai iki šiol aukotų 
Dievui gyvūnus ir perduotų savo tikėjimą iš lūpų į lūpas. 

- Badytųsi viena adata, - sumurma Hairas. - Kai bendravai 
su Lagosu, ar jis sakė, jog Biblija - tai virusas? 

- Jis teigė radęs tam tikrų panašumų. Tačiau, anot Lagoso, 
Šventąjį Raštą galima vadinti gerybiniu virusu, kuris vartojamas 
vakcinoms. Jis manė, jog Ašeros virusas žalingesnis, pajėgus 
plisti per žmogaus kūno skysčius. 

- Tai reiškia, jog pakartotas įstatymas, reikalavęs griežtai 
vykdyti Knygos priesakus, savotiškai paskiepijo žydus nuo Aše- 
ros viruso? 

- Taip, kartu su griežta monogamija bei košerine veikla, - pa- 
tvirtina Bibliotekininkas. - Ankstesnės religijos, nuo šumerų iki 
pakartoto įstatymo, vadinamos priešracionaliomis. Judaizmas 
buvo pirmoji racionali religija, besiremianti rašytiniais šaltiniais, 
ir todėl, Lagoso požiūriu, atsparesnė virusinėms infekcijoms. To- 
ros garbinimas ir tobulas jos kopijų tikslumas buvo pagrįstas in- 
formacine higiena. 

- Kokioje eroje gyvename mes? Postracionalioje? 

- Chuanita išsakė tapačią nuomonę. 

- Kurgi ne. Regis, dabar pradedu ją suprasti. 

- O... 

- Anksčiau jos veikla man atrodė beprasmiška. 

- Aišku. 

- Jei praleisčiau su tavimi pakankamai laiko, kad pavyktų 
suvokti, kokios mintys sukasi jos galvoje... na, galbūt tuomet 
įvyktų stebuklas. 

- Pasistengsiu jums padėti. 

- Grįžkime prie darbo. Taigi Ašera buvo lyg ir virusinės in- 
fekcijos nešiotoja. Pakartoto įstatymo šalininkai kažkaip susigau- 
dė, kur slypi esmė, ir užtvėrė visus kelius, kuriais ji galėtų ap- 
krėsti naujas aukas. 

- Kalbant apie virusines infekcijas, - įsiterpia Bibliotekinin- 
kas, - leiskite jums pateikti vieną, tikiuosi, vertingą nuorodą. 
Vykdydamas savo programos kodus, esu priverstas tai daryti 
tinkamais momentais. Jums tikriausiai reikėtų atidžiau patyrinėti 
herpes simplex, visiems laikams į nervų sistemą įsiskverbusį vi- 
rusą. Jis geba perkelti naujus genus į egzistuojančius neuronus ir 
pakeisti genetinę jų struktūrą. Ši viruso savybė išnaudojama nū- 
dienos genų tyrimuose. Lagosas galvojo, jog herpes simplex gali 
būti gerybinis Ašeros palikuonis. 

- Ne visada, - paprieštarauja Hairas prisimindamas draugą, 
kuris mirė nuo komplikacijų, susijusių su AIDS. Prieš pat atsi- 
sveikinant su gyvybe, nuo jo lūpų herpesas nuslinko iki gerklės. 
- Jis gerybinis tik tuomet, jei turi imunitetą. 

- Taip, sere. 

- Ar Lagosas manė, kad Ašeros virusas pakeičia smegenų 
ląstelių DNR? 

- Taip. Pasak esminės jo teorijos hipotezės, virusas, kuris 
DNR spiralėje perduodamas paveldėjimo būdu, galėjo pakisti į 
elgsenos modelius. 

- Kokios elgsenos? Ką veikė Ašeros garbintojai? Aukojo 
gyvūnus savo deivei? 

- Ne. Tačiau istoriniai šaltiniai byloja, jog egzistavo kulto 
prostitutės - tiek moteriškosios, tiek vyriškosios lyties. 

- Ar aš teisingai supratau? Tai religiniai fanatikai, slampinė- 
ję aplink šventyklą, pasiruošę dulkintis su visais, kurie pasitaiky- 
davo po ranka? 

- Jūsų minčių eiga daugiau ar mažiau teisinga. 

- Puikus būdas paskleisti virusą. O dabar prisiminkime anks- 
tesnį nukrypimą nuo pokalbio. 

- Kaip pageidausite. Aš sugebu prisiminti praktiškai begaly- 
bę nukrypimų. 

- Tu kalbėjai apie ryšį tarp Ašeros ir Ievos. 

- Ieva - biblinis vardas skamba kaip Hava - paminėta seno- 
viniame mite, kurį interpretavo judėjai. Hava buvo gyvačių mo- 
tina deivė. 

- Gyvačių? 

- Taip. Ašera irgi globojo gyvates. Be to, jos abi siejamos su 
medžiais. 

- Kiek pamenu, Ieva kaltinama, jog sugundė Adomą para- 
gauti uždraustą vaisių nuo gėrio ir blogio pažinimo medžio. Tai 
ne šiaip vaisius, 0 duomenys. 

- Kaip pasakysite, sere. 

- Įdomu, ar virusai buvo su mumis visada? Manoma, kad jie 
klaidžiojo po Žemę per amžių amžius. Galbūt tokia prielaida ne- 
teisinga? Gal tam tikrame istorijos periode virusai neegzistavo 
arba jie pasitaikydavo itin retai. Kažkuriuo momentu pasirodžius 
metavirusui, įvairių virusų kiekis išaugo geometrine progresija, ir 
žmones užpuolė ligos. Tuomet būtų aišku, kodėl skirtingose kul- 
tūrose aptinkami mitai apie Rojų ir išvarymą iš Rojaus. 

- Veikiausiai. 

- Tu sakei, jog esenams kaspinuotis asocijavosi su demonu. 
Žinodami, kas yra virusai, turbūt ir juos būtų taip vadinę. Užva- 
kar Lagosas man pasakojo, kad šumerai neturėjo blogio ir gėrio 
sąvokų. 

- Teisingai. Anot Kramerio ir Majerio, šumerai tikėjo, jog 
pasaulyje yra geri ir blogi Žemonai. “Gerieji dovanoja emocinę 
ir fizinę gerovę. Blogieji kelia sumaištį ir neigiamai įtakoja fizinę 
bei emocinę būklę... Tačiau tie demonai neatskiriami nuo ligų, 
kurias jie personifikuoja... šiais laikais dauguma tų susirgimų at- 
rodytų psichosomatinės prigimties". 

- Tą patį gydytojai sakė kalbėdami apie DaSdą. Tvirtino, esą 
jo ligą greičiaušiai nulėmė psichosomatinės priežastys. 

- Aš nieko nežinau apie DaSdą, neskaitant sąlygiškai banalių 
statistinių duomenų. 

- Susidaro įspūdis, kad “gėrį"" bei “blogį"" išgalvojo Adomo ir 
Ievos legendą sukūręs rašytojas, kuris norėjo paaiškinti, kodėl 
žmonės suserga - kodėl jie kenčia nuo kūno ir sielos užkratų. 
Kai Ieva - arba Ašera - privertė Adomą suvalgyti pažinimo me- 
džio vaisių, ji supažindino pasaulį su gėrio ir blogio sąvokomis. 
Supažindino su metavirusu, gimdančiu virusus. 

- Gali būti. 

- Dar vienas klausimas: kas parašė legendą apie Adomą ir 
Ievą? 

- Šiai temai paskirta gausybė mokslinių diskusijų. 

- Ką galvojo Lagosas? O dar svarbiau, kokia buvo Chuani- 
tos nuomonė? 

- Anot radikalios Nikolaso Vajeto interpretacijos, pakartoto 
įstatymo šalininkai parašė Adomo ir Ievos istoriją, kaip politinę 
alegoriją. | 

- Man rodės, kad jie rašė ne Pradžios, o vėlesnes knygas. . 

- Tiesa. Tačiau senesnes knygas jie redagavo. Daugybę 
metų manyta, jog Pradžios knyga buvo sukurta daugmaž 900-ai- 
siais metais prieš mūsų erą, gerokai anksčiau, nei užgimė deute- 
ronomistų mokykla. Nūdienės žodyno bei turinio analizės liudija, 
jog tuo metu, kai įsiviešpatavo pakartoto įstatymo šalininkai, kai 
kurias Biblijos dalis pakeitė kruopščios redakcijos ir netgi ištisos 
autorinės skiltys. 

- Vadinasi, jie tikrai galėjo perrašyti mitą apie Adomą ir Ie- 
vą. 

- Bent jau turėjo tokią galimybę. Anot Hvidbergo ir, vėliau, 
Vajeto interpretacijų, savo sode gyvenęs Adomas simbolizuoja 
karalių ir jo šventovę, o tiksliau, karalių Hosėją, valdžiusį šiaurinę 
karalystę, kol 722-aisiais prieš mūsų erą šią užkariavo Sargonas 
II. 

- Jau esi minėjęs tą užkariavimą. Būtent dėl jo pakartoto 
įstatymo šalininkams teko sprukti į pietus, link Jeruzalės. 

- Teisingai. Žodis “rojus", arba “Edenas" - “džiaugsmas", 
išvertus iš hebrajų kalbos, - reiškia pasitenkinimo būseną, kuria 
prieš pralaimėdamas mėgavosi karalius. Išvarymas iš rojaus į be- 
vaisius rytų kraštus lyginamas su masine izraeliečių deportacija 
į Asiriją, vykdytą po Sargono II pergalės. Pagal šią interpretaci- 

ją, nugalėtas karalius buvo išsukęs iš tiesos kelio. Jį suviliojo Elio 
kultas, susijęs su Ašera, kuri savo ruožtu asocijuojasi su gyvatė- 
mis ir kurią simbolizuoja medis. 

- O sąsajos su Ašera kažkaip privertė jį pralaimėti, todėl pa- 
siekę Jeruzalę pakartoto įstatymo šalininkai perrašė Adomo ir 
Ievos istoriją, kad būtų perspėti pietinės karalystės valdovai. 

- Taip. 

- Kadangi niekas tų Žmonių nesiklausė, jie greičiausiai išrado 
gėrio ir blogio sąvokas. Kaip masalą. 

- Masalą? 

- Pramogų verslo terminas. Kas atsitiko paskui? Ar Sargo- 
nas II bandė užgrobti ir pietinę karalystę? 

- Tą padarė jo pasekėjas Sancheribas. Karalius Hezekijas, 
valdęs pietinius kraštus, karštligiškai ruošėsi antpuoliui, stiprino 
Jeruzalės įtvirtinimus, modernizavo geriamojo vandens tiekimą. 
Negana to, jis atsakingas už daugybę svarbių religinių reformų, 
kurias palaimino pakartoto įstatymo šalininkai. 

- Kaip susiklostė įvykiai? 

- Sancheribo pajėgos apsupo Jeruzalę. “Tą pačią naktį 
Viešpaties angelas, atėjęs į asirų stovyklą, užmušė šimtą aštuo- 
niasdešimt penkis tūkstančius vyrų. Išaušus rytui, žiūri - visur 
guli lavonai. Asirijos karalius Sancheribas pasitraukė..." Antroji 
Karalių knyga, devynioliktas skyrius, 35-36 eilutės. 

- Natūralu, kad pasitraukė. Kalbėkime tiesiai šviesiai - per 
Hezekiją pakartotino įstatymo šalininkai privertė Jeruzalę laikytis 
informacinės higienos ir netgi užsiėmė statybiniais darbais - tu 
sakei, kad jie rūpinosi vandens tiekimu? 

- “Sutelkę labai daug Žmonių jie uždarė visus šaltinius ir upe- 
lį, tekantį artimame slėnyje, sakydami: “Kam gi turėtų ateiti Asi- 
rijos karaliai ir rasti apsčiai vandens?" Antroji Kronikų knyga, 
trisdešimt antras skyrius, 4 eilutė. 

- Scenoje pasirodę Sancheribo kareiviai iš karto krito negyvi 
nuo kažkokios mirtinos virusinės ligos, prieš kurią Jeruzalės gy- 
ventojai buvo įgiję imunitetą. Hmm, įdomu, kas pakliuvo į geria- 
mąjį jų vandenį? 

“"ERIDANAS" REKOMENDUOJA: 


CLFŲ DUSIA 


“ŽZ1IEDŲ VALDOVO" 
UESINYS 


Praėjo trys šimtai metų nuo įvykių, aprašytų “Žiedų Valdovo" 
knygose, trys šimtai metų, kai buvo sunaikintas nuožmusis 
Sauronas, Juodasis Valdovas. Tačiau Viduržemyje vėl 
neramu, vėl smelkiasi Blogio jėgų kuriama įtampa, prisikelia 
Pilkapių šmėklos, nerimsta orkai, Jojantys Vilkais, Kalnų 
Rijikai ir kiti Saurono bei Sarumano pakalikų likučiai. 
Netrukus paaiškėja, kad jiems vadovauja jau naujasis 
Šeimininkas. Kas jis, kokie jo tikslai? 

Ar galima išgelbėti Viduržemį? 

Į šiuos klausimus teks atsakyti hobitui Folkui, 
nykštukui Torinui bei jų draugams, 


kurie iškeliauja į tolimąjį žygį po Viduržemį... 

Išrink geriausią 
2003 metų 
PFAF knygą!!! 


Mieli fantastikos gerbėjai, jau ne kartą 
rinkote geriausias/įdomiausias metų PFAF 
serijos knygas. Todėl, jei netingite, išvardin- 
kite 10 Jūsų nuomone geriausių/įdomiausių 
2003 metais pasirodžiusių PFAF knygų. 

Jūsų laiškų lauksime iki 2004 m. kovo 1 d. 
adresu: 


ERIDANAS 

Partizanų 4 

Kaunas, LT 3009 
"Geriausia PFAF knyga" 


Per pastaruosius dešimt "Eridano" veiklos 
metų dažnokai gaudavome pasiūlymų ir pa- 
čiai redakcijai paskelbti savo nuomonę apie 
labiausiai eridaniečiams patikusias PFAF kny- 
gas. 

Šį sykį taip ir darome. 

Mūsų nuomone, 10 įdomiausių 2003 metų 
PFAF knygų yra: 


1. Aleksandr Gromov 
"Lemingo metai" 

2. Harry Harrison 

"| vakarus nuo Edeno" 
3. John Brosnan 

“Padangių Lordų" trilogija 
4. Glen Cook 

“Plieniniai sapnai" 

5. Marek Oramus 
“Miegantys nugalėtojai" 
6. Eric Brown 
"Prietema" 

7. John Barnes 
"Erdvėlaikio spąstai" 
8. David Gemmel! 
"Pašalietis" 

9. Christopher Rowley 
“Žvaigždžių kūjis" 

10. Mike Resnick 
"Našliadirbys" 


LITERATŪRINIS FANTASTINIO APSAKYMO 
R MINIATIŪROS KONKURSAS 


"LIETUVOS ATEITYS" 


Nuo 2004 m. sausio 1 d. prasidėjo pavasarį vyksiančiam 
Lituaniconui — 2004, visos Lietuvos fantastų suvažiavi- 
mui, skirtas fantastinis literatūros konkursas tema “Lie- 
tuvos ateitys". 


Kiekvienas, rašantis ar norintis rašyti fantastiką, gali pa- 
teikti savo žvilgsnį į mūsų krašto ateitį. Kūrinių kryptys 
neribojamos: alternatyvūs pasauliai, griežta mokslinė fan- 
tastika, siaubas ar humoras, mistika ar kiberpankas, ne- 
svarbu; svarbu, kad kūrinį galima būtų priskirti fantas- 


Be to, konkursas pirmą kartą VIEŠAS, kūriniai bus iš 
karto publikuojami internete. Konkursui teisėjaus Žinomi 
lietuviškos fantastikos autoriai, kurie operatyviai ir viešai 
pateiks savo nuomones. Taigi dalyviai turės galimybę 
pamatyti ir suprasti, už ką jie vertinami. Nugalėtojų lau- 
kia vertinti prizai ir galimybė išvysti savo kūrinius at- 
spausdintus knygoje! 


Daugiau informacijos rasite konkurso Interneto svetainėje: 
http://www.skaityta.lt/Konkursas 


LAUKIAME JŪSŲ KŪRYBOS! 


"ERIDANAS" REKOMENDUOJA: 


John Brosnan 


PADANGIŲ* 
LORDŲ KARAS 

John Brosnan 

Pasaulinės fantastikos Aukso fondas 


Poul Anderson 


ŽEMĖS IMPERIJOS 
AGENTAS 


Pradžiuginkite save, draugus 
ir artimuosius naujausiomis 


“Pasaulinės fantastikos 
Aukso fondo?' 


knygomis. 

Pradžiuginkite save, draugus 
ir artimuosius naujausiomis 


“Pasaulinės fantastikos 
Aukso fondo“ 


knygomis. 


"ERIDANAS" REKOMENDUOJA: 


Pradžiuginkite save, draugus 
ir artimuosius naujausiomis 


“Kridano" 


knygomis. 

Pradžiuginkite save, draugus 
ir artimuosius naujausiomis 


“Eridano" 
knygomis. 

“Mike Resnick" 

Mike ResniCk i. 

Pradžiuginkite save, draugus 
ir artimuosius naujausiomis 


“Pasaulinės fantastikos 
Aukso fondo" 


knygomis. 

Pradžiuginkite save, draugus 
ir artimuosius naujausiomis 


“Pasaulinės fantastikos 
Aukso fondo? 


knygomis. 


Pasaulinės fantastikos Aukso fondas 
Neal Stephenson 
LAVINA 
Mokslinis fantastinis romanas 


PIRMA KNYGA 


GINTARAS ALEKSONIS 
redaktorius 
GINTAUTAS K. IVANICKAS 
meninis redaktorius 


www.eridanas.lt 

DAUGIAMILIJONINIS BESTSELERIS,!!! 


“Su šiuo romanu Stephensonas ne įžengė, 
o tiesiog veržte prasiveržė 


į pasaulinę MF sceną." 
LOS ANGELES READEK 

